
Logan 
Aprilie 


E naşpa să ţi se scurgă ochii după iubita celui mai bun prie- 
ten al tău. 

În primul rând, e jenant. Al naibii de jenant. Nu pot vorbi 
în numele tuturor, dar sunt sigur că niciunui tip nu-i place să 
iasă dimineața din dormitorul lui și să dea peste fata visurilor 
lui, după ce ea a petrecut toată noaptea în brațele celui mai 
bun prieten al său. 

Și mai e scârba de sine. E greu să nu te urăști atunci când 
ai fantezii cu fata pe care cel mai bun prieten al tău o iubește. 

Chiar în acest moment, jena mă omoară. Locuiesc într-o 
casă cu pereți foarte subțiri, ceea ce înseamnă că aud fiecare gea- 
măt pe care îl scoate Hannah. Fiecare suspin și răsuflare. Fie- 
care bufnitură a tăbliei patului, care lovește peretele în timp ce 
altcineva i-o trage fetei pe care eu nu pot să mi-o scot din cap. 


De-a dreptul distractiv. 

Stau pe pat, întins pe spate, cu ochii în tavan. Nici măcar nu 
mă prefac că mai caut prin lista de melodii a iPodului meu. 
Mi-am pus căștile, cu intenția de a acoperi zgomotele pe care 
le scot Garrett și Hannah, în camera de alături, dar încă nu am 
apăsat pe butonul p/ay. Probabil că în seara asta am chef să mă 
torturez. 

Nu sunt idiot. Șriu că îl iubeşte pe Garrett. Am băgat de 
seamă cum se uită la el și văd cum se poartă când sunt împre- 
ună. Ei doi s-au cuplat acum șase luni, și nici măcar eu, cel mai 
nașpa prieten de pe planetă, nu pot nega că se potrivesc de 
minune. 

Garrett merită să fie fericit. Se preface că e un nemernic 
înfumurat, dar de fapt e un sfânt. Cel mai bun centru-înaintaș 
alături de care am patinat vreodată și cea mai de treabă persoană 
pe care am cunoscut-o. Deși sunt heterosexual, pot spune că, 
dacă mi-ar fi plăcut tipii, nu doar că i-aș fi tras-o lui Garrett 
Graham, ci m-aș fi și însurat cu el. 

"Tocmai de aceea situaţia asta e de un milion de ori mai grea. 
Nici măcar nu pot să-l urăsc pe tipul care i-o trage fetei pe care 
o vreau. Nu pot să am fantezii de răzbunare, căci nu-l urăsc pe 
Garrett nici măcar un pic. 

O ușă se întredeschide. Pe hol se aud pași și mă rog lui 
Dumnezeu ca Garrett sau Hannah să nu bată la ușa mea. Și 
nici măcar să nu deschidă gura, fiindcă, dacă în momentul ăsta 
i-aș auzi, m-aș deprima și mai tare. 

Din fericire, la ușa mea bate colegul meu de cameră, Dean, 
care intră fără să aștepte vreo invitație. 

— Cei de la Omega Phi dau petrecere diseară. Vrei să vii? 

Cât ai clipi, cobor din pat. O petrecere mi se pare o idee 
absolut fantastică. Să mă îmbăt reprezintă o metodă sigură de 


-6- 


GREŞEALA 


a nu mă mai gândi la Hannah. De fapt, vreau să mă îmbăt și să 
i-o trag zdravăn unei tipe. Dacă prima nu o să mă ajute, măcar 
o să am un plan de rezervă. 

— Normal că vreau, răspund eu, căutând un tricou. 

Mă îmbrac ignorând junghiul din brațul stâng, care încă 
mă doare ca dracu', după bodicecul pe care l-am încasat la 
meciul de campionat, de săptămâna trecută. Dar lovitura chiar 
a meritat — pentru al treilea an consecutiv, echipa de hochei a 
Universității Briar a marcat încă o victorie în campionat. Ar 
putea fi numită „baz trick-ul suprem”. Toţi jucătorii din echipă, 
inclusiv eu, încă se bucură de foloasele care vin odată cu statu- 
tul de triplu campioni naționali. 

Dean, unul din ceilalți care joacă în apărare, numesc foloa- 
sele astea „cei Trei P ai Victoriei”: petreceri, prețuire și păsărici. 

Are mare dreptate. De la marea noastră victorie încoace, 
m-am bucurat de toate trei. 

— O să conduci tu, nu? întreb eu, în timp ce pun un hano- 
rac negru peste tricou și-i închid fermoarul. 

Amicul meu pufnește. 

— Vorbești serios? 

Îmi dau ochii peste cap. 

— Ai dreptate. Ce-oi fi avut în cap, de te-am întrebat asta? 

Ultima oară când Dean Heyward-Di Laurentis nu a băut 
la o petrecere a fost... niciodată. Tipul bea ca un pește sau se 
droghează zdravăn de fiecare dată când pleacă de acasă, iar 
dacă aveţi impresia că asta îi afectează în vreun fel performanța 
pe gheaţă, vă înșelați. Este una dintre acele rare creaturi care 
poate petrece ca vechiul Robert Downey Jr, dar are parte de 
succesul și de popularitatea lui Robert Downey Jr de acum. 

— Nu-ţi face griji. O să conducă Tuck, îmi spune Dean, 
referindu-se la celălalt coleg de cameră, Tucker. Încă e mah- 
mur. A zis că are nevoie de o pauză de alcool. 

Nu-l condamn. Antrenamentele din extrasezon vor începe 
peste câteva săptămâni, iar noi toți ne-am bucurat de timpul 
liber cam mult. Asta se întâmplă când conduci în campionat. 
Anul trecut, după ce am câștigat, am fost beat două săptămâni, 
încontinuu. 

Nu aștept cu nerăbdare extrasezonul. Antrenamentele in- 
tense și munca grea de care este nevoie ca să rămâi în formă 
sunt epuizante, dar e și mai epuizant atunci când, în același 
timp, munceșşti în ture de câte zece ore. Însă nu am de ales. Antre- 
namentele sunt necesare pentru sezonul viitor, iar munca... Ei 
bine, i-am promis fratelui meu că o să muncesc și, chiar dacă 
nu-mi convine, nu pot să-mi calc cuvântul. Jeff m-ar jupui de 
viu dacă nu mi-aş ține promisiunea. 

Şoferul care ne va duce acasă după petrecere așteaptă la ușa 
de la intrare când eu și Dean coborâm scările. O barbă roșcat-cas- 
tanie acoperă în întregime fața lui Tuck, făcându-l să aducă a 
vârcolac. A ținut morțiș să încerce acest nou look când o gagică 
pe care a întâlnit-o la o petrecere, săptămâna trecută, i-a spus 
că are o față de bebeluș. 

— Își dai seama că barba de Yeti nu te face să pari mai 
bărbat? comentează vesel Dean, în timp ce ieșim pe ușă. 

Tuck ridică din umeri. 

— Voiam să par dur. 

Chicotesc și zic: 

— Ei bine, n-ai nimerit-o, moacă de bebeluș. Arăți ca un 

Îmi arată degetul mijlociu, apoi urcă la volanul camionetei 
mele. Mă așez pe scaunul din dreapta lui, iar Dean urcă pe 
platforma camionetei, zicând că are nevoie de aer curat. Cred 
că vrea ca vântul să-i răvășească părul în stilul ăla ciufulit și 
sexy, după care fetele se dau în vânt. Să știți că Dean este scâr- 
bos de vanitos. Dar arată ca un fotomodel, așa că are voie să fie 
vanitos. 

Tucker pornește motorul, și eu bat darabana pe coapse, 
nerăbdător să plecăm. O grămadă de studenți din sistemul 
grecesc mă calcă pe nervi cu atitudinea lor elitistă, dar sunt 
dispus să trec peste asta fiindcă... Ei bine, pentru că, dacă orga- 
nizarea de petreceri ar fi un sport olimpic, fiecare frăție studen- 
țească de la Briar ar fi medaliată cu aur. 

Tuck iese de pe aleea din fața casei, iar eu rămân cu ochii la 
Jeepul negru și lucios al lui Garrett. Proprietarul lui își petrece 
noaptea cu cea mai tare tipă de pe planetă și... 

Și gata! Obsesia mea pentru Hannah Wells începe să-mi 
afecteze mintea. 

Am nevoie să mi-o trag. Repede. 

Tucker este neobișnuit de tăcut. Poate că se și încruntă, dar 
este greu de spus, având în vedere că cineva a ras tot părul de 
pe corpul lui Hugh Jackman și l-a lipit pe faţa lui Tuck. 

— Ce-i cu tăcerea asta? întreb eu. 

Îmi aruncă o căutătură acră, apoi se uită iar în față. 

— Ei, haide! Te-ai ofticat că ne batem joc de barba ta? 

Mă apucă exasperarea. 

— Frate, asta scrie în primul capitol din Bărb; pentru Proști: 
dacă-ți lași o barbă ca a unui sălbatic, amicii tăi vor face mişto 
de tine. 

— Nu-i asta, mormăie Tuck. 

Mă încrunt. 

— OK. Dar ești ofticat. 

Când nu-mi răspunde, insist: 

— Care-i problema? 

Se uită la mine cu o privire furioasă. 

— Cu mine? Nimic. Cu zine? Nici nu ştiu de unde să încep. 

Înjură încet și adaugă: 

— Trebuie să încetezi cu rahatul ăsta, omule. 

Acum chiar că sunt nedumerit. Din perspectiva mea, în ulti- 
mele zece minute n-am făcut altceva decât să aștept cu nerăb- 
dare petrecerea. 

Tucker observă confuzia mea și mă lămurește, pe un ton 
furios. 

— Chestia cu Hannah. 

Umerii mi se încordează, dar încerc să rămân calm. 

— Habar n-am despre ce vorbeşti. 

Da, am ales să mint. De fapt, nu e o noutate pentru mine. 
Se pare că, de când am venit la Briar, mint încontinuu. 

Sunt destinat să intru în Liga Naţională de Hochei. Profesio- 
nist total! 

Ador să-mi petrec vara plin de benzină și ulei, în atelierul auto 
al tatălui meu. Așa, am bani de buzunar! 

Nu-mi curg balele după Hannab. E iubita celui mai bun prie- 
ten al meu! 

Minciuni, minciuni și iar minciuni. În fiecare dintre aceste 
situații, adevărul este aiurea. Nu vreau ca prietenilor și colegi- 
lor mei să le fie milă de mine 

— N-ai decât să-i torni gogoșile astea lui G, mi-o întoarce 
Tucker. Ai noroc că nu-i stă capul decât la giugiuleli, pentru 
că, altfel, ar observa cum te comporti. 

— Și, mă rog, cum mă comport? 

Nu-mi pot controla iritarea din voce. Strâng din dinți. Nu-mi 
place deloc că Tucker știe că am sentimente pentru Hannah. 
Urăsc și mai mult faptul că a hotărât să abordeze subiectul 
ăsta, după atâtea luni. De ce nu poate s-o lase baltă? Situaţia și 
așa e aiurea — nu-i nevoie să mi-o zică cineva. 

— Serios? zice Tucker, furios. Vrei să-ți fac o listă? Bine. 

Începe să enumere fiecare lucru din cauza căruia mă simt 
supervinovat: 

— Pleci din cameră ori de câte ori intră Hannah și Garrett. 
Te ascunzi în camera ta când ea rămâne peste noapte. Dacă tu 
şi Hannah sunteți în aceeași cameră, te holbezi la ea când ai 
impresia că nimeni nu observă. Tu... 

ÎI întrerup. 

— În regulă. Am priceput. 

— Nemaipunând la socoteală cât de afemeiat ești, bombăne 
Tucker. Întotdeauna ai umblat după fuste, dar, omule, săptă- 
mâna asta te-ai combinat cu cinci tipe. 

— Și 

— Și e abia joi. Cinci fete în patru zile! Fă tu calculele, John. 

Hopa! Mi-a folosit prenumele. Tucker îmi zice „John” doar 
când îl enervez rău de tot. 

Dar acum el m-a enervat pe mine, așa că, la rândul meu, îi 
folosesc prenumele. 

— Ce-i rău în asta, Jobn? 

Da, pe amândoi ne cheamă „John”. Poate că ar trebui să ne 
facem frați de sânge, să întemeiem un club sau ceva asemănător. 

— Am douăzeci și unu de ani, continui eu, iritat. Am voie 
să fac sex. Ba chiar ar trebui să fac sex, că doar asta se obișnuiește, 

când ești la facultate: distracție, sex și petreceri la greu, înainte 
să înfrunți lumea reală, înainte ca viața ta să se ducă de râpă. 

— Deci tu crezi că a face sex cu tot ce mișcă e vreun fel de 
tradiție și că așa se trece prin studenţie. 

Tucker clatină dezaprobator din cap, apoi își înmoaie tonul. 

— Nu așa o să uiţi de Hannah, omule. Ai putea să te culci 
cu o sută de femei la noapte, și tot n-ar ajuta cu nimic. Trebuie 
să accepți că n-o să se întâmple nimic între voi doi și să mergi 
mai departe. 

Are mare dreptate. Sunt perfect conștient că mi-am plâns de 
milă și mi-am tras-o la greu, ca să-mi distrag atenția. De ase- 
menea, ştiu că trebuie să-o las mai moale cu petrecutul. Trebuie 
să abandonez speranța firavă că s-ar putea înfiripa ceva între 
mine și Hannah și, pur și simplu, să accept că n-o să se întâmple. 

Ei, de mâine o să încep să-mi bag mințile în cap. 

În seara asta, am de gând să mă țin de planul meu inițial. 
Să mă îmbăt. Să mi-o trag. La naiba cu restul! 


Grace 


Am intrat în anul întâi de facultate virgină. 

Încep să cred că o să-l termin tot așa. 

Nu că ar fi greșit să fii membră a clubului virginelor. Și ce 
dacă am aproape nouăsprezece ani? Nu sunt fată bătrână și 
n-o să fiu arătată cu degetul, pe stradă, doar pentru că himenul 
meu încă e intact. 

Pe deasupra, anul ăsta nu s-a ivit ocazia să-mi pierd virgi- 
nitatea. De când am venit la Universitatea Briar, prietena mea 
cea mai bună m-a târât la o mulțime de petreceri. Tipii au 
flirtat cu mine, bineînțeles. Câţiva au încercat să mă seducă 
din prima. Unul chiar mi-a trimis o poză cu scula lui, alături 
de mesajul următor: „E tot al tău, scumpo”. A fost supervulgar, 
dar sunt sigură că, dacă băiatul ăla mi-ar fi plăcut cu adevărat, 
aș fi fost — hm... — flatată. 

Dar nu m-am simțit atrasă de niciunul. Și, din păcate, toți 
cei care îmi atrag atenţia nu se uită niciodată la mine. 

Până în seara asta. 

Când Ramona m-a anunțat că o să mergem la o petrecere 
a unei frății studențești, nu aveam mari speranţe să întâlnesc 
pe cineva. Mi se pare că, de fiecare dată când mergem în Valea 
Greacă, băieţii din frății încearcă să ne convingă pe mine și pe 
Ramona să ne-o tragem cu ei. Însă în seara asta am întâlnit un 
tip pe care îl plac. 

Îl cheamă Matt, arată bine și nu pare să fie dobitoc. Nu 
numai că e destul de treaz, dar folosește propoziții complete și 
nu a spus „frate” nici măcar o dată, de când am început să vor- 
bim. Sau, mai precis, de când e/a început să vorbească. Nu am 
spus multe, dar îmi convine să ascult, fiindcă așa îi pot admira 
bărbia frumos sculptată și felul adorabil în care părul lui blond 
se ondulează în spatele urechilor. 

Cinstit vorbind, poate e mai bine dacă nu vorbesc. Tipii 
arătoși mă fac să mă simt agitată. Ca și cum nu sunt în stare să 
îndrug două cuvinte, de parcă creierul meu își ia o pauză. Deo- 
dată, le povestesc cum am făcut pe mine, în clasa a treia, în 
timpul unei excursii la fabrica de sirop de arțar, sau că mi-e 
teamă de marionete și că am o formă ușoară de tulburare 

obsesiv-compulsivă, așa că s-ar putea să-ți fac ordine în cameră, 
când nu ești atent. 

Deci e mai bine dacă doar zâmbesc și, ocazional, mai arunc 
o remarcă, iar ei află că nu sunt mută. Numai că uneori nu este 
posibil, mai ales când tipul zice ceva care necesită un răspuns. 

— Vrei să ieşim afară la o țigară? 

Matt scoate o țigară cu marijuana din buzunarul cămășii și 
o ţine în fața mea. 

— Aș aprinde-o aici, dar Domnul Președinte m-ar da afară 
din frăție. 

Mă foiesc stingherită. 

— Ăă... nu, mulțumesc. 

— Nu fumezi iarbă? 

— Vreau să spun că fumez, dar nu prea des. Mă face să mă 
simt... ciudat. 

El zâmbeşte, iar două gropițe superbe îi apar în obraji. 

— Păi, tocmai asta e ideea, când fumezi iarbă. 

— Da, probabil. Dar mă face să mă simt foarte obosită. De 
fiecare dată când fumez, mă gândesc la prezentarea Power- 
Point pe care tata mă punea s-o urmăresc, când aveam trei- 
sprezece ani. Avea o mulțime de statistici despre efectele ierbii 
asupra celulelor creierului. S-ar părea că, în ciuda părerii larg 
răspândite, marijuana chiar creează dependență mare. După 
fiecare prezentare, tata se uita la mine și spunea: „Vrei să-ți 
moară toți neuronii, Grace? Asta vrei?”. 

Matt se zgâieşte la mine. În capul meu, o voce îmi spune să 
încetez. Dar este prea târziu. Filtrul meu mintal mă dezamă- 
gește încă o dată și cuvintele continuă să țâșnească. 

— Dar mama făcea o chestie și mai aiurea. Se străduiește 
să fie un părinte mișto, așa că, atunci când aveam cincisprezece 

ani, m-a dus într-o parcare întunecoasă, a scos un joint şi m-a 
anunțat că urma să-l fumăm împreună. A fost ca o scenă din 
serialul The Wire... Stai, de fapt, nu l-am văzut niciodată. E des- 
pre droguri, nu? Am stat în parcarea aia, groaznic de panicată. 
Eram convinsă că o să fim arestate. Mama mă tot întreba cum 
mă simt și dacă-mi place iarba. 

Printr-o minune, am tăcut. 

Dar Matt deja și-a pierdut interesul. 

— Mda, bine. 

Flutură cu stângăcie ţigara. 

— Mă duc să fumez. Ne vedem mai târziu. 

Reușesc să-mi înăbuș oftatul până când pleacă, apoi răsuflu 
din greu și mă bruftuluiesc singură, în minte. Fir-ar să fie! Nu 
ştiu de ce mă obosesc să vorbesc cu băieții. Încep agitată toate 
conversațiile și mă simt prost, apoi mă simt stânjenită din cauză 
că sunt agitată. E o cauză pierdută de la bun început. 

Oftez din nou, cobor pe scări și o caut pe Ramona la etajul 
principal. Bucătăria geme de băieți din frăție și de butoiașe cu 
bere. La fel și sufrageria. Camera de zi este plină de tipi beți, 
foarte gălăgioși, și multe fete sumar îmbrăcate. Le apreciez cu- 
rajul: vremea este rece și ușa de la intrare s-a deschis și s-a 
închis toată seara, lăsând aerul rece să intre în toată casa. Mie 
mi-e bine în jeanșii mei mulați și în puloverul strâmt. Nu-mi 
văd prietena pe nicăieri. În timp ce muzica hip-hop zbiară în 
difuzoare, la un volum asurzitor, scot telefonul din poșetă și 
descopăr că este aproape miezul nopții. Chiar și după opt luni 
petrecute la Briar, încă simt o mică satisfacție de fiecare dată 
când stau trează după unsprezece noaptea — ora mea de întors 
acasă, când locuiam cu ai mei. Tata era obsedat de ora de stin- 
gere. De fapt, Zoate îl obsedează. Mă îndoiesc că a încălcat vreo 

regulă în viaţa lui, deci mă mir cum au reușit el și mama să 
rămână căsătoriți atâta timp. Mama mea are un spirit liber și 
este la polul opus față de tatăl meu strict și rigid. Asta dove- 
deşte validitatea teoriei opusurilor care se atrag. 

— Gracie! ţipă o voce de fată, acoperind muzica. 

Ramona apare și mă îmbrățișează strâns. 

Când se retrage, mă uit la ochii ei lucitori și la obrajii aprinși 
și îmi dau seama că e beată. Este la fel de sumar îmbrăcată ca 
majoritatea fetelor din cameră — fusta scurtă de-abia îi aco- 
peră coapsele, bluza roșie e extrem de decoltată. Tocurile cizme- 
lor ei de piele sunt atât de înalte că habar nu am cum reușește 
să meargă pe ele. Arată superb și atrage o tonă de priviri admi- 
rative. Îşi petrece un braț pe după al meu. 

Sunt convinsă că, atunci când oamenii ne văd una lângă 
alta, se miră cum Dumnezeu putem fi prietene. Câteodată, mă 
întreb și eu același lucru. 

În liceu, Ramona era șmechera dornică de distracţii, care 
fuma în spatele școlii, iar eu eram fata care edita ziarul școlii și 
organiza toate evenimentele caritabile. Dacă n-am fi fost vecine, 
Ramona și cu mine probabil că n-am fi știut de existența celei- 
lalte, dar faptul că zi de zi am mers împreună la școală a avut 
drept rezultat o prietenie de convenienţă, care mai apoi a deve- 
nit o legătură sinceră. Atât de sinceră, încât, când am început 
să trimitem cereri de înscriere către universități, ne-am asigu- 
rat că o să ne înscriem la aceleași școli. Când amândouă am 
fost admise la Briar, l-am rugat pe tatăl meu să aranjeze cu cei 
de la departamentul administrativ ca noi două să fim colege de 
cameră. 

Cu toate că prietenia dintre noi a continuat anul ăsta, nu 
pot să neg că s-a răcit puțin. Ramona e obsedată să agațe tipi 

și să câștige popularitate. Numai despre asta vorbește, iar în 
ultimul timp observ că... mă cam enervează. 

Rahat! Gândul ăsta mă face să simt că sunt o prietenă rea. 

— Te-am văzut mergând sus, cu Matt! îmi șopteşte ea la 
ureche. V-aţi tras-o? 

— Nu, îi zic, posomorâtă. Cred că l-am speriat. 

— O, nu! I-ai spus despre fobia ta cu marionetele, așa-i? 
întreabă ea, după care oftează exagerat. lubito, nu îți mai expune 
micile nebunii de față cu băieții. Vorbesc serios. Păstrează ches- 
tia asta pentru mai târziu, când ai o relație cu un tip și o să-i 
fie mai greu s-o ia la sănătoasa. 

Nu mă pot abţine să râd. 

— Mulţumesc pentru sfat. 

— Vrei să plecăm sau mai stăm puțin? 

Mă uit din nou prin cameră. Privirea mea poposește într-un 
colț, unde două fete în jeanși și sutiene se sărută, în timp ce un 
tip din Omega Phi le filmează cu un iPhone. Pariu pe zece 
dolari că filmarea o să apară pe unul dintre site-urile alea porno 
gratuite. Și bietele fete probabil că nu vor afla decât peste ani 
de zile, când una dintre ele va fi gata să se mărite cu un senator 
și presa va descoperi mizeria rușinoasă. 

— Nu m-ar deranja să plecăm acum, recunosc eu. 

— Da, și mie îmi convine. 

Ridic din sprâncene. 

— De când îţi convine ție să pleci de la o petrecere înainte 
de miezul nopții? 

Se încruntă și-și țuguie buzele. 

— N-are rost să mai stau. O tipă a ajuns la el înaintea mea. 

Nu mă obosesc să întreb la cine se referă... E același tip 
despre care vorbește din prima zi din semestru. 

Dean Heyward-Di Laurentis. 

Ramona e obsedată de chipeșul student din al treilea an, încă 
de când l-a văzut într-una dintre cafenelele din campus. Obse- 
dată la modul serios. M-a târât la aproape toate meciurile de 
hochei susținute de echipa Universităţii Briar, doar ca să-l vadă 
pe Dean în acțiune. Trebuie să recunosc: tipul arată mortal. Este 
și un jucător important, conform bârfelor, dar, din nefericire 
pentru Ramona, Dean nu se întâlnește cu boboace. Nici nu se 
culcă cu ele, iar ea tocmai asta vrea de la el. Până acum, Ramona 
nu a avut o relație care să țină mai mult de o săptămână. 

A vrut să vină la petrecerea din seara asta doar pentru că a 
auzit că Dean o să fie aici. Indiferent de câte ori se dă Ramona 
la el, tipul pleacă mereu cu altă fată. 

— Stai să mă duc la toaletă, îi spun eu. Ne vedem afară? 

— Bine, dar grăbește-te. I-am spus lui Jasper că plecăm și 
ne așteaptă în mașină. 

"Țâșnește către ușa de la intrare. Simt un ghimpe de resen- 
timent. Ce drăguţ din partea ei să mă întrebe dacă vreau să 
plec, când ea deja luase hotărârea pentru amândouă! 

Îmi înăbuș iritarea, amintindu-mi că Ramona mereu face 
chestii de-astea și că, în trecut, nu m-au deranjat. Sincer vor- 
bind, dacă nu s-ar fi străduit să mă scoată din zona mea de 
confort, probabil că mi-aş fi petrecut anii de liceu în biroul 
ziarului, scriind și oferindu-le elevilor sfaturi de viață, fără 
să-mi fi trăit propria viață. 

Totuși... câteodată, aș vrea ca Ramona măcar să mă înzrebe 
ce părere am despre un anumit lucru, înainte să hotărască ce 
trebuie să facem. 

La toaleta de la parter e o coadă lungă, așa că îmi croiesc 
drum prin mulțime și urc la etaj, unde am stat de vorbă cu 

Matt. Tocmai mă apropii de baie, când ușa se deschide brusc 
și apare o blondă drăguță. 

Tresare când mă vede, apoi etalează un rânjet satisfăcut și 
își aranjează poalele rochiei care poate fi descrisă doar ca inde- 
centă. Pot să-i văd chiloţii roz. Roșie la față de jenă, îmi întorc 
privirea și aștept până tipa ajunge la scări și abia apoi pun 
mâna pe clanță. În același moment, ușa se deschide din nou și 
iese altcineva. 

Privirea mea întâlnește o pereche de ochi care au cea mai 
intensă nuanță de albastru pe care am văzut-o vreodată. Îmi ia 
o secundă să-mi dau seama cine e posesorul lor. Faţa îmi arde 
mai tare. 

Este John Logan. 

Da, John Logan. Adică fundașul-vedetă al echipei de ho- 
chei. Știu asta nu doar pentru că Ramona l-a urmărit pe ami- 
cul său, Dean, luni de zile, ci pentru că fața lui sexy, cu trăsături 
minunat sculptate, a apărut pe prima pagină a ziarului școlii, 
săptămâna trecută. De când echipa Universității Briar a câș- 
tigat campionatul, ziarul a publicat interviuri cu toți jucătorii, 
și n-o să mint... mi-a atras atenția doar interviul acordat de 
Logan. 

Pentru că tipul este mortal de sexy. 

La fel ca blonda, și el pare surprins să mă vadă în hol, apoi 
își revine repede din surpriză și-mi aruncă un zâmbet. 

Pe urmă își închide fermoarul pantalonilor. 

Doamne! 

Nu-mi vine să cred că a făcut asta. Privirea mea coboară in- 
voluntar spre zona lui inghinală, dar el nu pare deranjat. Ridică 
dintr-o sprânceană, dă din umeri și pleacă. 


Uau! 

Ar fi cazul să mă simt dezgustată. Lăsând deoparte faptul 
că, în mod evident, și-au făcut de.cap în toaletă, gestul cu fer- 
moarul ar trebui să-l trimită direct în categoria nesimțiților. 

În schimb, gândul că i-a tras-o tipei, în toaletă, îmi stârnește 
o emoție neașteptată: gelozie. 

Nu zic că vreau să mi-o trag la întâmplare, într-o toaletă, 
dar... 

Bine, bine, recunosc că mint. Chiar vreau asta, dacă e vorba 
de John Logan. Când îmi închipui mâinile și buzele lui pe tot 
corpul meu, în mine se descătușează un tremur fierbinte, care-mi 
străbate șira spinării. 

De ce nu pot să-mi fac și eu de cap cu tipi, într-o baie oare- 
care? Sunt studentă! Ar trebui să mă distrez, să fac greșeli și 
mă „regăsesc”, dar n-am făcut absolut nimic anul ăsta. Am 
trăit prin Ramona, privind cum prietena mea cea mai bună își 
asumă riscuri și încearcă experienţe noi, în timp ce eu, fata de 
treabă, am rămas pe loc, străduindu-mă să abordez viața pre- 
caut, așa cum tata m-a bătut la cap să fac, încă de când eram în 
scutece. 

Am obosit să fiu precaută. Și m-am săturat să fiu fată de 
treabă. Semestrul aproape s-a terminat. Am două examene 
pentru care trebuie să învăţ și un referat de scris pentru cursul 
de Psihologie, dar cine spune că nu pot să mă ocup de școală 
și să mă distrez, în același timp? 

Mai sunt doar câteva săptămâni din primul an de facultate. 
Am de gând să le trăiesc din plin. 

Am hotărât să o las mai moale cu petrecerile. Nu doar pen- 
tru că aseară m-am îmbătat atât de tare, încât Tucker a trebuit 
să mă ia pe un umăr și să mă ducă în dormitorul meu, pentru 
că eram prea amețit ca să merg singur. 

Adevărat — a fost unul dintre cele mai importante motive 
pentru care am luat această decizie. 

E vineri seara și nu doar că am refuzat o invitație la petre- 
cere din partea unuia dintre tipii din echipa de hochei, dar, în 
plus, încă nu am terminat de băut whisky-ul pe care mi l-am 
turnat cu mai mult de o oră în urmă. Nu am tras nici măcar un 
singur fum din joint-ul pe care Dean mi-l tot flutură pe la nas. 

Ne petrecem timpul acasă în seara asta, înfruntând răcoa- 
rea de aprilie, în timp ce ne ghemuim cu toții în curtea noastră 
din spate. Trag un fum din ţigara mea, în vreme ce Dean, Tucker 
și coechipierul nostru, Mike Hollis, trec joinz-ul din mână în 
mână. Ascult doar pe jumătate descrierea vulgară a partidei de 
sex de care a avut parte Dean azi-noapte. Mă gândesc la tipa 

cu care mi-am tras-o eu — o bunăciune care m-a ademenit 
într-o toaletă de la etaj și și-a făcut de cap cu mine. 

Chiar dacă eram beat și memoria mea e puţin încețoșată, 
categoric îmi amintesc că am rezolvat-o cu degetele până și-a 
dat drumul în palma mea. Şi-mi amintesc foarte clar că mi-a 
prestat un cât se poate de spectaculos sex oral. Nu am de gând 
să-i povestesc lui Tucker, fiindcă ține evidenţa tipelor cu care 
mi-o trag. Altă treabă n-are! 

— Stai puţin! Mai zi o dată. Ce ai făcut? 

Exclamaţia lui Hollis mă readuce la realitate. 

— l-am trimis o poză cu scula mea, spune Dean, ca și cum 
face asta în fiecare zi. 

Hollis cască gura la el. 

— Serios? I-ai trimis o poză cu scula ta? Ca un fel de suve- 
nir după ce v-aţi tras-o? 

— Nuuu... Mai degrabă drept invitație pentru o nouă par- 
tidă, răspunde Dean, cu un rânjet. 

— Explică-mi: cum naiba o s-o convingă poza să se culce 
din nou cu tine? întreabă Hollis, cuprins de îndoială. Probabil 
că te consideră un dobitoc. 

— În niciun caz, amice. Puicuţele apreciază un instantaneu 
mişto cu o sculă. Crede-mă! 

Hollis strânge din buze, de parcă își stăpânește râsul. 

— Aha. Sigur, cum să nu... 

Scutur scrumul pe iarbă și mai trag un fum. 

— De curiozitate, ce înseamnă „un instantaneu mișto cu o 
sculă”? Te referi la lumina din cadru? La poziție? 

Sunt sarcastic, dar Dean răspunde cu voce solemnă: 

— Ei bine, șmecheria este să-ți tragi cât mai tare ouăle 
într-o parte. 

Tucker exclamă amuzat și se îneacă sorbind din bere. 

— Serios! insistă Dean. Coaiele nu sunt fotogenice. Fetele 
nu vor să le vadă. 

Hollis se prăpădește de râs, iar răsuflarea lui stârnește nori- 
şori albi, care plutesc în aerul nopții. 

— Te-ai gândit mult la asta, omule. E cam trist. 

Râd și eu. 

— Stai! Asta faci tu când ești în camera ta, cu ușa încuiată? 
Îţi pozezi scula? 

— De parcă sunt singurul care și-a pozat-o! 

— Eşti singurul, spunem Hollis și eu, la unison. 

— Pe naiba! Sunteţi niște mincinoși. 

Deodată, Dean își dă deama că Tucker nu l-a contrazis. Ime- 
diat, sare asupra colegului nostru de cameră. 

— Ha! Șriam eu! 

Ridic o sprânceană și mă uit la Tuck. E posibil să fi roșit 
sub cei cincisprezece centimetri de barbă. 

— Pe bune, omule? Pe bune?! 

Tucker etalează un zâmbet timid. 

— Îţi aduci aminte de Sheena, tipa cu care mă vedeam anul 
trecut? îmi zice el. Ei bine, mi-a trimis o poză cu țâțele ei. Mi-a 
zis că trebuie să-i întorc serviciul. 

Dean a rămas cu gura căscată. 

— Penis în schimbul țâțelor? Omule, te-a prostit. Nu se 
compară nici pe departe. 

— Atunci, care-i echivalentul pentru țâțe? întreabă Hollis, 
curios. 

— 'Testiculele, declară Dean, înainte să tragă puternic din 
Joint. 

Sufiă fumul. Toată lumea se amuză de remarca lui. 

— "Tocmai ai spus că femeile nu vor să vadă coaie, îi atrage 
Hollis atenția. 

— Așa-i. Dar orice idiot știe că o poză cu o sculă cere din 
partea tipei o poză din față. 

Își dă ochii peste cap și completează: 

— E la mintea cocoșului. 

Cineva își drege glasul. 

Când mă răsucesc, o văd pe Hannah și inima mi se strânge 
în piept. Poartă colanți și unul dintre tricourile de antrena- 
ment ale lui Garrett. Părul ei negru este desfăcut și-i cade pe 
umeri. Arată superb. 

Da, sunt un prieten de tot rahatul, pentru că, deodată, mi-o 
închipui în tricoul meu. Cu numărul meu inscripționat pe spate. 

S-a ales praful de decizia de a mă resemna și a merge mai 
departe. 

— Hm... OK, spune ea. Vreau să mă asigur că am înțeles co- 
rect. Voi povestiți cum vă pozați sculele și apoi trimiteţi foto- 
grafiile unor fete? 

Când se uită la noi, în ochi i se citește amuzamentul. 

Dean pufnește. 

— Exact. Și nu-ți da ochii peste cap, Wellsy. Vrei să ne spui 
că G nu ţi-a trimis poze cu scula lui? 

— N-o să răspund la întrebarea asta. 

Hannah oftează și-și sprijină brațul de cadrul ușii. 

— Garrett și cu mine comandăm pizza. Vă băgaţi? Vrem să 
ne uităm la un film, în sufragerie. E rândul lui să aleagă, așa că 
probabil va fi un film nasol de acțiune. Vreți să vă uitaţi cu noi? 

Tuck și Dean confirmă imediat, dar Hollis clatină din cap, 
cu regret. 

— Poate data viitoare. Luni am ultimul examen, așa că-mi 
petrec restul weekendului tocind. 

— Bine. Baftă! îi urează Hannah zâmbind, înainte să plece. 
Dacă vreți să aveți un cuvânt de spus despre /opping-urile de 
pizza, veniți acum. Dacă nu, o să le acopăr cu legume. Logan, 
ce naiba faci? 

Ochii ei verzi mă privesc cu reproș. 

— Parcă ai zis că fumezi doar la petreceri. E cazul să te bat? 

— N-ai decât să încerci, Wellsy. 

Tonul meu este plin de umor, dar în secunda în care Han- 
nah se retrage, amuzamentul meu dispare. 

Pentru mine, să fiu în prezența ei e ca și cum aș încasa un 
pumn în stomac. Gândul de a sta în sufragerie, cu ea și cu 
Garrett, mâncând pizza, uitându-ne la un film și văzând cum 
se giugiulesc... e de o sută de ori mai rău decât un pumn în 
stomac. Este echivalentul unei întregi echipe de hochei care te 
izbeşte de mantinelă. 

— Ştiţi ce? Cred că o să merg la Danny, până la urmă. Poţi 
să mă duci și pe mine cu mașina până la cămin? îl întreb pe 
Hollis. M-aș duce singur, dar nu nu sunt sigur că n-o să beau 
alcool. 

Dean stinge joint-ul în scrumieră. 

— N-o să bei, omule. Administratorul din căminul lui 
Danny e vigilent. Patrulează pe holuri și face verificări prin 
camere, la întâmplare. Fără glumă. 

Nu-mi pasă. Nu pot sta aici. Nu pot să-mi petrec timpul cu 
Hannah și cu Garrett decât când voi reuși să scap de pasiunea 
mea prostească pentru ea. 

— Atunci n-o să beau. Am nevoie de o schimbare de decor. 
Am stat în casă toată ziua. 

— O schimbare de decor? 

Expresia întunecată a lui Tucker îmi dă de înţeles că știe 
adevăratul motiv. 

— Da, zic eu, cu răceală. E vreo problemă? 

Tuck nu răspunde. 

Strângând din dinţi, le zic la revedere băieților și-l urmez 
pe Hollis la mașină. 


Cincisprezece minute mai târziu, mă aflu pe coridor, la al 
doilea etaj al căminului Fairview. E atât de liniște, încât mo- 
ralul meu scade și mai mult. Rahat! Probabil că administrato- 
rul ăla chiar este un tip dur. Niciun sunet nu răzbate din camere 
și nici nu pot să-l sun pe Danny ca să aflu dacă petrecerea a 
fost anulată. În graba mea de a pleca de acasă, mi-am uitat 
telefonul. 

N-am mai fost în căminul lui Danny până acum, așa că mă 
opresc un moment în hol, încercând să-mi amintesc numărul 
camerei, pe care mi l-a trimis prin SMS, ceva mai devreme. 
Două sute douăzeci sau două sute treizeci? Trec pe lângă fiecare 
ușă, uitându-mă atent la numere, și întrebarea mea primește 
răspuns când mă lămuresc că nici măcar nu există o cameră cu 
numărul două sute treizeci. 

Dar există una cu numărul două sute douăzeci. 

Bat în ușă. Aproape imediat, aud pași. Cineva e înăuntru. 
Ăsta-i un semn bun. 

Apoi ușa se deschide. Mă holbez la cineva total străin. De 
acord, e o fată foarte drăguță, dar nu o cunosc. Fata clipește 
surprinsă. Ochii ei căprui-deschis au aceeași nuanță ca a păru- 
lui său, care atârnă într-o coadă lungă, pe umăr. Poartă panta- 
loni largi și un hanorac negru, cu logoul universității pe piept. 

Judecând după liniștea deplină din camera ei, evident că am 
bătut la o ușă greșită. 

— Bună, spun eu, stânjenit. Presupun că asta nu e camera 
lui Danny, nu? 

— Ää... nu. 

— Rahat! Mi-a spus să vin în camera două sute douăzeci. 

— Unul dintre voi trebuie că a greșit numărul. 

Tace o clipă, apoi adaugă: 

— Dacă te ajută, la etajul ăsta nu e niciun Danny. E în anul 
întâi? 

— Anul trei. 

— Aha! Păi, clar că nu locuieşte aici. Ăsta este un cămin 
pentru boboci. 

În timp ce vorbește, își face de lucru cu vârful cozii, fără să 
se uite în ochii mei nici măcar o dată. 

— La naiba! mormăi eu din nou. 

— Eşti sigură că prietenul tău a spus să vii în căminul ăsta? 

Ezit. Eram sigur, dar acum... nu prea mai sunt. Danny și cu 
mine nu ieșim des în doi. De obicei, îl văd la petrecerile de după 
meciuri sau vine la mine acasă, cu ceilalți colegi de echipă. 

— Nu mai ştiu, răspund eu, cu un suspin. 

— De ce nu-l suni? 

Tot nu se uită la mine. Acum se zgâiește la șosetele ei de 
lână, în dungi, de parcă sunt absolut fascinante. 

— Mi-am uitat telefonul acasă. 

La naiba! În timp ce-mi analizez opțiunile, îmi trec degetele 
prin păr. A crescut și ar cam fi cazul să-l tund, dar mereu uit. 

— E în regulă dacă-l folosesc pe al tău? o întreb. 

— Hm... Sigur. 

Chiar dacă ezită, deschide ușa mai larg și mă invită să intru. 
O cameră dublă tipică. Dar, în timp ce o jumătate este ordo- 
nată, cealaltă e vraiște. Evident, fata asta și colega ei de cameră 
au păreri foarte diferite despre ordine. 

Nu mă mir când fata pășește în jumătatea curată. Pare să 
fie locatara ordonată. Se duce la birou și scoate un telefon 
mobil din încărcător, apoi mi-l întinde. 

— Poftim. 

Se apropie de ușă. 

— Nu-i nevoie să stai acolo. Sau vrei să o tulești? 

Obrajii ei se fac roșii. 

Zâmbesc cu toată gura. 

— Nu te îngrijora, frumoaso! Doar îți folosesc telefonul. 
N-am de gând să te omor. 

— A, ştiu asta. Sau cel puţin cred că știu, se bâlbâie ea. 
Vreau să spun că pari de treabă, dar probabil că o grămadă de 
ucigași în serie par așa, când îi întâlnești prima oară. Știai că 
Ted Bundy era chiar fermecător? 

Ochii i se măresc. 

— Nu ți se pare super-aiurea? completează fata. Imagi- 
nează-ți că te plimbi într-o zi și dai nas în nas cu un tip drăguţ 
şi fermecător. Îţi spui că tipul e perfect, apoi te duci la el acasă 
și găsești în piviniță costume din piele de om și păpuși Barbie 
cu ochii scoși și... 

— Dumnezeule! o întrerup eu. Ți s-a mai zis că vorbeşti 
mult? 

Obrajii ei sunt și mai roșii. 

— Scuze! Câteodată, când sunt agitată, vorbesc aiurea. 

Zâmbesc din nou. 

— Te fac să te simți agitată? 

— Nu. De fapt, da, puțin. Nu te cunosc și... E bine să fii 
prudent cu străinii, deși sunt sigură că nu ești periculos, adaugă 
ca repede. Dar... știi... 

— Da. Ted Bundy, comentez eu, căznindu-mă să nu râd. 

Se joacă din nou cu coada. Fiindcă se uită în altă parte, am 
ocazia s-o studiez mai atent. Nene, chiar e drăguță! Are un chip 
proaspăt și pare o fată de treabă, cu o expresie plăcută. Pistrui 
pe nas, trăsături delicate și piele netedă, moale, ca în reclamele 
pentru produse de machiaj. 

— Ai de gând să suni? se interesează ea. 

Clipesc, amintindu-mi deodată de ce am intrat aici. Mă uit 
la telefon și examinez tastatura cu mare atenție, așa cum am 
examinat-o pe ea, adineauri. 

— Îşi dau un pont. Ai nevoie de degete ca să tastezi. Apoi 
apeși pe Send. 

Îmi ridic capul și zâmbetul ei abia reținut îmi provoacă râsul, 

— Grozav pont! De acord. Dar... tocmai mi-am dat seama 
că nu-i știu numărul. L-am salvat în mobilul meu. 

Rahat! Să fie asta pedeapsa pentru fanteziile amoroase pe 
care le am cu prietena lui Garrett? Să rămân rătăcit prin cam- 
pus, într-o vineri seară, fără telefon sau mijloc de transport 
spre casă? O merit. 

— Dă-o-n mă-sa! O să comand un taxi, decid eu, în cele 
din urmă. 

Din fericire, cunosc numărul de telefon al serviciul de taxi 
din campus, așa că-l formez și apelul meu e pus în așteptare. 
Îmi înăbuș un căscat. 

— Aştepți, nu? 

— Da. 


Mă uit iar la ea. 

— Apropo, mă cheamă Logan. Mulţumesc că mă lași să-ți 
folosesc telefonul. 

— Nicio problemă. 

Face o pauză. 

— Eu sunt Grace. 

Răsună un clic, dar, în loc să aud vocea unei dispecere, aud 
un alt clic, urmat de altă muzică. Nu-i de mirare. Este vineri 
seara, cea mai ocupată seară pentru taxiurile din campus. Cine 
știe cât va fi nevoie să aştept? 

Mă așez pe marginea unui pat — cel perfect aranjat — și 
încerc să-mi amintesc numărul serviciului de taxi din Has- 
tings, orașul unde sunt cazați majoritatea studenților care nu 
locuiesc în campus. Inclusiv eu. Dar nu-mi aduc aminte nu- 
mărul. Privirea mea poposește pe un laptop deschis, aflat pe 
partea cealaltă a patului. Când observ ce este pe ecran, mă uit 
la Grace cu surprindere. 

— Te uiţi la Greu de ucis? 

— La Greu de ucis 2. 

Pare stânjenită. 

— În seara asta vreau să mă uit la toată seria Greu de ucis. 
Tocmai am terminat primul film. 

— Îţi place Bruce Willis? 

Râde. 

— Nu. Îmi plac filmele vechi de acțiune. Weekendul trecut 
am văzut toată seria Armă mortală. 

Muzica din urechea mea se oprește din nou, apoi începe 
iar. Înjur, închid telefonul și mă întorc spre Grace. 

— Te superi dacă-i folosesc computerul, ca să aflu numărul 
serviciului de taxi din Hastings? Poate o să am mai mult noroc. 

— Bineînţeles că nu. 

După o clipă de reținere, se așază lângă mine și întinde 
mâna spre laptop. 

— Stai să accesez un browser. 

Când dă să micșoreze fereastra, filmul pornește din nou și 
sunetul izbucnește în difuzoare. Scena de luptă din aeroport 
se derulează pe ecranul computerului. Mă aplec imediat, s-o 
privesc. 

— La naiba! E o scenă de luptă super! 

— Nu-i așa? exclamă Grace. Îmi place la nebunie. De fapt, 
îmi place tot filmul. Nu-mi pasă ce spune toată lumea. E gro- 
zav. Categoric, nu la fel de bun ca primul, dar nici așa de rău 
cum cred unii. 

Se pregătește să oprească filmul, dar îi prind mâna. 

— Putem să ne uităm la scena asta? 

E uimită. 

— Ăăă... da, bine. 

Înghite în sec și adaugă: 

— Dacă vrei, poți să rămâi aici, să vezi tot filmul. 

Se îmbujorează când face invitația. 

— Sau poate că trebuie să fii în altă parte? 

Clatin din cap. 

— Nu, nu trebuie să fiu nicăieri. Pot să mai rămân. 

Pe bune, care-i alternativa? Să merg acasă să-i văd pe Hannah 
și pe Garrett hrănindu-se reciproc cu pizza și pupându-se pe 
ascuns, în timpul filmului? 

— Aha, OK, spune Grace, prudentă. Hm... Super. 

Chicotesc. 

— Te așteptai să spun „nu”? 

— Cam așa ceva, recunoaşte fata. 

— De ce aș spune „nu”? Care tip ar refuza să revadă Greu 
de ucis? Singurul lucru care ar îmbunătăți oferta ar fi dacă 
mi-ai oferi ceva de băut. 

— Nu am nimic. 

Se gândește puţin. 

— Dar am o pungă întreagă de ursuleți gumați, ascunsă în 
sertarul biroului. 

— Mărită-te cu mine! glumesc eu. 

Râzând, se duce la birou, deschide sertarul de sus și scoate 
o pungă imensă cu dulciuri. În vreme ce mă urc pe pat și mă 
sprijin de un morman de perne, Grace se apleacă în fața unui 
minifrigider și mă întreabă: 

— Apă sau Pepsi? 

— Pepsi, te rog. 

Îmi întinde punga cu ursuleți gumați și o doză de Pepsi, 
apoi se așază pe pat, lângă mine, și pune laptopul pe cuvertură, 
între noi. 

Azvârl în gură un ursulet gumat și mă pregătesc să mă uit 
la film. Categoric, nu așa mă așteptam să-mi petrec seara, dar — 
la naiba! — mă las purtat de val. 

John Logan este în camera mea de cămin. 

John Logan stă pe patul meu. 

Nu sunt deloc pregătită pentru așa ceva. De fapt, sunt ten- 
tată să-i trimit, în secret, un SMS Ramonei și să-i cer sfatul, 
căci n-am habar ce să fac sau ce să spun. Partea bună este că ne 
uităm la un film, deci nu trebuie să fac sau să spun nimic, ci 
doar să mă uit la laptop, să râd la replicile amuzante și să pre- 
tind că cel mai sexy tip de la Briar nu este așezat pe patul meu. 

Nu este „fierbinte” doar ca aspect, ci și ca temperatură. Vor- 
besc serios — trupul lui emană căldură aidoma unui furnal și, 
având în vedere că îmi este deja cald și mă înfior în prezența 
lui, am început să transpir. 

Încercând să fiu discretă, îmi scot hanoracul și îl pun pe 
pat, în spatele meu, dar mișcarea îl face pe Logan să se întoarcă 
spre mine. Ochii lui albaștri poposesc pe maioul meu strâmt, 


oprindu-se câteva secunde pe pieptul meu. 

O, Doamne! Îmi analizează sânii. Chiar dacă nu sunt prea 
mari, judecând după cum îi scapără privirea, ai crede că am 
sâni de starletă porno. 

Când își dă seama că l-am prins zgâindu-se, îmi face cu 
ochiul și se concentrează iar asupra ecranului. 

În sfârșit, am întâlnit un tip care chiar poate să facă cu ochiul. 

Este imposibil să fiu atentă la film. Mă uit la ecran, dar 
mintea este în altă parte. Mă concentrez doar la tipul de lângă 
mine. E absolut magic. Umeri incredibil de largi, piept muscu- 
los, picioare lungi, întinse în față. L-am văzut jucând hochei, 
așa că știu că e agresiv pe gheață. Conștientă că trupul ăsta 
puternic e atât de aproape de mine, simt un fior pe șira spină- 
rii. Arată mult mai în vârstă și mai matur decât bobocii cu care 
mi-am pierdut timpul de când a început școala. 

Normal. E în al treilea an de facultate. 

Așa e. Dar... pare mai în vârstă. Emană o aură masculină, 
care îmi stârnește cheful să-i rup hainele și să-l ling ca pe o 
înghețată. 

Bag în gură un ursulet gumat, sperând că mestecatul o să 
mă ajute să-mi umezesc cât de cât gâtul. Pe ecran, nevasta lui 
McClane este în avion, certându-se cu reporterul de știri 
enervant care i-a făcut probleme lui McClane în primul film. 
Deodată, Logan se uită la mine, cu o sclipire curioasă în privire. 

— Hei, crezi că ai putea să pilotezi un avion la aterizare, 
dacă n-ai avea încotro? mă întreabă el. 

Izbucnesc în râs. 

— Parcă ziceai că ai văzut filmul. Știi că nu o să piloteze 
avionul, nu? 

— Da, știu. Dar mă întrebam ce aș face dacă aș fi singurul 
dintr-un avion capabil să-l facă să aterizeze. 


-34- 


GREȘEALA 


Oftează. 

— Nu cred că aș putea s-o fac. 

Mă miră că recunoaște chestia asta atât de repede. Alți tipi 
ar încerca s-o facă pe bărbaţii duri și să pretindă că ar putea să 
piloteze avionul chiar și în somn. 

— Nici eu, mărturisesc. Probabil că aș înrăutăți situația. Fără 
să vreau, aș depresuriza cabina, atingând ce nu trebuie. Cate- 
goric, nu. Mi-e frică de înălțime, deci sigur aș leșina în mo- 
mentul în care aș păși în cabina pilotului și m-aș uita prin 
parbriz. 

Logan chicotește. Sunetul răgușit îmi provoacă iar furnicături. 

— Aș putea să pilotez un elicopter, zice el, dus pe gânduri. 
Cred că e mai ușor decât să pilotezi un avion, nu? 

— Poate. Serios, nu știu nimic despre avioane. 

Este rândul meu să oftez. 

— Să nu mă dai de gol; câteodată, nu cred că înțeleg cum 
sc mențin avioanele în aer. 

El râde, apoi ne concentrăm iarăși asupra filmului. În sinea 
mea, mă felicit. Tocmai am întreținut o conversaţie cu un tip 
drăguţ, fără să mă bâlbâi sau să spun tâmpenii. Merit o medalie. 

Asta nu înseamnă că nu sunt agitată. Însă Logan are ceva 
care mă face să mă simt în largul meu. Este foarte relaxat și, pe 
deasupra, e greu să te simți intimidat de un tip care mestecă 
ursuleți gumafi. 

În timp ce urmărim filmul, privirea-mi tot fuge spre el, ca 
să-i admir profilul. Are nasul puțin strâmb, de parcă ar fi fost 
rupt de câteva ori. Și buzele alea sexy sunt... tentante. Vreau 
atât de tare să-l sărut, că nici nu mai gândesc bine. 

Doamne, ce ratată sunt! Probabil că ultimul lucru la care se 
gândeşte e să mă sărute pe mine. A rămas aici ca să vadă Greu 

de ucis 2, nu ca să-și facă de cap cu o boboacă. Colac peste pu- 
păză, una care, acum o oră, îl compara cu Ted frickin’ Bundy. 

Mă străduiesc să mă concentrez la film, dar deja mi-e groază 
de momentul când o să se termine, pentru că atunci Logan va 
trebui să plece. 

Însă când pe ecran apare genericul de final, nu face nicio miș- 
care să se ridice. În schimb, se uită peste umăr și mă întreabă: 

— Care-i treaba? 

Mă încrunt. 

— Ce vrei să zici? 

— E vineri seara. Cum se face că stai singură și te uiţi la 
filme de acțiune? 

Întrebarea mă face să mă zbârlesc. 

— Ce-i rău în asta? 

— Nimic. Pur și simplu mă întreb de ce nu ești la vreo 
petrecere. 

— Am fost la o petrecere aseară. 

Nu-i aminti că l-ai văzut acolo, nu-i aminti că l-ai văzut... 

— Apropo, te-am văzut acolo. 

Pare mirat. 

— Serios? 

— Da. La casa frăţiei Omega Phi. 

— Hm... Nu-mi amintesc să te fi observat. 

Îmi aruncă o privire spăsită. 

— De fapt, nu-mi amintesc prea multe. Eram beat criță. 

Mă doare un pic că nu-și amintește de întâlnirea noastră, 
lângă toaletă, dar apoi îmi reproșez că mă simt jignită. Era 
beat și tocmai făcuse sex. Bineînţeles că nu-i lăsasem nicio 
impresie. 

— Te-ai distrat la petrecere? se interesează Logan. 

Pentru prima oară de când a intrat în camera mea, tonul lui 
are o notă ciudată, de parcă încearcă să facă conversație, dar nu 
se simte în largul lui. 

— Sigur. Oarecum. 

Fac o pauză și adaug: 

— De fapt, nu. A fost distractiv până când m-am umilit 
total în fața unui tip. 

Stânjeneala de pe fața lui dispare. Începe să chicotească. 

— Da? Ce ai făcut? 

— M-am bâlbâit. O mulțime. Am prostul obicei de a face 
chestia asta când discut cu tipii. 

— Dar acum nu te bâlbâi, subliniază el. 

— Nu acum. Nu-ţi amintești de tirada mea despre ucigașul 
în serie, acum două ore? 

— Crede-mă, îmi amintesc. 

Zâmbetul lui îmi face inima s-o ia razna. Doamne, are un 
zâmbet atât de sexy! Ușor pieziș, cu ochii sclipind jucăuș. 

— Nu te mai intimidez, nu-i așa? 

— Nu. 

Mint. Surâsul lui mă agită complet. 

El este John fucking Logan, unul dintre cei mai populari 
băieți de la Briar. lar eu sunt Grace fucking Ivers, una dintre 
miile de fete care fac o pasiune pentru el. 

Ochii lui îmi mătură din nou corpul — o privire fierbinte, 
insistentă, care îmi creează senzaţia că pielea mi se electri- 
zează. De data asta, interesul din ochii lui este vădit. 

Ar trebui să fac o mișcare? 

Chiar ar trebui, nu? 

Apleacă-te spre el sau fă ceva! Sărută-l. Sau să-i cer să mă 
sărute? Mă întorc cu gândul la liceu. Încerc să-mi amintesc 

cum s-au petrecut toate săruturile a/ea, dacă tipii cu care am 
făcut-o au făcut prima mișcare, sau dacă am acționat amândoi. 
Însă niciunul dintre partenerii mei de săruturi din liceu nu 
erau nici măcar pe jumătate la fel de arătoși ca el. 

— Vrei să plec acum? 

Vocea lui răgușită mă ia prin surprindere. Îmi dau seama 
că-l fixez cu privirea de aproape un minut, fără să rostesc un 
cuvânt. 

Gura îmi este atât de uscată, că trebuie să înghit de câteva 
ori ca să pot răspunde. 

— Nu. Adică poţi să stai, dacă doreşti. Putem să ne uităm 
la alt film sau... 

Nu apuc să termin propoziția, pentru că se trage mai aproape 
şi-mi atinge obrazul. Orice sunet mi se opreşte în gât. Inima 
îmi bate ca o tobă. 

John Logan mă atinge pe obraz. 

Buricele degetelor lui sunt bătătorite și îmi zgârie ușor pie- 
lea. Miroase atât de bine, că mă simt ameţită când inhalez 
parfumul de after-shave. Îmi mângâie ușor maxilarul. Trebuie 
să fac eforturi ca să nu încep să torc întocmai ca o pisică dor- 
nică de afecțiune. 

— Ce faci? șoptesc eu. 

— Păi, te uitai la mine ca și cum voiai să te sărut. 

Ochii lui albaștri sunt pe jumătate închiși. 

— Așa că m-am gândit s-o fac. 

Inima mi-o ia razna. Tobe în urechi, ciocane frenetice în 
coaste. 

O, Dumnezeule! 

Vrea să mă sărute? 

— Am înţeles greșit? spune el prompt. 

Înghit în sec, încercând să-mi controlez agitația. Nu pot să 
vorbesc. Gâtul mi s-a încleștat. În ciuda faptului că abilitățile 
mele motorii nu prea sunt la înălțime în clipa asta, reușesc să 
clatin din cap. 

Izbucnește în râs. 

— Vrei să zici că nu am interpretat greșit situația sau că nu 
vrei să te sărut? 

Printr-o minune, reușesc să îngaim o propoziţie. 

— Vreau să mă săruți. 

Se apropie, se întinde pe o parte, lângă mine, și mă împinge 
ușor, îndemnându-mă să mă las pe spate. Fiecare mușchi din 

—corp mi se crispează. Logan se apleacă peste mine și, când își 

pune palma pe șoldul meu, tremur destul de tare ca el să observe. 

Surâde. Buze care se apropie de a/e mele. La o distanță de 
centimetri. Apoi doar câțiva milimetri. 

Pe urmă gura lui o atinge pe a mea, și — Sfinte Sisoe! — îl 
sărut pe John Logan! 

Aproape imediat, mintea mea este inundată de atâtea gân- 
duri, încât mi-e greu să mă concentrez asupra unuia. Aud pre- 
legerile nesfârșite ale tatălui meu despre respectul de sine și 
despre un comportament cuviincios, atenționându-mă să nu-mi 
fac de cap la facultate. Și apoi vocea veselă a mamei, ordonân- 
du-mi să mă distrez și să-mi trăiesc viața la maximum. Undeva, 
în capul meu, o voce emoționată îmi strigă: Î/ sărugi pe John 
Logan! ÎI săruţi pe John Logan! 

Gura lui este caldă, buzele — ferme. La început mă sărută 
ușor. O tachinare moale, senzuală, care mă face să scâncesc. 
Îmi linge buza de sus, o mușcă ușor înainte ca vârful limbii 
să-mi atingă marginea buzelor. Are gust de dulciuri, iar con- 
statarea asta îmi smulge un alt scâncet. Când limba lui alunecă 
în sfârșit în gura mea, scoate un geamăt răgușit, care vibrează 
în mine și pe care îl simt până în adâncuri. 

Să îl sărut pe Logan este cea mai incredibilă experiență pe 
care am trăit-o vreodată. Mai tare decât vacanța de familie în 
Egipt, când aveam nouă ani. Piramidele glorioase, templele și 
Sfinxul sunt nimic în comparaţie cu ce simt când buzele lui se 
unesc cu ale mele. 

Limbile ni se întâlnesc. Jonah scoate un alt sunet slab, răgu- 
şit. Mâna lui alunecă în sus, pe corpul meu, dând să-mi cuprindă 


sânul stâng. Ah, rahat! Alertă! Urmează pipăitul sânilor. 

Am crezut că n-o să facem altceva decât să ne sărutăm, dar 
acum ne facem de cap. 

Nu port sutien pe sub maiou, așa că, atunci când degetul lui 
mare atinge materialul subțire și apasă pe sfârc, simt o străful- 
gerare fierbinte de la sâni până jos, la clitoris. Tot corpul mi-e 
fierbinte și înțepenit de excitare. Limba lui Logan îmi explo- 
rează gura. Îmi masează sfârcul umflat. Coapsele lui mi se freacă 
ușor de șold. Erecția lui este ca o umflătură fierbinte care mă 
apasă, iar eu sunt incredibil de excitată de faptul că îl excit pe z/. 

Respirând greu, se desprinde din sărut. 

— Ar trebui să-mi fac griji că o să dea peste noi colega ta 
de cameră? 

— Nu, nu se întoarce acasă în noaptea asta. S-a dus la un 
bar, în oraș, și apoi o să înnopteze la o fată, Caitlin, de la Kappa 
Beta. Mi se pare o idee proastă, fiindcă ultima dată când a ieșit 
cu Caitlin, aproape că au fost arestate pentru băut în public, dar 
apoi Ramona a flirtat cu polițistul și... 

Logan îmi închide gura cu un alt sărut. 

— Un nu ar fi fost suficient, murmură el. 

Apoi îmi ia mâna și o pune pe umflătura tare din pantalo- 
nii lui. Imediat, îmi cuprinde sexul în palmă, pe deasupra pan- 
talonilor de pijama. Rahat! Alertă de acțiune acolo jos! Nu mă 
tem de reacția mea la mâna /ui. Simpla mișcare ușoară a pal- 
mei sale e de ajuns să-mi provoace o explozie de plăcere. Nu, 
mâna mea mă neliniștește. Mâna care acum mângâie erecţia 
din spatele fermoarului lui Logan. 

Am mai atins un penis înainte, am făcut și sex oral. Știu 
că m-am descurcat onorabil, pentru că... ei bine, spermă și toate 
alea. Cu toate astea, nu am suficientă experiență ca să mă consider 
expertă în frecatul sculelor. Pe deasupra, în toate experiențele 

mele sexuale din trecut a existat un singur tip — Brandon, prie- 
tenul meu din liceu —, care, la rândul lui, era la fel de neexpe- 
rimentat. 

Dacă bârfele pe care le-am auzit despre Logan sunt adevă- 
rate, atunci tipul ăsta s-a culcat cu jumătate dintre studentele 
de la Briar. Pare o exagerare, deci bănuiesc că e o informație 
falsă, dar categoric că John s-a culcat cu mai multe persoane 
decât mine. 

— E în regulă? mă întreabă el, în timp ce mă mângâie între 
picioare. 

Dau afirmativ din cap. Îl mângâi din nou. Un geamăt chi- 
nuit îi scapă. 

— Fir-ar să fie! Stai! 

Se mișcă pe saltea și inima-mi stă în loc când își desface 
fermoarul pantalonilor. Îi coboară suficient ca să-și elibereze 
erecţia din boxeri, apoi trage de elasticul pijamalei mele și al 
chiloților. 

O secundă mai târziu, mâna lui îmi atinge sexul dezgolit, 
iar coapsele mi se ridică involuntar, căutând să se apropie mai 
mult. 

Logan îmi ațâță clitorisul cu vârful arătătorului. 

— E mai bine? întreabă el, cu voce groasă și răgușită. 

Mult mai bine. Atât de bine, că mi se învârte capul, iar răs- 
punsul meu e doar un mormăit fără sens. 

Zâmbind, se apleacă și mă sărută din nou. Îmi apucă mâna 
mea dreaptă și o duce spre erecţia lui, înfășurând încet dege- 
tele mele în jurul penisului. Este lung și tare, pielea netedă și 
fierbinte glisând ușor înăuntrul pumnului meu strâns. 

Corpul meu a luat foc. Valuri de excitare se rostogolesc în 
mine, iar când degetul lui mijlociu se strecoară în mine, mușchii 

vaginului se strâng în jurul lui. Presiunea e atât de intensă, că 
uit să mai respir. 

Nu ne oprim din sărutat nici măcar ca să respirăm. Amân- 
doi gâfâim. Limbile noastre se împletesc. Degetul lui mare 
apasă pe clitoris, în vreme ce degetul mijlociu se mișcă în inte- 
riorul meu. Plăcerea care se răsucește în mine capătă putere — 
un nod de nerăbdare, care îmi încurajează bazinul să se miște 
mai Viguros. 

Trec minute. Sau, poate, ore. Sunt absorbită de senzațiile 
astea incredibile. Îi mângâi penisul, strângând vârful de fiecare 
dată când palma mea alunecă în sus, până când coapsele lui 
încep să se miște. Îmi spune răgușit: 

— Mai repede. 

Tuțesc ritmul și el se înfige în pumnul meu, cu un geamăt. 
Respirația lui îmi gâdilă buzele. Ochii îi sunt închiși, trăsătu- 
rile — încordate. Își mușcă buza de jos. 

— O să-mi dau drumul, murmură el. 

Sunt din ce în ce mai excitată. Știu că simte cât de udă sunt, 
căci geme din nou și degetul lui pătrunde mai adânc, mai 
repede. Câteva secunde mai târziu, se prăvălește peste mine, cu 
fruntea rezemată pe umărul meu. Împinge din coapse o ultimă 
oară, înainte de a se linişti. 

În timp ce sperma țâșnește pe mâna mea, ochii i se deschid 
ușor și euforia pe care o zăresc în ei îmi taie răsuflarea. Doamne! 
Nu cred că am văzut vreodată ceva mai sexy ca John Logan, 
imediat după ce a avut orgasm. 

Respirația lui este încă greoaie. Se uită la mine. 

— Tu ţi-ai dat drumul? 

Rahat! Bine. Degetul lui este încă în mine. Nu se mai mișcă, 
dar este o amintire a orgasmului la care eram pe cale să ajung. 

Dar apoi mi-au distras atenția felul în care arăta când și-a dat 
drumul, mișcarea neliniștită a coapselor lui și sunetele sexy pe 
care le scotea. 

Sunt prea stânjenită ca să recunosc că nu am avut orgasm. 
Din moment ce el a avut, mă simt prost să-l rog să continue. 

Dau afirmativ din cap și spun: 

— Înî. Bineînţeles. 

Văd o umbră de îndoială în ochii lui. Apoi, cât ai clipi, se 
ridică brusc de pe pat și spune: 

— Trebuie să plec. 

Simt dezamăgire și iritare, în aceeași măsură. Serios? Nu poate 
să rămână câteva minute, pentru o scurtă conversație, după hâr- 
joneală? Halal gentleman! 

Acum situația e și mai stânjenitoare. la un șervețel de hâr- 
tie dintr-o cutie de pe noptieră și se șterge. Mă prefac calmă și 
neafectată în timp ce-mi trag chiloţii la loc și-l privesc pe el 
făcând același lucru. Zâmbesc fals cât timp el cheamă un taxi, 
de pe telefonul meu. Din fericire, de data asta reușește repede 
să comande unul, deci stânjeneala nu durează mult. 

Îl conduc la ușă. John ezită un pic. 

— Mulţumesc pentru invitație, îmi spune, cu voce dogită. 
M-am simțit bine. 

— Înî. Da, sigur. Și eu. 


O clipă mai târziu, pleacă. 

Logan 


Intru în dormitor după dușul de dimineață și aud mobilul 
sunând. Având în vedere că toți cei de vârsta mea trimit mesaje, 
în loc să telefoneze, știu cine este fără să verific ecranul. 

— Bună, mamă! o salut eu. 

Mă duc la dulapul cu haine. 

— Mamă? Sfinte Sisoe! Deci e adevărat? Am crezut că am 
născut un băiat frumos, acum douăzeci și unu de ani, dar pare 
doar o amintire. Dacă aș avea un fiu, probabil că m-ar suna 
mai des decât o dată pe lună, nu? 

Râd, deși mă simt vinovat. Are dreptate. Am fost un fiu de 
tot rahatul în ultima vreme: prea ocupat cu distracţia postse- 
zon și cu examenele semestriale, așa că nu am sunat-o atât de 
des pe cât ar fi trebuit. 

— Îmi pare rău, zic eu, cu un regret sincer. La sfârșitul se- 
mestrului, sunt mereu foarte ocupat. 

— Știu. De asta nu te-am bătut la cap. Înveţi mult pentru 
examene? 

Vezi să nu! N-am deschis nici măcar o carte. 

Mama își dă seama că încerc să o aburesc. 

— Nu încerca s-o prostești pe maică-ta, Johnny. 

— Bine, bine. Încă n-am început să învăţ. Dar știi că mun- 
cesc mai bine sub presiune. Așteaptă o secundă. 

Pun telefonul jos și las prosopul deoparte, apoi trag pe mine 
o pereche de pantaloni de trening. Părul meu încă e ud. Pică- 
turi de apă mi se scurg pe pieptul gol, așa că mă șterg cu pro- 
sopul pe cap, după care iau din nou mobilul. 

— Gata. Deci cum e la muncă? Ce mai face David? 

— La muncă e bine. Iar lui David îi merge grozav. 

În următoarele zece minute, mama vorbește despre jobul 
ei — este managerul unui restaurant din Boston —, apoi îmi 
spune ce mai face tatăl meu vitreg, David. Tipul e contabil și o 
persoană așa de plictisitoare, încât câteodată este un chin să fii 
în preajma lui. Dar o iubește pe mama din toată inima și o 
tratează ca pe o regină — ceea ce mama chiar este —, așa că 
mi-e simpatic. 

În cele din urmă, ajunge la subiectul planurilor mele pen- 
tru vara asta, iar glasul ei capătă bine cunoscutul ton precaut, 
pe care-l folosește mereu când aduce vorba de tata. 

— Să înțeleg că lucrezi cu tatăl tău din nou? 

— Da. 

Fac un efort să par relaxat. Fratele meu și cu mine am căzut 
de acord, cu mult timp în urmă, să nu-i spunem mamei adevărul. 

Nu-i nevoie să ştie că tata s-a apucat din nou de băutură, 
iar eu refuz să răscolesc rahatul ăsta vechi. Mama a scăpat de 
calvarul de a trăi cu el, și așa trebuie să rămână. Merită să fie 
fericită. Deși David e plictisitor, o face fericită. 

Ward Logan, pe de altă parte, a făcut-o nefericită. Nu a 
lovit-o și nici nu i-a aruncat vorbe grele, dar ea trebuia să cu- 
rețe mizeria după el. Ea era cea care trebuia să suporte crizele 
lui de beție și vizitele constante la clinica de dezintoxicare. Ea 
era cea care-l târa în casă, când ajungea acasă beat și zăcea 
inconștient, pe jos în hol. 

La naiba! N-o să uit niciodată seara aia, când aveam opt 
sau nouă ani. Tata a sunat acasă, la două noaptea. Limba i se 
împleticea rău de tot. Intrase în panică pentru că se îmbătase 
ca un bou, într-un bar, urcase la volan și habar n-avea unde se 
afla. Era în toiul iernii și mama nu voia să ne lase pe fratele 
meu și pe mine singuri acasă, așa că ne-a înfofolit pe amândoi 
și toți trei am plecat cu mașina, căutându-l ore întregi. Știam 
doar jumătate din numele străzii unde era tata, deoarece indi- 
catorul cu numele străzii fusese acoperit de zăpadă și tata era 
prea beat ca să se ridice și să-l șteargă. 

După ce l-am găsit și l-am urcat în mașină, îmi amintesc că 
stăteam pe bancheta din spate și simțeam ceva ce nu simțisem 
niciodată — milă. Mi-era milă de tata. Și nu pot să neg că 
m-am simțit ușurat când mama l-a trimis înapoi la dezintoxi- 
care, a doua zi. 

— Sper că te plătește cum trebuie, dragule, spune mama, 
puţin supărată. Tu și Jeffrey munciti foarte mult la garaj. 

— Bineînţeles că ne plătește. 

Dar nu atât cât trebuie. Salariul meu îmi ajunge pentru 
chirie și cheltuielile din timpul anului universitar, dar catego- 
ric nu primesc cât ar /rebui pentru o slujbă cu normă întreagă. 

— Bun. 

Mama face o pauză. 

— Mai poţi să-ți iei o săptămână liberă, ca să ne vizitezi? 

— Asta vreau să fac, o asigur eu. 

Jeff și cu mine am stabilit deja un program, astfel încât 
fiecare dintre noi să poată călători la Boston, ca să petreacă un 
timp cu mama. 

Mai vorbim câteva minute, apoi închei conversaţia și mă 
duc la parter, ca să mănânc ceva. Îmi pregătesc un bol cu cereale 
fără zahăr — soiul ăla fad, cu tărâțe, pe care Tuck ne obligă 
să-l mâncăm pentru că, din motive necunoscute, are un dinte 
împotriva zahărului. În timp ce mă așez la masă, mintea mea 
zboară instantaneu către cele întâmplate aseară. 

Să plec din camera lui Grace la cinci secunde după ce am 
ejaculat în mâna ei a fost o mare grosolănie. Dar trebuia să ies 
de acolo. În momentul în care mi-am revenit după orgasm, 
primul meu gând a fost: „Ce naiba caut eu aici?”. Pe bune! Da, 
Grace e grozavă, sexy și nostimă, însă oare am decăzut atât de 
mult, încât am ajuns să-mi bag degetul în vaginul unor fete pe 
care abia le cunosc? De data asta nici măcar nu pot să dau vina 
pe alcool, pentru că eram complet treaz. 

Și partea cea mai nasoală e că fata nici măcar n-a avut 
orgasm. 

Strâng din dinți când îmi aduc aminte. Sigur, a gemut, dar 
sunt nouăzeci și nouă la sută sigur că nu a avut orgasm, deși 
mi-a spus contrariul. De fapt, m-a mințit că și-a dat drumul. 
Când o fată îți răspunde cu „îhî”, după ce o întrebi dacă a avut 
orgasm, atunci se cheamă că minte. 

Și acel „Da, sigur, și eu”, spus cu jumătate de gură, pe care 
mi l-a îndrugat când am întrebat-o dacă a fost bine, mi-a cam 
rănit orgoliul masculin. Nu numai că nu a avut orgasm, dar 
nici compania mea nu a însemnat mare lucru pentru ea? 

Nu știu ce să zic. Nu sunt idiot. Nu trăiesc într-o bulă ma- 
gică, unde orgasmele cad din cer și aterizează în patul fetelor 
de fiecare dată când fac sex. Ştiu că se prefac câteodată. Dar 
sunt convins că vorbesc în numele foarte multor tipi când 
spun că-mi place să cred că nu se prefac cu mine. 

La naiba! Ar fi trebuit să-i cer numărul de telefon. De ce 
dracu' nu l-am cerut? Însă știu răspunsul. În ultima lună, nu 
m-a interesat să obțin numărul de telefon al unei fete, după ce 
ne-am tras-o. Sau, mai degrabă, am fost prea beat înainte, în 
timpul sau după sex ca să-mi amintesc să i-l cer. 

Zgomotul surd al pașilor de pe coridor mă smulge din gân- 
durile mele. Garrett intră în bucătărie. 

— Neaga, zice el. 

— "Neaţa. 

Bag o lingură de cereale în gură și fac tot ce pot ca să-mi ignor 
senzaţia de jenă. În același timp, mă urăsc pentru că o simt. 

Garrett Graham este cel mai bun prieten al meu. Pentru 
Dumnezeu, nu ar trebui să mă simt jenat în prezența lui! 

— Ia zi, ce ai făcut noaptea trecută? 

Scoate un bol din dulap, o lingură din sertar și mi se alătură 
la masă. 

Mestec înainte să-i răspund. 

— Am fost cu o fată. Am văzut un film. 

— Mişto. O cunosc? 

— Nu, tocmai am întâlnit-o ieri. 

Și probabil că n-o s-o mai văd vreodată, pentru că sunt egoist 
şi, din câte se pare, prost-crescut. 

Garrett toarnă cereale în bolul lui și întinde mâna după 
cutia cu lapte. 

— Hei, l-ai sunat pe agentul ăla? 

— Nu, nu încă. 

— De ce? 

Pentru că n-are rost. 

— Pentru că n-am apucat. 

Tonul meu este aspru. Ochii cenușii ai lui Garrett clipesc 
mâhniți. 

— Nu te agita așa. A fost doar o întrebare. 

— Îmi pare rău. Eu... regret. 

Foarte coerent, n-am ce zice! Înăbușindu-mi oftatul, mai 
iau o gură de cereale. 

Între noi se lasă o scurtă tăcere. În cele din urmă, Garrett 
își drege glasul. 

— Te înţeleg. Nu te-au recrutat, și asta e nasol. Dar nu în- 
seamnă că nu ai alte opțiuni. Ești propriul tău agent acum și 
nimic nu te leagă de o echipă anume. Asta înseamnă că poți 
semna un contract cu oricine, dacă te vor. Și categoric vor vrea 
să te aibă în echipă. 

Are dreptate. Sunt sigur că multe echipe vor dori să joc 
pentru ele. Sunt sigur că una dintre ele m-ar fi recrutat — dacă 
mi-aș fi anunțat disponibilitatea pentru recrutare. 

Dar Garrett nu știe. El crede că am fost trecut cu vederea 
în ultimii doi ani, iar eu — v-am mai zis că sunt un prieten de 
tot rahatul? — nu l-am contrazis. Oricât de aiurea sună, faptul 
că prietenul meu crede că n-am fost ales mă face să mă simt 
mult mai puțin prost decât recunoașterea faptului că n-o să joc 
niciodată pentru profesioniști. 

Garrett a putut să aleagă. A vrut să obțină diploma uni- 
versitară fără tentația care vine odată cu recrutarea. O gră- 
madă de jucători aleg să renunțe la facultate atunci când o 
echipă i-a recrutat — este greu să nu renunți la facultate 

când o echipă de profesioniști își dă toată silința să te con- 
vingă să te lași de şcoală. Dar Garrett este un tip deștept. El 
știe că semnarea unui contract cu o echipă nu garantează 
imediat succesul; și nici măcar faptul că nu vei fi lăsat pe 
banca rezervelor. 

Amândoi am văzut ce s-a întâmplat cu Chris Little, cole- 
gul nostru de echipă din anul întâi. Tipul a fost recrutat, a 
jucat la profesioniști pentru jumătate de sezon, și apoi un acci- 
dent oribil l-a scos pe tușă. Definitiv. Nu numai că Little n-o 
să mai pună din nou piciorul pe gheaţă, dar a și cheltuit fiecare 
bănuț obținut în urma contractului semnat. Avea nevoie de 
bani pentru cheltuielile medicale. Am auzit că s-a întors la 
școală ca să învețe o meserie. Sudură sau ceva asemănător. 

Prin urmare Garrett e prudent. Eu am știut de la bun înce- 
put că n-o să joc pentru profesioniști. 

— Vreau să spun că Gretzky n-a fost recrutat, și totuși uite 
câte a realizat! zice prietenul meu. Tipul este o /egendă. Indis- 
cutabil, cel mai bun jucător de hochei din istorie. 

Garrett încă vorbește, tot încercând să mă „liniștească”. Eu 
oscilez între a-l pocni ca să tacă și a-l îmbrățișa pentru că este 
un prieten minunat. 

Nu fac niciuna. În schimb, aleg să fiu împăciuitor și să mint: 

— O să-l sun pe agent luni. 

El dă din cap, mulțumit. 

— Bine. 

Punem bolurile goale în mașina de spălat vase. 

— Diseară mergem la Malone's, spune Garrett. Eu, Wellsy, 
Tuck și, poate, Danny. Vii? 

— Nu pot. Trebuie să încep să învăţ pentru examene. 

Este trist: încep să uit șirul minciunilor pe care i le-am spus 
prietenului meu. 


Grace 


— Poţi să repeți, te rog? 

Ramona se uită la mine cu neîncredere. A căscat ochii, care 
acum mai că seamănă cu două farfuriuțe negre. 

Ridic din umeri de parcă vestea pe care tocmai i-am dat-o 
nu e mare lucru. 

— John Logan a fost aici, aseară. 

— John Logan a fost aici, aseară, repetă ea. 

— Da. 

— A venit în dormitorul nostru. 

— Da. 

— Erai în camera asta, și el a intrat, și apoi voi amândoi aţi 
fost aici. În camera asta. 

— Da. 

— Deci John Logan a apărut la ușă și a intrat și a fost aici. 
Cu tine. Aici. 

Râsul îmi gâdilă gâtlejul. 

— Da, Ramona. Am stabilit că el a fost aici. În camera asta. 

Gura i se deschide. Apoi se închide. Când se deschide din 
nou, scoate un țipăt atât de asurzitor, încât mă mir că apa 
din pahar nu vibrează, ca în Jurassic Park. 

— O, Dumnezeule! 


Aleargă la patul meu și se trântește pe el. 

— Spune-mi 7oA îmi cere prietena mea. 

Încă poartă hainele de petrecere de azi-noapte: o rochie su- 
perscurtă, care i se ridică pe coapse când se așază, și pantofi argin- 
tii, cu tocuri cui, pe care-i aruncă din picioare într-o mișcare 
însuflețită. 

Când Ramona a intrat în camera noastră, am rezistat exact 
trei secunde, înainte să-i spun noutățile. Dar acum, când ea se 
holbează entuziasmată la mine, ezit. Dintr-odată, mi-e jenă 
să-i povestesc ce s-a întâmplat noaptea trecută, pentru că... Ei 
bine... trebuie s-o spun: pentru că a fost dezamăgitor. 

A fost plăcut să mă uit la film împreună cu el. Și să mă 
hârjonesc cu el — cel puțin până la momentele finale —, dar 
tipul s-a ridicat și a plecat. Cine face una ca asta? Nu-i de 
mirare că toate partidele lui de sex au loc la petreceri din casa 
frăției. Acolo, fetele sunt, probabil, prea bete ca să bage de 
seamă dacă au avut orgasm sau nu. 

Dar deja i-am spus prea multe Ramonei, așa că acum tre- 
buie să merg până la capăt și să-i povestesc. În vreme ce ea se 
holbează la mine, îi explic cum a ajuns Logan la ușa greșită și 
a sfârșit prin a rămâne aici, să vadă un film. 

— V-aţi uitat la un film? Atât? 

Simt cum mi se încălzesc obrajii. 

— Ei... 

Un alt țipăt. 

— Dumnezeule! I-ai tras-o? 

— Nu, răspund eu repede. Bineînțeles că nu. Nici nu-l cu- 
nosc. Dar... cum să zic... ne-am sărutat. 

Nu vreau să dezvălui mai mult de atât, dar ochii Ramonei 
deja strălucesc. Arată ca un copil care a primit prima bicicletă. 
Sau un ponei. 

— Te-ai sărutat cu John Logan! Uaaau! Tare!!! Sărută bine? 
Şi-a scos cămașa? Și-a scos pantalonii? 

— Nu, mint eu. 

Prietena mea cea mai bună nu poate sta locului. Sare din 
pat și țopăie de încântare. 

— Nu-mi vine să cred! Nu pot să cred că n-am fost aici, să 
văd scena. 

— Acum ai devenit și perversă? întreb eu, sec. 

— M-aș holba toată ziua la Logan? O, da! M-aș uita ore 
întregi la voi doi sărutându-vă. 

Dintr-odată, scoate o exclamație. 

— O, Doamne! Trimite-i un SMS imediat și cere-i să-ți 
trimită o poză cu scula lui. 

— Ce? Nu! 

— Haide! Probabil c-o să fie foarte flatat și... 

Încă o exclamație din partea Ramonei. 

— Nu! De fapt, trimite-i un mesaj și invită-l aici, diseară! 
Și spune-i să-l aducă pe Dean. 

Nu vreau să-i stric plăcerea, dar, având în vedere cât de tare 
s-a grăbit Logan să plece, aseară, n-am încotro: trebuie să vărs 
o găleată de apă rece peste bucuria Ramonei. 

— N-aș putea să-i trimis SMS, chiar dacă aș vrea eu. Nu 
i-am cerut numărul de telefon. 

— Ce? 

Pare devastată. 

— Eşti normală la cap? Cel puțin i l-ai dat pe al tău? 

— Nu avea telefonul la el și n-am avut ocazia să-i dau 
numărul meu. 

Pentru o clipă, Ramona tace. Ochii ei căprui și pătrun- 
zători se concentrează pe fața mea, îngustându-se bănuitor. 

Mă cercetează ca și cum ar încerca să pătrundă telepatic în 
mintea mea. 

Mă agit, cuprinsă de stânjeneală. 

— Ce e 

— Fii cinstită! îmi cere ea. Logan chiar a fost aici? 

Mă simt șocată. 

— Glumeşti, Ramona? 

Când ridică ușor din umeri, șocul meu se transformă în 
groază. 

— De ce aș născoci așa ceva? 

— Nu ştiu... 

Îşi trece o şuviță de păr negru după ureche. Jena ei este 
evidentă. 

— Doar că... știi, el este mai mare și sexy, și nu ați făcut 
schimb de numere de telefon... 

— Şi asta înseamnă că min? 

Sar în picioare. Mă simt foarte insultată. 

— Nu, firește că nu. 

Ar vrea să bată în retragere, dar este prea târziu. Sunt supă- 
rată. Mă îndrept către ușă. 

— Unde pleci? se vaită ea, în spatele meu. Haide, Gracie! 
Te cred. Nu e nevoie să fugi de mine. 

— Nu fug de nimeni. 

Îi arunc peste umăr o privire detașată și-mi iau poșeta. 

— Mă întâlnesc cu tata în cincisprezece minute. Chiar tre- 
buie să plec. 

— Serios? spune ea, neîncrezătoare. 

— Da. 

Cu greu mă abțin să mă uit urât la ea. Adaug: 

— Dar asta nu înseamnă că nu sunt foarte supărată pe tine. 

Ramona țâșnește din pat, dă fuga la mine și mă îmbrățișează 
suficient de tare încât să-mi golească plămânii de aer. E una 
dintre îmbrățișările ei marca „iartă-mă”. Am avut parte de ele 
de nenumărate ori. 

— Te rog, nu fi supărată pe mine! Îmi pare rău că te-am 
întrebat asta. Știu că n-ai scorni așa ceva. Când te întorci, îmi 
povestești în amănunt, bine? 

— Da... bine, mormăi eu. 

Nu vorbesc serios, dar vreau să plec de aici înainte s-o pocnesc. 

— Grozav. Atunci ne vedem mai... 

Ies din cameră înainte să termine propoziția. 


Grace 


Când intru în Coffee Hut, tata nu a ajuns încă. Îmi comand 
un ceai verde și găsesc două scaune confortabile, în colțul 
încăperii. Este sâmbătă dimineaţă și cafeneaua este pustie. 
Am senzația că acum majoritatea oamenilor își revin după 
mahmureala de vineri seara. 

Mă așez pe scaunul capitonat. Sună clopoțelul de la ușă. 
Tata intră în cafenea. Poartă bine cunoscutul lui sacou maro și 
pantaloni kaki apretați — o ținută pe care mama o descrie 
drept „aspectul lui de profesor serios”. 

— Bună, draga mea! Stai să-mi iau o cafea. 

Un minut mai târziu, vine lângă mine. Arată mai obosit 
decât de obicei. 

— Îmi pare rău că am întârziat, îmi spune tata. M-am oprit 
pe la birou, să iau niște hârtii, și m-a încolțit o studentă. A vrut 
să discutăm despre lucrarea ei semestrială. 

— E-n regulă. N-am ajuns de mult. 

Scot capacul paharului meu și aburul se ridică. Suflu în 
lichidul fierbinte, apoi iau o înghițitură mică. 

— Cum a fost săptămâna ta? 

— Haotică. M-am necăjit din cauză că lucrările studenţilor 
sunt slabe, așa că mi-am mărit programul de consultații, pen- 
tru studenții care au întrebări despre examen. Am stat în cam- 
pus până la ora zece, în fiecare seară. 

Mă încrunt. 

— Păi, nu ai un asistent? Nu poate să te ajute? 

— Ba da, dar știi că-mi face plăcere să interacționez cu stu- 
denții mei. 

Știu. Sunt convinsă că de asta îl adoră studenții lui. Tata 
predă biologie moleculară la Briar. Nu ai crede că acest curs e 
atât de popular, și totuși există o /istă de aşteptare pentru cei 
care doresc să participe. Am asistat la câteva dintre orele lui și 
trebuie să recunosc: are un fel de a face interesantă o materie 
îngrozitor de plicticoasă. 

Tata soarbe din cafea, privindu-mă pe desupra ceștii. 

— Am făcut rezervări la Ferro's pentru vineri, la șase jumă- 
tate. Sărbătorita e de acord? 

Îmi dau ochii peste cap. Sunt genul de persoană care nu 
agreează zilele de naștere. Prefer aniversările simple și fără 
tam-tam, dar mama este o împătimită a aniversărilor. Petre- 
ceri-surpriză, cadouri trăsnite, forțarea chelnerilor să cânte „la 
mulți ani” în restaurant... Adoră să mă supună la torturile 
astea. Cred că îi place grozav de mult s-o stânjenească pe sin- 
gura ei fiică. De când s-a mutat la Paris, acum trei ani, nu 
mi-am mai petrecut ziua de naștere împreună cu ea, așa că lasă 
în sarcina tatei îndatorirea de a mă umili. 

— Sărbătorita o să accepte doar dacă promiți că nimeni 
n-o să-mi cânte, declar eu. 


Tata păleşte. 

— Dumnezeule! Crezi că eu vreau să trec prin așa ceva? În 
niciun caz, iubito. O să avem o cină frumoasă și liniștită, iar 
când o să vorbeşti cu mama ta, poți să-i spui că o formaţie de 
mariachi a venit să-ţi cânte la masă. 

— De acord. 

— Sigur nu te superi că nu cinăm împreună chiar de ziua 
ta? Dacă vrei să sărbătorim miercuri seara, pot să-mi anulez 
orele de consultații. 

— Vineri este în regulă, îl asigur eu. 

— Bine. Atunci, rămâne stabilit. Am vorbit din nou cu 
mama ta, aseară, adaugă el. M-a întrebat dacă vrei să muţi 
zborul tău la Paris ceva mai devreme, în mai. l-ar plăcea mult 
să petreacă trei luni cu tine, în loc de două. 

Ezit. Sunt nerăbdătoare să o vizitez pe mama la vară, dar... 
trei luni împreună cu ea? Chiar și două sunt prea mult. De 
aceea am insistat să mă întorc acasă în prima săptămână din 
august, chiar dacă semestrul începe abia la sfârșitul lunii. Nu 
mă înțelegeți greșit. O iubesc pe mama. Este nostimă, spon- 
tană, foarte spumoasă și încurajatoare. Ca și cum aș avea o 
majoretă personală, care mă însoțește peste tot, fluturând din 
pompoane. Dar, în același timp, e și obositoare. Este o fetiță în 
corpul unei femei adulte, care acționează în funcție de toane, 
fără să chibzuiască mai întâi și să se gândească la consecinţe. 

— O să mă mai gândesc, îi răspund eu. Trebuie să hotărăsc 
dacă am destulă energie să țin pasul cu ea. 

Tata chicotește. 

— Păi, știm amândoi că răspunsul este nu. Nimeni nu are 
energia necesară să țină pasul cu mama ta, iubito. 

Afirmația asta e valabilă și pentru tata, dar, din fericire, 
divorțul lor a fost sută la sută amiabil. Cred că atunci când 

mama i-a spus că vrea să divorțeze, tata a fost mai degrabă 
ușurat decât supărat. Când ea s-a hotărât să se mute la Paris, 
ca să „se regăsească” și să „se reconecteze cu arta ei”, el a 
susținut-o. 

— O să-ţi dau de știre weekendul ăsta, bine? 

Întind degetele după ceaiul meu, dar mâna îmi încreme- 
neşte când clopoțelul de la ușă răsună din nou. Intră un tip cu 
păr negru, în jachetă de hochei. Pentru un moment, am impre- 
sia că este Logan și inima îmi stă în loc. 

Dar nu e el. Este altcineva. Mai scund, mai îndesat și nu 
chiar devastator de arătos. 

Mă simt dezamăgită, dar îmi revin repede. Chiar dacă 
Logan ar fi intrat pe ușă, ce m-aș aștepta să se întâmple? Să 
vină la mine și să mă sărute? Să mă invite în oraș? 

Cum să nu! Aseară i-am „oferit” un orgasm, iar el nici măcar 
nu a mai stat în camera mea cât să mă sărute de la revedere. 
Așa că trebuie să accept situația: sunt doar o altă fată de pe 
lista de cuceriri a lui John Logan. 

La drept vorbind, sunt împăcată cu ideea. Oricât de deza- 
măgitor a fost, să fiu cucerită de Logan reprezintă, fără îndo- 
ială, punctul culminant din primul meu an de facultate. 


Logan 


— A mimat vreodată o fată orgasmul cu tine? îmi scapă mie. 
Este ora opt, luni dimineața. Agitat, bat darabana în masa 
din bucătărie, cu ochii la colegul meu de cameră. 

Dean, care e în drum spre frigider, se oprește atât de abrupt 
că, dacă ar fi fost pe patine, în clipa asta mi-aş fi șters așchii de 
gheață de pe față. 

— Cred că n-am auzit bine. Ce-ai zis? 

Pare că nu pricepe, așa că abia după ce repet îmi dau seama 
că râde de mine. Dean se cocoșează de atâta râs. 

— Te-am auzit perfect de prima oară, izbutește să îngaime 
el. Pur și simplu am vrut să te aud a doua oară. Drace! Cred că 
am făcut pe mine... 

Din pieptul lui izbucnește un alt hohot. 

— I-ai tras-o unei fete și ea s-a prefăcut că are orgasm? 

Strâng din dinți. De ce naiba am crezut că e o idee bună să 
mă confesez lui Dean? 

— Nu, mormăi eu. 

Încă râde ca nebunul. 

— De unde știi că s-a prefăcut? Ţi-a spus după aia? O, 
Doamne! Spune-mi că așa a făcut! 

Mă zgâiesc în cana de cafea. 

— Nu mi-a spus nimic. E doar o impresie. 

Dean deschide frigiderul și ia o cutie cu suc de portocale, 
încă chicotind. 

— De-a dreptul de nepreţuit. Tu, cel cu care toate vor să 
și-o tragă, n-ai reușit să duci o fată la orgasm. Acum am sufi- 
cientă muniție ca să mă iau de tine ani de zile, de-acum încolo. 

Yup, chiar așa a fost. 

Şi de ce naiba încă mă mai obsedează chestia asta? Tot 
weekendul m-am luptat cu tentația de a mă duce s-o văd pe 
Grace. M-am forțat să citesc pentru examene. Am jucat cu 
Tuck Ice Pro, timp de șase ore. Ba chiar mi-am făcut ordine în 
cameră și am spălat rufe. 

Și apoi, azi-dimineață, am deschis ochii și n-am mai putut 
suporta. 

Și doar mă pricep, fir-ar să fie! Fetele știu că, atunci când își 
fac de cap cu John Logan, vor pleca acasă cu un zâmbet satis- 
făcut, așa că mă înnebunește gândul că e posibil să n-o fi satis- 
făcut pe Grace. Mă roade de zile întregi. 

Ştiţi ce? La naiba! Nu am numărul ei de telefon, dar știu 
unde locuiește. E clar că azi n-o să mă pot concentra la nimic, 
până când nu „rezolv” situația asta. 

Să lași o fată nesatisfăcută nu este doar jenant. Este inac- 


ceptabil. 


Treizeci de minute mai târziu, sunt la ușa lui Grace. 

Să-ţi faci apariția la ușa unei fete, la opt și jumătate dimi- 
neața, s-ar putea să nu fie cea mai inspirată modalitate de a 
primi bile albe, dar, cum orgoliul meu idiot nu-mi permite să 
plec, trag adânc aer în piept și bat în ușă. 

Grace o deschide o secundă mai târziu. 

Poartă doar un halat de baie. 

Ochii i se măresc când mă vede, iar vocea i se subțiază. 

— Bună. 

Înghit în sec şi fac tot ce pot să nu mă gândesc că probabil 
este goală pe sub halat. Tivul îi ajunge până la genunchi, cor- 
donul este strâns în jurul taliei, dar partea de sus este ușor 
desfăcută, oferindu-mi o priveliște directă asupra decolteului. 

— Bună. 

Îmi dreg glasul. 

— Pot să intru? 

— Ăăă... Sigur. 

Închide ușa în urma mea, apoi se întoarce spre mine. Un 
zâmbet neliniștit îi joacă pe buze. 

— Nu am mult timp. Ultimul meu seminar de psihologie 
are loc peste o oră, așa că trebuie să mă îmbrac și să străbat pe 
jos tot campusul. 

— E-n regulă. Nici eu nu am mult timp. În treizeci de 
minute trebuie să fiu la un grup de studiu. 

Îmi strecor mâinile în buzunare, ca să le domolesc agitația. 
Am emoții și nu știu de ce. Până acum, nu mi-a fost niciodată 
greu să vorbesc cu fetele. 

— Ce s-a întâmplat? 

Cu nonşalanţă, apucă partea din față a halatului și o strânge 
la piept, ca și cum și-a dat seama că dezvăluia cam mult. 

— Nu ţi-ai dat drumul, așa-i? 

Pe negândite, întrebarea își ia zborul de pe buzele mele. 

— Să-mi dau drumul? La ce... 

Tace brusc. Se înroșește în obraji când îi pică fisa. 

— A, vrei să spui...? 

Strâng din dinți și dau din cap. 

— Nu, nu mi-am dat drumul, recunoaște ea. 

Mă lupt să nu fac vreo grimasă. 

— De ce mi-ai spus că ai avut orgasm? 

— Nu știu, oftează ea. Tu deja terminaseși. N-am vrut să-ți 
rănesc orgoliul. Deunăzi, am citit într-un articol că bărbații sunt 
sensibili la chestiile astea. Cum că se simt prost dacă partenera 
lor nu ajunge la orgasm. Dar știai că zece la sută dintre femei 
nu au orgasm în timpul actului sexual? Așa că, dacă ținem 
cont de statistici, bărbaţii nu ar trebui să se simtă... 

— Iar vorbeşti prea mult. 

Se rușinează. 

— Îmi pare rău. 

— Nu mă deranjează. Mă bucur că îţi faci griji pentru 
orgoliul meu. 

Îi zâmbesc în colțul gurii. 

— Așa şi trebuie. 

Grace pare mirată. 

— De ce? 

— Pentru că m-am gândit non-stop la asta. Nu-mi place 
că n-am reușit să te fac să-ți dai drumul, recunosc eu, ridicând 
din umeri. Și m-am mai gândit că vreau tare mult să îndrept 
treaba asta. 


7. 


Logan 


În câteva secunde, nuanța din obrajii lui Grace trece de la 
alb la roz-pal. Are cea mai expresivă față pe care am văzut-o 
vreodată; zugrăvește imediat tot ce simte. Îmi place să constat 
cât de ușor este s-o citesc. Altfel, tăcerea ei prelungită, după 
ultima mea replică, m-ar fi îngrijorat. Dar scânteia de interes 
din ochii ei îmi confirmă că nu am speriat-o. 

— Serios? se minunează ea, încruntată. 

— Da. 

Buzele mele se ridică într-un zâmbet. Fac un pas către ea. 

— O să mă lași? 

Chipul ei capătă o expresie panicată. 

— Să te las să faci ce? 

— Să te aduc la orgasm. 

Sunt măgulit să văd că neliniștea ei se topește într-o emoție 
fierbinte. O, da, nu o sperii deloc. Este excitată. 

— Hm... 

Lasă să-i scape un hohot sugrumat. 

— E prima oară când un tip vine la ușa mea, să-mi ceară 
asta. Îți dai seama cât de aiurea sună ce-mi zici? 

— Ştii ce e cu adevărat aiurea? Am petrecut tot weekendul 
imaginându-mi că o fac. 

Sunt frustrat. 

— De regulă nu sunt așa de idiot. Îmi fac de cap, dar mereu 
mă asigur că fetele cu care sunt se simt bine. 

Grace oftează. 

— Păi, m-am simţit bine. 

— Te-ai fi simţit și mai bine dacă nu-mi dădeam drumul 
în palma ta și apoi mă căram. 

Râde, iar eu oftez. 

— Mă omori! Eu îţi vorbesc despre cât de mult vreau să-ți 
ofer un orgasm ca la carte, și tu râzi de mine? 

Mustăcesc. 

— Parcă tocmai am stabilit că orgoliul meu este fragil. 

Buzele ei continuă să zvâcnească. 

— Parcă ziceai că trebuie să pleci, îmi amintește ea. 

— Durează zece minute să ajung de aici la bibliotecă. Deci 
am la dispoziție douăzeci de minute. 

Zâmbetul meu devine de-a dreptul diabolic. 

— Dacă nu reușesc să te aduc la orgasm în douăzeci de 
minute, atunci categoric fac ceva greșit. 

Grace își face de lucru cu o șuviță udă de păr, agitată. Pri- 
virea mea coboară pe buzele ei, care lucesc. Le umezește cu 
limba. Dorința de a o săruta mă apasă și senzația de așteptare 
pluteşte în aer. 

Mai fac un pas. 

— Deci? 


— Aăă... 

Respiră greoi. 

— Sigur. Dacă asta vrei. 

Izbucnesc în râs. 

— Vreau al naibii de mult. Dar 2? 

— D-da. 

Îşi drege glasul și adaugă: 

— Da, vreau. 

Mă apropii. Ochii ei strălucesc. Mă vrea. Și eu o doresc, dar 
îi ordon penisului meu îmbățoșat să se stăpânească. Acum nu e 
rândul nostru, băiete. Ne ocupăm numai de ea. 

Penisul meu zvâcnește, dar categoric n-o să aibă parte de 
acțiune. Dacă ar fi fost vorba de orice altă fată, i-aș fi sugerat o 
partidă rapidă de sex. Însă, dacă radarul meu a interpretat bine 
semnalele, atunci Grace categoric este virgină. Nu numai că 
acum nu am timpul necesar pentru o partidă adevărată, dar 
nici nu vreau să-mi asum responsabilitatea de a fi primul cu 
care se culcă. 

Dar asta... Mă întind după cordonul halatului ei și-l trag 
ușor... asta sunt mai mult decât capabil să fac. 

Am de gând s-o fac cum trebuie. 

Nu desfac complet halatul. Strecor o mână prin deschiză- 
tură și-i ating ușor pielea șoldului. Grace tremură. Ochii ei 
căprui-deschis se fixează imediat pe fața mea, iar când palma 
mea o mângâie încă o dată, ușor, geme și vine mai aproape. 

— Așază-te pe pat, spun eu răgușit, împingând-o ușor. 

Se așază pe marginea saltelei, dar nu se întinde pe spate. Ră- 
mâne cu privirea spre mine, de parcă așteaptă să mai-dau un ordin. 

Trăgând aer în piept, îngenunchez în fața ei și îi împing 
halatul de pe umeri. Rămân fără suflare. Sfinte Sisoe! Corpul 


ei gol îmi face penisul să se umfle și mai mult. Grace e zveltă, 

cu șolduri mici, picioare lungi și catifelate și sâni micuți, cu 
cele mai frumoase sfârcuri rozalii. Încep să salivez. Mă aplec și 
limba mea îi atinge un sfârc. Nu pot să mă abțin. Trebuie să-i 
simt gustul. 

— La naiba! gem eu, cu buzele lipite de mugurele roz, apoi 
îl sug. 

Grace suspină, arcuindu-și spatele și împingându-și sânul 
mai adânc în gura mea. Dumnezeule! Aș vrea să îi sug și să mă 
joc cu sânii ei toată ziua. Întotdeauna am fost genul de tip 
căruia îi plac sânii, și gândul de a rămâne aici, în poziția asta, 
pentru eternitate îmi trimite o undă fierbinte până în vârful 
penisului. Dar unduirea șoldurilor lui Grace îmi amintește că 
nu am mult timp la dispoziție. lar eu n-am de gând să plec 
până n-o fac să-și dea drumul. 

Cu un sunet umed, îi eliberez sfârcul. Îi cuprind șoldurile. 
Tremură sub degetele mele, făcându-mă să chicotesc. 

— Eşti în regulă? 

Dă afirmativ din cap, fără niciun cuvânt. 

Mulţumit, îi desfac picioarele mai larg, mă las să alunec pe 
podea și-mi apropii gura de păsărica ei. 

Am o erecție instantanee. 

La naiba! Îmi place să le ofer fetelor sex oral. Prima dată 
am făcut-o la cincisprezece ani și m-a excitat atât de mult, că 
am ejaculat în pantaloni. Acum sunt capabil să mă controlez, 
dar nu pot să neg că, simțindu-i păsărica alunecoasă și fier- 
binte pe limba mea, penisul mi se întărește incredibil de tare. 

Ling clitorisul cu o mișcare ușoară, înceată, care o face să 
suspine. Se lasă pe spate. Când ridic privirea, descopăr că a 
închis ochii. Buzele ei sunt întredeschise. Îi pot zări pulsul în 
scobitura gâtului, și ăsta-i un semnal clar că pot continua. 

Limba mea coboară. E udă rău. La naiba! Poate ar trebui 
să-mi fac griji să nu repet pățania cu ejaculatul în pantaloni. Tes- 
ticulele mele se ridică atât de tare, că aproape dispar. 

Îmi încordez fesele, ca să-mi stăpânesc furnicăturile care 
îmi cutreieră șira spinării, și mă concentrez asupra plăcerii lui 
Grace. Limba mea ajunge iar la mugurele umflat, care-mi cer- 
șește atenția. Îl tachinez ușor, îl sărut, îl sug și sunt atent la 
fiecare reacție, ca să aflu ce-i place. Ușor și încet, îmi dau seama. 
Geme tot mai tare. Mișcarea şoldurilor e din ce în ce mai pro- 
nunțată când o ispitesc. 

Doar că, ispitind-o pe ea, mă duc în ispită și pe mine. Scula 
mea îmi apasă dureros fermoarul. 

Strecor ușor vârful arătătorului înăuntrul ei. Imediat, sunt 
răsplătit cu un mic țipăt gutural. 

— E bine? șoptesc eu, uitându-mă la ea. 

Pleoapele ei sunt închise. 

— Îmm-hmm. 

Satisfacția mă cuprinde. Mă simt încurajat și mai hotărât 
ca oricând să-i ofer plăcere. Îmi văd mai departe de treabă. 
Mângăâieri dulci și lascive ale clitorisului, în timp ce degetul meu 
se strecoară și mai adânc, până când, în final, ajunge cu totul 
înăuntrul ei. Este strâmtă. Foarte strâmtă. Și udă. Dumnezeule! 
Nemaipomenit de udă. 

Dacă nu are orgasm curând, o să-mi ud și eu pantalonii, 
fiindcă sunt pe punctul de a exploda... 

— Îmi dau drumul, murmură ea. 

La naiba! Exact asta face. Clitorisul ei pulsează pe limba 
mea, în timp ce păsărica ei îmi strânge degetul ca într-o mă- 
nușă de oţel. Nu e genul de fată care ţipă. Nici nu geme, dar 

micile ei sunete gâfâite sunt mai ațâțătoare decât pemetele 
oricărui star porno. 

Particip la orgasmul ei, mișcându-mi ușor degetul înăun- 
trul ei și sugându-i clitorisul, în vreme ce corpul ei se scutură. 
Câteva secunde mai târziu, începe să râdă și încearcă să scape 
din mâinile mele. 

— Locul ăla e prea sensibil acum, râde ea. 

Ridic capul, rânjind. 

— Scuze! 

— Doamne! Nu ai voie să spui asta acum, după ce... 

Trage adânc aer în piept și declară: 

— A fost... extraordinar. 

Se ridică încet. Are ochii tulburi de plăcere. 

— Habar n-am ce să spun. „Mulțumesc” e bine? 

Râsul îmi gâdilă gâtlejul. 

— Cu plăcere. 

Când mă ridic, constat că picioarele îmi sunt neobișnuit de 
slăbite. Sunt încă extrem de excitat, dar ceasul de pe noptieră 
îmi arată că am unsprezece minute la dispoziție să ajung la 
bibliotecă. 

În alte împrejurări, nu mi-ar păsa dacă întârzii, dar este 
ultimul studiu de grup înainte de examenul final de marketing, 
care se desfășoară mâine, și nu-mi permit să-l ratez. Deja am 
un șase la curs, așa că să-l pic este atât o posibilitate înspăimân- 
tătoare, cât și un rezultat pe care țin morțiș să-l evit. Cursul 
ăsta este obligatoriu ca să-mi pot susține licenţa, și nu am 
deloc chef să-l repet anul viitor. 

— Trebuie să plec, ca să nu întârzii. 

Mă uit în ochii ei. 

— Îmi dai numărul tău de telefon? o întreb. 

— Păi... ăăă... 

Ezitarea ei îmi provoacă neliniște. Rareori se întâmplă să-i 
cer unei fete numărul de mobil, iar Grace nu este sigură că 
vrea să-l dea? După ce i-am oferit un megaorgasm? 

Dumnezeule! Oare mi-am ieșit din mână? 

Ridic dintr-o sprânceană, iar vocea mea capătă o notă pro- 
vocatoare. 

— Sau poate că nu vrei să mi-l dai? 

— Nu. Adică ba da, vreau. 

Îşi mușcă buza de jos. 

— Să ţi-l dau acum? 

Sper că hohotul meu de râs pare mai degrabă jucăuș decât 
agitat. 

— Acum ar fi bine. 

Scot telefonul din buzunarul din spate al jeanșilor și mă 
pregătesc să înregistrez un nou contact. 

— Spune! 

Ea turuie repede numărul. Atât de repede, încât trebuie s-o 
întrerup și îi zic să repete. Scriu numele ei și apăs Enzer, apoi 
pun telefonul deoparte. 

— Poate ne întâlnim din nou, sugerez eu. Ne-am putea uita 
la Greu de ucis 3... 

— Da, sigur. Sună grozav. 

Pe bune? A zis iar „Da, sigur”? 

Ce naiba trebuie să fac ca tipa asta să-mi spună o dată „Da, 
mi-ar plăcea”? 

— Bine. În regulă. 

Înghit în sec. 

— O să te sun. 

Nu spune nimic. În liniștea care urmează, mă copleșește un 
_ val de jenă. Apoi mă aplec și fac cel mai stupid lucru. Am făcut 

o grămadă de prostii în viață, dar asta le întrece pe toate. 

O sărut pe frunte. 

Nu pe gură. Nu pe obraji. Pe frunze, fir-ar al naibii! 

Bravo, frate! 

Se uită la mine amuzată. Nu-i las timp să comenteze gestul 
meu idiot. 

— O să te sun, mormăi eu. 

Pentru a doua oară în trei zile, plec din dormitorul lui 


Grace simţindu-mă ca un cretin. 


Grace 


Cursul de psihologie durează trei ore. Cu mâna pe inimă, 
recunosc că n-am auzit nici măcar un cuvânt spus de profesor. 
Nici măcar unul. 

Timp de o sută optzeci de minute, am derulat în minte 
fiecare secundă incredibilă a fiecărui lucru incredibil pe care 
Logan mi l-a făcut în această dimineață incredibilă. 

Oare oricine poate fi propus pentru sanctificare sau există 
anumite cerințe de eligibilitate? 

Oare poți să propui limba cuiva pentru sanctificare? Ori 
poate că Departamentul de Sexologie acordă un premiu pen- 
tru provocarea orgasmelor? 

În cazul ăsta, Logan merită să-l câştige. 

Sunt încă buimăcită că a apărut la ușa mea și că m-a rugat 
să-l las să-mi ofere un orgasm. Se pare că orgoliul lui este la fel 
de sensibil cum scrie în articolul ăla din Cosmo. Oricum, mi 
s-a părut încântător. Într-un fel, mă face să mă simt bine că un 
tip la fel de încrezător în sine ca John Logan se poate îndoi de 
fapt de propria îndemânare la capitolul sex. 

E nostim — acum mai puţin de o săptămână, mă plân- 
geam că am o viață plictisitoare, iar acum ce să vezi, hocheiști 
supersexy apar la ușa mea, cerându-mi să se revanșeze cu un 
orgasm. 

La naiba! Eu merit un premiu. 

Logan continuă să-mi domine gândurile în timp ce mă 
întâlnesc cu Ramona și cu fetele, la prânz. Mă alătur lor la 
masa noastră obișnuită, lipită de peretele din partea din spate 
a holului spațios din cantină. 

Cantina Carver este locul meu favorit din campus. Cine a 
construit-o trebuie că nu a fost atent la restul clădirilor din 
campus, căci Carver pare ui fel de cabană. Tavane înalte, pereți 
lambrisați, lumini care aruncă o strălucire blândă, galbenă, în 
loc de neoanele pe care le vezi în alte cantine. Și este la doar 
două minute de mers de căminul meu, ceea ce înseamnă că 
pot să mă bucur de splendoarea ei în fiecare zi. 

Pun tava pe masă și scot capacul sticlei de bere cu ghimbir. 
Mă așez pe un scaun liber. 

— Bună! salut eu pe toată lumea. Despre ce bârfim azi? 

Ramona, Jess și Maya imediat tac din gură. După fețele lor 
îmi dau seama. 

Despre mine vorbeau. 

Mijesc ochii. 

— Ce se întâmplă? 

Ramona mă privește cu jenă. 

— Nu te enerva... Le-am spus despre Logan. 

Mă cuprinde iritarea, dar mai degrabă sunt supărată pe 
mine însămi. Nu știu de ce-i mai spun Ramonei treburi intime. 
Să-i cer să păstreze un secret este ca și cum ai arunca o minge 
și i-ai cere unui câine să nu alerge după ea. Ei bine, am aruncat 
afurisita de minge, și acum Ramona o aduce înapoi. De când 
a început anul universitar, s-a împrietenit cu două fete care 
bârfesc și mai mult decât ea. Jess și Maya petrec atât de mult 
timp disecând viețile altora, încât ar trebui să-și facă un site și 
să rivalizeze cu Perez Hilton. 

— Deci este adevărat? întreabă Jess. Chiar ţi-ai tras-o cu el? 

Nu vreau să discut cu ele despre Logan, dar le cunosc. Nu 
se vor da bătute până nu le povestesc ceva. Încercând să par 
degajată, înfig furculița în fettuccini şi iau o înghițitură. Apoi 
mă uit la Jess și spun: 

— Da. 

— Da? 

Pare uimită. 

— Doar atât ai de gând să spui? 

— V-am spus, fetelor. Grace e supersecretoasă, le spune 
Ramona. În mod clar, trebuie să-i reamintim lui Grace prima 
regulă a prieteniei. Adică să nu te zgârcești la detalii când te 
dai în bărci cu cel mai sexy tip din campus. 

Mestec pastele. 

— Nu sunt genul care-și povestește partidele de sex. 

Maya spune batjocoritor: 

— Ştii, având în vedere că nu dai niciun detaliu, s-ar crede 
că nici măcar nu s-a întâmplat. 

Capul meu se rotește spre Ramona. De necrezut! Acum 
asta zice despre mine? Îi face pe oameni să creadă că sunt o 
mincinoasă? 

Ramona se grăbeşte să se apere de acuzația mea nerostită. 

— Ei, doar ţi-am spus că te cred. Cred fără dubii că ţi-ai 
făcut de cap cu el, scumpo. 

— De două ori. 

Mărturisirea asta îmi scapă involuntar. Fir-ar să fie! 

Ramona a rămas cu gura căscată. 

— Cum adică de două or? 

Ridic din umeri. 

— S-a întors azi-dimineață. 

La rândul lor, Jess și Maya cască gura, apoi scot un țipăt 
ascuțit. 

Ramona rămâne tăcută. Când îi studiez expresia, mi-este 
imposibil s-o descifrez. 

— O, Doamne! Serios? exclamă Jess. 

— Când s-a întâmplat? întreabă Ramona. 

Tonul ei este foarte politicos, chestie care mă irită. 

— Imediat după ce ai plecat la cursuri. Nu a stat mult. 

Ochii ei negri sunt bănuitori. 

— Cel puţin de data asta i-ai cerut numărul de telefon? 

— Nu. Dar acum îl are el pe al meu. 

— Deci tot nu poți să iei legătura cu el. 

Nu este o întrebare. Nu este nici măcar o afirmație. Vocea 
ei este încordată. Imediat, observ rânjetul Mayei. 

Fetele nu mă cred. 

Ramona poate să nege la nesfârșit, dar adevărul e că cea 
mai bună prietenă a mea tot crede că mint. lar acum purtarea 
ei le împinge și pe prietenele noastre să se îndoiască de mine. 

Prietenele noastre? 

Sarcasm în toată regula. Singura dată când am invitat la că- 
min câteva colege de la cursul meu de literatură engleză, Ramona 
a râs și a trăncănit cu ele toată seara, le-a spus cât de mult s-a 
distrat cu ele, iar apoi, după ce au plecat, mi-a zis că sunt plicti- 
sitoare și că nu am voie să le mai aduc în cameră când ea e acolo. 

La naiba! De ce o las să-mi dicteze cum să trăiesc? Am 
tolerat asta în liceu pentru că... Drace! Nici măcar nu știu de 
ce. Dar nu mai suntem în liceu. La facultate, ar trebui să-mi 
petrec timpul cu cine vreau, fără să-mi fac probleme despre ce 
părere are Ramona. 

— Nu, răspund eu, printre dinți. Nu pot să iau legătura cu 
el. Dar nu te îngrijora, sunt sigură că partenerul meu imaginar 
va da de mine, mai devreme sau mai târziu. 

Ramona se încruntă. 

— Grace... 

— Mă întorc în cameră, să învăţ pentru examen. 

Mi-a dispărut pofta de mâncare. lau tava cu cina pe jumă- 
tate mâncată și mă ridic. 

— Ne vedem mai târziu. 

Poate că sunt naivă. Am crezut că o să fie altfel la facultate. 
Am crezut că, după liceu, dispar bârfa, loviturile pe la spate și 
toate prostiile astea, dar se pare că există fete nesuferite la 
orice nivel al sistemului educațional. Este ca vizita la o fermă: 
dacă mergi acolo fără să te aștepți să vezi grămezi de bălegar 
peste tot, atunci vei avea un șoc. Uite care întrebare ar fi bună 
pentru un examen: ȘCOALA este pentru FETELE NESU- 
FERITE ceea ce FERMELE sunt pentru 

Rahat. Răspunsul este rahat. 

Ramona mă ajunge din urmă. Tocurile ei țăcăne pe dalele 
de la intrarea în cantină. 

— Grace, așteaptă! 

Mă răsucesc spre ea, cu maxilarul încleștat. 

— Ce vrei? 

E panicată. 

— Te rog, nu te supăra pe mine. Urăsc când te superi pe mine. 

— Vai! Îmi pare așa de rău că ești supărată, Ramona. Ce 
pot face ca să te simţi mai bine? 

Buza ei de jos tremură. 

— Nu e nevoie să fii sarcastică. Am venit după tine ca 
să-mi cer scuze. 

Pentru Dumnezeu, dacă începe iar cu lacrimile de crocodil, 
o să-mi ies din fire! 

— N-am de gând să port din nou discuţia asta cu tine, i-o 
întorc eu, cu o voce rece. Nu-mi pasă dacă tu crezi că mint. Eu 
știu că nu mint și doar asta contează. Dar să știi că mi se pare 
îngrozitor de insultător că prietena mea cea mai bună, de când 
aveam șase ani, crede că eu... 

— Sunt invidioasă, explodează ea. 

Mă opresc. 

— Ce? 

Expresia ei se înmoaie când privirile noastre se întâlnesc. 
Repetă, pe un ton mai jos: 

— Sunt invidioasă, înţelegi? 

Nu se poate! În treisprezece ani de prietenie, Ramona nu a 
recunoscut niciodată că este invidioasă pe mine. 

— Am încercat tot anul să mă cuplez cu Dean, se lamen- 
tează ea. El nici măcar nu știe că exist, iar tu te cuplezi cu cel 
mai bun prieten al lui, fără niciun efort. 

Privirea ei ciudat de vulnerabilă îi îmblânzește trăsăturile. 

— M-am purtat ca o nesimțită și-mi pare rău. Am fost 
nesigură pe mine și m-am răzbunat pe tine și n-a fost corect, 
dar te rog, nu te supăra pe mine. Miercuri e ziua ta. Vreau să o 
sărbătorim împreună, vreau să ne împăcăm, și... 

O întrerup oftând. 

— Ne-am împăcat, Ramona. 

— Serios? 

Mânia mea se risipește când îi văd expresia plină de spe- 
ranță. Asta este Ramona, cea în care am investit treisprezece 
ani din viață. Fata care m-a ascultat bolborosind ore în șir des- 
pre iubirile din liceu, fata care îmi aducea acasă temele, când 
eram bolnavă, care m-a învățat cum să mă machiez și care a 
amenințat că îi snopește pe cei care îndrăznesc să se uite urât 
la mine. Poate că este egoistă și superficială câteodată, dar — 
când uită să se poarte ca o scorpie — este, de asemenea, foarte 
loială și extraordinar de amabilă. 

Scena de adineauri, cu Jess și Maya, încă mă doare, însă nu 
pot să arunc la gunoi ani de prietenie pentru un lucru atât de 
neînsemnat. 

— Ne-am împăcat, o asigur eu. Promit. 

Un zâmbet strălucitor îi umple fața. 

— Bun! 

Îmi cuprinde mijlocul și mă strânge tare în brațe. 

— Acum hai să mergem în cameră, să-mi povestești fiecare 
lucru murdar pe care John Logan ți l-a făcut azi-dimineață. 
Cu detalii explicite. 

Miercuri dimineața, conduc spre Munsen. Ca de obicei, 
entuziasmul meu este zero. 

Rareori sunt nevoit să merg acasă în timpul anului univer- 
sitar, dar câteodată n-am încotro. De obicei se întâmplă dacă 
mecanicul cu jumătate de normă angajat în atelierul tatei nu 
poate să-i țină locul lui Jeff, când acesta îl duce pe tata la con- 
troalele lui medicale. Astăzi este una din acele dăți, dar îmi zic 
în sinea mea că pot să mă descurc câteva ore, schimbând uleiul 
de motor și făcând mici reparații, fără să-mi pierd mințile. 

Și apoi, va fi o bună pregătire pentru vară. Am tendința să 
uit cât de mult îmi displace să muncesc în garaj, așa că în 
prima zi când reîncep munca acolo e ca și cum m-ai trimis pe 
front. Mă doare stomacul și mă cuprinde o senzație oribilă la 
gândul că asza va fi viața mea în următoarele trei luni de zile. 

Când îmi parchez camioneta în fața Service-ului Auto 
Logan și Fiii, nu văd dubița lui Jeff. Numele firmei e ironic, 
având în vedere că atelierul purta numele ăsta cu mult înainte 

ca părinții mei să aibă copii. Bunicul meu a administrat ser- 
vice-ul înainte ca tata să-l preia și probabil că sperase să aibă o 
mulțime de fii. A avut doar unul, așa că, dacă e să fim corecţi, 
locul ar trebuie să se cheme Logan și Fiul. 

Atelierul se află într-o clădire mică, de cărămidă. În inte- 
rior e loc doar pentru două platforme. Dar suprafața mică nu 
afectează negativ afacerea, de vreme ce nu s-ar putea spune că 
merge ca pe roate. Atelierul L&F e de ajuns ca să acopere 
cheltuielile: facturile tatei și ipoteca bungaloului din spatele 
clădirii. În copilărie, uram că aveam casa atât de aproape de 
atelier. Ne trezeau în toiul nopții clienți bătându-ne în ușă 
pentru că mașinile lor rămâneau în pană, prin apropiere, sau 
apelurile companiei de tractare, să ne anunțe că ne trimiteau 
un vehicul. 

De la accidentul tatei încoace, apropierea a devenit conve- 
nabilă, pentru că el poate ajunge de acasă la atelier în mai 
puţin de un minut. Nu că acum ar petrece mult timp în garaj. 
Jeff este cel care face toată munca, în timp ce tata bea de stinge, 
prăvălit în fotoliul din sufragerie. 

Mă apropii de ușa metalică. E închisă și încuiată. Cineva a 
lipit pe ea o bucată de hârtie. Imediat, recunosc scrisul fratelui 
meu. 

AI ÎNTÂRZIAT. 

Două cuvinte, scrise cu majuscule. La naiba! Jeff e supărat. 

Descui ușa, intru și apăs butonul care ridică ușa mecanică 
uriașă. Afară încă este frig, dar eu las mereu ușa asta deschisă, 
indiferent de vreme. Asta este condiţia ca să lucrez aici. După 
un timp, mirosul copleșitor de ulei și gaze de eșapament mă 
fac să vreau să-mi iau câmpii. 

Jeff mi-a lăsat o listă de sarcini. Din fericire, nu este foarte 
lungă. Modelul vechi de Buick parcat pe asfalt are nevoie să-i 
schimb uleiul și să-i înlocuiesc un far. Floare la ureche. Trag pe 
mine o salopetă albastră, cu logoul L&F pe spate, deschid 
radioul și mă apuc de lucru. 

Trece o oră până fac prima pauză. Beau apă de la chiuveta 
din birou și ies să fumez o țigară. 

Tocmai am strivit mucul sub talpa bocancilor cu vârf de 
metal, când aud în depărtare un motor. Inima mi se strânge 
când zăresc dubița albă a fratelui meu printre copacii aflați 
de-a lungul aleii. 

Ca un laș, mă ascund înăuntru și mă reped la capota ridi- 
cată a Buickului. Mă aplec să verific motorul, prefăcându-mă 
că sunt prea absorbit de munca mea ca să bag de seamă zgo- 
motul portierelor trântite și vocea aspră a tatei, care-i strigă 
ceva fratelui meu. Aud două rânduri de paşi — unul încet și 
greoi, celălalt iute și nervos. Jeff intră în garaj, ca o furtună. 

— Nu puteai să vii și să-l saluți? mă întreabă fratele meu, 
irascibil. 

Îmi îndrept spatele și închid capota. 

— Îmi pare rău. Tocmai terminam. O să intru în casă îna- 
inte să plec. 

— Așa să faci! Mi-a frecat ridichea din cauza asta, și eu 
n-am nicio vină! 

Se încruntă la mine și arată de parcă vrea să-mi țină o pre- 
dică, așa că schimb repede subiectul, cât încă mai pot. 

— Ce a spus doctorul? 

Jeff îmi răspunde sec. 

— Dacă nu se lasă de băut, o să moară. 

Pufnesc sarcastic. 

— Slabe șanse să se lase. 

— Normal că n-o să se oprească. Bea ca să moară. Înainte 
de accident era o dependență. Acum, cred că a devenit un scop. 

Hristoase! În viața mea nu am auzit o afirmaţie mai depri- 
mantă. 

Nu pot să-l contrazic. Accidentul chiar l-a schimbat. A luat-o 
razna și a şters cu buretele anii de abstinență. Ani buni, fir-ar 
să fie! Trei ani întregi, am avut din nou un tată. 

Când aveam paisprezece ani, internarea tatei la dezintoxi- 
care a funcționat. Nu a mai băut un an întreg, înainte ca mama 
să-l părăsească. Evident, a fost singurul motiv pentru care 
ne-a lăsat să rămânem cu el. În timpul divorțului, a trebuit să 
alegem cu care părinte urma să locuim. Pentru că Jeff nu a vrut 
să schimbe școala și nici să-și părăsească prietena, a ales să 
rămână cu tata. Iar eu am ales să stau cu fratele meu mai mare. 
Nu numai pentru că-l idolatrizam, ci și pentru că, atunci când 
eram mici, ne-am promis să avem grijă unul de celălalt. 

După aceea, tata nu a mai băut doi ani, dar probabil că uni- 
versul a hotărât că familia Logan nu are dreptul la fericire. 
Când aveam şaisprezece ani, tata a fost implicat într-un acci- 
dent grav de mașină. Se întorcea acasă, după ce ne dusese la 
Boston, ca s-o vizităm pe mama. 

Picioarele i-au fost zdrobite. Cu adevărat zdrobite. Spre no- 
rocul lui, a scăpat fără să paralizeze. A avut dureri groaznice, 
dar doctorii ezitau să prescrie calmante unui om cu o istorie 
devastatoare de dependență. Au spus că trebuia monitorizat 
permanent, așa că Jeff s-a lăsat de facultate ca să se întoarcă 
acasă și să mă ajute să avem grijă de el. Noul soț al mamei s-a 
oferit să facă un credit, ca să angajeze pe cineva să aibă grijă 
de tata, dar noi l-am asigurat pe David că ne descurcăm. 

Pe atunci, chiar credeam asta. Aveam impresia că picioarele 
tatei se vor vindeca și că, dacă va face fizioterapie, așa cum au 
indicat doctorii, va putea să pășească normal într-o bună zi. 

Dar universul i-a pus din nou piedică familiei Logan. Tata 
avea dureri atât de mari, că s-a reapucat de băutură, ca să le 
amorțească puţin. Și nici nu s-a ținut de fizioterapie, așa că 
picioarele lui nu s-au vindecat cum trebuie. 

Drept urmare, acum șchioapătă rău, are constant dureri, iar 
fiii lui s-au resemnat cu gândul că vor avea grijă de el până la 
moarte. 

— Ce facem? întreb eu, pesimist. 

— Ce am făcut și până acum. Mergem înainte și avem grijă 
de familia noastră. 

Frustrarea mi se răsucește în stomac, amestecându-se cu 
vinovăția. De ce e treaba noastră să sacrificăm totul pentru el? 

Pentru că este tatăl tău şi pentru că este bolnav. 

Pentru că mama ta a trebuit s-o facă timp de paisprezece ani, 
iar acum este rândul tău. 

Un alt gând iese la suprafață. L-am avut și înainte. Îmi 
provoacă greață de fiecare dată când răsare. 

Lucrurile ar fi mult mai simple dacă ar muri. 

În timp ce fierea îmi arde gâtlejul, îndepărtez ideea egoistă 
și dezgustătoare. Nu vreau ca tata să moară. E praf, e bețiv și ne- 
simțit câteodată, dar tot tatăl meu este. El m-a dus la antrena- 
mentele de hochei, pe vreme bună sau rea. M-a ajutat să memorez 
tabla înmulțirii și m-a învăţat cum să-mi leg șireturile. 

Treaz, era un tată foarte bun. Tocmai de asta situaţia e aiu- 
rea. Pentru că nu pot să-l urăsc. Nu-l urăsc. 


— Ascultă, m-am gândit... 


-83- 


ELLE KENNEDY 


Mă poticnesc, anticipând temător reacția lui Jeff. Tușesc și 
scot o țigară din pachet, îndreptându-mă spre ușă. 

— Hai să vorbim puțin afară. 

O clipă mai târziu, trag adânc din țigară, cu speranța ca 
nicotina să-mi insufle încrederea atât de necesară. Jeff se uită 
la mine dezaprobator, pe urmă oftează învins. 

— Dă-mi și mie una. 

În timp ce o aprinde, suflu un nor de fum și mă forţez să 
continui. 

— Un agent din New York este interesat de mine. Un agent 
sportiv barosan. A zis că n-o să am nicio problemă să semnez 
cu o echipă, dacă încerc să trec la profesioniști. 

Trăsăturile lui Jeff împietresc instantaneu. 

— Asta ar însemna că, la semnarea contractului, voi primi 
un bonus bunicel. Și un contract serios. Bani, Jeff. 

Disperarea mă sugrumă. 

— Am putea angaja pe cineva care să se ocupe de service și 
o asistentă medicală cu normă întreagă, pentru tata. Am putea 
să achităm și casa, dacă contractul este suficient de bun. 

Fratele meu râde ironic. 

— Cât de bun crezi că o să fie contractul, John? 

Clatină din cap. 

— Uite, am mai vorbit despre asta. Dacă voiai să treci la 
profesioniști, trebuia să te duci la liga mare de juniori. Dar ai 
vrut o diplomă de facultate. Nu poți să le ai pe amândouă. 

Da. Am ales, într-adevăr, diploma. Pentru că știam foarte 
bine că, dacă alegeam alternativa, n-o să părăsesc niciodată liga, 
și asta ar însemna să-i trag țeapă fratelui meu. Ar fi trebuit 
să-mi ia cu forța crosa de hochei, ca să mă împiedice să joc. 

Dar acum, când se apropie timpul ca eu și Jeff să facem 
schimb de locuri, sunt îngrozit. 

— Aș putea primi o mulțime de bani, mormăi eu, dar 
încercarea mea anemică de a-l convinge nu are efect. 

Jeff clatină iar din cap. 

— În niciun caz, John! Am avut o înțelegere. Chiar dacă ai 
semna contract cu o echipă, n-ai primi toți banii odată și ar 
dura până s-ar aranja lucrurile aici. Eu nu am timp, înţelegi? 
În secunda în care ai diploma aia, am plecat de aici. 

— Ei, stai puțin. Vrei să cred că o să pleci din oraș imediat? 

— Kylie și cu mine plecăm în Europa în mai, anul viitor, 
spune Jeff. O s-o ștergem a doua zi după ceremonia ta de 
absolvire. 

Sunt șocat. 

— Când aţi hotărât asta? 

— O plănuim de mult. Ți-am mai spus. Vrem să călătorim 
câțiva ani înainte de a ne căsători. Și apoi vrem să petrecem un 
timp în Boston, pe urmă să căutăm o locuință în Hastings. 

Panica mea crește. 

— Dar ăsta e, în continuare, planul, nu? Să locuiești în 
Hastings și să lucrezi aici. 

Asta a fost înțelegerea pe care am încheiat-o după ce am 
absolvit eu liceul. Jeff se ocupă de treburi, în timp ce eu sunt la 
facultate. Pe urmă, preiau eu service-ul pentru câțiva ani, îna- 
inte ca el și logodnica lui să se stabilească în zonă. Apoi el va 
administra service-ul din nou, iar eu o să fiu liber. 

Desigur, atunci voi avea douăzeci și cinci de ani, iar șansele 
de a juca hochei pentru profesioniști nu vor mai fi la fel de 
favorabile. Aș putea nimeri undeva în Liga Americană de 

Hochei, dar nu știu câte echipe din Premier League ar fi inte- 
resate să mă ia. 

— Da, ăsta-i planul, mă asigură el. Kylie vrea să trăim într-un 
orășel și să ne creștem copiii aici. Iar mie îmi place să fiu meca- 
nic auto. 

Ei, cel puţin unuia din noi îi place. 

— Nu mă deranjează nici să am grijă de tata... Eu... 

Oftează. 

— Am nevoie de o pauză, pricepi? 

Gâtlejul mi s-a încleștat. Mă mulțumesc să aprob din cap. 
Apoi suflu fumul afară. În cele din urmă, îmi regăsesc vocea. 

— Trebuie să schimb farul ăla. Mai bine mă întorc la treabă. 

Intrăm. Jeff se îndreaptă către birou, în timp ce eu mă duc 
la Buick. 

Cincisprezece minute mai târziu, îmi atârn salopeta în cuier, 
strig un „pa!” grăbit și fug la camionetă. 

Sper ca fratele meu să nu-și dea seama că nu l-am salutat 
pe tata. 

Tot ce vreau să fac în seara asta este să mă tolănesc pe cana- 
pea și să urmăresc primul meci din finala sezonului. Nici 
măcar nu-mi pasă că nu joacă echipa din Boston. După sezon, 
mă uit la orice meci. Nimic nu-ţi face sângele să vuiască și 
inima să galopeze la fel ca o finală de hochei. 

Dean, pe de altă parte, are alte planuri. Mă așteaptă în hol 
când ies din baie, după duș. Ochii lui verzi sunt nerăbdători. 

— Sfinte Sisoe! Frate, ce naiba ai făcut acolo? Te-ai ras pe 
picioare? Până și fetele de treisprezece ani fac duș mai repede 
decât tine! 

— Am stat acolo cinci minute, rispostez eu. 

Trec pe lângă el și mă reped în camera mea, dar vine după 
mine. Tipul nu știe ce-i aia spațiu personal. 

— Îmbracă-te repede. Mergem la film și nu vreau să pier- 
dem reclamele. 

Mă holbez la el. 


— Mă inviți la o întâlnire? 

Îmi arată degetul mijlociu. 

— Ai vrea tu. 

— Nu. Se pare că Zu ai vrea. 

Iau o pereche de boxeri din sertarul de sus și-i arunc o pri- 
vire cu subînțeles. 

— Vrei să ieși? 

— Pe bune? Ţi-am văzut scula de o sută de ori, în vestiar. 
Îmbracă-te odată! 

Îşi încrucișează brațele la piept și bate din picior. 

— Du-te. Diseară mă uit la meciul cu Red Wings. 

— Nici măcar nu-ți place echipa din Detroit. Pe deasupra, 
la cinema biletul e la jumătate de preț. Am așteptat o săptă- 
mână să văd noul film cu Jason Statham, tocmai ca să mergem 
în seara asta. 

Casc gura la el. Tipu’ vorbește serios? 

— Hei, ticălosule, ești putred de bogat! Tu ești primul care 
ar trebui să plătească prețul întreg pentru bilete de cinema. 

— Voiam să fiu de treabă, măgarule! Am zis să aştept ziua 
cu reducere la bilete ca zu să-ți poți permite să vii. 

Etalează zâmbetul ăla care le face pe tipe să-și arunce cât 
colo chiloţii și să se repeadă la scula lui. 

— Nu-mi arunca mie zâmbetul ăla sexos! Îmi faci greață. 

Gura lui a înghețat într-un rânjet. 

— N-o să mai zâmbesc așa dacă accepți să ieși cu mine la 
întâlnire, în seara asta. 

— Eşti cea mai enervantă per... 

Zâmbetul i se lățește. Îmi face cu ochiul. 


Zece minute mai târziu, ieșim amândoi din casă. 
* 

Cinematograful din Hastings are doar trei săli și rulează un 
film nou o dată pe săptămână, ceea ce ne limitează alegerile. 
Din fericire pentru Dean, filmul cu Jason Statham, pe care 
moare de nerăbdare să-l vadă, rulează aici. Dean este un mare 
fan al lui Statham. Dacă cineva mi-ar spune că l-a văzut pe Dean 
în fața oglinzii, vorbind cu accent englezesc și făcând pe curie- 
rul prin cameră, l-aș crede. 

Încă nu am dispoziţia necesară pentru a vedea un film, dar 
după ce Dean m-a forțat să-l însoțesc, am constatat că ieșitul 
din casă nu este o idee proastă. De obicei, Hannah vine la noi 
miercurea, după serviciu. Să sperăm că ea și Garrett vor dormi 
când Dean și cu mine vom ajungem acasă. Da, știu care e pro- 
gramul ei de lucru, fiindcă sunt un ratat jalnic. 

Partea bună e că nu am mai fost la fel de obsedat de ea. 
Persoana care mi-a monopolizat gândurile tot weekendul nu a 
fost Hannah, ci Grace. Dumnezeule! Spectaculosul sex oral de 
luni! Când m-am masturbat azi-noapte, m-am gândit cât de 
strâmtă era, la coapsele tonifiate și catifelate ale lui Grace... 

— Logan! Salut! 

Clipesc derutat, văzând-o chiar pe ea în fața ochilor. Pen- 
tru o secundă, mă întreb dacă nu cumva mintea mea murdară 
a invocat cumva imaginea ei, dar nu. Grace chiar este aici, la 
un metru și jumătate de casa de bilete. 

— Bună! 

Zâmbește și își trece o șuviță de păr după ureche. Poartă un 
pulover strâmt, pantaloni negri, de trening, și o canadiană al- 
bastră, desfăcută. Arată de parcă a ieșit din paginile unui cata- 
log Abercrombie & Fitch. Îmi place stilul ei comod, dar sexy. 

Observ că a venit însoțită. O fată cu păr buclat și negru, 
într-o fustă maro, de piele, și o bluză roșie, pufoasă. Tipa cască 
gura la mine. 

Cineva mă bate pe umăr. 

— Hei, omule! spune Dean, iritat. Facem cum am zis! Tu 
iei biletele, eu iau popcornul. 

Îi întind bancnota mea de douăzeci de dolari. 

— Schimbare de plan. lau eu gustările. 

Dean dă ochii peste cap și apoi aruncă o privirea admira- 
tivă către sânii prietenei lui Grace. Se duce la casa de bilete. 

— Ce film vreți să vedeți? o întreb pe Grace. 

Zâmbeşte. 

— Ce crezi? 

Ridică două bilete. Chicotesc când zăresc numele filmului 
în care joacă Statham. 

Bineînţeles. Am uitat că e înnebunită după filme de acțiune. 

— Şi noi tot la ăsta mergem. Ar trebui să stăm împreună. 

Prietena ei scoate un chițăit. De fapt, este mai degrabă un 
icnet combinat cu o respirație precipitată. Sunetul ăsta aparent 
insignifiant are o mulțime de sensuri. 

Grace gesticulează către prietena ei. 

— Ea este Ramona. Ramona, el e Logan. 

Cealaltă fată mă măsoară din cap până-n picioare. 

— Știu cine este. 

Am mai văzut privirea asta de multe, multe ori, pe fețele 
multor, multor femei. Își închipuie că sunt gol, înăuntrul ei. 

Păcat că nu mă interesează. Sunt complet absorbit de Grace 
și de șirul imaginilor păcătoase care-mi trec prin minte. De 
exemplu, felul în care ochii ei m-au privit când limba mea i-a 

atins prima oară clitorisul. Și respirația ei zgomotoasă, când a 
a avut orgasm. Și... 

— Este ziua de naștere a lui Grace, anunță prietena ei. 

— Ramona! exclamă Grace, cu reproș. 

— La naiba! Pe bune? 

Îi zâmbesc. 

— La mulţi ani, frumoaso! 

Nu-mi scapă faptul că prietena ei rămâne iar ca trăsnită. 
Grace se foiește stânjenită. 

— Mulţumesc. 

Pare totuși necăjită. 

— Fac nouăsprezece ani azi. Ura! 

— Să înțeleg că nu te încântă aniversările? 

— Absolut deloc. Mama m-a traumatizat pe viață. 

Dintr-odată, cealaltă tipă izbucnește în râs și spune: 

— Hei, mai ţii minte ce-a făcut la festivalul ăla de primă- 
vară? Mama ta a urcat pe scenă, alături de formaţia folk, și ţi-a 
cântat „la mulți ani” 

— Dacă-mi amintesc ziua în care m-am interesat cum poți 
să ieși de sub tutela unor părinți? răspunde sec Grace. Îmi amin- 
tesc foarte bine. 

Ramona îmi aruncă o privire complice. 

— Am vrut să invit câțiva oameni la noi, ca să sărbătorim, 
dar Grace m-a amenințat că-mi taie mâinile și mi le îndeasă 
pe gât. Așa că am făcut un compromis și mergem la film. 

Suntem întrerupţi de Dean, care se încruntă când vede că 
am mâinile goale. 

— Pentru Dumnezeu! Chiar trebuie să le fac eu pe toate? 

Apoi își amintește că e în prezența a două fete foarte dră- 
gute, deci afișează un zâmbet forțat. 

— Ai de gând să mă prezinți? 

— Ea este Grace... 

La naiba! Deja am uitat numele prietenei. 

— Mă cheamă Ramona, intervine ea. 

Și îl fixează cu privirea pe Dean. N-are decât să se holbeze 
la el cât vrea. Garantez că, în clipa în care va afla că este bo- 
boacă, Dean n-o să se mai uite la ea. 

Deși e un destrăbălat, omul are o regulă strictă: nu se dă la 
boboace. Nu-l învinovățesc, având în vedere micul incident de 
hărțuire, la începutul anului. Dean s-a combinat cu o fată din 
anul întâi de facultate. După o noapte de pasiune nebună, tipa 
a decis că sunt îndrăgostiți. Apoi a început să apară la noi 
acasă la orice oră din zi și din noapte, câteodată purtând haine, 
altă dată fără haine. De obicei, înarmată cu flori şi scrisori de 
dragoste și — preferata mea — o poză înrămată în care ea 
purta tricoul de hocheist al lui Dean. 

Uneori, când sunt pe punctul de a adormi, încă o aud jelind 
la fereastră: Deeeeeean! 

Evident, de atunci Dean evită boboacele. Le numește „lipitori”. 

Ne oprim toți la tejgheaua chioșcului cu gustări. Dean cum- 
pără popcorn și, câteva minute mai târziu, intrăm în sala de 
cinematograf. Reclamele tocmai au început. Sala este plină. Am 
avea mai multe șanse să apară aici Jason Statham, ca să comen- 
teze filmul, decât să găsim pe același rând patru locuri libere. 
Și totuși din poziția mea zăresc câteva scaune libere. 

Fetele merg înaintea noastră. Mă aplec spre Dean și șoptesc: 

— Te superi dacă ne despărțim? Vreau să stau cu Grace. E 
ziua ei. 

Privirea lui se oprește pe fundul Ramonei. Incontestabil, 
arată beton. Îmi răspunde că lui îi convine. 

Atât Grace, cât și Ramona dau afirmativ din cap când le 
sugerez să stăm separat. Ramona își strecoară instantaneu bra- 
tul pe sub cel al lui Dean și-i șoptește ceva în ureche, făcându-l 
să chicotească. Cei doi se îndepărtează prin întuneric, ca să 
caute locuri. 

Grace și cu mine facem același lucru. Găsim două scaune 
goale la jumătatea sălii, chiar lângă margine. Odată așezați, ea 
se înclină spre mine și-mi șoptește: 

— Eşti sigur că prietenul tău vrea să stea lângă Ramona? O 
să se dea la el tot filmul. 

Buzele ei sunt aproape lipite de urechea mea. Miroase in- 
credibil. Nu mă pricep la a identifica diversele mirosuri de 
flori, însă știu că al ei este dulce și feminin. Când își trece de- 
getele prin păr, o boare parfumată plutește spre nările mele. 

— Nu te teme. Dean e capabil să-și poarte singur de grijă, 
îi șoptesc eu, cu un zâmbet. 

Ne întoarcem spre ecran. Rulează zra;/er-ul unui film, care 
o captivează numaidecât pe Grace. Este o explozie de ciuru- 
ieli, cu staruri mari de cinema și cu arme și mai mari, iar expre- 
sia ei încântată mă face să vreau s-o sărut. Plăcerea ei pentru 
filmele de acțiune este extrem de excitantă. 

Mă trezesc că întind o mână și îi apuc degetele într-ale 
mele. 

Tresare surprinsă, apoi se relaxează și mă privește zâmbind. 
Ochii ei se întorc din nou spre ecran. 

Încă n-o pot descifra. Este dulce, dar nu-mi pare naivă. 
E mană inocenţă, însă în același timp pare incredibil de sigură 
pe ea. Nu mă asaltează cu întrebări și nu vorbește tot timpul, 
ca o moară stricată. Nici măcar nu a menționat că joc hochei. 

De obicei, este primul subiect pe care-l abordează tipele, când 
sunt prin preajma lor. 

Este o nebunie că nu știu mai nimic despre ea, și cu toate 
astea am făcut ce-am făcut, acum două zile... La naiba! Acum 
numai acolo mi-e gândul! 

Minunat! Pe loc, am o erecție uriașă. 

Mă foiesc stânjenit pe scaun, rezistând nevoii de a-mi băga 
mâna în pantaloni și de a face o rearanjare discretă. Sau de 
a-mi strecura degetele în chiloţii ei, ca să-i ofer un cadou de 
aniversare memorabil. 

Nu fac nici una, nici cealaltă. Ronțăitul și foșnetul ambala- 
jelor de bomboane se aud peste tot în jurul nostru, aducându-ne 
aminte că suntem înconjurați de oameni. Încerc să mă concen- 
trez la ecran, asupra imaginilor de început, dar la zece minute 
după începutul filmului, scula mea tot tare este. 

Cât de mult trebuie să dureze o erecție, ca să poată fi con- 
siderată anormală? Trei ore? Patru? Sper că filmul ăsta n-o să 
fie azât de lung! 

Fir-ar să fie! Sper din suflet că nu. 

Pentru prima oară în viață, nu mă supăr pe Ramona că m-a 
convins să ieșim, de ziua mea. Am vrut să evit tevatura stând 
acasă, dar ea mi l-a legănat pe Jason Statham pe la nas, ca pe 
un mic morcov englezesc. Suntem prietene de o grămadă de 
timp, așa că Ramona îmi cunoaște toate slăbiciunile. Și le 
exploatează la maximum. 

Dar în seara asta îi sunt datoare că l-a folosit pe Statham 
ca momeală, fiindcă altfel n-aș mai sta lângă Logan în clipa 
asta. 

Acestea fiind spuse, încă nu sunt lămurită ce simt pentru el. 
Nu mi-a făcut o bună impresie când a tulit-o din camera mea, 
în seara când ne-am cunoscut, dar nu pot să neg că a doua 
impresie a fost un succes care a avut drept rezultat un orgasm 
pe cinste. Prin urmare, în acest moment are o bifă atât în 
coloana cu plus, câz și în cea cu minus. 

De fapt, are două bife în coloana cu plus — pentru că, pe la 
jumătatea filmului, mă sărută. 

Nu un pupic. Nu o atingere ușoară a buzelor. Este un sărut 
fierbinte, cu limba, care-mi face inima să bată mai tare și mai 
sonor decât exploziile asurzitoare din film. Mă pierd în sărut, 
în el, în mișcarea dibace a limbii sale și căldura mâinii care îmi 
susține ceafa. 

De-abia când îi aud chicotind pe tipii de pe rândul nostru 
îmi amintesc unde suntem. Mă retrag, iar privirea aprinsă a lui 
Logan stăruie pe buzele mele, umede și umflate după sărut. 

Se apleacă mai aproape. 

— Pe o scară de la unu la zece, cât de mult te-ar deranja 
dacă ai pierde câteva minute din film? 

Mă gândesc. 

— Doi, aș zice. 

— Slavă Domnului! 

Mă trage în picioare. Având în vedere că suntem la margi- 
nea rândului, nu trebuie să deranjăm pe nimeni. Ținându-ne 
de mână, coborâm scările în vârful picioarelor. Zăresc capetele 
lui Dean și al Ramonei, aproape de rândul din față, dar niciu- 
nul nu observă că eu și John vrem să părăsim sala. 

— Unde mergem? șoptesc eu. 

În chip de răspuns primesc doar un zâmbet șmecheresc. 
Mă conduce pe coridorul întunecat, către ușile sălii, dar, în loc 
să ieșim pe ele, John cotește la stânga și răsucește mânerul unei 
uși despre care nici nu știam că există. 

Ne strecurăm într-o debara. Este întuneric beznă și duh- 
nește a substanțe de curățat. Deodată, Logan își apasă trupul 
pe al meu și acum simt doar mirosul lui. Oftez când gura lui o 
acoperă pe a mea, căci nu mă așteptam să mă sărute. Nu văd 
nimic. În schimb, pot să simż al naibii de bine. Mușchii tari ai 
pieptului lui Logan se încordează sub tricoul cu mâneci lungi. 

Mişcarea seducătoare a limbii, în timp ce intră printre buzele 
mele desfăcute şi-mi umple gura. 

Brațele mele îi cuprind gâtul. Îi răspund la sărut cu pasi- 
une. Mă împinge în perete, băgând o coapsă musculoasă între 
picioarele mele. Acest contact neașteptat îmi provoacă instan- 
taneu un fior de excitare, care mi se propagă până în inimă. 

Mă sărută lacom, supându-mi limba de parcă ar fi o acadea. 
Apoi îmi apucă fundul în palme și mă trage mai aproape. Ba- 
zinele noastre se freacă. 

— Aș vrea să ţi-o trag chiar acum. 

Mormăie cuvintele cu gura lipită de gâtul meu. Apoi mă 
mușcă, alinându-mi imediat durerea cu limba. 

Nu știam că gâtul meu are atâtea terminaţii nervoase. Am 
luat foc. Fiecare centimetru de piele vibrează și mă furnică 
de fiecare dată când limba lui se mișcă pe pielea mea înfier- 
bântată. 

Clitorisul meu se umflă, mă doare, și tensiunea dintre picioare 
crește și crește până ce încep să mă frec cu nerușinare de coapsa 
lui, în încercarea disperată de a-mi astâmpăra chinul. Nu mi-am 
mai făcut de cap în public până acum, și ideea că oricine ar 
putea intra din clipă în clipă este atât de ațâțătoare, încât coap- 
sele mele se mișcă mai repede, tânjind după o presiune mai 
intensă. 

— Așa, iubito! murmură el. Freacă-te de mine. 

O! Doamne! 

Să mi se vorbească murdar este... neobișnuit: Şi excitant. 
Sunt atât de aprinsă, încât nu mai pot să gândesc coerent. 

Limba lui plonjează adânc, sincronizându-se cu mișcarea 
șoldurilor sale. Dacă cineva mi-ar fi spus acum o săptămână că 

voi fi cu John Logan în anexa unui cinematograf, aș fi râs cu 
lacrimi. 

Dar iată-ne aici. E minunat. Clitorisul meu zvâcnește de 
fiecare dată când cusătura fermoarului său îl apasă. Fie inter- 
pretez complet greșit furnicătura năvalnică din pântecul meu, 
fie... s-ar putea chiar să-mi dau drumul așa. Complet îmbră- 
cată, fără alt contact decât frecarea coapsei lui de... o, Doamne! 
Da, o să-mi dau drumul. 

Îmi scapă un sunet disperat, dar este înăbușit imediat de un 
alt sărut furtunos. Coapsele lui se opintesc mai tare, până ce 
ghemul de plăcere explodează într-un șuvoi de extaz pur, care 
se răspândește prin mine, făcându-mă să-mi flexez degetele de 
la picioare. 

Capul lui Logan se sprijină de gâtul meu. Geme adânc. 
Gâfâie, cu buzele lipite de pielea mea, în timp ce tot corpul i 
se cutremură. 

— Drace! A fost super-intens, mormăie el, câteva secunde 
mai târziu. 

Brațele lui mă cuprind. Mă strânge la pieptul lui tare ca 
piatra. Aşteptăm să ne revenim. După un minut, îmi dă dru- 
mul și face un pas în spate. 

Ochii mei s-au obișnuit cu întunericul. Văd cum ia niște 
șerveţele de hârtie de pe un raft. Își strecoară o mână în pan- 
taloni, apoi mototolește șervețelele și le aruncă în coșul de gunoi 
de lângă ușă. 

Se apropie iar și-mi șoptește răgușit în ureche: 

— La mulți ani! 

Izbucnesc în râs. Chestia asta a fost atât de incredibilă, 
încât mă surprind râzând. John chicotește. 

— Mulţumesc, îi zic eu, hlizindu-mă. 

Buzele lui le ating ușor pe ale mele pentru o clipă. Mă ia de 
mână și mă conduce la ușă. Se oprește în fața ei și mi-o des- 
chide galant. 

— După tine, frumoaso. 

Ce drăguţ! 

Aceste trei cuvinte mi-au topit inima. 

Ei bine, cel puțin m-am lămurit ce simt pentru el. 

Cred că s-ar putea să mă îndrăgostesc de el. Până peste cap. 


Logan 


În următoarea seară, eu și Tucker ne luptăm pe viaţă și pe 
moarte într-un meci intens Ice Pro, când Dean apare în sufra- 
gerie, fără cămașă și desculț. Își trece o mână prin părul blond 
și țepos. Se așază într-un fotoliu, lângă canapea. 

— Ascultă, trebuie să vorbesc cu tine despre boboacă, mă 
anunță el. 

— Ce boboacă? 

Tucker pune întrebarea chiar dacă ochii lui sunt lipiți de 
ecran. 

La fel ca ai mei. 

— Te referi la Grace? spun eu, distrat. 

Echipa mea o bate măr pe a lui Tucker — probabil pentru 
că idiotul refuză să joace cu altă echipă decât cu cea din Dallas, 
care a fost eliminată din p/ayoffun milion de ani la rând. Eu, 
bineînţeles, joc exclusiv cu Boston, căci asta este echipa pe care 

o susțin încă din copilărie. Am visat dintotdeauna că o să fac 
parte din ea, într-o zi. 

— Da, mă refer la Grace. Cumva ai luat o altă boboacă la 
film, unde te-ai mozolit cu ea? 

Remarca lui Dean e plină de sarcasm. 

Mă opresc din joc ca să iau o gură de Cola. Da, Coca Cola. 
Fac eforturi să o las mai moale cu băutura și cu petrecutul. Pe 
deasupra, primul meu examen semestrial are loc mâine și nu 
vreau să apar în sală mahmur. 

— Nu am luat-o la film, ripostez eu. Ne-am întâlnit cu ele 
întâmplător, îți amintești? 

— Da, îmi amintesc. Și-mi amintesc și partea cu mozoli- 
tul. Serios, frate, de fiecare dată când întorceam capul spre voi, 
mai aveați puțin și vă călăreați. 

Bine că nu i-am spus ce am făcut în anexa aia! Probabil că 
mi-ar fi împuiat capul. 

— Stai așa... Îţi dai întâlniri cu o boboacă? cere să afle Tuck. 

Expresia lui este imposibil de descifrat, dar sunt sigur că 
aud o notă de ușurare în vocea lui. 

— Nu ne dăm întâlniri. 

— Bun! zice Dean, aprobând vioi din cap. Astea mici fac 
prea multe scene. 

Tucker chicotește. 

— Scene? Așa numești tu incidentul cu Bethany? Aia nu a 
fost o scenă, omule. A fost un caz de hărțuire. 

— A fost o pacoste, asta a fost, mormăie Dean. Mersi foarte 
mult că-mi amintești. Acum o să am coșmaruri la noapte. 
Dobitocule! 

Îmi dau ochii peste cap. 

— Nu-ţi face griji. Grace nu e așa. Ea nu face scene. 

lată unul dintre motivele pentru care sunt atât de atras de 
ea. Este cea mai lipsită de complicații fată pe care am întâlnit-o 
vreodată. În afară de asta, când sunt cu ea, nu mă gândesc 
deloc la Hannah, ceea ce e... 

Deci te foloseşti de ea ca să nu te gândești la Hannah? 

Acuzaţia mă izbește aidoma unei echipe de hochei în 
ofensivă. 

Nu. Bineînţeles că nu o folosesc. 

Asta fac? 

Nu. E o nebunie. O plac de-adevăratelea pe Grace și-mi 
place la nebunie să-mi fac de cap cu ea. 

Dar... Adevărat, din întâmplare, ea îmi distrage mult aten- 
ţia de la Hannah. 

Te distrage mult? 

Iisuse! Ce nemernic sunt! 

Vinovăţia mă inundă. Pricep imediat cât de grosolană a 
fost purtarea mea. Realizez că nu pot să mă mai întâlnesc cu 
Grace când o parte din mine o consideră o distragere, când încă 
simt durere în stomac, de fiecare dată când îi văd pe Garrett și 
Wellsy împreună. Când sunt încă măcinat de invidie, neliniște 
și deznădejde. 

I-am trimis un mesaj lui Grace mai devreme, cu numărul 
meu de telefon. Aveam de gând s-o întreb dacă vrea să ne 
vedem mâine-seară, dar în niciun caz nu mai pot s-o fac. Poate 
că am fost bădăran că am folosit-o, neintenționat, dar acum 
mi-am conștientizat nesimțirea și refuz să continui așa. Nu ar 
fi corect față de Grace. 

Aud vocea lui Dean, care mă smulge din gândurile mele 
zbuciumate. 

— Nu face scene? Regret, băiete, dar trebuie să te contra- 
zic. De asta am venit aici. 

Mă încrunt. 

— Despre ce vorbeşti? 

— O știi pe Piper? 

Tucker pufnește. 

— Mai întrebi? Toată lumea o știe pe Piper. 

Încruntarea mea se adânceşte. Dacă Piper Stevens e la mij- 
loc, atunci sunt sigur că n-o să fie bine. Piper este cea mai 
mare devoratoare de hocheiști de pe planetă. Arată trăsnet. De 
asta jumătate din echipa noastră s-a culcat cu ea. Piper este 
incredibil de mândră de acest lucru și se bucură de fiecare oca- 
zie ca să împartă informația în dreapta și-n stânga. 

Pe mine nu mă deranjează. De fiecare dată când aud pe 
cineva că o numește „târfă”, îl ameninț cu bătaia. Ce mama 
naibii? Majoritatea tipilor pe care-i cunosc și-o trag la greu, și 
totuși nimeni nu comentează, așa că nu am de gând s-o judec 
pe Piper pentru că are o viață sexuală superactivă. 

Ceea ce mă supără este că e o mare ticăloasă, care răspân- 
dește zvonuri urâte și bârfe mai rău decât un tabloid de la 
Hollywood. 

— Mă relaxam cu Niko azi, după masă, când mi-a zis că 
Piper spune porcării despre boboaca ta, anunţă Dean. 

Înţepenesc. 

— Poftim? 

— Da. Aparent, sora mai mică a lui Piper este prietenă cu 
Grace. Cică Grace i-a spus că voi doi sunteți împreună. lar 
surioara mai mică nu prea o crede...? 

— Mă întrebi sau îmi spui? bombăn eu. 

— Amândouă. Nu știu. Nu-mi mai bat capul să înțeleg 
sucelile fetelor. 

— Vinzi castraveți grădinarului, spune solemn Tuck. 

Dean scoate un sunet care îi trădează exasperarea. 

— Tot ce știu este că Piper răspândește bârfe: o boboacă 
jalnică minte că i-ai tras-o. Evident, sunt pure abureli, din 
moment ce eu am fost martor la mozolelile voastre de aseară. 
Mai ţii minte când limba ta îi gâdila amigdalele? 

— Cinematograful era plin cu studenți de la Briar. Dacă tu 
ne-ai văzut, atunci sunt sigur că și alții ne-au văzut. 

— Oho! Chiar că v-au văzut, amice, mă ironizează Dean. 

— Atunci, de ce o cred toți pe Piper? Nu încercam să ascund 
că o sărutam pe Grace. 

— Pentru că, dacă spui mizerii cu multă convingere, atunci 
oamenii te cred. 

Ridică din umeri. 

— M-am gândit că ar fi bine să afli că Piper face din nou 
porcării. Le publică și pe Twitter, din câte mi-a zis Niko. A pos- 
tat un þashtag rușinos despre fata ta. 

Ce? 

Îmi înhaţ telefonul de pe măsuță și accesez Twitter-ul. 

— Care este hashtag-ul? 

— Habar nu am. Sunt sigur că o să-l găsești, dacă accesezi 
contul lui Piper. 

Tastez repede numele lui Piper în caseta de căutare, acce- 
sez profilul ei și caut postările de pe pagină. Fiecare dintre ele 
mă face să fierb. Până când, în cele din urmă, furia mea dă în 
clocot. Mă ridic în picioare, indignat de-adevăratelea. 

La naiba! N-am de gând să permit așa ceva. 

Știţi acele vise agitate, în care umbli pe coridorul liceului 
sau urci pe o scenă ca să susții un discurs important, și dintr-o- 
dată realizezi că ești gol pușcă și toată lumea se uită la tine? Și 
apoi toate perechile de ochi devin tot mai mari, iar tu simți 
cum lasere fierbinți îți ard pielea. 

Acum trăiesc aievea un astfel de vis. Sigur, sunt complet 
îmbrăcată, dar în ciuda cuvintelor Ramonei, care mă asigură 
că nimeni nu se holbează la mine, ști că nu-mi imaginez pri- 
virile curioase și rânjetele atotștiutoare ale colegilor mei studenți. 

S-o ia dracu' pe Maya Stevens! Nemernica aia a reușit impo- 
sibilul: acum mă tem să intru în Carver Hall, locul meu favorit 
din campus. 

De fapt, e uimitor că, deși Twitter are o limită de o sută 
patruzeci de caractere pentru fiecare postare, sora Mayei a 
reușit să urzească un basm despre o jalnică eroină — aceea 


fiind eu — a cărei dorință aprinsă pentru un anumit jucător de 

hochei o împinge să născocească o mare poveste de dragoste 
plină de erotism și pasiune infinită. 

Cu alte cuvinte, Pipa susține că mint de îngheață apele. 

— E atât de umilitor! murmur eu, în timp ce mușc din pu- 
iul prăjit. Putem să plecăm de aici? 

— Nu. Trebuie să le arăţi tuturor că te doare-n cot de ce 
spune Pipa. 

Uşor de zis. Mintea mea știe că n-ar trebui să-mi pese de 
un atac tâmpit de pe Twitter, dar stomacul meu nu a primit 
mesajul ăsta. De fiecare dată când cuvintele 4MincinoasaGrace 
îmi învie iar în minte, măruntaiele mi se înnoadă. 

Ce naiba au? E groaznic de enervant că își arogă dreptul de a 
spune orice răutate otrăvită, fără să le pese de persoana pe care o 
jignesc. De fapt, știți ce? Nici nu sunt supărată pe bârfitori. Sunt 
supărată pe cei care au inventat Internetul și le-au oferit idioților 
din întreaga lume o platformă unde să-și scuipe veninul. 

Lua-l-ar naiba de Internet! 

Prietena mea cea mai bună îmi interpretează tăcerea ca pe 
o invitaţie să continue cu turuitul. 

— Piper este o nesimţită. Ştii cum se poartă cu toți. Parcă 
toți sunt proprietatea ei, ceea ce e un mare rahat. Probabil că o 
roade invidia că tu ai reușit să pui mâna pe unul dintre hocheiștii 
de marcă. Apropo — Ramona coboară tonul —, Piper îl vâ- 
nează încă din primul an de facultate, dar Logan o tot respinge. 

Maică-măiculiță! Acum o bârfim pe Piper? Există vreun 
adult matur în universitatea asta afurisită? Strâng din dinți: 

— Putem, te rog, să nu vorbim despre ea? 

— Bine, acceptă Ramona. Dar să știi că-ți păzesc spatele, 
iubito. Nimeni nu o împroașcă pe cea mai bună prietenă a mea 
cu noroi și scapă nevătămat. 

Am hotărât să nu-i atrag atenția că Piper n-ar fi împroșcat 
cu noroi dacă Ramona nu i-ar fi sugerat Mayei că eu am năs- 
cocit totul. 

— Dacă vrei, putem vorbi despre necazul meu, zice ea sum- 
bru. Dean nu mi-a cerut numărul de telefon după filmul de 
aseară... 

Ramona tace când se aud pași în spatele nostru. Umerii mi 
se încordează, apoi se relaxează când îmi dau seama că sunt ai 
lui Jess. Apoi mă încordez din nou, tocmai pentru că sunt ai 
lui Jess. Minunat. Încă o rundă de tortură. 

— Bună, mă salută Jess, cu ochii plini de compasiune. Îmi 
pare așa de rău despre rahatul ăsta de pe Twitter! Maya n-ar fi 
trebuit să-i spună nimic soră-sii. E o supercață. 

Dacă aș fi avut un dicționar la mine, l-aș fi deschis la litera 
„I”, i l-aș fi dat lui Jess și aș fi obligat-o să citească definiția 
IPOCRIZIEI. 

Din fericire, telefonul meu sună înainte să-i trântesc o 
replică răutăcioasă. 

Când văd numele lui Logan pe ecran, inima mea face un 
salt. Sunt tentată să sar pe masă și să le arăt tuturor telefonul, 
ca să le dovedesc că John Logan „ştie de existența mea”, con- 
trar celor postate de Piper. Dar rezist impulsului, căci, spre 
deosebire de alții, eu nu am nevoie de dicționar. Cunosc sensul 
cuvântului inutil. 

Mesajul lui Logan este scurt. 

EI: Unde ești? 

Eu răspund repede: Cantină. 

El: Care? 

Eu: Carver. 

Niciun răspuns. Nu înțeleg care a fost rostul mesajului. 
Tăcerea lui ulterioară îmi spulberă încrederea în mine, care era 
deja la cote scăzute. Încă de aseară eram tare nerăbdătoare să 
vorbesc cu el, dar nu m-a sunat, nu mi-a trimis mesaj și nu a 
încercat să facă planuri ca să ne mai vedem. lar când în cele 
din urmă luăm legătura, ăsza e rezultatul? Două întrebări ur- 
mate de tăcere? 

Sunt îngrozită când realizez că sunt pe punctul de a izbucni 
în plâns. Nici măcar nu știu pe cine sunt supărată. Pe Logan, 
pe Piper, pe Ramona, pe mine însămi? Dar n-are importanță. 
Refuz să plâng în mijlocul cantinei și să dau cuiva satisfacția 
de a mă vedea ieșind din cantină, la cinci minute după ce am 
sosit. Fetele de la masa vecină n-au contenit să rânjească de 
când m-am așezat și încă le pot simți privirile ațintite asupra 
mea. Nu disting niciun cuvânt din discuția lor șoptită, dar 
când ridic ochii spre ele, toate cinci se uită în altă parte. 

Ignoră-le. 

Deși pofta de mâncare mi-a dispărut odată cu stima de sine, 
mă forțez să termin cina. Mă prefac că sunt atentă la conversaţia 
Ramonei și a lui Jess. Din fericire, discută despre un subiect 
care nu mă implică. 

Cincisprezece minute. Atâta rezist. Pe urmă nu mai suport. 
Ochii mă ustură fiindcă am clipit în neștire, încercând să stă- 
vilesc potopul amenințător de lacrimi. Sunt pe cale să împing 
scaunul și să le servesc prietenelor mele o scuză, când amân- 
două tac deodată. Jess pur și simplu se oprește la mijlocul unei 
propoziţii. Și masa de lângă noi e suspect de tăcută. 

Ramona mustăcește și se uită peste umărul meu, către ușă. 

Încruntându-mă, mă răsucesc în scaun, întorc capul. Și dau 


cu ochii de Logan. 

— Bună, spune el. 

Sunt atât de surprinsă să-l văd, încât mă zgâiesc prostește 
la el. Fiindcă sunt așezată, iar el stă lângă mine, în picioare, 
pare chiar mai mare decât de obicei. Un tricou de hochei al 
echipei Briar se întinde pe umerii lui masivi. Părul lui întune- 
cat e ciufulit și e roșu în obraji, ca și când ar fi ieșit să facă 
jogging. 

Privirile ni se încrucișează pentru o clipă. Iar el face ultimul 
lucru la care mă aștept. 

Se apleacă și mă sărută. 

Pe gură. Cu limba. 

Chiar aici, în cantină. 

Când John se retrage, mă bucur să văd că Ramona și Jess 
sunt cu gura căscată, la fel ca fetele de la masa vecină. 

Nu prea mai aveţi chef de trăncăneală, așa-i? 

Îmi savurez victoria. Logan îmi aruncă zâmbetul lui ștren- 
găresc care-mi place atât de mult. 

— Ești gata să mergem, frumoaso? 

Nu am stabilit niciun plan împreună. Amândoi o știm, dar 
nu am de gând să mă dau de gol. 

Așa că intru în jocul lui și-i răspund. 

— Da. Doar să duc tava asta. 

— Nu te obosi. O duc eu. 

Îmi ia tava din mâini și spune: 

— Mă bucur să te văd iar, Ramona. 

Mă sărută din nou, după care se îndreaptă către masa cu tăvi. 

Fiecare fată din încăpere — inclusiv eu — admiră felul în 
care pantalonii lui negri, cu buzunare largi, se mulează pe fun- 


dul lui. 

leșind din transă, mă răsucesc spre prietenele mele, care 
încă sunt uluite. 

— Îmi pare rău că plec așa de repede, dar am planuri în 
seara asta. 

Logan se întoarce o clipă mai târziu, iar eu afișez cel mai 
strălucit zâmbet când el mă ia de mână și mă conduce afară 
din cantină. 


În clipa în care mă strecor pe scaunul din dreapta volanu- 
lui, în camioneta lui, stăvilarul pe care am încercat să-l păstrez 
intact toată seara se sfărâmă în bucăți. În timp ce lacrimile curg, 
fac o încercare disperată să le șterg înainte ca el să observe. 

Dar este prea târziu. 

— Hei, nu plânge. 

Se întinde repede spre consola centrală și scoate un pachet 
de șervețele. 

Fir-ar să fie! Nu pot să cred că bocesc în fața lui. Strănut 
când îmi întinde pachetul. 

— Mulţumesc. 

— N-ai de ce. 

— Nu numai pentru șervețele. Mulţumesc că ai apărut și 
m-ai salvat. Toată ziua de azi a fost umilitoare, mormăi eu. 

El oftează. 

— Presupun că ai văzut mesajul de pe Twitter. 

Jena mea se triplează. Mă grăbesc să-i zic: 

— Să ştii că nu am spus nimănui despre noi. Singura per- 
soană care știe că ne-am făcut de cap este Ramona. 

— Păi, ea a fost acolo, la cinematograf. 

Zâmbetul lui este liniștitor. 

— Nu-ţi face griji. Nu-mi pari genul de fată MLCMT. 

Mă uit nedumerită la el. 

— Ce înseamnă asta? 

John chicotește și explică: 

— „Mă Laud Când Mi-o Trag.” 

Râd printre lacrimi, pentru că expresia e caraghioasă. 

— Nu știam că există așa ceva. 

— Crede-mă, există. Pițipoancele din tribună sunt maestre 
la chestia asta. 

Adaugă cu blândețe: 

— Şi, ca să știi și fu, tipa care a pus prostiile alea pe Twitter 
e super pițipoancă. Încă este supărată pe mine pentru că am 
refuzat-o anul trecut. 

— De ce? Am întâlnit-o pe sora Mayei. E frumoasă. 

— Pentru că este insistentă. Și supărătoare, ca să fiu cinstit. 

Răsucește cheia în contact și se uită la mine pieziș. 

— Vrei să te conduc acasă? Plănuisem să te duc în altă 
parte mai întâi, dacă ești interesată. 

Mi-a stârnit curiozitatea. 

— Unde? 

Ochii lui albaștri sclipesc șmecherește. 

— E surpriză. 

— Una plăcută? întreb eu. 

— Există și altfel de surprize? 

— Da, normal. Pot să-ți enumăr imediat o sută de surprize 
neplăcute. 

— Zi una, mă provoacă el. 

— Bine... Un prieten ţi-a stabilit o întâlnire pe neve, iar când 
ajungi la restaurant, vezi că la masa ta așteaptă Ted Bundy. 

Logan zâmbește larg. 

— Bundy este răspunsul tău pentru orice, nu-i aşa? 

— Așa se pare. 

— În regulă. Am înțeles aluzia. Promit că este o surpriză 
plăcută. 

— Bine. Atunci, surprinde-mă. 

Scoate mașina din parcare și se îndreaptă spre drumul care 
duce în afara campusului. Mă uit pe geam, la copacii care se 
perindă unul după altul. Oftez. 

— De ce sunt oamenii așa de nesimțiți câteodată? 

— Pentru că sunt, spune el. Serios, nu merită să te necăjești. 
Sfatul meu: nu-ți pierde timpul gândindu-te obsesiv la acțiu- 
nile stupide ale unor indivizi stupizi. 

— Cam greu să n-o fac, când indivizii ăștia îmi afectează 
reputația. 

Însă știu că are dreptate. De ce să-mi irosesc energia cu o 
pușlama ca Piper Stevens? Peste trei ani, nici măcar n-o să-mi 
mai amintesc numele ei. 

— Pe bune, Grace, nu te stresa. Știi ce se spune: n-ai cum 
să schimbi firea oamenilor. Jigodiile tot jigodii rămân. 

Pufnesc în râs și declar: 

— Ăsta o să fie noul meu motto. 

— Bun. Așa trebuie. 

Trecem de indicatorul albastru, pe care stă scris „Bine ați 
venit la KHastings!”. Mă uit pe geam. 

— Am crescut nu departe de aici, îi spun eu. 

John pare surprins. 

— Eşti din Hastings? 

— Da. Tata predă la Briar de douăzeci de ani. Toată viața 
mi-am petrecut-o aici. 

În loc s-o ia spre centrul orașului, Logan virează în direcția 
autostrăzii. În curând, John virează spre Munsen — următorul 
Oraș. 

Mă cuprinde un sentiment de neliniște. Este ciudat că un 
orășel demodat, precum Hastings, se află la distanță egală de 
campusul unei universități de elită și de un oraș pe care tatăl 
meu, care rareori înjură, îl numește „un morman de rahat” 

Munsen are clădiri părăginite, care au mare nevoie de repa- 
Tații, câteva magazine și niște case dărăpănate, cu iarbă neîn- 
grijită. Magazinul universal pe lângă care trecem se fălește cu 
o firmă ale cărei neoane pâlpâie; jumătate dintre litere s-au ars. 
Singura clădire nedărăpănată este o bisericuță de cărămidă, cu 
un panou afișat la intrare. Pe el stă scris cu litere uriașe, de 
tipar: „DUMNEZEU ÎI PEDEPSEȘTE PE PĂCĂTOȘI” 

Locuitorii din Munsen chiar știu cum să te facă să te simți 
bine-venit. 

— Aici am crescut eu, spune Logan, morocănos. 

Capul mi se răsucește fulgerător spre el. 

— Serios? Nu știam că și tu ești din zonă. 

— Mda. 

În faţa noastră, șoseaua e plină de gropi. 

— Nu prea ai ce să vezi, nu-i așa? Crede-mă, ziua e chiar 
mai urât, mă asigură John. 

Camioneta se leagănă când trecem peste o groapă mare. 
Logan încetinește și întinde o mână către partea mea de parbriz. 

— Atelierul tatălui meu e la o stradă mai încolo. Tata e 
mecanic. 

— Interesant. Te-a învățat multe despre mașini? 

— Da. 

Mândru, bate cu palma bordul mașinii. 

— Auzi cum toarce? Am reconstruit singur motorul, 
astă-vară. 

Sunt impresionată. Și excitată, pentru că îmi plac băieții care 
muncesc cu mâinile. De fapt, îmi plac tipii care chiar ştiu cum 
să-și folosească mâinile. Săptămâna trecută, unul care locuiește 
la capătul coridorului, în cămin, m-a rugat să-l ajut să schimbe 
un bec. Nu pretind că oi fi Domnișoara Poate-Tot, dar sunt ca- 
pabilă să schimb un nenorocit de bec. 

În timp ce străbatem o zonă rezidențială, mă cuprinde o 
ușoară teamă. Oare mă duce la casa copilăriei lui? Nu cred că 
sunt pregătită pentru... 

Nu, nu ne ducem acolo. Acum suntem pe un alt drum ne- 
asfaltat. Ne îndepărtăm de oraș. După cinci minute, ajungem 
la o poiană mare. În depărtare zăresc un turn de apă. Numele 
orașului a fost vopsit pe o latură. Pare să strălucească în lumina 
lunii, ca un far alb, răsărit în peisajul întunecat. 

Logan parchează la cincizeci de metri de turn. Pulsul meu 
o ia razna când realizez că ne îndreptăm într-acolo. Mâinile 
îmi tremură. ÎI urmez către o scară de oțel care pornește de la 
baza turnului și urcă atât de mult, că nu văd unde se termină. 

— Acolo vrei să mergem? bâigui eu. Nu vreau. Am frică de 
înălțime. 

— Draci! Am uitat. 

Își mușcă buza de jos, apoi se uită cu atenție la mine. 

— Înfruntă-ți teama, de dragul meu! Promit că o să merite. 

Cântăresc scara din ochi. Simt cum sângele mi se scurge 
din obraji. 

— Aăă... 

— Haide! la-o înainte. O să stau aici, ca să te prind, dacă o 
să cazi. Pe cuvânt de onoare! 

— Să cad? țip eu. Nici măcar nu mă gândeam la așa ceva. 
Dumnezeule! Dacă o să cad? 

John chicotește 

— N-o să cazi. Deși e puțin probabil să se întâmple, o să 
fiu aici ca să te prind. 

Îşi flexează braţele aidoma unui culturist care tocmai a câș- 
tigat un premiu. 

— Uită-te la frumusețile astea. Chiar crezi că nu pot prinde 
o fată de patruzeci de kilograme? 

— Șaizeci de kilograme. 

— Ha! O nimica toată. 

Privirea mi se îndreaptă către scară. Unele trepte sunt aco- 
perite de rugină, dar când mă apropii și-mi sprijin palma pe 
una dintre ele, pare suficient de solidă. Trag aer în piept. Bun. 
E doar un turn de apă, nu Empire State Building. Pe deasupra, 
mi-am promis că o să încerc lucruri noi înainte de terminarea 
primului an de facultate. 

— În regulă, murmur eu. Dumnezeu să mă ajute! Dacă o 
să cad și n-o să mă prinzi, iar eu supraviețuiesc și încă pot să-mi 
folosesc brațele, o să te omor în bătaie. 

Surâde. 

— S-a făcut. 

Răsufiu adânc și încep să urc. Un picior după altul. Un picior 
după altul. Pot s-o fac. Este doar un turn de apă. Doar un... 
Stomacul mi se strânge când fac greșeala de a privi în jos... și 
descopăr că am ajuns aproape de mijlocul scării. Logan așteaptă 
răbdător, dedesubt. Ochii lui albaștri mă privesc încurajator. 

— Te descurci, Grace. Foarte bine! Bravo! 

Tot înainte. Un picior după altul. Când ajung sus, pe plat- 
formă, mă simt minunat. Dumnezeule! Sunt încă vie. 


-114- 


GREŞEALA 


— Eşti în regulă? ţipă el. 

— Da, îi strig eu. 

Spre deosebire de mine, Logan urcă scara în câteva secunde. 
Mi se alătură pe platformă, mă ia de mână și mă conduce mai 
jos, unde platforma de metal se lărgește. E un loc plăcut și sigur. 
Se așază, cu picioarele atârnându-i dincolo de margine. Evi- 
denta mea reticență de a-i urma exemplul îl amuză. 

— Hai, nu-ți pierde curajul tocmai acum! 

Ignorând greața care-mi răscolește stomacul, mă așez lângă 
el și, cu mare atenție, îmi poziționez picioarele la fel ca ale lui. 
Îmi cuprinde umărul cu brațul, iar eu mă cuibăresc cu dispe- 
rare mai aproape de el, încercând să nu privesc în jos. Nici în 
sus. De fapt, fac eforturi să nu privesc nicăieri. 

— Eşti bine? 

— Îm-hm. Cât timp continui să mă uit la mâinile mele, nu 
sunt nevoită să mă gândesc că e posibil să mă prăbușesc de la 
șaizeci de metri înălțime și să-mi rup gâtul. 

— Turnul ăsta categoric nu are șaizeci de metri înălțime. 

— Oricum, este destul de înalt încât capul mi-ar crăpa ca 
un pepene, dacă m-aș izbi de pământ. 

— Dumnezeule! Se pare că mai ai de lucrat la capitolul 
romantism. 

Casc gura la el. 

— Şi chestia asta se presupune că ar fi romantică? Ai un 
fetiș pentru fetele care vomită pe tine? 

Izbucnește în râs. 

— N-o să vomiţi. 

Spre ușurarea mea, brațul lui mă strânge mai tare. 

Căldura corpului său este o distragere plăcută de la situația 
mea dificilă. La fel și after-shave-ul lui. Sau o fi parfum? Să fie 

mirosul lui natural? Sfinte Sisoe! Dacă așa miroase el mereu, 
atunci ar trebui să îmbutelieze aroma asta, să o numească 
„Orgasm” și s-o vândă în parfumerii. 

— Vezi lacul de acolo? întreabă el. 

— Nu. 

Strâng tare din pleoape. 

John mă înghiontește în coaste. 

— Ar fi bine dacă ai deschide ochii. Hai, uită-te! 

Deschid ochii și mă uit în direcţia pe care mi-o indică de- 
getul lui. 

— Ăla e un /a¢? Arată ca o baltă cu noroi. 

— Da, devine noroios primăvara. Dar vara chiar are apă. 
Iarna îngheaţă și toată lumea vine aici, să patineze pe el. 

După o pauză, adaugă: 

— Prietenii mei și cu mine jucam hochei acolo, când eram 
puști. 

— Nu era periculos să patinați pe lac? 

— Nu. Gheaţa este sigură. Nimeni nu a căzut vreodată 
prin ea, din câte știu. 

Încă o pauză, mai lungă și plină de tensiune. 

— Îmi plăcea să vin aici. E ciudat. Părea mult mai mare 
când eram copil. Parcă patinam pe un ocean. Apoi, când am 
crescut, am realizat cât de mic este. Pot să patinez de la un ca- 
păt la celălalt în cinci secunde. Am cronometrat. 

— Când ești copil, lucrurile par întotdeauna mai mari. 

— Așa e. 

Se mișcă puţin, încât să-mi poată vedea fața, și mă întreabă: 

— Tu aveai un loc ca ăsta în Hastings? Undeva unde te 
refugiai, când erai mai mică? 

— Sigur. Ştii parcul din spatele pieţei agricole? Cel cu foi- 
șorul frumos? 

John aprobă din cap. 

— Mergeam deseori acolo, ca să citesc. Sau să vorbesc cu 
lumea. 

— Singurii oameni de pe-acolo erau bătrânii de la azilul de 
după colț, zice John. 

Izbucnesc în râs. 

— Așa e. Majoritatea celor pe care îi întâlneam aveau peste 
șaizeci de ani. Povesteau o mulțime de chestii interesante des- 
pre trecut. 

Îmi vin în minte câteva povești nu prea vesele. 

— Câteodată, poveștile erau îngrozitor de triste. Vorbeau 
despre familiile lor, care nu veneau niciodată să-i viziteze. 

— Asta-i chiar deprimant, declară John. 

— Da, șoptesc eu. 

Respiră prelung, tremurat. 

— Peste un timp, o să fiu unul dintre ei. 

— Adică n-o să primeşti vizite de la rude? Nu cred așa ceva. 

— Nu. Vreau să zic că o să fiu una dintre rudele care nu vor 
veni în vizită, răspunde el, cu o voce încordată. Ei, de fapt, nu 
e tocmai adevărat. O s-o vizitez pe mama, categoric. Dar dacă 
tata ar fi într-un azil, probabil că n-aș călca pe-acolo. 

Un val de tristețe mă copleșește. 

— Nu vă înţelegeţi? 

— Nu prea. El se înțelege mai bine cu o ladă de bere sau cu 
o sticlă de whisky. 

Mă întristez și mai mult. Nu-mi pot imagina să nu fiu 
apropiată de părinții mei. Indiferent cât de diferite sunt perso- 
nalitățile lor, am o legătură strânsă cu amândoi. 

Logan tace. Nu-mi vine să-i cer detalii. Dacă ar fi vrut să-mi 
spună mai mult, mi-ar fi povestit. 

În schimb, destram tăcerea stânjenitoare schimbând subiectul. 

— Să discut cu bătrânii ăia era deprimant câteodată, dar nu 
mă deranja să-i ascult. Cred că, de fapt, asta își doreau. Să-i 
asculte cineva. Atunci am hotărât că vreau să devin psihotera- 
peut. Mi-am dat seama că am talent la cititul oamenilor. Și mă 
pricep să-i ascult fără să-i judec. 

— Te-ai specializat în psihologie la facultate? 

— Asta plănuiesc. În mod oficial, nu mi-am ales încă psi- 
hologia ca specializare principală, fiindcă, până de curând, nu 
îmi dădeam seama dacă vreau să studiez psihologia sau psihi- 
atria. Dar am hotărât că nu vreau să urmez Medicina. Plus că, 
spre deosebire de psihiatrie, psihologia îmi deschide o mulțime 
de uși. Aș putea fi terapeut, sociolog, consilier de orientare 
academică. Pare mult mai plăcut decât să prescriu pastile. 

Îmi sprijin capul pe umărul lui. Ne uităm amândoi la oră- 
şelul care se întinde dincolo de turn. Are dreptate. În Munsen 
nu e mare lucru de admirat. În schimb, privesc lacul și mi-l 
închipui pe Logan în copilărie. Patinele lui zburând pe gheață, 
ochii albaștri luminați de uimire, în timp ce se scaldă în certi- 
tudinea că lacul este un ocean. Crede că lumea este mare, stră- 
lucitoare și plină de posibilități. 

Tonul lui devine gânditor. 

— Deci ai talent la cititul oamenilor? Pe mine poți să mă 
citeşti? 

Eu zâmbesc. 

— Nu. Pe tine încă nu te-am descifrat. 
Râsetul lui răgușit mă încălzește pe dinăuntru. 
— Nici eu nu m-am descifrat încă pe mine. 


12. 


Grace 


— Încredere în sine, declară Ramona. 

Mă uit bănuitor la ea, în vreme ce o urmăresc trăgându-și 
ciorapii negri pe coapse. Tocmai am întrebat-o ce anume con- 
sideră ea că-i excită cel mai tare pe tipi, când vine vorba de sex. 
În locul unui răspuns vulgar, așa cum mă așteptam, m-a luat 
pe nepregătite cu sinceritatea ei. 

— Serios? mă minunez eu. 

— O, da! 

Dă aprobator din cap. 

— Băieţii apreciază fetele încrezătoare și sigure pe sexuali- 
tatea lor. Nu strică nici să ai inițiativa. Le place când faci pri- 
mul pas. 

— Nu mă prea pricep la asta, mormăi eu. 

Ramona răscolește prin dulap, apoi apare purtând o pere- 
che de pantofi negri, cu toc. 

— Îl placi, nu? 

— Bineînţeles. 

— Şi vrei să faci sex cu el? 

De data asta, nu mă grăbesc cu răspunsul. Da, vreau să fac 
sex cu el. În plus, nu e ca și cum mi-aș păstra virginitatea pen- 
tru bărbatul cu care mă voi mărita sau pentru dragostea vieții 
mele. Știu că a face sex pentru prima oară e ceva superimpor- 
tant pentru unele fete, dar eu, una, nu cred că pierderea virgi- 
nității va fi cel mai important lucru din viața mea. 

Sunt atrasă de Logan și, dacă ajungem să facem sex în 
seara asta, bine. Dacă nu, e bine și așa. După ce ne-am făcut 
mărturisiri aseară, la turnul de apă, sunt mai interesată să am 
o relaţie cu el, decât să mă dezbrac pentru el. 

Deși dezbrăcatul — total sau parțial — este categoric o 
perspectivă atrăgătoare. 

Acum o oră, i-am trimis un mesaj invitându-l să vină la 
mine, iar Ramona a fost de acord să-mi lase camera liberă di- 
seară. În ciuda faptului că încă este mahmură, după ziua de 
ieri, mi-a promis să lipsească până la miezul nopții. Acum e 
abia șapte, deci eu și Logan avem suficient timp să stăm îm- 
preună. Și, poate, să facem sex. Sau poate că nu vom face sex. 
M-am hotărât să las lucrurile să meargă de la sine. 

— Grace? 

Mă dezmeticesc din gândurile mele. 

— Da, cred că vreau să mă culc cu el. Dacă momentul este 
potrivit. 

— Atunci, trebuie să ieși din mulțime. 

Mă încrunt. 

— Ce vrei să spui? 

— Ei, haide! exclamă prietena mea. Îți dai seama cu câte 
fete s-a culcat? Probabil că a avut un barem. Doar vorbim des- 
pre John Logan, iubito. Pun pariu că se pricepe la sex. Nu vrei 

să fii pur și simplu o altă fetișcană pe care o dă pe spate cu 
ochii ăia albaștri și căruia i-o trage. Vrei să fii stăpână pe tine, 
sexy și să deții controlul. Arată-i că și-a găsit nașul. 

Îmi mușc buza de jos. Să fiu încrezătoare și sexy nu e stilul 
meu. Cât despre deținerea controlului, întotdeauna m-am 
simțit mai comod ca pasager, lăsând pe altcineva să conducă. 

— A, şi trebuie să-i arăţi că ești un pic perversă. Că ești 
gata de orice. 

Râd agitată. 

— Aha! Și cum fac asta? 

— Nu știu. Bagă-i un deget în fund când i-o sugi. 

Mai-mai să mă înec. 

— Ce? 

Ramona îmi aruncă un zâmbet obraznic. 

— O, Doamne! Chiar că ești virgină. 

— Nu vreau să se apropie nimeni de fundul meu, îi răs- 
pund. Și sunt convinsă că el e de aceeași părere. 

— Ha! Habar n-ai cât de mult îi excită pe tipi o treabă ca 
asta. Vorbesc serios. O să-și dea drumul instantaneu. 

— Nu cred că o să fac asta, declar eu, pe un ton înțepat. 

Ne privim un moment, apoi izbucnim în râs. E plăcut să 
râd cu ea din nou. Nu-mi mai pasă că le-a dat apă la moară 
Mayei și lui Piper, care au răspândit apoi zvonuri despre mine. 
Ramona e prietena mea cea mai bună și ne cunoaștem de când 
aveam șase ani. Este egoistă câteodată și, categoric, bârfește 
prea mult. Dar e și amabilă și loială și mereu mă susține, când 
am nevoie de ea. 

— În regulă. Atunci, nu-i băga degetul în fund, spune ea. 
Dar vorbesc serios despre chestia cu încrederea în sine. O să-i 
sucești mințile. 

— O să fac tot ce pot. 

Mijește ochii, analizându-mi îmbrăcămintea de sus până jos. 

— Te schimbi înainte să vină el, așa-i? 

Mă uit la jeanșii mei strârnți și la bluza albă. 

— De ce, nu-i în regulă cum m-am îmbrăcat acum? De fapt, 
nu-mi răspunde. Mă simt comod așa și nu am de gând să-mi 
schimb stilul de a mă îmbrăca de dragul unui tip. 

— Bine. Dar scapă de sutien. 

Joacă sugestiv din sprâncene. 

— O să-ți vadă sfârcurile prin bluză și va fi excitat. 

— Mă mai gândesc. 

Ramona mă sărută pe obraz, apoi ţipă, cuprinsă de entuziasm. 

— O, Doamne! Nu pot să cred că în seara asta o să faci sex 
pentru prima oară. 

— Dacă momentul este potrivit, îi amintesc eu. 

— Iubito, vorbim de John Logan, spune ea, cu un zâmbet. 
Nu-i nimic greșit în asta. 


ok 


Logan 


Vii diseară la mine? 

M-am tot zgâit la mesajul lui Grace de când am ieșit din 
duș. Adică... ăăă... acum treizeci de minute. De fapt, treizeci și 
nouă de minute. 

Ar trebui să-i răspund. N-am mai vorbit cu ea de joi. Ade- 
vărat, nu a trecut foarte mult timp, având în vedere că azi e 

sâmbătă. Așa că, dacă stau să mă gândesc, am evitat-o doar 
pentru o zi și jumătate. 

Dar ea nu știe că o evit. Dacă știa, nu m-ar fi invitat la ea. 

Am trei opțiuni. 

Prima: să ignor invitaţia. Dacă trimite din nou un mesaj, să 
îl ignor. Și să continui să o ignor până când înțelege că nu sunt 
interesat. Cu toate că ar fi o minciună sfruntată, pentru că sunt 
interesat. Mă simt bine cu ea și, dacă n-aș fi atât de aiurit din 
cauza lui Hannah, categoric aș continua să mă văd cu Grace. 

Fir-ar să fie! N-ar fi trebuit să mergem la turnul de apă, joi 
seara. Nu e corect s-o duc de nas. 

A doua opțiune: să-i răspund la mesaj, să refuz invitația și 
să-i spun că n-o pot vedea pentru că (aici i-aș servi o scuză de 
rahat). 

Pe de altă parte... am avut și eu parte de tratamentul ăsta, 
deci știu că e foarte neplăcut. 

Așa că rămâne opțiunea a treia: dau curs invitației și vor- 
besc cu ea personal. Așa ar proceda o persoană matură și așa 
am de gând să procedez. Dar gândul de a zări până și o fărâmă 
de supărare sau dezamăgire în ochii ei îmi provoacă o durere 
de stomac. 

Ia-ti inima în dinţi! 

E vremea să mă port ca un adult. Fii bărbat! După seara 
petrecută la turnul de apă, Grace merită mult mai mult decât 
un mesaj de respingere. 

Înăbușindu-mi un oftat, las prosopul deoparte, iau o pere- 
che de chiloți curați și jeanșii, îmbrac un pulover negru, primit 
de la mama, de Crăciun. Este mai strâmt decât tricourile pe 
care le port de obicei, dar sunt prea grăbit ca să mă schimb. 

Înhaţ telefonul de pe pat și-i trimit un mesaj lui Grace. 

Eu: Când să vin? 

Fa: Acum, dacă vrei. 

Adaugă un șir de emoticoane zâmbărețe. 
Eu: Sunt pe drum. 


Zece minute mai târziu, opresc mașina în parcarea din spa- 
tele căminului și mă îndrept către clădirea Fairview. Când 
ajung la ușa lui Grace, ezit. Mă simt foarte agitat. Inspir adânc. 
La naiba, nu e ca și când m-aș despărți de ea! Nici măcar nu 
suntem un cuplu. Pur și simplu îi voi spune că nu sunt în 
măsură să încep o relație în momentul ăsta. Nu înseamnă că e 
exclus pentru totdeauna. Este exclus... doar acum. 

Exclus doar acum? 

Grozav, omule! O s-o uimești cu lirismul tău. 

Sunt pregătit să-mi suțin discursul jalnic, dar când ușa se 
deschide, nu apuc să deschid gura. Grace mă trage în cameră 
și mă sărută. Sărutul ăsta e complet neașteptat și mai pasional 
decât oricare altul. Îmi cuprinde gâtul cu braţele și mă lipește 
de ușa încă întredeschisă. Umerii mei se lovesc de ea și, deo- 
dată, sunt blocat între ușă și corpul cald, moale, al lui Grace. 

Buzele ei se joacă cu ale mele, tulburându-mi mintea, apoi 
face un pas în spate, cu sufletul la gură, și îmi spune: 

— Toată ziua mi-am dorit să fac asta. 

Se întinde din nou spre gura mea. 

La naiba! N-o lăsa să te sărute. Nu... 

Limbile noastre se luptă iar, într-un alt duel fierbinte. Fir-ar 
să fie! Palmele mele îi ating șoldurile, cu intenţia de a o 
împinge ușor, dar nu-mi mai pot controla degetele — alunecă 
pe fundul ei, trăgând-o mai aproape, în loc să o îndepărteze. 

Cu gura lipită de a mea, Grace apucă marginea puloverului 
meu și-l trage în sus. Cumva, găsesc puterea să mă desprind 
din sărut. 

— Ce faci? zic eu, cu glas dogit. 

— Te dezbrac. 

Ah, rahat! Rahat, rahat, rahat! 

O las să-mi scoată puloverul doar pentru că în clipa asta 
materialul este îngrămădit la ceafă și la bărbie, iar eu am nevoie 
ca gura să nu fie acoperită, ca să-i pot vorbi. Ca să împiedic ce 
se întâmplă acum. Dar apoi ea aruncă puloverul deoparte și, 
când îmi atinge pieptul gol, mintea mea se scurtcircuitează. 
Îmi atinge delicat abdomenul, cu vârful degetelor, și scoate un 
sunet șoptit — pe jumătate geamăt, pe jumătate scâncet. E 
atât de sexy, că îmi trimite un fior de dorință direct în penis. 
Degetele ei găsesc catarama curelei. 

— Grace, eu... 

În loc să termin propoziția, scot un geamăt. La naiba! Nu 
se rezumă doar la a-mi trage pantalonii în jos. Pe deasupra, 
îngenunchează. 

Sunt sigur că o să ajung în iad pentru faptele mele. Vin aici 
ca să o rup cu ea, dar în schimb, îmi strecor penisul în gura ei 
caldă și umedă. 

Să-l ia naiba pe ăla care a inventat sexul oral! E tare plăcut 
și-i sucește capul, storcându-ți până și ultimul strop de luci- 
ditate. Nu pot să mă concentrez la nimic în afară de presiunea 
puternică din jurul capului penisului, de traseul limbii lui 
Grace, în timp ce mă linge. 

Îmi strecor degetele în părul ei, tremurând. O apuc de ceafă 
cu cealaltă mână, ca s-o aduc mai aproape. Geamătul ei vibrează 
prin mine — o promisiune seducătoare, care mă ațâță și mai mult. 

Sfinte Sisoe! Habar n-am de cât timp stă în genunchi, dar 
deodată sunt copleșit de nevoia de a o atinge, de a-mi plimba 
mâinile pe corpul ei și de a o înnebuni la fel de mult cum mă 
înnebunește ea acum. 

Cu un zgomot strangulat, îmi scot scula din gura ei și o ajut 
să se ridice. O sărut din nou, trăgând frenetic de hainele ei 
până când este goală. O, dulce Iisuse! E goală. Cum naiba, în 
doar cinci minute, am permis situației să scape de sub control? 

Dar nu mă pot opri. Nu mă pot opri din sărutări. Nu mă 
pot abține să-i strâng sânii în palme. Nu mă pot abţine să o 
conduc spre pat și să-mi apăs corpul peste al ei. Penisul meu 
este prins între corpurile noastre — umflat pe burta ei netedă, 
iar capul lui se freacă de clitoris. Ne sărutăm atât de pasional, 
de parcă încercăm să ne înghițim unul pe celălalt. 

Opreşte-te! strigă în mintea mea o voce ascuțită. 

La naiba, nu pot! O doresc prea mult. 

Opreşte-te! 

Vocea asta este conștiința mea, care încearcă să mă împie- 
dice să fac o mare greșeală. De ce nu pot să mă supun? De ce 
nu... 

Grace întrerupe sărutul și se uită la mine. Ochii ei căprui 
sunt tulburi. Deodată, tot curajul ei dispare. Tipa sigură pe ea 
și sexy care a tăbărât pe mine la ușă s-a transformat într-o fată 
timidă și rușinoasă, care spune: 

— Hm... Ascultă... N-am mai făcut sex până acum. 

Ah, Ja naiba! 

Aceste șase cuvinte îmi frâng inima. 

În niciun caz. În niciun caz nu pot să-i fac asta. Să mă culc 
cu ea, deși știu că o să pun capăt legăturii dintre noi, este deja 
dezgustător. Să-i iau virginitatea ar fi de neiertat. 

Locul meu în iad chiar că ar fi asigurat. 

Liniştea se aşterne între noi. Mă străduiesc să găsesc cuvin- 
tele potrivite. E al naibii de greu, când amândoi suntem goi, 
când penisul meu este atât de tare, că ar putea tăia un diamant 
în două. 

— Te deranjează? mă întreabă Grace, cu glas tremurător. 

— Da. 

Grace se uită la mine, mirată. 

— Ce 

— Vreau să spun că nu-i deloc greșit să fii virgină. Dar... nu 
putem s-o facem. 

Cobor anevoie din pat, cu grația unui mânz nou-născut. Pe 
bune! Îmi tremură picioarele în timp ce-mi caut pantalonii. 

Simt că mă privește. Ochii ei mă sfredelesc. Nu vreau să, 
mă uit la ea, căci știu că este încă goală, însă nu mă pot abține 
să-i arunc o privire piezișă. Expresia ei rănită îmi sfâșie sufletul. 

— Îmi pare rău. Nu pot s-o fac. Este prima oară pentru 
tine, iar tu meriți un partener mult mai bun decât mine. 

Nu spune nimic. Chiar și în întuneric, văd roșeața din obra- 
jii ei. Își mușcă buza de jos de parcă se luptă să nu plângă. 

Tăcerea ei îmi adânceşte sentimentul de vinovăţie. 

— În momentul ăsta sunt într-o situație tare nasoală. Îmi 
place foarte mult de tine, dar... 

Înghit în sec şi completez: 

— Nu pot să-ți ofer o relație serioasă. 

În cele din urmă, când vorbește, vocea îi este gâtuită și 
plină de jenă. 

— Nu-ţi cer să te însori cu mine, Logan. 

— Ştiu. Dar sexul... Sexul e o treabă serioasă, în special 
pentru o virgină. 

Mă împiedic în vorbe. Mă simt ca un idiot. 

— Crede-mă, nu sunt potrivit să faci sex cu mine pentru 
prima dată, Grace. Am probleme. Cred că am încercat să-mi 
distrag atenția de la porcăriile din viața mea și să uit de cineva... 

— Cineva? mă întrerupe Grace. 

În tonul ei s-a strecurat o undă de supărare. 

— Eşti interesat de altcineva? 

— Da. Nu, mă contrazic repede, apoi mormăi: Am crezut 
că îmi plăcea și poate că încă îmi place. Nu știu... Înţelegi? Din 
cauza fetei ăsteia, n-am fost în apele mele luni de zile. Nu este 
cinstit față de tine dacă noi... facem sex... când eu... 

Sunt prea confuz și jenat ca să termin ce am de spus. 

Evitându-mi privirea, Grace sare din pat și ia un tricou. 

— M-ai folosit ca să uiţi de altcineva? 

Grace își pune tricoul. 

— Am fost cea care îţi distrăgea atenţia de la ea? 

— Pe cuvânt că nu! Te plac mult. 

Mă simt stânjenit auzindu-mi propriul glas implorator. 

— Nu asta a fost intenția mea, să te folosesc. Ești minu- 
nată, dar eu... 

— O, Doamne, nu! mă întrerupe ea. Te rog... taci din gură, 
Logan. Nu pot să suport replica nu ești tu de vină. 

Își trece degetele prin păr. 

— Dumnezeule! Ce greșeală! 

— Grace... 

Din nou, îmi taie vorba. 

— Îmi faci o favoare? 

Mi-e greu să articulez cuvinte, fiindcă simt un nod imens 
în gât. 

— Da. Orice. 

— Pleacă. 

Nodul aproape că mă îneacă. Inspir adânc, încercând să 
ignor durerea din piept. 

— Vorbesc serios. Pleacă. 

Îmi înfruntă privirea. 

— Sunt cât se poate de sinceră. Vreau să pleci chiar acum. 

Ar trebui să spun ceva. Să-mi cer din nou iertare. Să o asi- 
gur că e în regulă. S-o consolez. Dar sunt îngrozit la gândul că 
o să mă pălmuiască — sau, mai rău, să izbucnească în plâns — 
dacă mă apropii de ea. 

Grace se îndreaptă către ușă și o deschide. Stă acolo, aștep- 
tând să plec. 

La naiba! Am dat-o în bară rău de tot. Mă doare inima. 
Pășesc spre ușă. Mă opresc în prag, găsind curajul să mă uit în 
ochii ei. 

— Îmi pare rău. 

— Aşa și trebuie. 

Ultimul lucru pe care-l aud după ce pășesc în hol este 
sunetul ușii trântite în spatele meu. 

Am refuzat mereu să-mi înec amarul în alcool. Dacă sunt 
trist, supărat, dacă sufăr, îl evit cât pot de mult. Sunt îngrozit 
că, într-o zi, s-ar putea să mă bazez prea tare pe el. Și să devin 
dependent. 

Dar acum chiar că mi-ar prinde bine să beau ceva. 

Luptându-mă cu dorința asta, trec pe lângă bufetul cu alcool, 
din sufragerie, și intru repede în bucătărie. Am nevoie de ți- 
gări. Un obicei la fel de prost, dar în acest moment este cel mai 
mic din două rele. O să bag cu nicotină. Poate o să mă ajute să 
scap de ghemul uriaș de vinovăţie care îmi ia în stăpânire sto- 
macul. 

— E totul în regulă? 

Deși sunt o namilă de om, sar în sus trei metri la auzul vocii 
lui Hannah. Mă răsucesc și o văd stând la chiuvetă, cu un pa- 
har gol în mână. Eram așa de dus pe gânduri, încât nici n-am 
văzut-o când am trecut pe lângă ea, în goana mea spre ușă. 

Este ultima persoană pe care vreau s-o văd acum. 

Ia uite! Poartă din nou tricoul lui Garrett. 

— Da, totul e bine, mormăi eu, depărtându-mă de ușă. 

Schimbare de planuri. Nu mai am nevoie de nicotină. Să 
mă ascund în dormitorul meu e ce trebuie să fac. 

— Logan, ce se întâmplă? 

Se apropie de mine, precaută. 

— Nimic. 

— Pe naiba! Pari supărat. Eşti bine? 

Tresar când îmi atinge brațul. 

— Nu vreau să vorbesc despre asta, Wellsy. Chiar nu vreau. 

Ochii ei verzi îmi cercetează fața îndelung. Mă foiesc stân- 
jenit și îmi feresc privirea. Încerc să fac încă un pas, dar mă 
oprește din nou, aținându-mi calea. Scoate un sunet frustrat. 

— Ştii ceva? Nu mai suport prostiile astea. 

Clipesc des, surprins. 

— Despre ce vorbești? 

În loc să răspundă, mă înșfacă de braț cu atâta putere, încât 
mi se pare un miracol că nu mi-l smulge din încheietură. Mă 
trage după ea până la masa din bucătărie și mă împinge cu forța 
pe un scaun. E înspăimântător de puternică pentru o persoană 
așa de micuță. 

— Hannah... 

— Nu. M-am săturat să calc ca pe ouă pe aici. 

Înhaţă un scaun și se așază lângă mine. 

— Garrett îmi tot repetă că o să-ți treacă, dar e tot mai rău. 
Urăsc starea asta de jenă dintre noi. Altădată veneai cu noi la 
Malone's și ne uitam toți trei la filme. Acum nu mai facem nimic 
din toate astea, iar mie mi-e dor să petrecem timp împreună. 

Este atât de supărată, încât umerii ei tremură vizibil. 

— Așa că hai să discutăm, da? Hai să nu ne mai ascundem 
după degete. 

Respiră adânc, se uită drept în ochii mei şi mă întreabă: 

— Ai făcut o pasiune pentru mine? 

Au! Drace! 

De ce, de ce nu m-am dus direct la mine în cameră? 

Strângând din dinți, împing scaunul în spate. 

— A fost nostim să stăm de vorbă. Te rog să mă scuzi; mă 
duc sus, să mă omor. 

— Stai jos! îmi ordonă ea, cu asprime. 

Fundul meu rămâne încremenit în aer, deasupra scaunului. 
Nota severă din vocea ei îmi amintește de antrenorul Jensen, 
când ne face morală la antrenamente. Teama mea de autoritate 
învinge. Mă așez iarăși jos și slobozesc o expirație ostenită. 

— Ce rost are să vorbim despre asta, Wellsy? Amândoi 
știm răspunsul. 

— Poate, dar vreau s-o aud din gura ta. 

Sunt iritat. 

— În regulă. Chiar vrei să ştii dacă simt ceva pentru tine? 
Da, cred că da. 

Uluirea i se citește pe chip, ca și când, de fapt, nu se aștepta 
cu adevărat să-i răspund. 

Urmează o tăcere care pare nesfârșită. Îmi vine să mă spân- 
zur. Cu cât rămâne tăcută mai mult timp, cu atât mai jalnic mă 
simt. 

În cele din urmă, când vorbește, replica ei mă lasă cu gura 
căscată. 

— De ce? 

Mă încrunt. 

— De ce, ce? 

— De ce mă placi? 

Dacă a crezut că m-a lămurit, se înșală. Încă sunt nelămu- 
rit. Ce fel de întrebare este asta? 

Hannah clatină din cap, de parcă și ea încearcă să înțeleagă. 
Îmi explică: 

— Omule, am văzut fetele pe care le aduci acasă sau cu care 
flirtezi, la bar. Ai un gen anume. Înalte, slabe, de obicei blonde, 
mereu în limbă după tine. 

Pufnește. 

— lar eu te jignesc tot timpul. 

Nu-mi pot reține un zâmbet. Adevărat: sarcasmul ei aduce 
destul de des a insultă. 

— Și ai tendința să le alegi pe cele care caută o aventură de 
o noapte. Știi ce vreau să zic. Fete în căutare de distracție. Eu 
nu sunt genul ăsta. Mie îmi plac relațiile serioase. 

Îşi țuguie buzele, gânditoare. 

— Nu mi-ai lăsat niciodată impresia că ai fi interesat de 
vreo relație serioasă. 

Acuzaţia ei mă face să mă zbârlesc. 

— De ce? Pentru că sunt fustangiu? 

Tonul meu e indignat și puțin dur. 

— Ţi-a trecut prin cap că poate nu am întâlnit încă fata 
potrivită? Dar nu, sigur că nu vreau pe cineva cu care să mă 
cuibăresc pe canapea, alături de care să văd filme, cineva care 
să-mi poarte hanoracele și să mă încurajeze la meciuri, să gă- 
tească cina cu mine, așa cum faceți tu și Garrett... 

Râsul ei zgomotos mă întrerupe. 

Strâng din pleoape. 

— De ce râzi? 

Într-o secundă, râsetul se stinge și tonul ei devine serios. 

— Logan... Adineauri, în tirada ta, n-ai spus nici măcar o 
dată că vrei să faci lucrurile astea cu mine. Ai spus „cineva”. 
Am înțeles, declară Hannah, surâzând. 

Păi... bravo ei! N-am habar ce tot îndrugă acolo. 

— Până acum, am crezut că te uiţi la mine cu dorință. Dar 
tu, de fapt, te uitai la noi. 

Râde din nou. 

— Și toate activităţile pe care le-ai înșirat sunt lucruri pe 
care Garrett și cu mine le facem împreună. Omule, nu pe mine 
mă dorești, ci pe Garrett și pe mine. 

Mă cuprinde panica. 

— Dacă sugerezi că vreau să facem sex toți trei, te asigur că 
nu-i adevărat. 

— Nu. Vrei ce avem noi. Vrei legătura, apropierea emoțio- 
nală și toate chestiile siropoase ale unei relații. 

Oare are dreptate? 

Îi cântăresc cuvintele. Creierul meu confuz trece repede în 
revistă fanteziile pe care le-am avut despre Hannah, în ulti- 
mele luni. Ca să fiu cinstit, majoritatea dintre ele nu au fost de 
natură sexuală. Bine, câteva au fost, pentru că sunt bărbat și ea 
e sexy. Și apoi, Hannah este prin preajmă tot timpul, ser- 
vindu-mi imagini numai bune pentru momentele când mă 
masturbez. Dar, în afara câtorva fantezii cu nuduri, de obicei 
îmi imaginez scenarii potolite. Mi-o închipuiam cu Garrett, 
cuibăriți pe canapea, și-mi doream să fi fost în locul lui. 

Dar... Îmi doresc să fiu în locul lui, cu ea, sau doar să fiu în 
postura lui? 

— Logan, chiar te plac. Eşti nostim și drăguţ, ești de-un 
sarcasm de-a dreptul fermecător — o calitate pe care o apre- 
ciez la un tip. Dar nu... 

Pare jenată. 

— Nu îmi faci inima să bată mai tare... Cred că ăsta este cel 
mai potrivit mod de a o spune. Când sunt cu Garrett, toată 
lumea mea se trezește la viață. Sunt atât de plină de emoție, 
încât simt că inima mea o să explodeze. Probabil că sună exa- 
gerat sau poate că par obsedată, dar câteodată cred că am 
nevoie de el mai mult decât am nevoie de hrană sau de oxigen. 

Mă priveşte în ochi. 

— Tu ai nevoie de mine mai mult decât de oxigen, Logan? 

Înghit în sec. 

— Sunt ultima persoană la care te gândești când te duci la 
culcare și prima la care te gândești când te trezești? plusează 
Hannah. 

Nu răspund. 

— Deci? insistă ea. 

— Nu. 

Fir-ar să fie! 

S-ar putea să aibă dreptate. În tot acest timp, m-am simțit 
vinovat că am tânjit după iubita celui mai bun prieten al meu, 
dar cred că, în realitate, mi-am dorit relația pe care ei doi o au. 
O fată alături de care să-mi petrec timpul. Cineva care mă 
excită și mă face să râd. Cineva care mă face... fericit. 

Așa cum se întâmplă cu Grace? 

Gândul ăsta îmi străpunge creierul ca o sabie laser. 

La naiba! Da, cineva ca Grace. Exact ca Grace, cu tiradele 
ei despre Ted Bundy și prezenţa ei calmă și... Ironia sorții: 
m-am despărțit de ea ca să evit să intru într-o relație serioasă, 
și acum se pare că asta am vrut. 

— Rahat! Am... dat-o în bară. 

— Nu-i adevărat. Totul e OK între noi, Logan. Serios. 

— Nu, n-am dat-o în bară în privința noastră. În seara asta 
am rupt-o cu o fată grozavă, pentru că în capul meu era un 
talmeș-balmeș. 

— Ah, ce aiurea! 

Mă privește plină de compasiune. 

— De ce n-o suni să-i spui că te-ai răzgândit? 

— M-a dat afară. Sub nicio formă n-o să răspundă la tele- 
fon, dacă o sun. 

Suntem întrerupți de vocea lui Garrett, care răsună în hol: 

— Pe bune, Wellsy, cât îți trebuie să iei un pahar cu apă? 
Dacă trebuie să-ți arăt cum să foloseşti chiuveta, e de-a drep- 
tul trist... 

Se oprește din vorbă în momentul în care dă cu ochii de mine. 

— Ei, amice, n-am știut că ești acasă. 

Sar iute de pe scaun și țâșnesc în picioare. Văd suspiciune 
în ochii lui Garrett. Asta îmi provoacă din nou vinovăție. 
Iisuse! Oare crede că s-a întâmplat ceva între mine și Hannah? 
Chiar mă crede capabil să-i fac avansuri iubitei sale? 

Faptul că mă întreb acest lucru sugerează că starea priete- 
niei noastre e mai nesigură decât bănuiam. 

Înghit în sec și mă apropii de el. 

— Ascultă... Îmi pare rău că am fost un dobitoc în ultima 
vreme. Am fost... abătut. 

— Abătut, repetă el, sceptic. 

Dau din cap afirmativ, iar Garrett se holbează la mine. Adaug: 

— Dar acum mi-a venit mintea la cap. Pe bune! 

Garrett privește pe lângă mine. Nu pot să văd fața lui Hannah, 
dar schimbul lor de priviri îl face să se relaxeze. Umerii i se 
destind vizibil. Apoi mă bate prietenește pe braț. 

— Slavă Domnului! rânjește prietenul meu. Mă gândeam 
serios să-l promovez pe Tuck pe locul celui mai bun prieten al 
meu. 

— Glumești? Mare greșeală, G! E groaznic. Ai văzut ce 
barbă are? 

— Știu. Așa e. 

Şi uite-așa, ne-am împăcat. Vorbind la modul serios, fetele 
ar trebui să ia lecţii de la băieți când este vorba de iertare. Noi 
știm cum să procedăm. 

— Ei, acum trebuie să dau un telefon, îi spun eu. Noapte 
bună! 

În timp ce țâșnesc din bucătărie şi mă îndrept către scări, 
caut deja numărul lui Grace. Un mesaj e prea puțin. Vreau 
să-mi audă vocea. Vreau să audă cât de rău îmi pare pentru tot 
ce s-a întâmplat în seara asta. 

Spre frustrarea mea, tonul de apel sună și sună înainte să 
mă întâmpine mesageria vocală. 

A doua oară când sun, se declanșează direct mesageria vo- 
cală. Deci, mai mult ca sigur, mi-a respins apelul. 

Rahat! 

Cu un zdrobitor sentiment de înfrângere, încep să-i scriu 
un SMS, întrebând-o dacă putem vorbi. 

Apoi mă duc în camera mea și aștept. 

Logan 


Este trecut de miezul nopții și nu am niciun răspuns de la 
Grace. l-am trimis deja trei mesaje, iar acum stau lungit pe 
pat, holbându-mă la tavan și luptându-mă vitejește cu dorința 
de a-l trimite pe al patrulea. 

Faptul că i-am trimis trei SMS-uri cam miroase a disperare. 

Un al patrulea m-ar transforma într-un tip jalnic. 

La naiba! Aș vrea să răspundă. Sau să sune. Aș fi încântat 
dacă un porumbel călător mi-ar bate cu ciocul în geam și 
mi-ar aduce o scrisoare scrisă de mână, cu o caligrafie perfectă. 

N-o să te sune, omule. Asta e. 

Mda. Am dat-o în bară. Și cred că merit să fiu tratat așa. 

Nu numai că am amăgit-o, așa încât a dorit să-și piardă 
virginitatea cu mine, dar pe deasupra i-am refuzat propunerea 
și i-am spus că mă interesează altcineva. Fir-ar:să fie! E de 
mirare că nu am dureri și înțepături în tot corpul, din cauza 
acelor pe care, în clipa asta, Grace le înfige în păpușa voodoo 
care mă reprezintă. 

Telefonul meu vibrează. Mă arunc spre noptieră. Mi-a răs- 
puns la mesaj. Slavă Domnului! Asta înseamnă că nu mă vede 
ca pe un nenoro... 

Mesajul nu este de la Grace. Vine de la un număr necunos- 
cut. Îmi ia mai bine de zece secunde să înțeleg ce citesc. 

Bună! Sunt Ramona. Tocmai am auzit ce s-a întâmplat cu 
tine şi Grace. Vrei să vin să te consolez? 

Emoticon care face cu ochiul. Chiar mi-a făcut cu ochiul. 

Arunc telefonul cât colo, de parcă ar fi un cărbune încins. 
De parcă mesajul ar fi contagios, iar simplul fapt că ating mo- 
bilul m-ar transforma într-o persoană la fel de demnă de dis- 
preț precum expeditorul acestor cuvinte. 

De ce naiba îmi face avansuri cea mai bună prietenă a lui 
Grace? Ce fel de om face așa ceva? 

Sunt atât de enervat, încât îi transmit mesajul lui Grace, 
fără să mai stau pe gânduri. Adaug un comentariu. M-am gân- 
dit că ar trebui să vezi chestia asta. 

Și apoi, având în vedere că sunt deja în rahat, mai trimit un 
SMS. Te rog, putem vorbi? 

Nu răspunde. În cele din urmă, la trei dimineaţa, mă bag 
sub pătură și'cad într-un somn agitat. 


Grace 


Mă trezesc la cinci și jumătate dimineața. Nu pentru că 
vreau, ci pentru că mintea mea trădătoare decide că este timpul 
să mă complac și mai mult în nefericirea mea și mă forțează să 
mă smulg din somn. 

Îmi aduc aminte de umilința de aseară îndată ce deschid 
ochii. Hainele pe care le purtam sunt încă împrăștiate pe 
podea. Nu m-am obosit să le adun. Ramona a venit acasă pe la 
miezul nopții. 

Nu am făcut sex. ÍI interesează altcineva. 

Doar atât i-am zis prietenei mele azi-noapte. Probabil și-a 
dat seama că eram dărâmată, căci, pentru prima dată în viața 
ei, nu m-a bătut la cap să-i dau detalii. Doar m-a îmbrățișat, 
m-a strâns compătimitor de braț și s-a urcat în pat. 

Acum doarme liniștită, cu obrazul în pernă și cu brațul atâr- 
nându-i peste saltea. Cel puţin una dintre noi se va simţi odih- 
nită astăzi. 

Îmi verific telefonul. Bineînţeles! Două mesaje necitite lu- 
minează ecranul. Deschid și mă uit: în total, mi-a trimis cinci. 

Se pare că Logan simte neapărat nevoia să stea de vorbă cu 
mine. 

Sentimentul de vinovăţie îi face pe unii băieți tare vorbăreți. 

O persoană deşteaptă ar șterge mesajele fără să le citească. 
De fapt, ar șterge numărul din lista de contacte. Dar acum nu 
mă simt foarte deșteaptă. De fapt, parcă m-am tâmpit. Am 
fost absolut idioată, fiindcă l-am invitat aseară aici. Fiindcă 
am început să țin la el. 

Și că deschid mesajele pe care mi le tot tri... Ce naiba? 

Clipesc nedumerită. 

Bună! Sunt Ramona. Tocmai am auzit ce s-a întâmplat cu 
tine şi Grace. Vrei să vin să te consolez? 

Capul meu se întoarce către patul Ramonei. Încă doarme 
buștean. Dar, indubitabil, ăsta e numărul ei de telefon, vizi- 
bil lângă ora la care a fost primit mesajul. Douăsprezece și 

șaisprezece minute noaptea. La aproximativ douăzeci de mi- 
nute după ce a ajuns acasă, azi-noapte. 

Rămân cu ochii la ea și aștept să explodez de nervi. Ar tre- 
bui ca măruntaiele mele să se strângă ghem și ca sângele să-mi 
fiarbă din cauza trădării și a furiei. 

Dar nu se întâmplă nimic. Sunt... rece. Și amorțită. Și al 
naibii de extenuată, de parcă aș avea nisip în ochi. Degetele îmi 
tremură când deschid mesajul următor: Te rog, putem vorbi? 
Nu, nu putem. De fapt, nu vreau să vorbesc cu nimeni acum. 
Nici cu Logan și — cu siguranță — nici cu Ramona. 

Respir tremurător. Apoi mă ridic din pat și mă furișez către 
ușă. Ajungând în hol, mă sprijin de perete. Mă las să alunec în 
jos, spre podea, și-mi trag genunchii la piept. Ţin mobilul pe 
genunchi. Mă uit la el câteva secunde, pe urmă deschid lista de 
contacte. 

E prea devreme să-l sun pe tata, dar mama — care e în 
Paris — sigur e trează și probabil că acum pregătește prânzul. O 
sun. Amorţeala nu dispare. Ba dimpotrivă, se înrăutățește. Nici 
măcar nu-mi pot simți inima bătând. 

— Scumpo! 

Vocea plină de bucurie a mamei îmi răsună în ureche. 

— De ce ești trează atât de devreme? 

Înghit. 

— Bună, mama. Am... am un curs devreme. 

— Ai cursuri duminica? 

Pare confuză. 

— Ăăă... Nu. Vreau să spun că am un studiu de grup. 

Rahat! Ochii încep să mă înțepe, și nu pentru că sunt obo- 
sită. La naiba. S-a terminat cu amorțeala... Sunt pe punctul de 
a izbucni în lacrimi. 

— Ascultă, voiam să discut cu tine despre vizita mea la Paris. 
Gâtlejul mi se strânge. 


— M-am răzgândit în legătură cu data. Vreau să vin mai 
devreme. 


— Zău? spune ea, încântată. Nu vreau să vii devreme doar 


de dr meu. 


— Planurile mele s-au anulat. Și vreau să vin mai devreme, 
chiar vreau. 


Clipesc iute, încercând să-mi stăvilesc lacrimile. 
— Cu cât mai repede, cu atât mai bine. 


15. 


Grace 


Mai 


Se spune că primăvara la Paris este magică. 

Adevărat. 

Am ajuns la Paris de două săptămâni și o parte din mine 
dorește să rămân aici pentru totdeauna. Apartamentul mamei 
este într-o zonă care se cheamă „Vechiul Paris”. Cartierul este 
superb — străduțe înguste, șerpuitoare, clădiri vechi, maga- 
zine drăguțe și patiserii la fiecare colț de stradă. Este cunoscut 
drept cartierul homosexualilor. Vecinii de sus și cei de jos ai 
mamei sunt cupluri de homosexuali. De când am ajuns aici, 
ne-au scos în oraș, la cină, de două ori. 

Apartamentul are doar un dormitor, dar canapeaua exten- 
sibilă din sufragerie este destul de confortabilă. Ador să mă 
trezesc simțind pe obraz lumina soarelui, care pătrunde prin 
ușile franțuzești ale micului balcon ce dă spre curtea interioară 
a clădirii. Urmele șterse de vopseluri în ulei îmi amintesc de 
copilăria mea, când mama petrecea ore în șir lucrând în atelierul 

ei. Cu trecerea anilor, a pictat din ce în ce mai puțin, și mi-a 
mărturisit de multe ori că pierderea asta a fost unul din moti- 
vele divorțului de tata. 

A simțit că nu mai era conectată cu ea însăși. Că rolul de 
nevastă casnică, într-un orășel din Massachusetts, nu era des- 
tinul ei. La câteva luni după ce am împlinit șaisprezece ani, 
mi-a cerut să mă așez și mi-a adresat o întrebare serioasă: aș 
prefera să am o mamă nefericită, dar aproape de mine, sau una 
fericită, dar departe? 

I-am spus că vreau să fie fericită. 

Este fericită la Paris. Râde tot timpul și zâmbetul chiar i se 
oglindește în ochi. Zeci de pânze în culori vibrante stau așe- 
zate în colțul de cameră pe care-l foloseşte ca atelier, iar asta 
dovedește că face din nou ce-i place. 

— "Neaţa! 

Mama iese dansând din dormitorul ei și mă salută cu vocea 
cântătoare a unei prințese din filmele Disney. 

— "Neaţa. 

Camera este open-space, așa că pot să-i văd fiecare mișcare 
în timp ce se îndreaptă către masa din bucătărie. 

— Vrei cafea? mă întreabă mama. 

— Da, te rog. 

Mă ridic și mă întind, cu un căscat. lau mobilul de pe măsuță 
ca să văd cât e ora. Mama nu are ceasuri în casă. Zice că timpul 
împovărează spiritul, dar tendințele mele obsesiv-compulsive 
nu îmi permit să mă relaxez dacă nu știu cât este ceasul. 

Nouă și jumătate. Habar nu am ce planuri are mama pentru 
ziua de azi, dar sper să nu presupună multă plimbare. Încă mă 
dor picioarele pentru că ieri am petrecut cinci ore vizitând Luvrul. 

Sunt cât pe ce să las telefonul deoparte, dar începe să sune. 
Mă irită să văd numele Ramonei pe ecran. E două și jumătate 
dimineața în Massachusetts. N-are nimic mai bun de făcut de- 
cât să mă hărțuiască? 

Scrâșnind din dinți, las telefonul să cadă pe pat, să sune în 
continuare. 

Mama mă privește. 

— Cine e? Iubitul sau cea mai bună prietenă? 

— Ramona, mormăi eu. Apropo, n-am chef să discut des- 
pre ea, având în vedere că nu mai este cea mai bună prietenă a 
mea, la fel cum nici Logan nu mai este iubitul meu. 

— Și cu toate astea, ei continuă să te sune și să-ți trimită 
mesaje. Înseamnă că încă țin la zine. 

Nu mă interesează. Să-l ignor pe Logan este mult mai ușor 
decât s-o ignor pe Ramona. Am avut de-a face cu el doar opt 
zile. Pe ea o știu de /reisprezece ani. 

Este jalnic cum s-a derulat totul. Ai crede că o prietenie de 
peste un deceniu se sfârșește cu scântei, dar confruntarea mea 
cu Ramona nu a fost decât un fâsâit anemic. Ramona s-a tre- 
zit, mi-a văzut expresia și a înțeles că Logan mi-a transmis 
mesajul ei. Apoi s-a străduit să dreagă busuiocul, dar niciuna 
dintre șmecheriile ei obișnuite nu a funcționat. M-a îmbrățișat, 
a vărsat lacrimi de crocodil, dar parcă se milogea de un robot. 
Nu am cedat deloc. Într-un final, a înţeles că tertipurile ei nu 
vor avea efect. A doua zi, m-am mutat înapoi acasă, spunându-i 
tatei că în cămin e prea mult zgomot și că am nevoie de un loc 
liniștit ca să studiez pentru examene. 

N-am mai văzut-o pe Ramona de atunci. 

— De ce nu o asculți? 

Tonul mamei este precaut. 

— Ai spus că nu a avut o explicaţie coerentă, dar poate că 
lucrurile stau altfel acum. 

O explicație? Doamne! Cum ar putea cineva să explice tră- 
darea celei mai apropiate prietene? 

În mod ciudat, Ramona nici măcar nu a oferit scuze. Nu 
„Eram invidioasă”, nici „Mă îmbătasem și nu gândeam lim- 
pede” N-a făcut decât să stea pe marginea patului și să șop- 
tească: „Nu știu de ce am făcut-o, Gracie”. 

Ei bine, nu a fost suficient atunci și, mai mult ca sigur, încă 
nu consider că e suficient. 

— 'Ţi-am mai spus. Cel puțin deocamdată, nu mă intere- 
sează să o ascult. 

Mă ridic de pe canapea și mă apropii de masă. lau cana de 
ceramică pe care mi-o întinde. 

— Nu știu dacă o să fiu vreodată pregătită să mai vorbesc 
cu ea. 

— Haide, scumpo! Vrei să arunci la gunoi atâția ani de 
prietenie, din cauza unui băiat? 

— Nu este vorba de Logan. Mă deranjează faptul că ea știa 
că sufăr. Știa că mă simțeam umilită din cauza celor întâm- 
plate cu el, iar în loc să mă susțină, a așteptat până am adormit 
și apoi i-a făcut avansuri. Este foarte clar că nu dă doi bani pe 
mine sau pe sentimentele mele. 

Mama oftează. 

— Nu pot nega că Ramona a fost întotdeauna puțin... egoistă. 

Pufnesc. 

— Puțin? 

— Dar, pe de altă parte, ea te-a susținut cel mai mult, îmi 
reamintește mama. A fost mereu lângă tine când ai avut nevoie 

de ea. Îți aduci aminte când erai în clasa a cincea, iar fata aia 
nesuferită te necăjea? Cum o chema? Brenda? Brynn? 

— Bryndan. 

— Bryndan? Doamne! Ce-o fi în capul unor părinți? 

Mama dă din cap a mirare. 

— Așa. Îți aminteşti când Bryn... Nu, nici măcar nu pot să 
pronunț numele ăsta. Este atât de stupid! Mai știi când fata 
aia te îmbrâncea? Ramona era ca un pitbull, gata să te prote- 
jeze până la ultima ei suflare. 

Oftez. 

— Ştiu că încerci să fii de ajutor, dar aș vrea să nu mai vor- 
bim despre Ramona. 

— Bine. Atunci, hai să vorbim despre băiat. Sunt de părere 
că ar trebui să-l suni. 

— Nu prea cred. 

— Scumpo, chiar se simte prost din cauza celor întâmplate. 
Altfel, nu ar încerca să ia legătura cu tine. Și... Ei, tu aveai de 
gând să-i dai, ah... floarea ta... 

Sunt așa de șocată, încât îmi scuip cafeaua. Lichidul mi se 
scurge pe bărbie și pe gât. Iau iute un șerveţel, să mă şterg 
înainte să-mi pătez pijamaua. 

— O, Doamne! Mamă! Să nu mai spui asta vreodată! Te 
implor. 

— Încercam să nu fiu prea explicită, spune ea. 

— Poţi să fii neexplicită, dar nu exagera! 

— Bine. Aveai de gând să ţi-o tragi cu el... 

— Expresia asta e cam explicită, o atenționez eu. 

Izbucnesc în râs. Abia după câteva secunde sunt în stare să 
vorbesc fără să chicotesc. 

— Ştiu că încerci să mă ajuţi, dar Logan a ieșit din discuție. 
Da, voiam să fac sex cu el. Nu, nu s-a întâmplat. Asta-i tot. 

Expresia mamei e necăjită. 

— În regulă. N-o să te mai sâcâi cu chestia asta. Dar refuz 
să te las să-ți petreci restul verii bosumflată. 

— N-am fost bosumfiată, protestez eu. 

— Nu la prima vedere. Dar eu te cunosc foarte bine, Grace 
Elizabeth Ivers. Știu când zâmbești cu adevărat și când zâm- 
bești fals, iar până acum mi-ai oferit, timp de două săptămâni, 
doar zâmbete false. 

Se ridică hotărâtă. 

— Cred că a venit timpul să te ajut să zâmbești cu adevărat. 
Plănuisem ca astăzi să mergem împreună să ne plimbăm de-a 
lungul Senei, dar știi ceva? Schimbare de plan. 

Bate din palme, după care adaugă: 

— Trebuie să facem ceva revoluționar. 

La naiba! Ultima dată când a folosit cuvântul „revoluționar” 
în legătură cu o ieșire, am ajuns într-un salon de coafură din 
Boston, unde și-a vopsit părul în roz. 

— Ca de exemplu? întreb eu, precaută. 

— O să-i facem o vizită lui Claudette. 

— Cine e Claudette? 

— Coafeza mea. 

O, Doamne! O să am părul roz. Sunt convinsă. 

Mama radiază de bucurie. 

— Crede-mă, nimic nu înveseleşte fetele ca o schimbare de 
look. 

Îmi ia cana din mână și o pune pe masă. 

— Îmbracă-te. Eu fac o programare la salon. O să ne dis- 
trăm atât de tare astăzi! 

Logan 


Iunie 


Perioada mea de tortură la Logan și Fiii a început acum 
treizeci și trei de zile, când am avut prima ceartă cu tata. Am 
așteptat-o. Într-un fel ciudat, am dorit-o. Însă, în mare, tata 
m-a lăsat singur de când m-am mutat iar acasă. 

Nu m-a întrebat despre școală și despre hochei. Nu a încer- 
cat să mă facă să mă simt vinovat pentru că nu-mi pasă de el 
îndeajuns de mult ca să-l vizitez. Până acum, n-a făcut decât să 
se plângă de durerea de picioare și să-mi îndese beri în mână, 
rugându-mă: „Bea cu babacul tău, Johnny” 

De parcă asta se va întâmpla vreodată. 

Apreciez că nu mi-a stat pe cap. Adevărul este că sunt prea 
obosit ca să mă lupt cu el acum. Am urmat programul strict 
din extrasezon, pe care antrenorii l-au trasat pentru noi. Mă 
scol când se crapă de ziuă, ca să mă antrenez, pe urmă trudesc 
în garaj până la opt seara, mă antrenez din nou înainte de 

a merge la culcare și apoi cad ca mort în pat. Și a doua zi o iau 
de la capăt. 

O dată pe săptămână merg la pationarul mizerabil din 
Munsen, ca să lucrez la exerciţiile de tragere și patinaj împre- 
ună cu Vic — unul dintre antrenorii asistenţi. Vine în Mun- 
sen tocmai de la Briar, ca să se asigure că rămân în formă. Sunt 
recunoscător că face lucrul ăsta și aştept cu nerăbdare să ajung 
pe gheață. Dar, din nefericire, astăzi nu este zi de patinoar. 

Clientul de care mă ocup acum este șeful singurei echipe 
de construcții din oraș. Îl cheamă Bernie și este un tip de trea- 
bă — bine, dacă treci peste încercările lui constante de a mă 
convinge să mă alătur ligii de hochei de vară din Munsen, ceea 
ce nu am de gând să fac. 

Bernie a apărut acum cinci minute. Avea un cui de cinci cen- 
timetri înfipt în roata din față a camionetei. Mi-a ţinut dis- 
cursul lui bine cunoscut despre faptul că trebuie să mă alătur 
ligii. Acum discutăm opțiunile pentru reparaţiile necesare ca- 
mionetei sale. 

— Pot cu ușurință să o cârpesc, îi spun eu. Scot cuiul, astup 
gaura și umflu cauciucul. Dar cauciucurile tale nu sunt în cea 
mai bună formă, Bern. Când le-ai înlocuit ultima dată? 

Își freacă barba stufoasă, căruntă. 

— Acum cinci ani. Poate șase. 

Îngenunchez lângă cauciucul cu pricina și mai arunc o privire. 

— Benzile de rulare ale anvelopelor încep să se uzeze. Nu 
ai ajuns încă la patru milimetri, dar ești foarte aproape. În 
câteva luni s-ar putea să nu mai fie sigure pentru'condus. 

— Puştiule, nu am bani să le înlocuiesc acum. În plus, 
echipa are un proiect mare în Brockton. 

Lovește cu palma în capotă și completează: 

— Am nevoie de mașina asta în fiecare zi, săptămâna asta. 
Deocamdată, peticește-o. 

— Eşti sigur? O să trebuiască să te întorci din nou, când se 
tocește banda de rulare. Îți recomand s-o faci acum. 

Respinge sugestia cu un gest. 

— Data viitoare. 

Dau din cap, fără să mă mai opun. Prima regulă: clientul 
are mereu dreptate. În plus, n-o să-i explodeze anvelopele chiar 
azi. O să mai dureze destul până ce banda de rulare se tocește 
complet. 

— În regulă. O fac acum. O să dureze doar zece minute, 
dar mai întâi trebuie să termin de echilibrat un Wolkswagen 
Jetta. Deci o să dureze cam treizeci de minute. Vrei să aștepți 
în birou? 

— Nu. O să mă plimb pe aici și o să fumez. Trebuie să dau 
niște telefoane. 

Se uită la mine. 

— Pentru Dumnezeu! Avem nevoie de tine pe gheaţă în 
serile de joi, puștiule. Mai gândește-te, OK? 

Dau din cap din nou, dar amândoi știm care va fi răspunsul 
meu. În fiecare an, echipa Minerii din Munsen mă invită să joc 
cu ei și, de fiecare dată, îi refuz. Serios, e prea deprimant să mă 
gândesc la asta. Mă și văd cum, la anul, o să plec dintr-o echipă 
din divizia întâi și o să joc pentru Minerii din Munsen. Da, o să 
fiu vedeta unei ligi de amatori, a unei echipe denumite după o 
activitate pentru care orașul ăsta nici măcar nu este cunoscut. 
Nu există și nu au existat niciodată mine în Munsen. 

La mai puțin de cinci minute după ce Bernie pleacă din 
garaj, să dea telefoane, tata iese din birou și șchioapătă către 

mine. Slavă Domnului că nu are în mână nicio sticlă cu alcool. 
Cel puţin are destulă minte să nu bea în fața clienților. 

— Ce dracu' a fost asta? întreabă el. 

S-a zis cu menajarea clienţilor. Tata vorbește bolborosit și 
se clatină în baston. Deodată, sunt bucuros că a stat ascuns în 
birou toată ziua, nevăzut. 

Îmi înăbuș un oftat. 

— Despre ce vorbești? 

— De ce nu i le-ai băgat pe gât? 

Obrajii lui sunt roșii de furie. Chiar dacă m-am întors 
acasă de mai bine de o lună, sunt încă surprins să văd cât de 
sfrijit e tata. Are o burtă oribilă, în rest e slab mort. Mă întris- 
tează să-l văd așa. 

Am văzut poze din tinerețea tatei și nu pot să neg că era 
chipeș. Am amintiri de când obișnuia să fie treaz. Zâmbea des 
și mereu avea o glumă bună la el. Mi-e dor de bărbatul ăla. 
Dumnezeule! Câteodată, chiar îmi lipsește al naibii de mult. 

Tata e furios. Îmi reproșează: 

— O peticeală de treizeci de dolari, în loc de patru anve- 
lope noi? Ce dracu’ se întâmplă cu tine? 

Mă lupt să-mi păstrez calmul. 

— l-am recomandat anvelope noi. Nu le-a vrut. 

— Nu recomanzi. Îl presezi să le ia. I le bagi dracului pe gât. 

Arunc o privire neliniștită în direcția lui Bernie, dar, din 
fericire, este departe, în parcare, trăgând din țigară în timp ce 
vorbește la telefon. Iisuse! Dacă ar fi auzit? Oare tata ar fi 
capabil să se abțină să spună asemenea rahaturi de față cu un 
client vechi? Realmente nu știu. 

Este doar unu și jumătate după-masă, dar se bălăngăne pe 
picioare de parcă a ras tot stocul unui magazin de băuturi. 

— De ce nu intri în casă? spun eu încet. Eşti amețit. Te dor 
picioarele? 

— Nu mă dor. Sunt supărat! 

Pronunţă sssupărat. Grozav! Este atât de beat că a început 
să sâsâie. 

— De ce naiba ai mai venit aici, dacă ai de gând să dai cu 
piciorul banilor, de parcă cresc în copaci? Îi spui că anvelopele 
sunt nesigure! Nu vorbeşti despre echipa ta afurisită de hochei! 

— Nu vorbeam despre hochei, tată. 

— Pe naiba! Te-am auzit. 

Bărbatul care obișnuia să vină la toate meciurile mele de 
hochei din clasa a noua și să stea în spatele băncii de rezervă, 
strigându-mi încurajări... acum râde de mine. 

— Crezi că ești o mare vedetă de hochei, Johnny? Nu-i 
adevărat. Dacă ești atât de bun, de ce nu te-a recrutat nicio 
echipă mare? 

Inima mi se strânge. 

— Tată... 

Avertizarea spusă cu glas măsurat vine dinspre Jeff. Se șterge 
pe mâini cu o cârpă și se îndreaptă către noi. 

— Nu te băga, Jefty! Vorbesc cu fratele tău mai mare. 

Tata clipește și se corectează singur: 

— Frate mai mic, vreau să spun. Este cel mai mic, nu? 

Eu și Jeff schimbăm o privire. Chiar că nu mai știe pe ce 
lume se află. 

De obicei, unul dintre noi îl supraveghează, dar azi, încă de 
dimineață, am fost copleșiți de muncă. Nu mi-am făcut griji, 
pentru că tata a stat în birou, dar acum mă oftic pentru că am 
uitat o regulă importantă din comportamentul alcoolicilor: să 
ai mereu o băutură la îndemână. 


-154- 


GREȘEALA 


Probabil că are o rezervă ascunsă în birou. La fel cum ascun- 
dea sticle când el și mama încă erau împreună. Odată, când 
aveam doisprezece ani, vasul de toaletă curgea așa de rău, că 
m-am dus sus să-l repar, iar când am ridicat capacul, am găsit 
o sticlă de vodcă plutind în rezervor. 

Încă o zi obișnuită în casa familiei Logan. 

— Pari obosit, spune Jeff, apucând ferm brațul tatălui nos- 
tru. De ce nu te duci să tragi un pui de somn? 

Tata clipește din nou, buimac. Nedumerirea ia locul furiei. 
Pentru o clipă, arată ca un băiețel pierdut, iar mie, dintr-odată, 
îmi vine să plâng. În astfel de momente vreau să-l iau de umeri 
și să-l scutur, să-l rog să îmi explice de ce bea. Mama spune că e 
o chestie genetică, iar eu știu că familia din partea tatei are cazuri 
de depresie și alcoolism. La naiba! Poate că asta-i explicația. 
Poate că astea sunt cu adevărat motivele pentru care bea. Dar eu 
tot nu pot accepta pe de-a-ntregul. A avut o copilărie frumoasă. 
A avut o nevastă care l-a iubit, doi fii care au făcut tot posibilul 
ca să-i intre în voie. De ce nu a fost suficient pentru el? 

Știu că este dependent. Știu că este bolnav. Pur și simplu 
mi-e greu să mă pun în pielea lui, să-mi închipui că o sticlă de 
băutură poate să devină cel mai important lucru din viața unui 
om — atât de importantă, încât e gata să renunțe la orice alt- 
ceva pentru alcool. 

— Cred că sunt pusin obosssit, bolborosește tata, cu ochi 
tulburi. Mă duc să... să mă culc. 

Fratele meu și cu mine îl privim cum șchioapătă spre casă, 
apoi Jeff se întoarce către mine cu o privire tristă, 

— Nu-l asculta. Chiar eș4 bun la hochei. 

— Mda, sigur. 

Strâng din dinți și mă întorc la platformă, unde mă așteaptă 
Wolkswagenul Jetta, la care lucram. 

— Trebuie să termin treaba aici, îl anunț pe fratele meu. 
— John, tata nu ştie ce vorbește... 
— Las-o baltă, mormăi eu. Eu am lăsat-o deja. 


Închid service-ul mai târziu decât de obicei. Mu/t mai târ- 
ziu. Pentru că, atunci când s-a făcut opt seara, îmi era silă să 
intru în casă, pentru cină. Jeff a apărut pe la nouă ca să-mi 
aducă niște friptură și m-a informat șoptit că tata „s-a trezit 
niţel”. E de tot râsul. Chiar dacă s-ar lăsa complet de băut, 
chiar acum, atât de mult alcool circulă prin venele lui, încât 
abia după câteva zile i-ar dispărea din sânge. 

Este zece și un sfert noaptea. Sper — de fapt, mă rog — ca 
tata să fie adormit când intru pe ușă. Nu am puterea să discut 
cu el acum. 

Plec din garaj pe ușa laterală, oprindu-mă să las cheile 
Wolkswagenului Jetta în cutia poștală de pe perete. Proprie- 
tara, o brunetă drăguță, care predă la școala generală din Mun- 
sen, trebuie să ia mașina în seara asta. l-o las afară, în zona 
special marcată în acest scop. 

Verific încă o dată lacătul de la ușa garajului, apoi, când mă 
pregătesc să intru în casă, o pereche de faruri se ivește printre 
copaci. După două secunde, un taxi apare pe aleea noastră și 
oprește. O portieră din spate se deschide și Tori Howard co- 
boară. Cizmele ei cu tocuri înalte stârnesc un nor de praf. Îmi 
face cu mâna, apoi gesticulează către șofer, făcându-i semn că 
poate pleca. După o secundă, vine spre mine, legănându-și 
șoldurile. 

Tori are peste douăzeci de ani și este absolut superbă. S-a 
mutat în Munsen acum doi ani. Își aduce mașina la service-ul 
nostru de câteva ori pe an. Credeţi-mă când vă spun, mașina 

nu este singura care are nevoie de „servicii”. Tori îmi face avan- 
suri de fiecare dată când ne vedem, dar nu i-am răspuns la pro- 
punerile foarte directe pentru că, de obicei, Jeff este prin preajmă 
când apare ea și nu vreau ca fratele meu să creadă că mă culc 
cu clientele. 

Dar în seara asta suntem doar noi doi, fără Jeff în preajmă. 

Surâde în timp ce se apropie de mine. 

— Salut! 

— Bună! 

Schiţez un gest către farurile taxiului care se îndepărtează. 

— Trebuia să-mi spui că nu ai cu ce să vii. Jeff sau eu am fi 
putut să te luăm de acasă. 

— O, serios? Nu știam că aveți un club cu toate serviciile 
incluse, glumește ea. 

Ridic din umeri. 

— Vrem să ne satisfacem clienții. 

Zâmbetul ei se lărgește. Îmi dau seama cât de vulgar a sunat 
comentariul meu degajat. Nu a fost o încercare de a flirta cu 
ea, dar acum ochii ei strălucesc seducător. 

Deodată, realizez că au aproape aceeași nuanță precum 
ochii lui Grace. Doar că Grace nu s-a uitat niciodată la mine 
de parcă voia să mă devoreze. Privirea ei are ceva sincer. Da, 
Grace era atrasă de mine, dar nu se arăta la fel de calculată și 
de directă precum Tori. 

La naiba! Chiar trebuie să nu mă mai gândesc la Grace. Am 
sunat-o de nenumărate ori în vara asta, dar tăcerea ei e foarte 
elocventă. Nu vrea să-mi audă scuzele. Nu vrea să mă mai vadă. 

Cu toate astea, tot mai sper că, poate, se va răzgândi. 

— Ştii, de fiecare dată când te văd, ești din ce în ce mai 
chipeș, spune tărăgănat Tori. 

Mă îndoiesc. Pur și simplu sunt mai obosit. Am o dungă 
de ulei de motor pe obraz în momentul ăsta, dar pe Tori nu 
pare să o deranjeze. 

Se bosumflă. 

— Nu ai de gând să-mi întorci complimentul? 

Zâmbesc. 

— Tori, ştii că ești superbă. Nu ai nevoie să ţi-o spun eu. 

— Da, dar câteodată este plăcut să mi se zică. 

Nu știu ce să cred despre turnura pe care o ia conversaţia, 
așa că schimb subiectul: 

— Ai primit mesajul meu? Am explicat tot ce am făcut la 
mașină, dar pot să o repet, dacă vrei. 

— Nu-i nevoie. Din ce mi-ai scris, pare că ai fost foarte 
minuțios. 

Îşi înclină ușor capul. 

— Ai planuri mari în seara asta? 

— Nu. O să fac un duș și o să mă culc. A fost o zi lungă, iar 
mâine va fi una și mai lungă. 

— Un duș? Știi — spune ea nonșalant —, tocmai mi-am 
instalat un al doilea cap de duș în baie... 

Însă sfârșitul acestei propoziţii nu e chiar așa de nevinovat 
și de nonșalant. 

— Am tot văzut în filme cabinele alea de duș incredibile, 
cu mai multe capete, și m-am gândit: eu de ce nu pot să am așa 
ceva? lar apoi am realizat că pot. 

Zâmbește larg. 

— Așa că am chemat un instalator săptămâna trecută și l-a 
montat. Nu pot să-ți descriu cât de grozav este. E minunat să 
te stropească apa din față și din spate. 

Şiiii penisul meu este pe jumătate tare. 

Cu toate astea, n-am de gând să fiu foarte dur cu mine 
însumi, pentru că: în primul rând, nu am făcut sex de aproape 
trei luni; și în al doilea rând, când o femeie frumoasă vorbește 
despre dușul ei, ai o problemă dacă nu o vezi, în imaginație, în 
dușul cu pricina. Goală. Cu apa stropind-o din fază și din spate. 

— Ar trebui să vii la mine și să-l încerci, spune ea. 

Felul în care îmi face cu ochiul e la fel de subtil ca o palmă 
peste fund. 

Ezit. În orice altă împrejurare, i-aș răspunde imediat la 
invitație. Dar încă sper că Grace o să... O să ce? Să-mi trimită 
un mesaj? Să-mi accepte scuzele? Chiar dacă o face, asta nu 
înseamnă Că va vrea să iasă cu mine. La urma urmei, de ce ar fi 
de acord? A vrut să mi-o tragă, însă am respins-o. 

Tăcerea mea se prelungește și Tori oftează. 

— Am auzit zvonuri despre tine, Logan. Trebuie să spun 
că mă simt dezamăgită că nu sunt adevărate. 

Mijesc ochii. 

— Ce zvonuri? 

— Ştii tu... Că ești gata de orice. Bun la pat. 

Îmi aruncă un zâmbet obraznic. 

— Sau poate că totul este adevărat, dar nu te interesează 
femeile mai în vârstă. Te informez că am întrebat niște prie- 
teni și toți au căzut de acord că o diferență de șase ani nu 
înseamnă că sunt o babetă în căduri. 

Hohote de râs. 

— Categoric nu ești o babetă, Tori. 

— Atunci, poate că nu sunt genul tău. 

Privirea mea se plimbă peste sânii fermi, sub bluza ei strâmtă, 
și pe picioarele bine proporționate, care parcă nu se mai termină. 

Nu este genul meu? Vezi să nu! Este exact genul de femei de 
care sunt atras în mod normal. 

Şi atunci ce naiba mă oprește? Grace? După luni de tăcere, 
poate că e cazul să pricep aluzia. 

— Nu, nu este adevărat, spun eu nonșalant. Doar că, de 
obicei, când ne întâlnim sunt preocupat. 

— Hmm... Acum ești preocupat? 

— Nu. De fapt... 

Privirea mea zăbovește din nou pe pieptul ei, înainte de a-i 
întâlni ochii. 

— Chiar mi-ar prinde bine un duș. 


17. 


Logan 


Iulie 


Garrett mă ia prin surprindere. Apare în garaj într-o joi, 
aducând pizza și bere. Nu-l văd mult în timpul verii. Eu 
locuiesc acasă și el lucrează șaizeci de oră pe săptămână, la o 
companie de construcţii, în Boston. Ne trimitem mesaje din 
când în când, de obicei despre meciurile din extrasezon ale 
Ligii Naţionale de Hochei. În fiecare an ne uităm împreună 
la finala Cupei Stanley, ceea ce am făcut luna trecută. Totuși 
ne vedem destul de rar până începe din nou anul universitar, 
în septembrie. 

Mă bucur să-l văd. Probabil că aș fi mai fericit dacă nu ar fi 
adus bere, dar de unde să știe Garrett că azi-dimineaţă tata a 
aruncat în mine cu o cutie de bere, aproape nimerindu-mă 
în cap? 

Da, a fost urât. Tata a făcut o criză de nervi și a aruncat 
cu o bere în mine. Aproape că l-am pocnit. Jeff, bineînțeles, 

ne-a despărțit și ne-a potolit, înainte să-l tragă pe tata în casă. 
Când am apărut și eu, la masa de prânz, bătrânul bea bere Bud 
Light în sufragerie și se uita la fe/eshopping. M-a salutat cu un 
zâmbet, ceea ce îmi sugera că uitase deja incidentul. 

— Bună! 

Garrett se îndreaptă către mașina la care trebăluiesc, schim- 
bându-i plăcuțele de frână. Îmi dă o îmbrățișare bărbătească, 
urmată de câteva palme prietenești, pe spate. Apoi se uită la 
fratele meu. 

— Jeff, amice! Nu te-am văzut de mult. 

— Bună, G! 

Jeff lasă deoparte cheia tubulară. Băieții își dau mâna. 

— Unde naiba te-ai ascuns vara asta? 

— În Boston. În ultimele două săptămâni, am muncit ca 
un sclav, pe un acoperiș, unde m-a bătut soarele în cap toată 
ziua. 

Zâmbesc când îi observ nasul, gâtul și umerii arși de soare. 
Pentru că sunt măgar, mă întind și-l ciupesc de pielea înroșită 
a umărului stâng. 

Tresare. 

— Du-te naibii! M-a durut. 

— Sărăcuțul! Ar trebui s-o rogi pe Wellsy să te dea cu aloe 
pe bubiță. 

Aruncă un zâmbet parșiv. 

— O, crede-mă, s-a ocupat de bubița mea! Asta o face să 
fie o colegă de cameră mult mai bună decât tine. 

Colegă de cameră? Am uitat complet că Hannah stă la noi 
în vara asta. Ar trebui să discutăm toți trei despre cum vom 
locui la toamnă. Să aflu dacă Hannah plănuiește să se mute cu 
el, în mod oficial. Mi-a trecut mica pasiune pentru Wellsy. Îmi 

place compania ei, dar îmi place și dinamica pe care o avem 
doar noi, băieții. 

— Puteţi lua o pauză? întreabă Garrett. Avem destulă 
pizza pentru toți trei. 

Ezit, fiindcă îmi imaginez reacția tatei, dacă ar ieși din casă 
și m-ar vedea relaxându-mă cu amicul meu, în loc să lucrez. La 
naiba! Nu am chef să mă încaier cu el din nou. 

Jeff mi-o ia înainte: 

— Sigur! John a terminat treaba în seara asta. 

Surprins, mă uit la el. 

— Serios. Mă ocup eu, îmi spune fratele meu. Tu și G re- 
laxaţi-vă. 

— Eşti sigur? 

Jeff repetă ferm: 

— Mă ocup eu. 

Dau din cap, în semn de mulțumire, apoi mă dezbrac de 
salopetă și plec din garaj, cu Garrett în urma mea. Mergem pe 
aleea care duce la casă, dar chiar înainte să ajungem la bunga- 
loul dărăpănat, cotesc spre luminișul plin de iarbă de la capătul 
îndepărtat al proprietății. Cu ani în urmă, Jeff și cu mine am 
amenajat acolo o groapă pentru grătar și am înconjurat-o cu 
un semicerc de scaune de grădină. În pădurea de dincolo de 
luminiș se află o căsuță în copac, pe care am construit-o când 
eram copii. Orice inspector în construcții ar critica-o din cauza 
manoperei dubioase și a fațadei instabile. 

Garrett pune cutia cu pizza pe masa șubredă de lemn, apoi ia 
berile și îmi aruncă o cutie. O prind, dar n-o desfac. 

— Am uitat, spune Garrett sec. Berea e pentru pămpălăi. 

Își dă ochii peste cap. 

— Nu sunt gagici pe aici, omule. Nu trebuie să te prefaci că 
ești sofisticat. 

Sofisticat? Ha! Prietenii mei știu că nu beau bere decât 
dacă este singura băutură disponibilă, dar față de ei am pretins 
că antipatia mea pentru bere izvorăște din faptul că berea este 
slabă și are un gust nasol. Însă adevărul e că mirosul ei este o 
amintire deprimantă din copilăria mea. La fel și gustul de bour- 
bon, băutura de rezervă a tatei, când i se termină berea. 

— Nu am chef să beau acum. 

Pun cutia pe pământ și accept o felie de pizza plină cu șuncă. 

— Mulţumesc. 

Garrett se trântește pe un scaun și se întinde după o felie. 

— Nu ți se pare o nebunie faza cu Connor? A fost ales din 
prima. Cred că e încântat. 

Un sentiment dulce-amărui mă cuprinde. Recrutarea pen- 
tru Liga Naţională de Hochei a avut loc acum câteva săptă- 
mâni și am fost încântat să aflu că doi jucători de la Briar au 
reușit să fie admiși. Echipa Kings l-a înhăţat pe Connor Trayner 
în prima rundă, în timp ce Blackhawks l-au luat pe unul dintre 
fundașii noștri, Joe Rogers, în runda a patra. Sunt amândoi 
studenți în al doilea an de facultate. Nişte jucători talentați, 
care merită să facă parte din Ligă. 

Dar, în același timp, asta înseamnă că eu nu voi ajunge în 
Ligă. 

— Connor a meritat să fie ales din prima rundă. Puștiul e 
iute ca fulgerul. 

Garrett mestecă încet, dus pe gânduri. 

— Și Rogers? Crezi că o să fie luat de Hawks sau o să fie 
trimis la echipa a doua? întreabă Garrett. 

Mă gândesc. 

— În echipa a doua, răspund eu, fără convingere. Cred că 
vor vrea să mai îmbunătățească jocul, înainte de a-l trimite în 
lume. 

— Da, și eu cred la fel. Nu e cel mai bun mânuitor de crosă. 
Și prea multe dintre pasele lui nu se leagă. 

Discutăm despre hochei în timp ce devorăm toată pizza. În 
cele din urmă, desfac o bere, însă iau doar două înghițituri. Nu 
vreau să mă amețesc în seara asta. De fapt, nu am avut chef de 
petreceri deloc în ultima vreme. Cinstit vorbind, nu am avut 
chef de nimic în ultima perioadă, încă din seara cu Tori, acum 
o lună. 

— Deci ce plănuiește Wellsy să facă la toamnă? îl întreb. Se 
mută cu tine? 

Imediat, Garrett clatină din cap. 

— Nu. În primul rând, înainte de a lua hotărârea asta, v-aș 
fi întrebat dacă sunteţi de acord. Hannah nu vrea să se mute la 
mine pe termen lung. În vară a fost logic să stea la noi, pentru 
că locuim foarte aproape de jobul ei. Ea și Allie vor fi colege 
de cameră când începe semestrul. 

— A stabilit ce vrea să facă după absolvire? 

— Nu. Are un an întreg la dispoziţie să se gândească. 

Garrett rămâne tăcut un moment. 

— O ştii pe Meg, prietena lui Wellsy? 

Aprob cu o mișcare a capului. Meg e o fată frumoasă, care 
studiază actoria. După cum îmi amintesc, are un iubit cam 
ticălos. 

— Da. E prietena lui Jimmy, nu? 

— Jeremy. S-au despărțit. 

Garrett tace o secundă, apoi continuă: 


-165- 


ELLE KENNEDY 


— Hannah a întrebat dacă vrei să vă facă lipeala. Meg e 
nostimă. S-ar putea să-ți placă. 

Mă foiesc în scaun, neplăcut surprins. 

— Mulţumesc pentru ofertă, dar nu sunt interesat de o lipeală. 

El se luminează la față. 

— Deci boboaca de care ai fost obsedat te-a iertat? 

După finala din Cupa Stanley, i-am mărturisit lui Garrett 
tot ce s-a întâmplat cu Grace. Whisky-ul pe care-l băusem m-a 
făcut să-mi dau drumul la gură și să fac o descriere detaliată a 
Nopţii de Pomină, așa cum am numit eu catastrofa aia. Acum 
regret că i-am povestit — când vorbesc despre ea, simt o 
durere în piept. 

— Tot nu vorbește cu mine, recunosc eu. S-a terminat, 
omule. 

— Rahat! Nasol. Vasăzică te întorci la vechile obiceiuri, sex 
la greu? 

— Vezi să nu. Acum câteva săptămâni, aproape că m-am 
culcat cu o tipă mai mare ca mine. 

Garrett zâmbește. 

— Mai mare cu cât? 

— Are vreo douăzeci și șapte de ani. Este profesoară aici în 
oraș. Arată al naibii de bine. 

— Ce tare! Și tu... Ia stai! Cum adică aproape? 

Învârt jenat doza de bere între degete. 

— N-am putut să o fac până la capăt. 

Mă privește nedumerit. 

— De ce nu? 

— Pentru că... era... 

Mă chinui să găsesc cuvântul potrivit ca să descriu acea 
seară dezastruoasă. 

— Nu ştiu. M-am dus la ea acasă, total hotărât să i-o trag, 
dar când a încercat să mă sărute, am bătut în retragere. M-am 
simțit... gol pe dinăuntru. 

— Gol, repetă prietenul meu, uimit. Ce înseamnă asta? 

Să mor dacă pot să explic! De când am început facultatea, 
n-am ratat multe ocazii să fac sex. Mi-am zis că trebuie să 
trăiesc clipa și să mă bucur de toată plăcerea pe care pot s-o 
obțin, pentru că în curând o să fiu un nenorocit de mecanic, în 
orășelul de rahat numit Munsen. Dar în noaptea când am fost 
la Tori acasă... n-am putut să mă culc cu ea. 

Ridic din nou doza de bere la gură. De data asta, o golesc 
pe jumătate. Dumnezeule! Orice are legătură cu viața mea mă 
deprimă groaznic de tare. 

Garrett se uită îngrijorat la mine. 

— Ce se întâmplă, omule? 

— Nimic. 

— Pe naiba! Arăţi de parcă tocmai ţi-a murit câinele. 

Dintr-odată, se uită de jur împrejur. 

— Aoleu! Chiar ţi-a murit câinele? 4; un câine? Tocmai 
am realizat că nu știu nimic despre viața ta de aici. 

Are dreptate. E a doua oară când vine aici, în trei ani de 
când ne cunoaștem. Am avut mereu grijă să țin viața de acasă 
separată de cea de la școală. Nu pentru că Garrett n-ar fi în 
stare să înțeleagă. La urma urmei, tatăl /ui nu este chiar un 
prinţ. Încă sunt șocat că tatăl lui Garrett obișnuia să-l lovească. 
Phil Graham este un rege al hocheiului prin părțile astea, iar 
eu obișnuiam să-l idolatrizez când eram puști, dar, de când 
Garrett mi-a spus despre abuzurile pe care le-a îndurat din 
partea lui Phil, nu pot nici măcar să-i aud numele fără să vreau 
să-i înfig o patină în piept și s-o răsucesc cu putere. 

Aș fi putut să-i mărturisesc despre copilăria mea de rahat 
când Garrett mi-a povestit despre a lui. Să-i spun despre be- 
țiile tatei. Dar nu am făcut-o. Nu vreau să vorbesc despre su- 
biectul ăsta. 

Însă acum am obosit să țin totul în mine. 

— Vrei să știi cum e viața mea aici? spun eu, pe un ton plat. 
Un sigur cuvânt: nasoală. 

Garrett sprijină doza de bere pe genunchi și se uită la mine. 

— Cum așa? 

— 'Taică-meu este alcoolic, G. 

Expiră zgomotos, apoi mă întreabă: 

— Vorbești serios? 

Clatină din cap. Pare supărat. 

— De ce nu mi-ai spus înainte? 

— Pentru că nu e mare scofală. 

Ridic din umeri. 

— Așa stă treaba. Se lasă de băut o vreme și pe urmă reci- 
divează. Face mizerii și noi curățăm după el. 

— De asta tu și Jeff conduceţi service-ul în locul lui? 

— Da. 

Trag adânc aer în piept și adaug: 

— Dacă tot e vremea destăinuirilor, atunci hai s-o fac până 
la capăt. La anul o să lucrez aici cu normă întreagă. 

— Ce vrei să spui? 

Gura lui Garrett se strâmbă dezaprobator. 

— De ce? Din cauza că nu te-au recrutat? Ti-am mai spus... 

ÎI întrerup. 

— Nu am întrunit condiţiile. 

Surpriza și supărarea se amestecă în ochii lui. 

— Vorbești serios? 

Dau din cap. 

— De ce naiba nu ai spus nimic? îmi reproșează el. 

— Pentru că nu am vrut să încerci să-mi schimbi părerea. 
În ziua în care am acceptat bursa la Briar am știut că n-o să joc 
pentru profesioniști. 

— Dar... 

Garrett e foarte necăjit. 

— Cum rămâne cu discuţia noastră despre noi doi, în tri- 
courile celor de la Bruins? 

— Vorbe goale, G. 

Tonul meu este la fel de nefericit precum viitorul care mă 
așteaptă. 

— Jeff și cu mine am căzut de acord. El lucrează aici cât 
timp eu sunt la facultate, și apoi facem schimb de locuri. 

— Ce rahat! exclamă Garrett. 

— Nu, G. Așa e viața. Jeff și-a făcut treaba, iar acum este 
rândul meu. Cineva trebuie s-o facă, altfel tata pierde afacerea 
Și Casa și... 

— Asta-i problema Zui, intervine Garrett, cu ochii scăpă- 
rând. Nu vreau să par nesimțit, dar e adevărat Nu este respon- 
sabilitatea ta să ai grijă de el. 

Regretul mă sugrumă. 

— Ba da. E tatăl meu. O fi el câteodată bețiv și nemernic, 
dar este bolnav. A avut un accident de mașină cu câțiva ani în 
urmă și și-a cam distrus picioarele, așa că acum are dureri 
groaznice și de-abia poate să meargă. 

Înghit, încercând să-mi stăpânesc amărăciunea. 

— Poate că într-o zi o să-l putem duce iar la dezalcoolizare. 
Poate că nu. În orice caz, trebuie să iau inițiativa și să am grijă 
de el. N-o să fie pentru totdeauna. 

— Pentru cât timp, atunci? 

— Până când lui Jeff o să-i treacă nebunia cu călătoriile, șop- 
tesc eu. El și prietena lui vor să facă niște călătorii prin Europa, 
câțiva ani, și apoi se vor întoarce și se vor stabili în Hastings. 
Jeff o să conducă din nou service-ul, iar eu o să fiu liber. 

Vocea lui Garrett e plină de neîncredere. 

— Deci o să pierzi câțiva ant? 

— Da. 

Liniştea care urmează îmi sporește stânjeneala. Știu că 
Garrett nu este de acord cu planurile mele, dar n-am ce face. 
Eu și Jeff avem o învoială. Nu am de ales. 

— Nici nu aveai intenția să-l suni pe agentul ăla, comen- 
tează Garrett. 

— Nu. 

Oftează și își cocârjează umerii. Își trece o mână prin păr. 

— Aș fi vrut să-mi fi spus toate astea înainte. Dacă aș fi 
știut, nu te-aș fi bătut la cap tot anul să treci la profesioniști. 

— Să-ţi spun că viitorul meu e sumbru ca o condamnare la 
închisoare? De fapt, că este o condamnare la închisoare? Nici 
nu vreau să mă gândesc la chestia asta, G. 

Rămân cu privirea pierdută în gol. Soarele a apus deja, dar 
mai e încă destulă lumină, așa că pot să văd în jur: bungaloul 
dărăpănat și peluza năpădită de păpădii. 

Scena vieții pe care o voi trăi după absolvire. 

— De asta în ultima vreme ţi-ai făcut de cap? întreabă Garrett. 
Pur și simplu crezi că nu o să mai ai parte de distracție, nu? 

— Păi, da. Uită-te în jur, omule. 

Gesticulez către iarba arsă de soare și către anvelopele vechi, 
împrăștiate pe pământ. 

— Ăsta e viitorul meu. 

După ce oftează, Garrett continuă: 

— Și, cum știai că nu o să intri în Liga Naţională de Hochei, 
ce ţi-ai zis? „Mai bine să mă folosesc de statutul meu de «star» 
și să umblu în stânga și-n dreapta după fete.” 

Garrett pare că se străduiește să nu râdă. 

— Te rog, nu-mi spune că joci hochei de când lumea doar 
ca să le-o tragi fetelor. 

Mă încrunt la el. 

— Bineînţeles că nu. E doar un avantaj al faptului că sunt 
sportiv. 

— Un avantaj, ha? Atunci, de ce tânjești după o relaţie? 

Ridică o sprânceană. 

— Da, Hannah mi-a spus. 

— Despre ce anume discutăm, G? Despre viața mea sexuală? 
Am crezut că discutăm despre viitorul meu. Care, apropo, este 
o glumă jalnică. Nu mă așteaptă nimic. Nu tu hochei, nu tu 
fete, nu tu alegeri. 

— Nu-i adevărat. Mai ai un an de zile la dispoziție. 

O cută se adâncește pe fruntea mea. 

— Ce 

— Ai un an întreg, John. Ultimul an de facultate. Pentru 
încă douăsprezece luni, pozi să alegi. Ai hocheiul, îi ai pe prie- 
tenii tăi și, dacă vrei o iubită, o poți avea. Dar asta presupune 
să-ți ţii scula departe de pițipoance cu IQ-ul unei crose de 
hochei. Vrei sfatul meu? 

Îmi dau seama că e sincer. I-o citesc în ochi. - 

— Dacă eu aș ști că mai am un an în față, aș profita la ma- 
ximum de timpul rămas. Termină cu prostiile și fă lucruri care 
chiar te fac fericit. Distrează-te. Îndreaptă situația cu fata aia, 

dacă asta vrei cu adevărat. Încetează cu supărarea asta și pro- 
fită din plin de ultimul an de facultate! 

— Nu sunt supărat. 

— Mda, dar nici nu faci nimic să rezolvi situația asta în 
care ești acum. 

Îmi muşc obrazul pe dinăuntru până îmi dă sângele, dar 
abia dacă simt cocleala care-mi umple gura. M-am purtat de 
parcă anul ăsta ar fi o sentință la moarte, dar poate că Garrett 
are dreptate. Poate că trebuie să-l privesc ca pe o oportunitate 
de a mă bucura de libertatea mea. Să joc hochei. Să mă văd cu 
prietenii mei, pe care sunt norocos să-i am și pe care probabil 
că nu-i merit. 

Libertate, hochei, prieteni. Da, e o listă serioasă. 

Dar cine e pe primul loc? Nu e nevoie să stau prea mult pe 
gânduri. 

Trebuie să îndrept lucrurile cu Grace. 


18. 


Logan 


August 


Mai este o săptămână până începe noul semestru și, în 
sfârșit, văd o luminiță la capătul tunelului. Dacă sunt cinstit, 
ultima parte a verii nu a fost chiar urâtă. Am petrecut o săptă- 
mână în Boston, în vizită la mama, nu am avut conflicte majore 
cu tata și, până la urmă, chiar l-am sunat pe Bernie și am jucat 
câteva meciuri în echipa Minerilor. S-a dovedit că sunt destul 
de buni. Majoritatea au vreo treizeci de ani, câțiva — patruzeci. 
Eu, singurul jucător de douăzeci și unu de ani, am făcut in- 
strucţie cu fiecare pe gheață. Dar m-am simțit bine să fac din 
nou parte dintr-o echipă. 

Singurul aspect neplăcut al verii mele este că Grace nu a 
sunat. După discuția mea cu Garrett, i-am lăsat un mesaj vocal 
lung, cerându-i iertare din nou și rugând-o să-mi mai dea o 
şansă. Niciun răspuns. 

Totuși nu mă poate evita la nesfârșit. Precis că o să ne inter- 
sectăm prin campus sau... pot accelera puțin procesul, flirtând 

cu studenta sexy de la biroul de Cazări, ca să aflu în care cămin 
va locui Grace. Ultima mea soluţie ar fi să o sun pe prietena ei, 
Ramona, dar nu vreau să fac asta decât dacă sunt nevoit. 

Însă toate astea pot aștepta. Astăzi am după-amiaza liberă 
și starea mea de spirit este bună în timp ce conduc spre Hastings. 
Acum programul meu de condiţie fizică și pregătire presu- 
pune exerciții cu greutăți, dar pentru că am cea mai proastă 
selecție de greutăți acasă, Jeff a fost de acord să-mi țină locul la 
garaj de două ori pe săptămână, astfel încât să pot folosi apa- 
rate de la sala aflată în campus. 

Dean a fost de acord să mă însoțească. Opresc mașina în 
fața locuinței noastre, iar el mă așteaptă în parcare. Mister 
playboy este fără tricou, are pantaloni Adidas de sport, cu talie 
joasă, și face joc de glezne ca un idiot. 

Rânjind, cobor din camionetă și mă îndrept către el. 

— Schimbare de planuri, mă anunţă el. Wellsy a scăpat de 
la serviciu mai devreme, așa că mergem să alergăm. 

Strâmb din nas. 

— Tu şi cu mine? 

— Tu, eu și Wellsy, clarifică el. Ea și cu mine am alergat în 
fiecare seară. Câteodată vine și G, dacă nu este prea obosit. 
Dar diseară Hannah are planuri cu părinții ei. 

— Drăguţ. Părinţii ei sunt în oraș? 

Ştiu că Hannah nu reușește să-i vadă atât de des cât și-ar 
dori, așa că probabil e încântată. Și mai știu că motivul pentru 
care nu-i vede este... treaba aia. Chiar dacă ea i-a spus lui Garrett 
că este în regulă să mi se confeseze despre agresiunea sexuală 
din trecutul ei, pare nepotrivit să o menționez. Dacă dorea să 
discutăm despre asta, ar fi abordat subiectul. 

— Ai ei s-au cazat la motelul de pe strada Main, răspunde 
Dean. Astăzi, doar în intervalul ăsta poate alerga cu noi. 

Ca la un semn, Hannah apare în verandă. Poartă tricou 
larg și colanți până la genunchi. Coada ei de cal se leagănă. Mă 
îmbrățișează. 

— Logan! Mi se pare că nu te-am văzut de luni de zile! 

— Chiar nu m-ai văzut de luni de zile. 

O trag ușurel de capătul cozii. 

— Cum a fost în vacanță? 

— Bine. La tine cum a fost? 

Ridic din umeri. 

— OK. 

— Deci vii să alergi cu noi? 

— Se pare că nu am de ales. 

Port deja pantofi de sport, pantaloni de trening și un tricou 
vechi, așa că nu-i nevoie să mă schimb. Intru în casă, unde las 
portofelul și cheile. Apoi, când ies, o aud pe Hannah certându-l 
pe Dean din cauza felului în care s-a îmbrăcat. 

— Serios, omule, pune-ţi un tricou. 

— EL, ştii ce se spune, rostește tărăgănat Dean. Dacă ai cu 
ce, de ce să nu te lauzi? 

— Sunt sigură că, de fapt, se spune: „Pune-ţi dracului un 
tricou pe tine, maimuţoi narcisist!” 

— Narcisist? Mai degrabă realist. Uită-te la abdomenul 
meu, Wellsy. Atinge-l. Serios! O să-ți schimbe viața. 

Ea pufnește. 

— Ce, ești prea intimidată de frumusețea mea masculină? 

Dean se plesnește peste stomacul musculos. 

— Ştii ceva? spune ea dulce. Chiar mi-ar plăcea să-ți ating 
mușchii abdomenului. 

Într-o clipită, Hannah se apleacă și ia ceva din ghiveciul de 
lângă garaj. O mână de pământ. Pe urmă îl mânjește pe Dean, 
desenând o dâră în zona buricului. Pentru că este al naibii de 
cald afară și Dean este deja transpirat, pământul se întărește 
pe pielea lui. 

— Eşti gata? ciripește ea. 

Dean o privește încruntat. 

— Știu că tu crezi că o să merg înăuntru să mă spăl. Dar 
ştii ceva? N-o s-o fac. 

Îl provoacă din priviri. 

— Serios? O să alergi prin oraș arătând așa? În niciun caz. 
Eşti prea vanitos. 

Chicotesc. Hannah îl subestimează pe Dean. Indiferent 
cât de mult urăște faptul că abdomenul lui impecabil e mânjit, 
Dean este un hocheist al naibii de căpos și sigur nu are de gând 
să lase o afurisită mică — precum e Hannah — să-i dejoace 
planurile. 

— Nu, păpușico. O să port noroiul pe mine ca pe o medalie 
de onoare. 

Se uită la ea, jubilând. 

Hannah îi întoarce privirea. E iritată. 

Îmi dreg glasul. 

— Alergăm sau nu? 

Pornim în pas vioi, pe trotuar. 

— De obicei urmăm același traseu, îmi spune Dean. Până 
la parc, ajungem pe pista de alergare de acolo și ne întoarcem 
pe partea cealaltă. 

Faptul că au alergat destul de des împreună ca să aibă „un 
traseu” îmi provoacă o urmă de gelozie. Mi-e dor de prietenii 
mei, fir-ar să fie! Urăsc că în Munsen am fost superizolat. 

Nu am avut pe nimeni cu care să vorbesc, cu excepția lui Jeff și 
a tatălui meu permanent beat. 

Alergăm de câteva minute, când Hannah începe să fredo- 
neze. La început, e abia auzit, dar mai apoi se transformă în 
cântat de-a binelea. Vocea ei este frumoasă, dulce și melodi- 
oasă, cu o acută guturală, despre care Garrett spune că-i face 
pielea găină. În timp ce cântă Take Me to Church, melodia lui 
Hozier, nu mă pot abține și îi rânjesc lui Dean. 

— Cântă când aleargă, spune el, cu un oftat. Serios. O face 
tot timpul. Garrett și cu mine am încercat să-i explicăm că nu 
e bine când încerci să-ți controlezi respiraţia, la alergat, dar... 

— Jur pe Dumnezeu! intervine Wellsy. Dacă mai aud încă 
o lecţie despre controlul respirației, o să te pocnesc. Îmi place 
să cânt când alerg. Dacă nu-ți convine, ghinion! 

De fapt, nu mă deranjează. Vocea ei este foarte plăcută. 
Chiar dacă melodiile alese de ea sunt ușor deprimante, îmi con- 
vine să mai aud și altceva, în afară de zgomotul surd al panto- 
filor de sport lovind asfaltul. 

Când ajungem la intrarea din parc, observ acoperișul foișo- 
rului printre copaci și deodată îmi aduc aminte de seara petre- 
cută cu Grace la turnul de apă. Îmi spusese că ăsta e locul 
copilăriei sale. Umerii mi se tensionează, ca și cum mă aștept 
s-o găsesc pe Grace în foișor. E stupid, pentru că bineînțeles 
că nu... 

La naiba! Chiar este acolo! Văd o fată pe trepte. O coadă 
lungă... Sunt dezamăgit. Nu este Grace. E o blondă într-o ro- 
chie verde, de vară. Razele de soare îi fac părul să strălucească 
în clipa când își apleacă chipul spre cartea deschisă, pe care-o 
ține în poală. 

Apoi ridică capul. Sfinte Sisoe! Am avut dreptate. Este Grace! 

Mă opresc brusc, uitând complet de Dean și de Hannah, 
care își continuă alergarea. Grace se uită în direcția mea și, cu 
toate că ne despart treizeci de metri, știu că mă recunoaște. 

Privirile noastre se întâlnesc. Grace se încruntă ușor. 

Rahat! Poate că Dean știe el ce știe. Poate că nu ar trebui să 
port tricou în clipa asta. Fetele sunt mult mai receptive când se 
uită la pieptul dezgolit al unui tip, nu? Doamne! E trist că mă 
gândesc că, dacă mi-ar vedea pieptul gol, Grace ar uita ce s-a 
întâmplat între noi. 

— Logan! Hei! Ce naiba? Ține pasul, frate! 

În cele din urmă, prietenii mei au observat că am rămas în 
urmă și se întorc la mine, alergând. Hannah îmi urmărește 
privirea și apoi își ține răsuflarea. 

— Hopa! Ea e Grace? 

Mă mir că-i știe numele, însă apoi îmi dau seama că, evi- 
dent, Garrett i-a spus. Lângă mine, Dean mijește ochii către 
foișor, ca să vadă mai bine. 

— Nu, nu e ea. Boboaca ta are păr castaniu. Și nu are pi- 
cioare interminabile. La naiba, picioarele alea sunt sexy! Cred 
c-o să mă duc acolo ca să mă prezint. 

Îl înșfac de braț, ținându-l pe loc. 

— Este Grace, prostovane! Și-a vopsit părul. Dacă te-ai 
uita la fața ei, și nu la picioare, ţi-ai da seama. 

Dean se mai uită o dată, apoi îi pică fața. 

— Ai dreptate. 

Grace coboară iar ochii spre cartea ei, dar știu că este con- 
ştientă de prezența mea, căci umerii ei sunt mai țepeni decât 
stâlpii de la intrarea în foișor. Probabil așteaptă să plec, dar n-o 
să se întâmple. Nu am de gând să fug de data asta. 

— Luați-o înainte, le zic prietenilor mei. Vă ajung din 
urmă. Sau poate ne întâlnim acasă. 

Dean continuă să o studieze pe Grace, până ce Hannah îl 
împinge, ca să-l facă să se urnească. În timp ce se îndreaptă 
spre alee, eu mă îndrept în direcția opusă. Cu cât mă apropii 
mai mult, cu atât inima îmi bate mai tare. 

Îmi dau seama că nu doar culoarea părului este diferită. 
Este mult mai machiată decât de obicei — fard de ochi verde-fu- 
muriu, care-i face ochii să pară mai mari. Cât de sexy e! În 
special în combinație cu pistruii ei, pe care nicio cantitate de 
fond de ten nu-i poate acoperi. 

Inima mi se strânge când îmi dau seama că poartă rochie. 
Şi e fardată. Într-o după-amiază de joi. 

Oare așteaptă pe cineva? 

Îmi simt palmele umede când mă apropii. Nu pot să-mi iau 
ochii de la ea. Dumnezeule! Picioarele ei chiar sunt fenomenale. 
Netede, bronzate și... La naiba! Mi le imaginez înfășurate în 
jurul meu, în timp ce i-o trag. 

Îmi dreg glasul. 

— Bună. 

— Bună, răspunde ea. 

Nu pot deloc să-i descifrez tonul. Nu este relaxat. Nici nepo- 
liticos. Este... neutru. Pot să suport. 

— Eu... 

Agitația mă copleșește, așa că bolborosesc primul lucru 
care-mi vine în minte. 

— Nu m-ai sunat înapoi. 

Se uită în ochii mei. 

— Așa-i. 

— Mda... Nu te condamn. 

Mi-aș dori ca pantalonii mei de trening să aibă buzunare, 
pentru că mă confrunt cu problema pe care o au actorii de 
când lumea: ce naiba să fac cu mâinile mele? Atârnă de o parte 
şi de alta a corpului meu. Mă lupt din greu să nu mă foiesc. 

— Uite, știu că probabil nu vrei să mă asculți, dar putem 
vorbi? Te rog! 

Grace oftează. 

— Ce rost are? Am spus tot ce aveam de spus în seara aia. 
A fost o greșeală. 

Dau afirmativ din cap. 

— Da. A fost o greșeală enormă, dar nu din cauza la care 
te gândeşti tu. 

Iritarea îi întunecă trăsăturile. Închide cartea și se ridică în 
picioare. 

— Trebuie să plec. 

— Cinci minute, te implor! Acordă-mi doar cinci minute. 

În ciuda ezitării vizibile, Grace nu pleacă. Nici nu se așază, 
dar cel puțin încă stă în picioare în fața mea. Unui jucător de 
hochei îi sunt de ajuns cinci minute pentru a face impresie. 

— Îmi pare rău pentru ce s-a întâmplat. Nu ar fi trebuit să 
plec așa de la tine. Și categoric nu ar fi trebuit să ajungem până 
în punctul de a face sex, când eu eram atât de dat peste cap. 
Oricum, m-am înșelat când ţi-am zis că mă simt atras de alt- 
cineva. Abia după ce am ajuns acasă mi-am dat seama că eram 
deja cu persoana pe care mi-o doream. 

Grace nu are nicio reacție. Mă întreb dacă mă ascultă. 

— Fata despre care ţi-am vorbit... e iubita celui mai bun 
prieten al meu. 

Văd o scânteie de surpriză în ochii ei. Deci ascultă. 

— M-am înșelat! Se pare că nu pe ea o voiam. Voiam să 
am parte de ceea ce ea și Garrett au împreună. O relație. 

Grace se uită la mine neîncrezătoare. 

— Aha... Regret, dar nu te cred, îmi zice ea. 

— E adevărul. 

Gâtlejul mi se strânge de jenă. 

— Eram invidios pe ei. Mă frământam și din alte motive: 
probleme de familie și hochei. Pare că născocesc pretexte, dar 
este adevărat. Nu eram în apele mele, mă simțeam confuz și 
eram prea nemulțumit de viața mea ca să apreciez ce aveam. 
Chiar te-am plăcut. Te p/ac, corectez eu repede. 

Doamne, mă simt ca un adolescent tâmpit! Aș vrea să mă 
încurajeze puțin, să-mi dea un indiciu că mă înțelege, dar 
expresia ei rămâne neutră. Adaug: 

— M-am gândit la tine toată vara. Îmi vine să-mi dau 
palme pentru cum m-am purtat și vreau să-mi iau revanșa. 

— Nu e nevoie. Nici măcar nu ne cunoaștem, Logan. Doar 
ne-am făcut de cap. La drept vorbind, nu mă interesează să o 
luăm de la capăt. 

— Nu vreau să ne facem de cap, spun eu repede. Vreau să 
te scot la o întâlnire. 

Pare amuzată. La naiba! Amuzatā. De parcă tocmai i-am 
spus o glumă grozavă. 

— Vorbesc serios, insist eu. Vrei să ieși cu mine? 

Grace tace un moment, apoi răspunde. 

— Nu. 

Sunt dezamăgit. Grace își strecoară cartea în geantă și face 
un pas. 

— Trebuie să plec. Eu și tata luăm prânzul în curând. Mă 
așteaptă acasă. 

— Te conduc, spun eu repede. 

— Nu, mulțumesc. Pot să merg și singură. 

Face o pauză. 

— Mi-a părut bine să te revăd. 

O, la naiba, nu! Sub nicio formă n-o să permit să se termine 
totul așa, ca și cum nu suntem decât cunoștințe care s-au in- 
tersectat pe stradă. 

Când mă vede pășind lângă ea, mormăie nemulțumită: 

— Ce faci? Ţi-am spus că nu am nevoie să mă conduci acasă. 

— Nu te conduc, răspund vesel. Întâmplător, mergem în 
aceeași direcțe. 

Grace gesticulează către alee. 

— Prietenii tăi au luat-o într-acolo. 

— Da. lar eu merg în direcția asza. 

Grace se strâmbă, apoi mormăie ceva în bărbie. Mi se pare 
că aud: „Grozav! Tocmai azi trebuia să-mi uit iPodul acasă”. 

Perfect! Înseamnă că nu poate să mă ignore, ascultând 
muzică. 

— Deci iei masa cu tatăl tău? De asta ești așa de aranjată? 

Nu răspunde. uțește pasul. Mă grăbesc s-o ajung din urmă. 

— Dacă tot mergem în aceeași direcție, n-ar fi rău să vor- 
bim puţin. 

Îmi aruncă o privire fugară. 

— Sunt aranjată pentru că mama mea a cheltuit foarte 
mulți bani pe rochia asta, iar creierul meu paranoic are impre- 
sia că, dacă nu o port, maică-mea o să afle, chiar dacă este 
tocmai la Paris. 

— Paris? 

Îmi răspunde cu iritare: 

— Am petrecut vara acolo. 

— Deci mama ta locuiește la Paris? Părinții tăi sunt divorțați? 

— Da. 

Se încruntă la mine. 

— Încetează cu întrebările! 

— Nicio problemă. Vrei să mă întrebi 44 ceva? 

— Nu. 

— Okeydokey. Atunci, o să continui eu cu întrebările. 

— Cumva ai spus Okeydokey? 

— Da. Am fost suficient de nostim ca să te răzpândeșşti cu 
privire la întâlnire? 

Buzele ei zvâcnesc, dar râsul pe care-l aştept nu apare. În 
schimb, tace din nou și merge mai repede. 

Suntem pe strada paralelă cu centrul orașului Hastings. 
Trecem pe lângă vitrine demodate, înainte ca zona să treacă 
de la comercial la rezidențial. Aştept cu răbdare ca Grace să se 
plictisească de atâta liniște și să spună ceva, dar este mai încă- 
pățânată decât mi-am închipuit. 

— Cum de te-ai vopsit? Nu că nu mi-ar plăcea noua cu- 
loare. Te prinde. 

— Tot isprava mamei, murmură Grace. A hotărât că aveam 
nevoie de o schimbare. 

— Ei bine, arăţi minunat. 

Îi arunc o privire piezișă. Dumnezeule, arată mai mult decât 
grozav! De când am plecat din parc, merg pe lângă ea privind-o 
cu coada ochiului, admirând rochia care-i flutură pe coapse, la 
fiecare pas. 

Când ajungem la un semafor, ea cotește la dreapta. Grăbește 
pasul când ajungem pe o stradă largă, străjuită de stejari înalți. 
Casa ei trebuie să fie aproape. 


-183- 


ELLE KENNEDY 


— O singură întâlnire, îi cer eu. Te rog, Grace. Dă-mi o 
șansă să-ți demonstrez că nu sunt un nemernic. 

Se uită la mine, neîncrezătoare. 

— M-ai umilit. 

Vinovăţia care m-a încolțit timp de patru luni mă copleșește 
dintr-odată. 

— Știu. 

— Eram gata să fac sex cu tine, dar nu numai că m-ai res- 
pins. Mi-ai spus că te foloseai de mine ca să uiţi de persoana 
cu care voiai să faci sex de la bun început. 

Obrajii i se înroșesc. 

— De ce aș vrea să ies cu tine după chestia asta? 

Are dreptate. Nu are niciun motiv să-mi mai acorde o șansă. 

Grace trece pe lângă mine. Se îndreaptă spre peluza din 
fața unei case drăguțe, cu șindrilă albă și o verandă de jur îm- 
prejur. Observ un bărbat cărunt, așezat pe un scaun alb, de 
răchită, cu un ziar în poală. Ne privește din spatele unei perechi 
de ochelari cu rame de metal. Fir-ar! Probabil că este tatăl lui 
Grace. 

Faptul că m-am umilit în public e destul de rău, dar să mă 
umilesc în fața tatălui ei este oribil. Strig în urma ei: 

— Şi cum rămâne cu tot ce a fost între noi înainte de seara 
aia? 

Se întoarce și mă privește. 

— Poftim? 

— Cum rămâne cu tot ce-a fost înainte de seara aia? 

O ajung din urmă. 

— Când am fost la cinema. Și la turnul de apă. Știu că 
atunci m-ai plăcut. 

Grace oftează. 


GREȘEALA 


— Așa e. Te-am plăcut. 

— Atunci, hai să ne concentrăm pe asta. Pe lucrurile bune. 
Am dat-o în bară, dar promit că o să-mi iau revanșa. Nu sunt 
interesat de nimeni. Tot ce vreau este o altă șansă din partea ta. 

Nu răspunde. O disperare dureroasă îmi cuprinde pieptul. 
În momentul ăsta, aș fi extaziat să primesc chiar și un răspuns 
monosilabic. Tăcerea mă apasă, ciuntind încrederea care a înmu- 
gurit în mine când Grace a recunoscut că m-a plăcut înainte 
de noaptea aceea catastrofală. 

— Îmi pare rău. Nu. 

Ultima mea fărâmă de încredere se evaporă. 

— Uite, dacă îți dorești iertarea mea, atunci o ai. Noaptea 
aia a fost îngrozitor de jenantă, dar am avut toată vara la dis- 
poziție ca s-o uit. Nu îți port pică, înţelegi? Pe viitor nu am de 
gând să te evit și să fug de tine prin campus. Poate că o să bem 
o cafea împreună, într-o bună zi. Dar nu vreau să ies cu tine. 
Cel puţin nu acum. 

La naiba! Chiar am crezut că o să accepte. 

Sentimentul învingerii îmi apasă pieptul. Apoi apare un val 
de speranță, pentru că, la urma urmei, nu a spus nu. 

A spus nu acum. 


E bine și așa. 

A început primul semestru din al doilea an de facultate. 
Deci acum sunt Grace cea din anul doi. Boboaca Grace — 
Dumnezeu s-o odihnească! — o lăsa pe cea mai bună prietenă 
să ia hotărârile în locul ei, iar băieților le permitea să o calce în 
picioare, dar Grace din prezent n-o să facă așa ceva. N-o să fie 
preșul Ramonei sau distracţia lui Logan. Această Grace, fata 
de nouăsprezece ani, fără nicio grijă, a hoinărit toată vara prin 
Franța. 

Chiar dacă am petrecut cu mama, tot hoinăreală se cheamă. 

Bineînţeles că da, îmi zic eu. 

În orice caz, un nou an universitar înseamnă o nouă Grace. 

Sau, mai degrabă, o versiune îmbunătățită a celei vechi. 

În acest moment îmi fac patul, în noua mea cameră de cămin. 
Sper din toată inima ca noua mea colegă de cameră să nu fie o 
scorpie, o psihopată sau o scorpie psihopată. Am incercat s-o 
conving pe tipa de la biroul de Cazări să-mi dea o cameră de 
o singură persoană, dar camerele acelea sunt rezervate pentru 

studenții din ultimii ani, așa că sunt forțată să locuiesc cu o 
tipă pe care o cheamă Daisy. 

leri, când tata m-a ajutat să mă mut în Căminul Hartford, 
jumătatea de cameră repartizată lui Daisy fusese goală, dar azi, 
când m-am întors de la masa de prânz, am găsit cutii și valize 
peste tot. Așa că acum aștept să apară noua mea colegă de ca- 
meră, pentru că vreau să scap de jenantul „mă bucur să te cunosc”. 

Faptul că o să am o nouă colegă de cameră îmi provoacă o 
stare de amărăciune. Nu am vorbit cu Ramona din aprilie, 
când i-am zis că am rupt-o cu ea. Poate că în curând o să stăm 
de vorbă, dar acum aștept cu nerăbdare să încep anul fără ea. 

Indiferent cât de exasperante au fost insistențele mamei să 
îmi refac lookul, mi-a dat multe lecții valoroase în vara asta. 
Prima și cea mai importantă: să am încredere în mine. A doua: 
să fiu spontană. A treia: singura părere care contează este pro- 
pria părere. 

Plănuiesc să aplic sfaturile mamei în planul meu pentru acest 
nou an universitar, iar planul ăsta include distracție, noi prieteni 
și întâlniri. Și să nu mă gândesc la John Logan. E un element 
important al planului, pentru că, de când m-am întâlnit cu el în 
parc, săptămâna trecută, nu mi l-am putut scoate din minte. 

Totuşi sunt mândră de mine că mă țin tare pe poziție. În 
mod surprinzător, nu am fost furioasă când l-am văzut, dar nu 
înseamnă că sunt pregătită să am din nou încredere în el. Pe 
deasupra, acum sunt o nouă Grace. Nu mă mai las impresionată 
așa de ușor. Dacă Logan este serios cu privire la întâlnirea pe 
care mi-o cere, am nevoie de mult mai mult decât o scuză nereu- 
şită și un zâmbet strâmb. Va trebui să-și revizuiască purtarea. 

Ușa se deschide. Mă întorc să-mi văd colega de cameră 
pentru prima oară. 

Este... adorabilă. Însă am senzaţia că, dacă m-ar auzi des- 
criind-o astfel, mi-ar da un șut în fund. Cu toate astea, „ado- 
rabil” e primul adjectiv care-mi vine în minte, pentru că este o 
fată minusculă. Arată ca un spiriduș. Dacă spiridușii ar avea 
păr negru, cu breton roz, o mulțime de piercing-uri și ar purta 
rochii de plajă galbene, asortate cu bocanci Doc Martens. 

— Bună, spune ea veselă. Tu ești Grace, nu? 

— Da. Și tu ești Daisy...? 

Zâmbește și închide ușa. 

— Ştiu. Numele nu mi se potrivește. Cred că atunci când 
m-au botezat, părinții mei au crezut că o să ajung o domnişoară 
bine-crescută din Sud, ca mama, dar, spre marea lor tristețe, au 
primit asta. 

Gesticulează către sine, apoi ridică din umeri. 

Detectez o urmă de accent sudist în vocea ei — o tărăgă- 
nare subtilă, care sporește impresia de atitudine degajată. Fata 
asta îmi place. 

— Sper că nu te deranjează cutiile mele. Am ajuns din 
Atlanta cu avionul, azi-dimineață, devreme, și n-am avut timp 
să despachetez. 

— Nicio problemă. Ai nevoie de ajutor la despachetat? mă 
ofer eu. 

Ochii i se umplu de recunoștință. 

— Mi-ar plăcea. Dar va trebui să aștept până diseară. M-am 
întors doar ca să-mi iau iPadul, iar acum mă duc la sediu. 

— La sediu? 

— Sediul postului de radio al campusului, explică ea. O dată 
pe săptămână, găzduiesc o emisiune despre rock și produc alte 
două. Vreau să mă specializez în radiodifuziune și comunicare. 

— Super! Aveam de gând să verific dacă postul de radio are 
joburi disponibile pentru studenți, îi zic eu lui Daisy. Mă gân- 
deam să lucrez pentru ziarul studențesc, dar tipul cu care am 
vorbit mi-a spus că lista lor de colaboratori este foarte lungă. 
Şi nu am deloc fler de atlet sau de muzician, așa că sportul și 
muzica nu intră la socoteală pentru mine. În plus, toate cele- 
lalte cluburi pe care le-am luat în considerare par teribil de 
plicticoase. Sau nebunești de-a dreptul. De pildă, știai că acti- 
viștii de mediu din campus și-au petrecut weekendul legați cu 
lanțuri de copaci, ca să protesteze împotriva dezvoltării imobi- 
liare din Hastings? Iar anul trecut, o tipă a fost lovită de fulger 
pentru că a refuzat să se dezlege din lanțuri, în timpul unei 
furtuni... 

Mă opresc dintr-odată. Îmi simt obrajii arzând. 

— Ar fi bine să știi că vorbesc mult. 

Daisy izbucnește în râs. 

— Am înţeles. 

— La un moment dat, s-ar putea să ți se pară drăgălaș, 
spun eu, cu speranță. 

— Nu-ţi face griji. Nu mă deranjează. În schimb, sper să 
nu ai probleme cu coșmarurile mele. Vorbesc serios! E oribil. 
Mă trezesc din somn țipând ca din gură de șarpe și... G/umesc, 
Grace. 

Se prăpădește de râs. 

— Dumnezeule! Ce față ai făcut! Promit că nu am coșma- 
ruri. Dar mi s-a spus că vorbesc în somn, câteodată. 

Chicotesc. 

— E în regulă. Eu o să bolborosesc în timpul zilei, iar tu, în 
timpul nopții. O pereche de vis. 

Daisy deschide una dintre valizele de pe patul ei și scoto- 
cește până ce scoate un iPad roz-strălucitor. Îl bagă în geanta 
de pânză kaki, care-i atârnă pe umăr, și se uită la mine. 

— Ei, dacă vrei o activitate extracurriculară, căutăm oameni 
care să ne ajute la sediul postului de radio. Avem vreo două 
posturi de amfitrioni libere, dar nu cred că o să le vrei. Sunt 
pentru tura de noapte. Dacă emisiunile în direct nu sunt pe 
placul tău, avem nevoie de un producător pentru unul dintre 
talk-show-urile noastre. 

— Ce ar trebui să fac? 

— Este o emisiune cu sfaturi. Lumea sună și întreabă diverse 
lucruri. Luni seara și vineri după-masă. Vei selecta apeluri tele- 
fonice, vei face muncă de cercetare pentru prezentatori, dacă 
plănuiesc să vorbească despre un anumit subiect. Știi ce? Vino 
cu mine acum. O să te prezint lui Morris, directorul postului. 
O să staţi de vorbă. 

Nu-mi ia mult ca să mă hotărăsc. Daisy pare de treabă. Pe 
deasupra, n-ar strica să vorbesc cu directorul. Doar am zis că 
vreau să-mi fac noi prieteni, nu? 

Ar fi bine să încep încă de acum. 


Logan 


Este plăcut să fii acasă. Chiar că nicăieri nu e ca acasă. 
Nu-mi scapă ironia faptului că, deși casa în care am stat toată vara 
și pe care tocmai am părăsit-o aseară chiar e acasă, în Munsen 


-190- 


GREŞEALA 


nu am fost niciodată măcar pe jumătate la fel de fericit cum 
sunt aici, în Hastings, în casa pe care o închiriez de doi ani. 

În prima dimineață după întoarcerea în Hastings, sunt 
într-o dispoziție atât de bună, încât încep ziua punând la maxi- 
mum muzica celor de la Nappy Roots în bucătărie, în timp ce 
înfulec cereale cu lapte. Acordurile sonore ale melodiei „Good 
Day” îi scot pe amicii mei din dormitoare. Garrett apare pri- 
mul, îmbrăcat în boxeri și frecându-se la ochi. 

—"'Neaţa, rază de soare! mormăie el. Te rog, spune-mi că ai 
făcut cafea. 

— Da. Servește-te! 

Își toarnă o cană și se trântește pe un scaun. 

— Cumva te-au îmbrăcat veverițele din desenele animate? 
bombăne el. Eşti înfricoșător de bine-dispus. 

— lar tu ești îngrozitor de ciufut. Zâmbește, omule! Este 
ziua ta favorită din an, îți amintești? 

Adică prima zi de preselecție pentru bobocii care nu au 
fost recrutați din liceu. 

Studenţii din anii terminali se strofoacă în fiecare an să 
descopere noi talente. Când joci hochei la Briar, pierderea 
jucătorilor talentați este la ordinea zilei. Tipii termină faculta- 
tea, renunță la hochei sau trec la profesioniști. Și, având în 
vedere că lotul echipei se schimbă în fiecare an, suntem nerăb- 
dători să îi punem la încercare pe boboci. 

Să sperăm că astăzi vom avea parte de nişte bijuterii pe 
gheață, căci echipa noastră e la mare ananghie. Am pierdut trei 
dintre cei mai buni atacanți: Păsărilă și Niko, care au absolvit, 
și Connor, care a semnat un contract cu echipa Kings. Apărarea 
noastră l-a pierdut pe Rogers în favoarea echipei din Chicago 
și doi dintre apărătorii din ultimul an au absolvit, ceea ce 

înseamnă că Dean și cu mine vom juca mai mult, cel puțin 
până când o parte dintre nou-veniți se adaptează. 

Dar cea mai mare lovitură pe care am încasat-o este pier- 
derea portarului. 

Kenny Simms era... magic. De-a dreptul magic. Era boboc 
când antrenorul l-a aruncat în luptă, în ciuda faptului că doi 
portari din ultimul an erau deja pe listă. Așa de bun era tipul! 
Acum, când a terminat facultatea, soarta echipei noastre este 
în mâinile unui student pe nume Patrick. Sau poate că printre 
acești boboci se va găsi un alt Kenny Simms. 

— Ar fi trebuit să-i mituim pe profesorii lui Simms, ca să-l 
pice la examene, spune Garrett cu un oftat. 

Nu sunt singurul pe care îl neliniștește plecarea lui Simms. 

— O să fim bine, îl asigur eu, destul de neconvingător. 

Se aude vocea lui Dean: 

— Ba n-o să fim bine. 

Dean apare în bucătărie. Se duce la cafetieră. 

— Mă îndoiesc că, fără Kenny, o să răzbim până în cam- 
pionat. 

— Ai puțină încredere! îl mustră Tucker, intrând pe ușă. 

— La naiba! exclam. Ţi-ai ras barba. 

Mă uit la Garrett. 

— De ce nu mi-ai spus? Aș fi dat o petrecere. 

Dean chicotește. 

— Vrei să spui că ai fi dat o petrecere în cinstea Jui. 

— Nu, Logan se referă la noi, îi explică Garrett. Noi am 
fost nevoiți să ne uităm la chestia aia oribilă de pe moaca ta, 
timp de juma de an. 

Îl pocnesc pe Tuck peste fund. 


— Bine-ai venit, puișor! 

— Mai du-te dracului! mârâie el. 
E grozav să fii iar acasă. 


O oră mai târziu, analizez lovitura unui boboc roșcat. Îmi 
sprijin antebrațele pe genunchi, cu palmele încleștate, absorbit 
de scenă. 

— Ăla nu-i rău, comentez eu. 

— Cine? Tipul ăla căruia îi iese părul roșu din cască? 

Din celălalt capăt al băncii unde ne-am adunat, Hollis îmi 
strigă: 

— Pe mine încă nu m-a impresionat. 

Pe gheață, antrenorul face exerciții simple cu bobocii plini 
de speranță, îmbrăcați în echipament negru sau argintiu. Știu 
că este abia prima zi de probe, dar până acum nici eu nu sunt 
impresionat. 

Doi câte doi, băieții trebuie să patineze dincolo de dunga 
albastră, să tragă la poartă și apoi să se întoarcă de la linia exte- 
rioară și să patineze tare prin zona neutră, unde unul dintre 
jucători aruncă o pasă pe care patinatorii trebuie s-o intercep- 
teze. Nu este deloc complicat, și cu toate astea văd prea multe 
pase pierdute. 

E bine că măcar portarii sunt bunicei. Nu au strălucirea lui 
Simms, dar opresc destul de multe pucuri, ceea ce este promițător. 

Lângă mine, Garrett fluieră ușor, apoi exclamă: 

— O, da! Așa mai merge. 

Următorul patinator pornește. Mamă! E rapid. Ca o dâră 
ameţitoare de negru, pe un fundal alb. Se apropie vertiginos de 
poartă. Și lovitura lui... sincronizare perfectă, execuţie per- 
fectă, totul e perfect. 


— S-ar putea să fie doar ceva de moment, zice Tucker. 

Însă douăzeci de minute mai târziu, puştiul se menţine pe 
poziții. 

— Cine-i tipul? întreabă Garrett. 

Hollis răspunde: 

— N-am idee. 

Pierre, un canadian care ni s-a alăturat sezonul trecut, se 
apleacă din spatele nostru și zice: 

— Se numește Hunter Nu-Știu-Cum. E un puști bogat 
din Connecticut, mare vedetă în echipa școlii lui. 

— Dacă e atât de bun, de ce nu a fost recrutat deja? se miră 
Tucker. Ce caută aici, la preselecție? 

— Jumătate dintre facultățile din zonă au încercat să-l 
recruteze, răspunde Pierre. Dar se pare că voia să renunțe la 
hochei. Antrenorul l-a convins să se antreneze astăzi. Chiar 
dacă reușește să treacă de preselecție, e foarte posibil să nu vrea 
să intre în echipă. 

— Ba o să vrea, declară Dean. Nu-mi pasă dacă trebuie să-i 
sug scula ca să-l conving. 

Râsete izbucnesc în jurul lui. 

— Acum sugi și scule? întreb eu, amuzat. 

O scânteie diabolică scapără în ochii lui. 

— Ştii ceva? Nu doar o să i-o sug. O să-l fac să aibă și orgasm. 

Ceilalți tipi schimbă priviri nedumerite, dar privirea batjo- 
coritoare a lui Dean îmi spune exact unde bate. Idiotul! 

— Nu știu dacă toți ştiţi asta. Orgasmul este punctul cul- 
minant al sexului. 

Dean îmi aruncă un zâmbet nevinovat și continuă: 

— Bărbaţii și femeile ajung la orgasm în feluri diferite. De 
exemplu, o femeie geme, suspină sau... 

— Despre ce dracu’ vorbeşti? îl întrerupe Garrett. 

Domnul Inocență clipește. 

— M-am gândit că v-ar prinde bine să vă reîmprospătați 
memoria cu privire la conceptul orgasmului. 

— Mersi, nu-i nevoie, spune Tuck, pufnind. 

— Eşti sigur? Nu are nimeni întrebări? 

Dean îmi rânjeşte. Când băieții își îndreaptă iar atenția 
spre gheaţă, îl înghiontesc în coaste. 

— John, încerc să fiu de ajutor. Ai putea învăța o grămadă 
de la mine. Nicio femeie nu a reușit să reziste farmecului meu 
înnăscut. 

— Ştii cine mai avea farmec înnăscut? i-o întorc eu. Ted 
Bundy. 

Dean are o privire goală. 

— Cine? 

— Ucigașul în serie. 

O, Doamne! Am început și eu să-l dau pe Bundy drept 
exemplu. Ai zice că mă transform în Grace. 

Grozav! Acum mă gândesc la Grace. M-am căznit să nu o 
fac de când m-a respins, săptămâna trecută. Indiferent cât mă 
străduiesc, nu pot să mi-o scot din cap. 

Să fie vorba de orgoliu? Sincer, nu-mi amintesc să fi fost 
vreodată atât de obsedat de o fată. Oare sunt interesat de ea pen- 
tru că ea nu este interesată de mine? Aș vrea să cred că nu sunt 
atât de arogant, dar nu pot nega faptul că respingerea mă doare. 

Vreau încă o șansă. Vreau să-i demonstrez că nu sunt un 
idiot fără inimă, care a folosit-o, însă habar nu am cum să-i 
schimb părerea. Să-i dăruiesc flori? Să mă milogesc în public? 

— Ei, idioților! 

Sărim în picioare când vocea impunătoare a antrenorului 
Jensen se aude peste tribune. Conducătorul nostru neînfricat, 

singurul cadru didactic din Universitatea Briar care își permite 
să ne spună așa, stă pe gheață și se uită la noi. 

— Aveţi vreun motiv ca fundurile voastre leneșe să stea în 
scaune, când ar trebui să fiți cu toții în sala de forță? se rățoiește 
el. N-aţi plecat? 

Apoi se întoarce să certe trei boboci, care chicotesc în spa- 
tele mănușilor. 

— De ce râdeți, doamnelor? Băgaţi viteză! 

Jucătorii ţâșnesc din loc de parcă gheața din spatele lor s-ar 
sparge în bucăți. 

Sus, în tribune, eu și băieții băgăm viteză, la rândul nostru. 


20. 


Grace 


Când prima săptămână a semestrului se apropie de sfârșit, 
am din nou vești de la Ramona. După luni de zile în care am 
ignorat-o, i-am răspuns la telefon. 

Este timpul să ne întâlnim. Nu mă entuziasmează perspec- 
tiva de a o întâlni la o cafea, dar nu pot s-o țin la distanță pen- 
tru totdeauna. Am fost prietene prea mult timp, avem prea 
multe amintiri frumoase, pe care nu le pot ignora. Dar această 
întâlnire are drept singur scop clarificarea situației, îmi zic eu, 
în timp ce traversez campusul. Nu vom fi din nou cele mai 
bune prietene. Nu cred că se mai poate, după ce a făcut. 

Nu este vorba despre SMS-ul trimis lui Logan, ci despre 
ceea ce înseamnă el — lipsa de respect pentru sentimentele 
mele și respingerea cu sânge-rece a prieteniei noastre. O prie- 
tenă adevărată nu-i face avansuri tipului care a rănit-o pe cea 
mai bună prietenă a ei. O prietenă adevărată își lasă deoparte 


dorințele meschine și-și oferă ajutorul. 

La treizeci de minute după ce am vorbit la telefon, intru în 
Coffee Hut și mă apropii de ea, la o masă de lângă fereastră. 

— Bună. 

Mă salută timid. Cu teamă, aproape. Arată exact la fel ca 
ultima oară când am văzut-o: părul negru desfăcut pe umeri, 
corpul cu forme generoase îmbrăcat în haine strâmte. Când 
observă părul meu, face ochii mari. 

— Te-ai făcut blondă! chițăie ea. 

— Da. Mama m-a convins. 

Mă așez pe scaunul de lângă ea. Sunt tentată s-o îmbrățișez, 
dar mă opun dorinţei. 

— Asta-i pentru tine, spune ea, gesticulând către una dintre 
cafelele de pe masă. Abia am ajuns, așa că încă e fierbinte. 

— Mulţumesc. 

Cuprind paharul în palme. Fierbințeala îmi pătrunde pie- 
lea. Deși am mers pe jos, iar vremea e plăcută, deodată simt că 
mi-e frig. Sunt agitată. 

O liniște jenantă se așterne între noi. 

— Grace... 

Înghite în sec și își încheie ideea: 

— Îmi pare rău. 

— Știu, oftez eu. 

Un fir de speranță străpunge norul de disperare care îi întu- 
necă ochii. 

— Asta înseamnă că mă ierți? 

— Nu. Înseamnă că știu că-ți pare rău. 

Scot capacul de plastic al paharului și iau o gură de cafea, 
apoi mă strâmb. A uitat să pună zahăr. Nu ar trebui să mă de- 
ranjeze atât de tare, și totuși e un semn destul de clar că fosta 
mea cea mai bună prietenă nu este atentă la mine. Nu-i atentă 

nici la sentimentele mele, nici măcar la preferințele mele în 
materie de cafea. 

Apuc două pachețele de zahăr de pe tava de plastic, le des- 
chid și arunc conținutul în pahar. În timp ce folosesc bețigașul 
de plastic ca să amestec lichidul fierbinte, privesc expresia 
Ramonei, care trece de la uşor încrezătoare la tulburată. 

— Sunt o prietenă de rahat, șopteşte ea. 

Nu o contrazic. 

— Nu trebuia să-i trimit mesajul. Nici măcar nu știu de ce 
am făcut-o... 

Tace dintr-odată. Se înroșeşte la față de rușine. 

— De fapt, ştiu de ce. Pentru că sunt o nesimțită invidioasă 
și nesigură pe mine. 

Din nou, nu o contrazic. 

— Chiar nu înţelegi? izbucnește ea, văzând că tac. Pentru 
tine e ușor. Lei note mari fără să-ți baţi capul, pui mâna pe cel 
mai sexy tip din campus fără... 

— Pentru mine e ușor? o întrerup eu, tăios. Da, am note 
mari pentru că mă spetesc învățând. Cât despre băieți, îți amin- 
teşti cum era în liceu, Ramona? Nu aveam o viață socială stră- 
lucită. De altfel, nici acum nu am. 

— Pentru că ești la fel de nesigură ca și mine. Eşti prea 
agitată, dar, chiar și atunci când ai emoții și turui, oamenii tot 
te plac. Te plac din clipa în care te întâlnesc. Cu mine nu se 
întâmplă așa. 

Îşi mușcă buza de jos. 

— Eu trebuie să fac eforturi mari. Singurul motiv pentru 
care m-a luat cineva în seamă, în liceu, a fost pentru că eram o 
fată rea. Fumam iarbă și mă îmbrăcam vulgar, iar tipii știau că, 
dacă mă invită să ieșim împreună, o să aibă parte de ceva acțiune. 

— 


— Păi, da. Și nu ai făcut nimic ca să schimbi asta. 

— Nu. Pentru că doream să mi se acorde atenție. Nu-mi păsa 
dacă era bună sau rea. Îmi plăcea să fiu luată în seamă. Sunt 
jalnică, așa-i? 

Îmi pare rău pentru ea. Poate că simt milă. Ramona este 
cea mai încrezătoare persoană pe care am întâlnit-o vreodată, 
dar, auzind-o acum, îmi vine să plâng. 

— Nu ești jalnică. 

— Ei, dar nici o bună prietenă nu sunt. Te invidiam mult, 
Grace. Eu am fost mereu cea care ieșea cu cei mai sexy tipi și 
îți cerea fie sfatul. Din senin, îmi zici că o să faci sex cu John 
Logan. Eram atât de invidioasă, că-mi venea să urlu. Și când 
treaba cu Logan s-a dus de râpă... 

În ochi i se citește vinovăția. 

— M-am simţit... ușurată. Și, probabil, satisfăcută. Apoi 
mi-a intrat în cap că, dacă m-aș combina cu el, pe mine în niciun 
caz nu m-ar respinge... și... i-am trimis mesajul. 

Iisuse! Am zis că Ramona nu este jalnică, dar m-am răzgândit. 

— Am fost proastă și egoistă. Îmi pare rău, Gracie. 

Mă imploră din priviri. 

— Mă ierţi? Te rog, putem s-o luăm de la capăt? 

lau o gură mare de cafea, privind-o pe Ramona pe deasu- 
pra paharului. ÎI pun pe masă și spun: 

— Nu pot chiar acum. 

— De ce nu? 

— Pentru că simt că avem nevoie de o pauză. Noi două am 
petrecut fiecare oră liberă împreună, încă din clasa întâi. 


Frustrarea mă cuprinde. 

— Dar acum suntem la universitate. Ar trebui să ne lărgim 
orizontul și să avem legături cu oameni noi. Sincer vorbind, nu 
pot să fac asta când tu ești lângă mine. 

— Putem să găsim prieteni noi împreună, protestează ea. 

— Ba nu. Singurele prietene noi pe care mi le-am făcut 
anul trecut au fost Jess și Maya, și nici măcar nu le plac. Am 
nevoie de spațiu. Nu pretind că noi două n-o să mai vorbim 
vreodată. Tu ai fost o parte foarte importantă din viața mea și 
nu sunt dispusă să arunc totul la gunoi din cauza unui mesaj 
idiot. Dar, pe de altă parte, nu poate fi la fel ca înainte. 

Ea tace. Își mușcă atât de tare buza de jos, încât mă sur- 
prinde că nu îi dă sângele. Simt că vrea să mă contrazică, să 
forțeze o împăcare, dar, pentru prima oară, Ramona ţine cont 
de părerea mea. Mă întreabă: 

— Putem măcar să ne trimitem mesaje sau, câteodată, să 
bem o cafea împreună? 

Pare o fetiță decepționată. După un moment de ezitare, dau 
din cap. 

— De acord. S-o luăm cătinel. 

Din nou, expresia ei se umple de speranță. 

— Ce zici dacă ne-am întâlni iar aici? 

Aprob din cap. Ramona e foarte ușurată. 

— N-o să regreți. Îți promit. N-o să te mai folosesc niciodată. 

Om trăi și-om vedea. Deocamdată am făcut toate concesi- 
ile pe care sunt dispusă să le fac. 

Ne îmbrățișăm scurt, stânjenite, apoi mă anunţă că trebuie 
să ajungă la curs. Eu sunt prea tristă ca să mă urnesc din loc, 
așa că pur și simplu rămân aici, amestecând absentă în cafea. 
Mă simt de parcă tocmai am rupt-o cu cineva. Într-un fel, e 
adevărat. 


-201- 


ELLE KENNEDY 


Nu am minţit-o; chiar am nevoie de o pauză. Anul trecut, 
Ramona m-a ţinut pe loc. Boboaca Grace era ca o pasăre în 
captivitate, care-și lua zborul doar când Ramona îi permitea să 
iasă din colivie. 

Ei bine, noua Grace o să zboare peste tot. 

Tristeţea din pieptul meu dispare, înlocuită de emoție. Deja 
mă simt de parcă zbor. Îmi place noua mea colegă de cameră, 
îmi plac cursurile de anul ăsta și aștept cu nerăbdare să încep 
să lucrez la postul de radio al campusului. Directorul postului 
e Morris, un tip din anul trei. Mi-a dat jobul de producător pe 
loc, când Daisy și cu mine am venit la el, la începutul săptămâ- 
nii. De lunea viitoare, o să lucrez la o emisiune găzduită de o 
echipă formată dintr-un student de la o frăție și o fată de la 
o altă organizație studențească. Daisy m-a avertizat că sunt 
„proşti ca noaptea”. Morris pare să fie de treabă. Pe deasupra, 
e teribil de sexy. Acest element nu mi-a scăpat când am făcut 
cunoștință. 

Clopoţelul de deasupra ușii sună tare și capul meu se răsu- 
ceşte involuntar către el, apoi imediat revine înapoi. Mă coco- 
șez pe scaun, sperând că părul o să-mi acopere chipul, ferindu-l 
de privirea nou-sosiților. 

În cafenea au intrat Logan și patru dintre prietenii lui. 

La naiba! 

Poate că n-o să mă observe. Aș putea s-o șterg înainte să 
mă vadă. 

Nu vreau să atrag atenţia, așa că nu mă ridic imediat. Logan 
și amicii lui se apropie de tejghea. Privirile clienților din cafenea 
se agaţă de fiecare mișcare de-a lor. Băieţii ăștia au schimbat 
imediat atmosfera. Toţi îi observă nu doar pentru că sunt ho- 
cheiști înalți și robuști. Este vorba de încrederea cu care pășesc, 

de înjurăturile în glumă pe care și le aruncă unul altuia, de zâm- 
betele degajate pe care le arborează. 

Știu că ar trebui să plec, dar nu-mi pot lua ochii de la 
Logan. Este atât de frumos! Desigur, acum îi văd doar spatele, 
dar este un spate foarte sexy. Îți dai seama imediat că John e 
sportiv. Picioarele lungi și mușchii tonifiați, care se reliefează 
sub pantalonii de trening și sub tricoul lui mulat, mă fac să 
salivez. Aș vrea atât de mult să-l ating. 

Aaah! Trebuie să încetez cu gândurile astea. A-l dori este 
periculos de aproape de a-l plăcea. Nu vreau s-o iau de la capăt. 

Brusc, Logan se îndepărtează de tejghea și vine spre mine. 

— Bună, frumoasa mea! 

Se strecoară pe scaunul din față și pune o brioșă cu cioco- 
lată pe masă. 

— Ți-am cumpărat o brioșă. 

Rahat! Probabil că m-a observat chiar când a intrat. 

— De ce? întreb bănuitoare, fără să-l salut. 

— Pentru că am vrut să-ți cumpăr ceva, dar aveai deja 
cafeaua. Prin urmare, am ales o brioșă. 

Ridic o sprânceană. 

— Încerci să-mi intri în graţii? 

— Da. Apropo, un joc de cuvinte! excelent... Grace. 

— Nu a fost cu intenție. Se întâmplă ca numele meu să fie 
un omonim. 

Ochii lui albaștri strălucesc. Îmi aruncă o privire înflăcărată. 

— Îmi place când îmi vorbeşti în omonime, glumește John. 

— Îm-hm. 

Îmi rețin râsetul. 


 Aluzie la prenumele lui Grace. În engleză, someone's good graces este echiva- 
lentul sintagmei „bunăvoința cuiva” sau „a intra în grațiile cuiva”. (N. red.) 

— Apreciez gestul tău, dar chiar crezi că mă câștigi cu o 
brioșă? 

— Nu-ţi face griji. O să-ţi cumpăr o cină întreagă când o 
să ieșim împreună. 

Îmi face cu ochiul. 

— Orice vrei din meniu. 

Să te ia naiba, Logan... 

— Că veni vorba, când o facem? 

Îl privesc bănuitoare. 

— Să facem ce? 

— Să ieșim împreună. Diseară sunt liber. De fapt, sunt 
liber în orice seară. Programul meu e foarte flexibil. 

Doamne, tipul ăsta este incorigibil! Și prea arătos. Maxila- 
rul lui puternic e umbrit de barbă, de parcă nu s-a ras de câteva 
zile. Tare aș vrea să-i ling bărbia. E prima dată când vreau să 
ling fața unui bărbat nebărbieriz. Ce se întâmplă cu mine? 

— Felicitări pentru programul tău foarte flexibil! mormăi 
eu. Dar tot nu ies cu tine. 

Logan rânjește. 

— Nu ieși diseară sau nu ieși în general? 

— Amândouă. 

Unul dintre prietenii lui ne întrerupe. 

— Eşti gata? îl întreabă tipul pe Logan, scoțând capacul 
paharului său cu cafea. 

— Pleacă, G! Am treabă aici. 

Prietenul lui chicotește, apoi se întoarce către mine. 

— Bună! Eu sunt Garrett. 

De parcă nu știu cine este. Garrett Graham este o legendă 
în universitatea asta, pentru Dumnezeu! În plus, arată incredibil. 

Atât de frumos, că roșeața mi se răspândește în obraji, în ciuda 
faptului că tipul nici măcar nu mă interesează. 

— Eu sunt Grace, îi răspund politicos. 

— Nu am vrut să vă întrerup. 

Se îndepărtează, cu un zâmbet abia reținut. 

— O să aştept afară, ca amicul meu să poată... hm... să-și 
termine treaba. 

— Nu-i nevoie. Am terminat. 

Împing scaunul în spate și mă ridic. 

— Ba categoric nu am terminat, mormăie Logan. 

Amuzat, Garrett se uită când la mine, când la prietenul lui. 

— În liceu am fost la un curs obligatoriu despre soluționarea 
conflictelor. Aveţi nevoie de un mediator? se oferă Garrett. 

Îmi iau cafeaua. 

— Stenograful care mă însoțește peste tot e în pauza de 
prânz. O să-ți fac eu rezumatul. Logan m-a invitat să ieșim, 
iar eu am rezolvat conflictul refuzându-l respectuos. Gata! Nu 
mai e nevoie de mediator. 

Garrett râde tare, ceea ce atrage atenţia celor din jur, inclu- 
siv a celor trei jucători de hochei rămași la tejghea, care se uită 
la noi. 

— Ce-i atât de amuzant? întreabă curios Dean. 

Mă vede și-mi zâmbește încântat. 

— Grace! A trecut un car de ani de când ne-am văzut ultima 
oară. Îmi place părul tău. 

Sunt mirată că-și aduce aminte cum mă cheamă. 

— Mulţumesc. 

Fac un pas spre ușă și zic: 

— Trebuie să plec. Ne mai vedem, Logan. La revedere, băieți! 

Aproape că am ajuns la ușă când îl aud strigând: 

— Ţi-ai uitat brioșa! 
— Ba nu, îi răspund eu, fără să mă întorc. 
Când ușa se închide în urma mea, îl aud râzând. 


— Uite ce să faci. Cumpără o sticlă cu vin, invită-l la tine. 
Asigură-te că pui vechile melodii ale lui Usher când tipul intră 
pe ușă. Apoi îţi scoţi hainele și... Ştii ce, drăguță? 

E vineri seara. Pace Drawson vorbește tărăgănat în mi- 
crofon. 

— Uită de vin și de Usher. Fii doar goală când apare el. Nu 
mă îndoiesc că va trece imediat la treabă. 

Evelyn Winthrop — colega lui Pace — îl aprobă: 

— Cu asta nu dai greș niciodată. Tipilor le place când ești 
goală pușcă. 

În intimitatea cabinei producătorului, mă străduiesc să nu 
vomit. Prin sticla care separă cabina mea de cea principală, îi 
văd pe Pace și pe Evelyn zâmbindu-și de parcă tocmai i-au 
oferit un sfat prețios boboacei care a sunat să ceară sfaturi de 
„seducție”. 

Este prima mea săptămână de muncă la postul de radio. 
Pentru a doua oară, asist la emisiunea „De ce ai nevoie?”, pre- 
zentată de Pace și de Evelyn. Până acum, sfaturile lor nu m-au 
dat pe spate, dar Daisy susține că emisiunea lor bisăptămânală 
atrage mai mulți ascultători decât toate celelalte emisiuni stu- 
denţeșşti la un loc. 

— În regulă. Următorul apel, anunță Evelyn. 

E rândul meu să preiau persoana care așteaptă la telefon și 
să-i fac legătura cu prezentatorii. Una dintre sarcinile mele 

este să triez apelurile, ca să mă asigur că cei care sună au între- 
bări adevărate și că nu sunt duși cu pluta. 

— Bună, ascultătorule! îl întâmpină Pace. Spune-ne de ce 
ai nevoie. 

Studentul care a așteptat la telefon trece direct la subiect. 

— Bună, Pace! Vreau să-ți aud părerea despre epilarea mas- 
culină. 

În scaunul său capitonat, băiatul îmbrăcat în tricou de 
rugby pufnește. 

— Omule, sunt total împotrivă. Toaletarea în zona de jos 
este pentru puicuţe și fătălăi. 

Evelyn intervine. 

— Nu sunt deloc de acord. 

În timp ce prezentatorii se ciondănesc despre avantajele și 
dezavantajele părului pubian masculin, îmi înăbuș râsul și mă 
concentrez să monitorizez timpul scurs. Fiecare apelant are 
maximum cinci minute la dispoziție. Tipul ăsta mai are încă 
patru minute. 

Privirea mea se îndreaptă către cealaltă fereastră a cabinei, 
unde Morris aranjează un vraf de CD-uri, în fața unui perete 
imens plin cu muzică. Raft după raft, conţine sute și sute de 
albume muzicale. E o imagine ciudată. Nu-mi amintesc când 
am ascultat ultima oară un CD. Am crezut că sunt demodate, 
precum casetele audio-video. Dar postul ăsta de radio e de 
modă veche. Și Morris la fel. A mărturisit că are în camera lui din 
cămin un pick-up și o mașină de scris rară, marca Underwood. 
În plus, stilul lui de a se îmbrăca e retro. Mi se pare al naibii de 
sexy. Pe jumătate hipster, pe jumătate artistic. Parțial de in- 
spirație punk, parțial de... Aș putea continua așa la nesfârșit. 
Găsești câte puţin din toate în stilul lui Morris. 

Se potriveşte cu personalitatea lui excentrică. ÎI știu doar 
de o săptămână, dar descopăr repede că Morris nu lasă să 
treacă nici măcar o oră fără să fie ironic, fără să facă o glumă 
deocheată sau cel puțin un calambur reușit. Pe deasupra, sunt 
aproape sigură că mă place. Indiciile sunt faptul că flirtează cu 
mine permanent și îmi face complimente. 

Cred că aș accepta dacă m-ar invita să ieșim împreună. Însă 
de fiecare dată când mă gândesc la această posibilitate, o parte 
din mine protestează și mă încurajează să ies cu Logan. Nu o 
să mint: faza cu brioșa a fost... încântătoare. Obraznică, desi- 
gur, dar adorabilă. După ce am plecat din cafenea, nu m-am 
putut abține să zâmbesc tot drumul până la cămin. 

Dar asta nu înseamnă că-i acord o a doua șansă. 

Mă uit iar în cabina principală și mă forțez să mă concen- 
trez asupra emisiunii. Pentru următoarele treizeci de minute, 
mă lupt al naibii de tare să nu râd, în timp ce ascult cum doi 
dintre cei mai tâmpi oameni de pe planetă le dau altora sfaturi. 
Dacă adunând coeficientele lor de inteligență se obține un nu- 
măr din două cifre, eu îmi mănânc pălăria. Metaforic, bineîn- 
teles, având în vedere că nu pot să port pălării. Pur și simplu 
nu-mi stă bine cu ele. 

Odată ce gazdele încheie emisiunea, trec la piesele rap pe 
care Morris mi le-a dat ca să umplem spațiul mort de emisie, 
cât timp se pregătește următorul DJ. Îl cheamă Kamal și este 
fan hip-hop. Pune la radio piese și formaţii underground, de 
care nu a auzit nimeni, inclusiv eu. 

Când ies din cabina mea și intru în sala principală, Morris 
se apropie de mine, zâmbind în colțul gurii. 

— L-ai auzit pe ăla cu epilatul? 

— Cum puteam să ratez așa ceva? A fost una dintre cele 
mai ridicole discuții pe care le-am auzit vreodată. 

Fac o pauză, apoi îi întorc zâmbetul. 

— Dar mi-a plăcut când Evelyn a spus că, dacă vrea să 
vadă „tufișuri”, să se apuce de alpinism sau de grădinărit. 

Morris râde și-și trece degetele prin păr, atrăgându-mi pri- 
virea către șuvițele sale negre, dezordonate. 

Arată foarte interesant. Piele aurie, păr negru ca abanosul, 
ochi căprui. Habar n-am despre originea lui. E posibil să fie 
asiatic. Probabil că are și elemente de... N-am idee. Ca și stilul 
lui de a se îmbrăca, trăsăturile lui sunt unice, și le găsesc incre- 
dibil de atrăgătoare. 

— Te holbezi la mine. 

Buzele lui zvâcnesc. 

— Am ceva între dinți? 

— Nu. 

Obrajii îmi ard. 

— Mă întrebam despre originea ta etnică. Scuză-mă. Nu 
trebuie să-mi răspunzi dacă nu vrei. 

Pare extrem de amuzat de întrebare. 

— Par o amestecătură, nu? Nu-ţi face griji. Mereu mi se 
pune întrebarea asta. Familia mea e o combinaţie de nații. 
Mama mea s-a născut în Zambia. Bunica mea era de culoare. 
Bunicul meu era un doctor caucazian, care conducea o clinică 
acolo. Tatăl meu este pe jumătate japonez, pe jumătate italian. 

— Uau! O grămadă de culturi. 

— Dar tu ce origini ai? 

— Nu la fel de interesante ca ale tale. Familia Ivers a fondat 
Massachusetts. Avem ceva rădăcini scoțiene și irlandeze, cred. 

Un chicot ascuţit se aude din spatele nostru. Când eu și 
Morris ne întoarcem într-acolo, îi vedem pe Pace și pe Evelyn 
giugiulindu-se lângă perete. În prima mea zi aici, am întrebat-o 
pe Evelyn de cât timp sunt împreună, iar ea s-a uitat la mine 
de parcă tocmai coborâsem dintr-o navă spațială, apoi m-a in- 
format că se giugiulesc doar la sediul postului, pentru că „să 
lucrezi la radio este foarte plictisitor”. 

În timp ce Morris și cu mine schimbăm priviri amuzate, 
Pace ne vede și zâmbește. 

— Hei, Morrison! strigă el, în vreme ce colega noastră 
blondă il sărută pe gât. E o petrecere la casa celor de la Sigma, 
diseară. Ted Grasu are un joc nou. Vrea să-l joci. Ar trebui să 
vii și tu, Gretchen, adaugă Pace. 

Aş vrea să-i zic că nu mă cheamă Gretchen, dar Pace nu ne 
mai dă atenţie, pentru că limba lui este în gura lui Evelyn, din 
nou. 

— De ce-ţi spune „Morrison” și cine naiba este Ted Grasu? 
întreb eu sec. 

Morris râde. 

— Îmi zice „Morzison” pentru că are impresia că așa mă 
cheamă, indiferent de câte ori îl corectez. lar Ted Grasu’ este 
unul dintre băieții din asociația studențească din care Pace 
face parte. Este un gamer înrăit. Avem un fel de rivalitate. Ori 
de câte ori unul dintre noi face rost de un joc nou, după ce se 
joacă, îl pasează celuilalt, ca să vedem cine obține cel mai bun 
scor. Ted este nemaipomenit. O să-l întâlneşti la petrecere, 
diseară. 

Pufnesc în râs. 


— Cine spune că Gretchen chiar merge la petrecere? 

— Morrison spune. A vrut s-o invite pe Gretchen să iasă 
împreună încă de când a cunoscut-o. 

Îmi zâmbește poznaș. Roșesc. 

— Deci o să avem o întâlnire în seara asta? întreb eu încet. 

— Dacă vrei. Dacă nu, o să fim doi prieteni care merg 
împreună la o petrecere. Morrison și Gretchen cuceresc lumea. 

Ridică dintr-o sprânceană. 

— Ce zici? Întâlnire sau amiciţie. Tu alegi. 

Văd chipul lui Logan în minte și ezit. Apoi mă enervez, 
pentru că Logan n-ar trebui să fie parte din ecuație. Noi nu 
suntem și nici nu am fost un cuplu. Iar Morris chiar este un tip 
de treabă. 

— Ce spui, Gretch? 

Vocea lui jucăușă mă face să râd. Mă uit în ochii lui negri, 
strălucitori, și-i răspund: 

— Întâlnire să fie. 

N-am niciun chef să merg la vreo petrecere în seara asta, 
dar Garrett mă informează că, dacă e/ trebuie să meargă, atunci 
și eu trebuie să merg, pentru că, așa cum mi-a zis: „Cei mai 
buni prieteni suferă împreună sau nu suferă deloc” 

I-am atras atenția, politicos, că am putea alege a doua opțiune, 
ceea ce mi-a atras o privire urâtă și un deget amenințător în- 
dreptat spre mine. 

Partea bună e că în seara asta el conduce, așa că voi putea 
bea câte ceva. Dar fără sex. Nu. Am o nouă regulă strictă des- 
pre cuplatul la petreceri și am de gând să o respect. Fără sex 
oral în toalete sau partide rapide în dormitoare necunoscute. 

În mod oficial, John Logan este disponibil pentru o relație 
serioasă. 

— Nu înțeleg de ce faci parte dintr-o asociaţie studențească, 
îi zice Hannah lui Garrett. Este evident că urăști să fii membru. 

Stă pe bancheta din spate, în Jeepul lui Garrett. Nu înțeleg 
regula aia care spune că locul din dreapta șoferului este destinat 
iubitei. Prin urmare m-am grăbit să mă aşez acolo. Dean și 

Tucker au plecat cu mașina lui Hollis, ceva mai devreme, așa 
că noi trei ne întâlnim cu ei la Casa Sigma. 

Sunt de acord cu ea. Garrett este membru în Sigma Tau, 
dar nu locuiește în casa asociației, nu participă la întâlniri și 
nici nu se întâlnește cu vreunul dintre „frați”, ca să se relaxeze 
împreună. Singura lui contribuție este că apare la petrecerile 
lor. Dar chiar și atunci nu stă mai mult de o oră. 

— Sunt acolo din oficiu, spune el, cu ochii la șosea. Au simțit 
nevoia să mă accepte, iar tata m-a obligat să depun jurământul. 

— Ia stai! Deci ai trecut prin procesul de inițiere’? întreabă 
Hannah. 

— Nu. Au vrut atât de tare să mă alătur lor — știi, pentru 
că sunt băiatul lui tata —, încât m-au lăsat în pace în săptă- 
mâna când ceilalți au depus jurământul. Urlau la mine când 
ceilalți aspiranți erau de față, mi-au ordonat să curăț baia cu 
periuța de dinți și alte porcării de genul ăsta, dar apoi unul 
dintre membri m-a luat deoparte și mi-a șoptit: „Cară-te, puș- 
tiule! Du-te și culcă-te niţel”. 

Hannah izbucnește în râs. 

— Uau! Corupție în sistemul grecesc! Sunt șocată. 

Garrett intră pe Calea Grecească. E înțesată de mașini. 
Sfârșim prin a parca la câteva case mai încolo de sediul aso- 
ciației Sigma și mergem pe jos până la clădirea masivă. Dean, 
Tucker și Hollis ne așteaptă pe peluză, pasându-și un joint. 

Dean mi-l întinde mie, eu trag adânc, umplându-mi plă- 
mânii, și apoi suflu un nor de fum în aerul cald al-nopții. 


2 În Statele Unite ale Americii, asociaţiile studențești masculine sunt în 
marea lor majoritate vestite pentru ritualurile umilitoare sau, uneori, chiar 
periculoase, în urma cărora noii membri sunt acceptați. (N. red.) 

— Ghici cine a venit, murmură Dean. Boboaca ta. Cred că 
acum este în anul doi. 

Pulsul mi se întețește. 

— Grace este aici? 

Dean aprobă din cap. 

— Da, dar... e însoțită. 

Ce mama naibii? Cine o însoțește? Sper să nu fie vreun 
bădăran betiv din Sigma, al cărui singur scop este să-i intre în 
chiloți. Nu plănuiam să mă bat în seara asta, dar dacă vreun 
nemernic slinos îndrăznește să se uite aiurea la Grace, o să 
plece de la petrecere pe o targă. 

Însă Dean se grăbeşte să mă liniștească. 

— Tipul e un hipster. Categoric nu face parte din Sigma. 

Dintr-odată, sunt nerăbdător să intru, așa că-mi zoresc prie- 
tenii către ușă. Garrett mă privește înveselit. 

— Să înțeleg că iar ai o treabă în seara asta? spune el, amuzat. 

O, da! 

Casa este mai aglomerată decât arena noastră în timpul unui 
meci pe teren propriu. N-o zăresc pe Grace când cercetez marea 
de chipuri. Dubstep-ul asurzitor care explodează din boxe tran- 
sformă orice conversaţie într-o imposibilitate. Îi fac semn lui 
Garrett că mă duc s-o caut pe Grace și apoi sunt înghiţit de 
mulțime, în timp ce îmi croiesc drum prin încăpere. 

Mai multe fete atrăgătoare îmi zâmbesc când trec pe lângă 
ele, dar nici măcar nu le bag în seamă. Pe Grace n-o găsesc 
nicăieri. Mă întreb dacă nu cumva Dean a scornit toată treaba. 
Grace la o întâlnire amoroasă, la o petrecere a unei asociații 
studențești — pare cam greu de crezut. 

Trec prin bucătărie și cercetez grupul mare de petrecăreți 
adunaţi în jurul insulei de granit. Nu e nici aici. Dar una dintre 
gagici se desprinde de restul turmei și se apropie de mine. 

— Logan, toarce ea, încolăcindu-și degetele în jurul bicep- 
şilor mei. 

Se apleacă spre mine. 

— Bună, Piper, mormăi eu. 

Sunt tentat s-o dau la o parte înainte ca buzele ei să-mi 
atingă obrajii. 

Piper Stevens este negreșit frumoasă, dar n-am uitat cam- 
pania ei de denigrare de pe Twitter, împotriva lui Grace. 

Mă sărută pe obraz. Apoi rămâne lipită de mine. Mâna ei 
e în continuare pe brațul meu. 

— Deci suntem în ultimul an, zice ea. Știi ce înseamnă asta? 

Nici măcar nu mă prefac că mă interesează ce-mi spune. 
Sunt ocupat s-o zăresc pe Grace. 

— Nu. Ce înseamnă? 

— Că nu mai avem timp. 

Buze calde îmi ating gâtul. Tresar și mă trag deoparte. 

Piper se încruntă. 

— Timp de trei ani ai făcut-o pe inabordabilul, mă acuză 
ea. Nu crezi că este timpul să ne dai ce vrem amândoi? 

Pufnesc. 

— Adică ce vrei tu, Piper. Ț i-am spus de o sută de ori că nu 
sunt interesat. 

Se îmbufnează. 

— Gândește-te ce bine o să fie. Toată ostilitatea asta repri- 
mată dintre noi... 

Se ridică pe vârfuri şi-mi șoptește în ureche: 

— O să fie exploziv. 

Îi desfac degetele de pe braţul meu. 

— E tentant, o mint eu. Dar nu, mersi. Dacă ești disperată, 
avem niște băieți noi în echipă. Cred că Hunter s-ar putea 
să-ți fie pe plac. 

Ochii ei aruncă flăcări. 

— Du-te-n mă-ta! Încerci să mă pasezi prietenilor tăi? 

— Nu te pasez, scumpo. Pur și simplu te informez. Pe cu- 
rând, Piper. 

Sunt sigur că se uită urât la mine în timp ce ies din bucătă- 
rie, dar nu-mi pasă niciun pic. Sunt sătul de avansurile ei con- 
stante și de faptul că refuză să accepte că nu sunt interesat deloc. 

Mă plimb din nou la etaj, verificând fiecare încăpere de 
două ori, înainte de a renunța. Poate că Grace este afară. E înă- 
bușitor în seara asta, așa că petrecerea se desfășoară atât afară, 
cât și înăuntru. Înseamnă că este timpul să-mi lărgesc perimetrul. 

Hotărăsc să încep în partea din față a casei. Când pășesc 
în salon, mă simt triumfător, căci o văd pe Grace pe scara în 
spirală. 

Este singură. Inima îmi bate mai repede când admir cum i 
se mulează pe fund materialul negru al fustei. Părul ei lung îi 
curge pe spate, ondulându-se ca o draperie aurie, la fiecare pas. 
La naiba! Se îndepărtează. 

Ajunge la al doilea etaj și dispare după colț. Trec la fapte. 


Fără să pierd nicio clipă, mă reped spre scări, după ea. 


Grace 


Intru în baie, mă spăl pe mâini și mă șterg cu un șervet 
New England Patriots, care mă face să zâmbesc. Vânzarea de 
obiecte legate de sporturi mi s-a părut întotdeauna o industrie 

profitabilă. Dacă trântești logoul unei echipe pe orice obiect 
obișnuit, milioane de oameni o să-l cumpere. 

Îmi verific reflexia în oglindă, satisfăcută să văd că, mulțu- 
mită cremei anti-încrețire, părul meu a făcut față umidității 
sufocante de pe Calea Grecească. Morris m-a luat de la cămin 
și, deși am trăncănit non-stop tot drumul până aici, nu am 
prea vorbit de când am intrat. Muzica este prea tare și Morris 
este prea preocupat de jocul pe care-l joacă în birou. Îndată ce 
am ajuns, Ted Grasu’ i-a ordonat lui Morris să se așeze pe 
canapea și i-a aruncat în mână un controller pentru jocuri. 

Nu mă deranjează. M-am distrat urmărindu-l pe Morris. 
A învins recordul lui Ted la fiecare nivel. De fiecare dată când 
o face, băieții din asociație ovaționează de parcă ar urmări un 
meci final din Super Bowl și îl huiduie pe Ted Grasu' pentru 
că pierde. Apropo: Ted Grasu’ nu e gras. 

Câteodată nu înțeleg deloc poreclele. 

leșind din baie, trăiesc o foarte acută senzație de déjà-vu. 
Doar că de data asta nu Logan iese afară din baie, și eu aștept 
în hol, ci invers. Când dau cu ochii de el, îmi scapă un chițăit 
de surprindere. Nu l-am mai văzut și nici n-am mai vorbit cu 
el de trei zile, de la întâmplarea cu brioșa. 

— Bună seara, frumoasa mea! 

Îmi zâmbeşte. 

— Îmi place mult fusta asta. 

Ochii lui albaștri îmi cercetează îndelung picioarele. O 
blestem în sinea mea pe Daisy pentru că m-a convins să port 
fustă scurtă în seara asta. Apoi mă blestem pe mine pentru că 
permit ca privirea lui senzuală să-mi stârnească o avalanșă de 
fumnicături fierbinţi, dintre care mare parte se adună între pi- 
cioarele mele. 

Oftez și-l întreb: 

— Ce faci aici? 

— Sunt la o petrecere. 

Îşi dă ochii peste cap. 

— De ce? Pe zine ce vânt te aduce pe-aici? 

Răspund printre dinți: 

— Sunt la o întâlnire. 

Mărturisirea mea nu-l tulbură câtuși de puțin. 

— Serios? Unde e partenerul tău? Ar trebui să ne faci cu- 
noștință. 

— Nici gând. 

Logan face un pas mai aproape și parfumul său picant mă 
înconjoară ca o ceață groasă. Trupul lui mare îmi domină spațiul 
personal. Umeri lați, picioare lungi și un piept atât de musculos, 
încât pot vedea fiecare mușchi întins sub tricou. Vreau să-mi 
strecor mâinile sub tricoul lui și să-mi plimb degetele pe-acolo. 
Şi apoi să le las să alunece în direcția opusă, să le strecor în pan- 
talonii lui și să-i cuprind... 

Termină! 

Încerc să-mi controlez respirația. După felul în care respi- 
rația lui se poticnește, îmi dau seama că Logan a observat 
schimbarea din corpul meu, mărirea pulsului. Tensiunea sexu- 
ală înfierbântă aerul dintre noi. 

— Cât timp ai de gând să te opui? 

Vocea lui este joasă. Plină de dorință. 

— Nu mă opun deloc. 

E un miracol cât de calm îi vorbesc, când inima îmi bubuie 


mai tare decât basul melodiei care răsună la parter. 

— 'Ți-am spus deja foarte clar că nu sunt interesată să ne 
întâlnim. Nici să repet ce-a fost între noi anul trecut. Ne-am 
simțit bine și atât. 

Netulburat de vorbele mele, se apropie și mai mult. Sun- 
tem atât de aproape, încât pot să-i simt căldura corpului. 

— Prin urmare nu mai ești deloc atrasă de mine? 

Nu răspund. Nu pot să răspund. Gâtlejul mi-e încleștat de 
dorință. 

— Eu încă sunt atras de Zine. 

Ochii lui arzători îmi mătură corpul. 

— De fapt, te vreau și mai mult. 

Îl înţeleg. Atracția pare de o mie de ori mai intensă. Este 
fierbinte, aprinsă și o simt cum pulsează adânc în pântecul 
meu. Privirea mea este lipită de gura lui, de rotunjimea senzuală 
a buzei sale de jos. Mi-e dor de sărutul lui. Mi-e dor de limba 
lui lacomă și de felul în care geme când o atinge pe a mea. 

Distanţă. Trebuie să mă îndepărtez, să mă înarmez împo- 
triva atracției sexuale palpabile și... fundul meu lovește pere- 
tele. La naiba! N-am unde să mă duc. N-am cum să fug de 
senzaţia asta care pare să mistuie tot oxigenul din jurul nostru. 

— Sărută-mă! 

Inima mea se zbate atât de violent, încât abia îi aud co- 
manda răgușită. Logan se apleacă, gura lui e la câțiva centimetri 
de a mea. Mă simt vrăjită de barba care-i umbrește maxilarul 
și de felul în care limba lui îi umezește buza de sus. Un sărut 
n-o să fie un capăt de lume, corect? Așa, voi putea să mi-l scot 
din cap. 

Logan întinde o mână spre fața mea. Degete aspre îmi 
ating obrazul. Tremur. 

— Sărută-mă, murmură el din nou. 

Îmi pierd controlul. Îi cuprind ceafa și-i apropii gura de a 
mea, sărutându-l de parcă sunt posedată. Când geme cu gura 
lipită de a mea, simt sunetul ăsta sugrumat până în clitoris. 
Doamne! Nu pot respira. Nu pot să mă concentrez decât la 
limba lui flămândă în gura mea și la bătăile rapide ale inimii 
mele. 

Se întinde și-mi prinde fundul. Își apasă bazinul de pânte- 
cul meu și își rotește coapsele. 

— Am visat la asta toată vara. 

Șoapta lui îmi încinge gâtul. Apoi Logan își lipește buzele 
acolo și îmi soarbe atât de tare pielea, încât îmi scapă un geamăt. 

Mă agăț de umerii lui masivi. Nu am putere să pun capăt. 
Îmi presară săruturi pe gât, până la buze, apoi își strecoară iar 
limba înăuntru. Coapsele lui continuă să se miște. La fel și ale 
mele. Îl doresc și o ştie. Geme ușor, apoi strecoară o mână sub 
fusta mea. Degetele lui îmi gâdilă coapsa, apropiindu-se tot 
mai mult de locul care cerșește atingerea lui. E atât de aproape. 
Vreau să-i ip să mă atingă odată, dar el nu se grăbeşte. Îmi mân- 
gâie coapsa cu degetul mare. Încet. Al naibii de încet. 

Se desprinde din sărut și se uită în ochii mei, în timp ce 
mâna lui se apropie mai mult de chiloţii mei. Degetele îi tre- 
mură. Respirația lui devine greoaie. 

Și apoi își retrage mâna. Are o expresie atât de chinuită, 
încât ai crede că a fost torturat trei zile la rând. 

— Nu! Fir-ar să fie! bombăne el. Nu asta am vrut. 

— C-ce? mă bâlbâi, încă amețită de săruturile care mi-au 
topit creierii. 

— Am vrut doar un sărut. Nu să ne-o tragem. 

Trage adânc aer în piept. 

— Chiar am vorbit serios zilele trecute. Vreau să te scot la 
o întâlnire. 

— Logan... 

Se aud pași dinspre scara interioară și Logan se retrage 
repede, cu ochii către trepte. 

Când Morris apare, inima îmi sare în piept. 

La naiba! 

Morris. Am uitat complet de Morris. 

— Aici erai, spune el, cu un zâmbet stânjenit. M-am temut 
că te-ai pierdut în drum spre baie. 

Respir adânc, silindu-mi inima să se potolească. Mă rog să 
nu par prea vinovată. Sau, mai rău, excitată. 

— A, nu, am găsit baia, răspund eu. Am dat peste... un 
prieten, când am ieșit. 

Nările lui Logan se umflă. 

— EI este Logan, adaug eu, apoi gesticulez către el. 

Partenerul meu îl salută cu un gest al capului pe tipul cu 
care tocmai aproape că mi-am tras-o. 

— Mă bucur să te cunosc. 

Apoi se uită la mine. 

— Eşti gata să mergem jos? 

Nu. 

Da. 

Nici nu mai știu. 

Ceea ce știu este că am venit la petrecerea asta cu Morris, 
care se întâmplă să fie un tip extraordinar, și nu-am de gând 
să-l abandonez pentru altcineva, indiferent cât de tentată aș fi 
s-o fac. 

Mă mărginesc la cel mai scurt contact vizual posibil cu 
Logan și îi șoptesc: 

— Ne vedem mai târziu. 

ÎI urmez pe Morris jos, pe scări, și mă silesc să nu mă uit 
peste umăr. 

Dar simt ochii lui Logan aţintiți asupra mea. 


22. 


Logan 


Este mare păcat că în ziua de azi nu mai există dueluri, 
pentru că, în clipa asta, aș fi gata să arunc o mănușă de piele în 
obrazul lui Morris Ruffolo, provocându-l la duel. 

Ce rahat de nume mai e și ăsta? Morris Ruffolo. Sunt foarte 
neîncrezător față de oamenii care au nume de familie drept 
prenume. „Ruffolo” e un nume italian? Tipul nu arăta ca un 
italian. 

Da, știu numele tipului care a însoțit-o pe Grace la petre- 
cerea de aseară. După ce ea m-a părăsit la etaj, am întrebat în 
jur și am aflat tot ce aveam nevoie să știu. Numele lui, ce repu- 
tație are și, bineînțeles, în ce cămin locuiește. Care se întâmplă 
să fie și al meu. 

Tocmai am bătut la ușa lui, dar nu se grăbește să răspundă. 
Știu că este cineva înăuntru, căci aud sunetul înfandat al unui 
televizor. 

Bat a doua oară și o voce iritată strigă: 

— O secundă! 

Este acasă. Foarte bine! Aș vrea să rezolv treaba asta cât 
mai repede, ca să mă pot bucura de restul zilei de sâmbătă. 

Când deschide ușa și mă găsește stând acolo, o încruntă- 
tură adâncă îi strâmbă gura. 

— Ce vrei? 

Mă întrebam dacă Grace i-o fi spus despre sărut, iar ostili- 
tatea lui vizibilă e un răspuns. 

— Am venit aici să-mi declar intențiile față de Grace, îl 
anunț eu. 

— Da? Ce gest onorabil! mârâie Morris. Dar cu adevărat 
onorabil ar fi fost să nu te mozolești cu partenera mea, aseară. 

Oftez, plin de remușcări. 

— Ăsta este celălalt motiv pentru care sunt aici. Să-mi cer 
scuze. 

În ciuda încruntării lui permanente, deschide ușa mai mult. 
Fără tragere de inimă, face un pas înapoi — o invitație de a 
intra. Îl urmez înăuntru, aruncând o privire rapidă prin camera 
dezordonată, înainte de a trece la subiect. 

— Îmi pare rău că m-am băgat peste tine, la întâlnire. E o 
încălcare urâtă a codului masculin. Ca să mă revanșez, te las să 
mă pocnești o dată, fără să ripostez. Dar ai grijă să nu te apro- 
pii de nasul meu, pentru că l-am spart pe nenorocitul ăsta de 
prea multe ori și mi-e teamă că, într-o bună zi, n-o să se mai 
vindece ca lumea. 

Morris râde neîncrezător. 

— Omule, doar nu vorbești serios. 

— Ba da. 

Mă proțăpesc pe picioare. 

— Dă-i drumul! Îți promit că n-o să-ți răspund la lovitură. 

Morris clatină din cap. Pare amuzat și iritat deopotrivă. 

— Nu, mulțumesc. Nu vreau. Acum spune ce ai de spus și 
cară-te. 

— Cum dorești. Oferta asta a fost o ocazie unică. 

Ridic din umeri. 

— OK. Ar trebui să știi că, atât timp cât tu și Grace nu 
aveţi o relaţie exclusivă, o să tot încerc să o recuceresc. 

Mă cuprinde regretul și vocea îmi tremură puțin. 

— Ne-am combinat în aprilie, anul trecut, și am dat-o în 
bară destul de rău... 

— Mi-a povestit. 

— Serios? 

Morris aprobă. 

— Aseară, când ne-am întors de la petrecere. Nu a oferit 
multe detalii, dar a spus destul de clar că ai feștelit-o rău de tot. 

— Da, spun eu, abătut. Dar o să mă revanșez. Știu că pro- 
babil nu asta vrei să auzi, dar m-am gândit că ar trebui să te 
previn, pentru că s-ar putea să mă mai vezi de multe ori. Știi, 
în caz că mai ieși cu Grace. 

Ridic o sprânceană. 

— O să mai ieşiţi împreună? 

— Poate că da. Poate că nu. 

E rândul lui să ridice o sprânceană. 

— Oricum, nu este treaba ta. 

— Corect. 

Îmi vâr mâinile în buzunar. 

— Cam asta am vrut să-ţi spun. Sper că nu-mi porți pică 
pentru ce s-a întâmplat aseară. N-am avut intenția de a o să- 
ruta. Pur și simplu s-a întâmplat și... La naiba! Joci Mob Boss? 

Privirea mea aterizează pe imaginea de pe televizorul mon- 
tat pe peretele din fața patului. Morris a pus jocul în szand-y. 

Mă priveşte bănuitor. 

— Ştii jocul? Nimeni dintre tipii cărora le-am vorbit des- 
pre el nu a auzit de Mob Boss. 

Mă îndrept către comoda aflată sub televizor și mă uit la 
carcasa jocului. Da, îl am și eu. 

— Omule, sunt mort după jocul ăsta, îi spun eu. Unul din- 
tre coechipierii mei m-a făcut dependent de el. ÎI cheamă 
Fitzy. Ei, de fapt numele lui este Colin Fitzgerald, dar noi îi 
spunem Fitzy. Joacă o grămadă de chestii ciudate, de care ni- 
meni n-are habar că există. Face review-uri pentru jocuri și le 
postează pe blogul Universității Briar... 

— Faci mişto de mine? exclamă Morris. Îl cunoşti pe F 
Gerald? Eu sunt obsedat de review-urile lui. Ia stai... E coecbi- 
pierul tău? 

— Da. Fitzy folosește un pseudonim când scrie pentru 
blog. Nu vrea ca fetele să știe că e un mare tocilar. 

Zâmbesc. 

— Ca jucători de hochei, avem o anumită reputație pe care 
trebuie să o păstrăm. 

Morris clatină din cap, cu stupoare. 

— Nu pot să cred că ești prieten cu F. Gerald. E o legendă 
în comunitatea gamer-ilor... 

Se oprește din trăncănit și discuția noastră surprinzător de 
animată ajunge la capăt, înlocuită de o tăcere stânjenitoare. 
Oftând, arăt către ecran și-l sfătuiesc: 

— Păstrează-ți muniţie. 

Mijeşte ochii. 

— Poftim? 


— Așa-i că nu reușești să treci de nivelul ăsta? 

Plin de lehamite, Morris dă aprobator din cap. Încep să-i 
explic. 

— Şi mie mi s-a întâmplat același lucru. Ajungeam până la 
capăt, dar după aia nu puteam să-l ucid pe Don Angelo pentru 
că nu mai aveam muniţie, iar în depozit nu există cutii cu 
muniție. Există un briceag pe chei. a-l și folosește-l pe gărzile 
de corp ale lui Angelo, apoi, când ajungi la magazie, scoate de 
la naftalină kalașnikovul. S-ar putea să mori primele dăți, dar 
în cele din urmă o să te obișnuiești să ucizi cu cuțitul. Crede-mă! 

— Briceagul, spune Morris, neîncrezător. 

— Crede-mă! insist eu. Vrei să joc în locul tău? 

— Fugi de-aici! O să joc singur. 

Pune mâna pe controller, apoi oftează și se uită la mine. 

— Deci unde ziceai că este briceagul? 

Mă așez lângă el. 

— Bun, este ascuns în colțul șantierului naval, lângă biroul 
comandantului de port. Mergi într-acolo și ţi-l arăt când ajungi. 

Morris apasă butonul de restart. 


Grace 


Primul lucru pe care-l fac după ce ies de la cursuri, luni 
seară, este să-i trimit un foarte scurt mesaj lui John Logan. 

Eu: Eşti acasă? 

EI: Da. 

Eu: Trimite-mi adresa. Vin la tine. 

Trece aproape un minut înainte să răspundă. 

El: Și dacă n-am chef de vizitatori? 

Eu: Pe bune? După ce ai avut „atâta treabă” cu mine, chiar o 
să refuzi? 

Următorul lui mesaj apare într-o clipă. Mi-a trimis adresa. 

Ha! Știam eu. 

Pe urmă comand un taxi. În mod normal, nu mă deran- 
jează să merg treizeci de minute pe jos până în Hastings, dar 
mi-e teamă că, dacă las să treacă jumătate de oră, furia mea va 
ajunge la un nivel înfricoșător. Da. Sunt supărată. Și iritată. Și 
complet stupefiată. Știu că Morris nu a fost încântat de ceea ce 
s-a întâmplat la petrecerea din Casa Sigma, dar nu mi-a dat 
niciun indiciu că ar fi un motiv să-și piardă interesul față de 
mine. Dimpotrivă, a părut incredibil de înțelegător când i-am 
explicat povestea mea cu Logan, în drum spre casă. 

Tocmai de aceea, lucrul care s-a întâmplat e de o sută de ori 
mai surprinzător. 

Mă foiesc nerăbdătoare în timpul călătoriei de cinci minute, 
cu taxiul. Când ajungem la destinaţie, îi întind o bancnotă de 
zece dolari șoferului și deschid portiera din spate înainte ca 
mașina să se oprească de-a binelea. Este prima mea vizită la 
casa lui Logan. Nu stau să analizez în amănunt cum arată 
locul. O pajiște îngrijită, o verandă albă și o ușă în care bat 
imediat, cu pumnul. 

Dean deschide ușa. Poartă doar un șort de baschet. Părul 
blond, ciufulit, îi stă în toate direcțiile. 

Mă salută surprins. 

Strâng din dinți și îl anunț: 

— Am venit să-l văd pe Logan. 

Mă invită să intru, apoi îmi arată scara din stânga noastră. 

— E în camera lui. A doua ușă, pe dreapta. 

— Mulţumesc. 

Cam la asta se rezumă conversaţia noastră. Nu întreabă mo- 
tivul vizitei mele și eu nu-i ofer vreo explicație. Pur și simplu 
urc treptele, spre camera lui Logan. 

Ușa este larg deschisă. ÎI văd pe Logan. Stă întins pe patul 
dublu, cu genunchii ridicați și cu o carte deschisă sprijinită pe 
ei. Fruntea îi este plină de cute și pare foarte concentrat. Pri- 
virea lui se mută iute spre ușă când îmi aude pașii. 

— Rahat! Ai ajuns repede. 

Aruncă deoparte cartea şi sare în picioare. 

Intru în cameră și închid ușa după mine. Am nevoie de 
intimitate pentru scandalul pe care am de gând să-l fac. 

— Ce se întâmplă cu tine? spun eu, în loc de salut. Te-ai dus 
la căminul lui Morris ca să-ți declari „intențiile”? 

Îmi oferă un zâmbet slab. 

— Bineînţeles. E un gest nobil și trebuia să-l fac. Nu pot să 
umblu după iubita unui tip fără să-l anunț. 

— Nu sunt iubita lui. Am fost la o singură întâlnire. Iar 
acum n-o să fiu niciodată iubita /ui, pentru că nu mai vrea să 
iasă cu mine. 

— Ce dracu? 

Logan pare uimit. 

— Mă dezamăgește omul. Îl credeam mai competitiv. 

— Serios? Te prefaci că ești surprins? Tipul refuză să se mai 
vadă cu mine pentru că tu, ca un măgar, i-ai zis că nu poate. 

Mirarea îi umple ochii. 

— Nu, nu i-am zis așa ceva. 

— Ba da. 

— Asta ţi-a spus el? întreabă Logan. 

— Nu a folosit exprimarea asta, dar ideea e aceeași. 

at Înţeleg. Ce a zis, mai exact? 

Strâng atât de tare din dinți, că mă doare maxilarul. 
T — A spus că se retrage pentru că nu vrea să se bage într-un 
lucru atât de complicat. I-am spus că nu este nimic complicat, 
având în vedere că tu și eu nu suntem împreună. 

Supărarea mea crește. 

— Apoi el a insistat că trebuie să-ți mai dau o șansă, pentru 
că ești... 

Citez cuvintele lui Morris: 

— ... „Un tip de treabă, care merită încă o șansă”. 

Logan rânjeşte. Împung aerul cu arătătorul. 

— Nu te hlizi! Evident că tu i-ai pus cuvintele astea în 
gură. Mi-a spus că voi doi sunteți o „familie”. Ce naiba vrea să 
însemne asta? 

Sentimentul ciudat pe care l-am trăit în timpul conversației 
mele cu Morris apare din nou, făcându-mă să mă plimb de 
colo colo prin cameră. 

— Ce i-ai spus, Logan? L-ai spălat pe creier? Cum adică 
sunteți o „familie”? Nici măcar nu vă cunoaşteţi! 

Logan râde. Mă întorc și-i arunc o căutătură urâtă. 

— Vorbește despre coaliția pe care am creat-o în Mob Boss. 
E un joc pe computer, în care jucătorii sunt capi de clanuri ma- 
fiote și se luptă cu alți șefi mafioți, pentru teritoriu, escrocherii 
și așa mai departe. L-am jucat când am fost la Morris și am 
stat în camera lui până la patru dimineața. Vorbesc serios. A 
fost palpitant. 

Ridică din umeri. 

— Noi suntem Lorris, sindicatul crimei. 

Rămân cu gura căscată. 

Dumnezeule! 

Lorris? Adică Logan și Morris? Și-au unit numele, à /a 
Brangelina? 

— Ce se întâmplă? izbucnesc eu. Aţi devenit cei mai buni 
prieten? 

— Este un tip mişto. De fapt, pentru că a renunțat la întâl- 
nirile cu tine, Morris este și mai mişto. Nu eu l-am rugat s-o 
facă, dar e clar că a priceput ceea ce tu refuzi să accepți. 

— Da? Ce anume? mormăi eu. 

— Că noi doi suntem perfecţi unul pentru celălalt. 

Fără cuvinte. Nu există cuvinte pentru a descrie ceea ce simt 
acum. Oroare, poate? Nebunie curată? Nu se pune problema 
că aș fi îndrăgostită lulea de Morris, dar, dacă aș fi știut că 
sărutul cu Logan, la petrecere, o să aibă drept rezultat... chestia 
asta, mi-aș fi pus căluș. 

Trag adânc aer în piept, să mă liniștesc. 

— M-ai folosit, îi amintesc eu. 

Chipul lui exprimă părerea de rău. 

— Neintenţionat. Încerc să-mi iau revanșa. 

— Cum? Invitându-mă în oraș? Cumpărându-mi brioșe și 
sărutându-mă la petreceri? 

Sunt atât de epuizată emoțional, încât cu greu pot să gân- 
desc coerent. 

— Nici măcar nu sunt convinsă că tu chiar mă placi, Logan. 
Toată tărășenia asta pare să aibă legătură cu orgoliul tău. M-ai 
căutat din nou, după prima seară, doar pentru că nu puteai 
accepta că nu am avut orgasm. Și la petrecere, când ai aflat că 
am venit cu altcineva, te-ai dat peste cap ca să mă 'revendici, să 
faci un fel de declarație că-ți aparțin. Purtarea ta dă de înțeles 
că mândria ta a fost rănită, nu că ai avea sentimente adevărate 
pentru mine. 

— Nu este adevărat, mă contrazice el, cu voce răgușită. Dar 
seara în care am venit la cantină? Cum anume a profitat orgo- 
liul meu atunci? Te plac, Grace. 

— De ce? îl provoc eu. De ce mă placi? 

— Pentru că... 

Își trece o mână prin păr. 

— Pentru că ești nostimă. Eşti deşteaptă. Mă faci să râd. Și 
e de ajuns să mă uit la tine ca să mă excit. 

Îmi înăbuș râsetul. 

— Şi ce altceva? 

Jena îi colorează obrajii. 

— Nu sunt sigur. Nu ne cunoaștem foarte bine, dar îmi 
place tot ce ştiu despre tine. Și vreau să aflu totul. 

Vorbele astea sună foarte sincer, dar tot nu am încredere în 
el. Îmi aduc aminte de Grace cea rănită și umilită, care aproape 
că a făcut sex cu el în aprilie. Care i-a spus că este virgină și apoi 
l-a văzut fugind din patul ei. Care a stat acolo, goală, în timp 
ce el spunea că nu poate să facă sex cu ea pentru că încă avea 
sentimente față de altcineva. 

Parcă simțind că mă îndoiesc, adaugă repede, cu voce rugă- 
toare: 

— Mai dă-mi o șansă! Lasă-mă să-ți dovedesc că nu sunt 
egoist. 

Ezit. 

— Te rog. Spune-mi ce vrei ca să ieși cu mine și o să fac... 
O să fac orice. 

Sună interesant. 

Nu sunt genul de fată care sare cu capul înainte. Nu pot 
ignora vocea cinică din capul meu, care mă previne că intențiile 
lui s-ar putea să nu fie cinstite. Pe de altă parte, nu pot să spun 

„nu” din nou, pentru că o altă parte din mine, cea căreia îi place 
să petreacă timp cu tipul ăsta, vrea să spun „da” 

La naiba! Poate că trebuie să-l las să-mi dovedească. Poate 
că am nevoie să-mi arate cât de serioasă este dorința lui să ne 
vedem. O idee mă frământă. Una nebunească: dacă Logan nu 
poate depăși câteva obstacole simple, atunci nu merită o nouă 
șansă. 

— Faci orice? spun eu, încet. 

Ochii lui albaștri strălucesc hotărâți. 

— Orice, frumoasa mea. Absolut orice. 


23. 


Logan 


— Ce rimează cu „nesimțit”? 

Bat cu pixul în masa de bucătărie, frustrat la culme de sar- 
cina asta. N-aș fi crezut că e așa de greu să găsești rime. 

Garrett taie o ceapă, pe masă. 

— „Simţit”, spune el, vrând să ajute. 

— Bravo, G! O să mă asigur să rimez nesimzit cu simțit. 
Eşti tare deștept. 

De cealaltă parte a bucătăriei, Tucker termină de încărcat 
mașina de spălat vase și se întoarce încruntat spre mine. 

— Ce naiba faci acolo? Mâzgălești pe caietul ăla de o oră. 

— Scriu o poezie de dragoste, îi răspund, fără să mă gândesc. 

Apoi strâng din buze, realizându-mi greșeala. 

O tăcere mortală se așterne în bucătărie. 

Garrett și Tucker schimbă o privire. Una extrem de lungă. 
Apoi, perfect sincronizate, capetele lor se rotesc în direcția mea 
și se uită la mine de parcă am scăpat dintr-o instituţie pentru 
bolnavii mintal. Poate că așa e. La urma urmei, în momentul 

ăsta scriu de bunăvoie o poezie. Și nici măcar nu este cea mai 
țicnită sarcină de pe lista pe care mi-a dat-o Grace. 

Aţi auzit bine. Am spus-o. Lista. Răsfățata asta mică mi-a 
trimis nu una, nu două, ci șase sarcini de îndeplinit înainte să 
accepte o întâlnire cu mine. Sau poate că gesturi este mai bine 
spus. 

Cu toate astea, înțeleg. Nu crede că am intenții serioase și îi 
este teamă că o s-o dau din nou în bară. Crede, probabil, că lista 
ei o să mă sperie și că n-o să ajungem la partea cu întâlnirea. 

Dar se înșală. Nu mă sperie șase gesturi romantice amărâte. 
Unele dintre ele vor fi grele, adevărat, dar sunt descurcăreț. 
Dacă pot să reconstruiesc motorul unui Camaro '69 folosind 
doar piesele găsite în mizerabilul cimitir de fiare vechi din 
Munsen, atunci cu siguranță pot scrie o poezie siropoasă și pot 
să produc „un colaj frumos, cu trăsăturile de caracter ale lui 
Grace pe care le găsesc cele mai fermecătoare” 

— Am o întrebare, începe Garrett. 

— Numai una? se miră Tuck. Eu am o grămadă. 

Oftez și pun pixul jos. 

— Haide! Descărcați-vă! 

Garrett își încrucișează brațele la piept. 

— Faci chestia asta pentru o tipă, corect? Dacă scrii poezii 
doar ca să te distrezi, e de-a dreptul ciudat. 

— O fac pentru Grace, răspund eu printre dinți. 

Prietenul meu cel mai bun dă din cap, solemn. 

Apoi izbucnește într-un râs nebun. Idiotul! Mă încrunt când 
spatele lui lat se zguduie la fiecare hohot de râs. Reușește să-și 
scoată telefonul din buzunar și începe să scrie un mesaj. 

— Ce faci? întreb eu. 

— Îi scriu lui Wellsy. Trebuie să afle ce faci. 

— Te urăsc. 

Sunt atât de absorbit de discuția cu Garrett, încât nu observ 
ce face Tucker decât când este prea târziu. Ia caietul de pe 
masă, îl studiază și începe să răcnească. 

— Sfinte Sisoe! G, tipul ăsta rimează Zică/os cu Cutlass. 

— Cutlass? şuieră Garrett, printre hohote. Adică sabia aia 
mică? 

— Nu. Modelul de mașină, mârâi eu. Am comparat buzele 
lui Grace cu un Cutlass roșu-cireașă, pe care l-am reparat când 
eram puști. Ca să zic așa, m-am inspirat din propria experiență. 

Tucker clatină din cap, exasperat. 

— Trebuia să le compari cu cirese, prostovane. 

Are dreptate. Așa ar fi trebuit. Sunt un poet groaznic, îmi 
dau seama de asta. 

— Hei! exclam eu, cuprins de inspirație. Ce-ar fi dacă aș 
fura cuvintele din cântecul Grazie Divină? Aș putea să scriu... 
ăăă... „Minunata Grace.” 

— Da, glumește Garrett. Aur curat! Minunata Grace. 

Mă gândesc la continuarea poeziei. 

— Ce dulce este... 

— Fundul tău, contribuie Tucker. 

Garrett pufnește. 

— Minţi excepționale la lucru. Minunata Grace, al ei fund 
dulce îmi place. 

Continuă să scrie mesajul. 

— Încetează să-i transcrii conversaţia noastră lui Hannah! 
bombăn eu. Frații sunt mai importanți decât parașutele, amice. 

— Dacă o mai numești pe prietena mea parașută o dată, 
n-o să mai ai un frate. 

Tucker chicotește. 

— Deci de ce scrii poezii pentru gagica asta? 

— Pentru că încerc s-o recuceresc. Poezia e una dintre cerin- 
tele ei. 

Informaţia atrage atenţia lui Garrett. Mă întreabă: 

— Care sunt celelalte cerințe? 

— Nu te privește. 

— Ce pot să spun? Dacă faci măcar jumate dintre sarcini 
la fel de bine ca poezia asta, atunci o s-o cucerești imediat! 

Îi arăt degetul mijlociu. 

— Nu-ţi apreciez sarcasmul. 

Smulg caietul din mâna lui Tucker și mă îndrept către ușă. 

— Data viitoare când aveți nevoie să vă puneţi bine pe 
lângă prietenele voastre, să nu-mi cereți ajutorul, tâmpiţilor! 

Râsetul lor sălbatic răsună pe tot etajul. Intru în camera mea 
și trântesc ușa. Următoarea oră o petrec tastând la laptopul 
meu cea mai jalnică poezie din lume. Iisuse! Am muncit mai 
mult la poezia asta nenorocită decât la cursurile mele. Mai am 
de citit încă cincizeci de pagini din cursul de economie și de 
făcut un plan de marketing. Când colo, ce fac eu? Scriu poezii. 

Îi trimit un mesaj lui Grace. 

Eu: Care-i adresa ta de e-mail? 

Răspunde aproape instantaneu: Grace_Ivers?gmail. com. 

Eu: Își trimit ceva. 

De data asta, durează un timp să răspundă. Patruzeci și 
cinci de minute, mai exact. Am terminat de citit treizeci de 
pagini din cursul meu, când mobilul meu bâzâie. 

Ea: Să nu renunţi la slujba ta cu normă întreagă, Domnule Poet! 

Eu: Hei, nu ai zis că e obligatoriu ca poezia să fie BUNĂ 

Ea: Așa e. Ai nota 5. De-abia aştept să văd colajul. 

Eu: Ce zici dacă aș adăuga niște sclipici și poze cu scula mea? 

Ea: Dacă văd vreo poză cu scule pe colajul ăla, o fotocopiez şi o 
trimit la centrul studentesc. 

Eu: Ar fi o idee proastă. Le-ai provoca ălora de acolo un com- 
plex de inferioritate. 

Ea: Sau le-aș gâdila orgoliul. 

Zâmbind, tastez repede un alt mesaj: O să capăt întâlnirea 
aia, frumoaso. 

O mare pauză, apoi primesc un alt SMS: Baftă cu sarcina 
nr. 6! 

Încearcă să se joace cu mintea mea. Ha! Grace Ivers îmi 
subestimează atât tenacitatea, cât și resursele. 

Dar o să afle repede cum stă treaba. 


Grace 


Râd de una singură în timp ce stau la biroul meu și citesc 
poezia groaznică pe care Logan mi-a trimis-o pe e-mail. Com- 
paraţiile lui mă amuză — majoritatea implică mașini sau 
hochei —, iar rimele sunt proaste. 

Doamne, e oribilă! 

Cu toate astea, inima mea saltă de fericire. 

— Ce-i atât de nostim? 

Daisy se întoarce după o emisiune de o oră, pe care o pre- 
zintă la postul de radio. Poartă jeanși rupți, un tricou foarte 
scurt și mulat și pantofi Doc Martens, doar că bretonul ei este 
mov. Trebuie că l-a vopsit cât timp am fost la cursuri. Azi-di- 
mineață, când am plecat din cameră, era încă roz. 


-238- 


GREȘEALA 


— Îmi place noua culoare, îi spun eu. 

— Mulţumesc. Acum arată-mi de ce te hlizești. 

Vine în spatele meu și se zgâiește la ecran. 

— Te uiţi la filmulețul ăla cu puiul de koala, pe care Morris 
l-a trimis tuturor adineauri? A fost absolut adora... Odă lui 
Grace? chițăie ea, consternată. O, Doamne! Ce-i asta? 

Presupun că o fată mai de treabă decât mine ar fi micșorat 
fereastra, ca Daisy să nu poată citi poezia lui Logan, dar eu o 
las afișată. Este mult prea comică să nu fie împărtășită. 

Râsul ei răsună în toată camera în timp ce citește poezia. 

— Aoleu! E un dezastru. Dar apreciez că folosește la greu 
termeni din hochei. 

Daisy îmi ridică o șuviță de păr și o analizează. 

— Chiar că seamănă mult cu nuanţa vechiului echipament 
al echipei Bruins, cel din anii șaizeci. 

Casc gura la ea. 

— Cum Dumnezeu știi cum arăta echipamentul ăla? 

— Fratele meu are unul. 

Zâmbește. 

— Obișnuiam să merg la toate meciurile lui din liceu. 
Vrând-nevrând, am devenit o fană a hocheiului. Acum frate-miu 
joacă pentru Dakota de Nord. Mă mir că părinții nu ne-au dez- 
moștenit pe amândoi, fiindcă am respins aproape tot ce are 
legătură cu Sudul și ne-am mutat în Nord cu prima ocazie. 

Se uită iar la ecran. 

— Deci ai un admirator secret? întreabă Daisy. 

— Admirator, da. Însă nu unul secret. Îl ştii pe Logan, tipul 
ăla despre care ţi-am povestit? 

— Jucătorul de hochei? 

Aprob din cap. 

— ÎI fac să transpire puțin, înainte să accept să ieşim împreună. 

Daisy pare intrigată. 

— Adică? 

— Păi, de exemplu, poezia asta. Și... 

Dau din umeri, iau telefonul și îi arăt mesajul pe care i l-am 
trimis lui Logan aseară. Cel care conţine cea mai absurdă listă 
pe care am scris-o vreodată. 

Colega mea de cameră ia telefonul. Când a terminat de citit, 
râde și mai tare. 

— Doamne! E o nebunie. Trandafiri a/bastri? Chiar există? 

Chicotesc răutăcios. 

— Nu unii naturali. Și nici nu se găsesc la florăria din 
Hastings. Dar ar putea comanda unii din Boston. 

— Eşti o fată rea, rea de tot, mă acuză ea, cu un zâmbet 
larg. Îmi place la nebunie. Câte sarcini a făcut până acum? 

— Doar poezia. 

— Nu-mi vine să cred că o face. 

Se aruncă pe patul ei, apoi se încruntă și se uită la saltea. 

— Mi-ai făcut patul? 

— Da. 

Sunt spăsită, dar ea nu pare supărată. Am avertizat-o că ten- 
dințele mele obsesiv-compulsive ar putea apărea câteodată. Până 
acum, Daisy nu a reacționat aiurea când mi s-a întâmplat. Sin- 
gurele chestii care Daisy nu acceptă să fie atinse sunt pantofii 
și lista ei cu muzică de pe iTunes. 

— Păi, nu mi-ai împăturit rufele aduse de la spălat? 

Se preface că icnește, scandalizată. 

— Ce naiba, Grace? Am crezut că suntem prietene. 

Scot limba la ea. 

— Nu sunt servitoarea ta. Împăturește-ți rufele singură. 

Ochii lui Daisy strălucesc. 

— Așadar zici că suporţi să te uiţi la coșul plin ochi cu rufe 
proaspăt scoase din uscător — arată către coșul cu pricina —, 
dar nu ești câtuși de puţin tentată să le împăturești? Atâtea 
cămăși care se mototolesc în timp ce noi vorbim... Ciorapi 
desperecheați... care-și caută perechea... 

— Hai să-ți împăturim rufele. 

Râde nestăpânit. 

— Așa mă gândeam și eu. 


24. 


Logan 


Trece o săptămână întreagă înainte să pot bifa încă un lucru 
de pe listă. Până acum am rezolvat patru din șase, dar ultimele 
două sunt al naibii de greu de rezolvat. 

Îmi strofoc creierii pentru cerința 6, iar 5 este de-a dreptul 
imposibilă. Am căutat peste tot, m-am gândit chiar să-l cumpăr 
on-line, dar e mult mai scump decât am crezut. 

E marți după-masă. Sunt cu Garrett şi cu Justin, un amic 
de-al nostru. Ne ducem să le luăm pe Hannah, pe Allie și pe 
prietena lui Justin, Stella, din corpul de clădire al Facultății de 
Teatru. Apoi mergem toți cu mașina la Hastings, să luăm prân- 
zul. Dar când intrăm în sala spațioasă unde am stabilit să le 
întâlnim, îmi pică fața și planurile noastre se schimbă. 

— Sfinte Sisoe! Aia e o sofa tapițată cu catifea roșie? 

Băieții schimbă o privire. 

— Ăăă... da, spune Justin. De ce? 

Mă grăbesc să ajung pe scenă. Fetele nu au ajuns încă. Tre- 
buie să acţionez repede. 

— Pentru Dumnezeu! Veniți aici! le strig peste umăr. 

Până ajung ei pe scenă, deja mi-am scos tricoul și acum mă 
pregătesc să-mi desfac cureaua. Îmi scot telefonul din buzuna- 
rul de la spate al jeanșilor și i-l arunc lui Garrett. Îl prinde fără 
să clipească. 

— Ce se întâmplă? izbucnește Justin. 

Îmi arunc pantalonii cât colo și mă trântesc pe sofa. Port 
doar boxeri negri. 

— Repede, faceți o poză! 

Justin clatină din cap. Clipește buimac, ca și cum nu pri- 
cepe ce vede. 

Garrett, pe de altă parte, mă cunoaște. Știe că nu are rost să 
pună întrebări. La urma urmei, ieri el și Hannah au petrecut 
două ore cu mine, ajutându-mă să confecționez inimi din ori- 
gami. Buzele lui zvâcnesc întruna în timp ce se pregătește să 
mă fotografieze. 

— Așteaptă! 

Nu mă pot hotărî. Îi cer părerea lui Garrett. 

— Ce zici? Să-mi arăt bicepșii sau ridic degetele mari? 

— Ce se întâmplă? 

Ignorăm exclamaţia uimită a lui Justin. 

— Arată-mi degetele mari, spune Garrett. 

Zâmbesc cu toată gura către aparat și mă conformez. 

Chicotul bunului meu prieten răsună în sala goală. 

— M-am răzgândit. Arată-mi bicepșii. Categoric! 

Face două poze — una cu blițul, alta fără —, și iată că am 
bifat încă un gest romantic. 

În timp ce mă îmbrac repede, Justin își freacă apăsat tâm- 
plele, ca și cum ar avea o migrenă. Se holbează la mine. Mă 
apropii de Garrett, studiind pozele. 


-243- 


ELLE KENNEDY 


Dau din cap. 

— La naiba! Ar trebui să mă fac fotomodel. 

— Eşti foarte fotogenic, mă aprobă Garrett, cu voce seri- 
oasă. Amice, pieptul tău e imens. 

Pe bune, chiar așa e. 

Justin își trece mâinile prin părul negru. 

— Jur că, dacă nu-mi spuneți ce naiba se întâmplă aici, o 
s-o iau razna. 

Chicotesc. 

— Prietena mea vrea să-i trimit o poză de budoar, cu mine 
pe o canapea roșie, dar habar nu ai ce greu găseşti o nenorocită 
de canapea roșie. 

— Spui asta de parcă ar fi o explicaţie plauzibilă. Nu este. 

Justin oftează de parcă greutatea lumii se sprijină pe umerii lui. 

— Voi, jucătorii de hochei, sunteți scrântiți. 

— Nuuu... Pur și simplu nu suntem fătălăi, așa ca voi, fotba- 
liștii, spune Garrett, afectuos. Noi avem sex-appeal, omule. 

— Asta numești tu sex-appeal? A fost cea mai de prost gust 
chestie pe care... Nu! Nu vreau să deschid discuția asta, mor- 
măie Justin. Hai să le găsim pe fete și să mergem să mâncăm! 


Grace 


Doamne! Chiar a făcut-o. Mă uit la telefon, înmărmurită. 
Nu știu dacă ar trebui să râd, să gem ori să dau fuga la cel mai 
apropiat sex-shop, ca să cumpăr un vibrator. John Logan are 
cel mai sexy corp de pe planetă. 

Faptul că mă aflu în sediul postului de radio și limba îmi 


atârnă de un cot nu este un comportament adecvat unui mediu 
de lucru, dar de fapt astăzi nu lucrez. Am venit doar să mă 
întâlnesc cu Morris, la prânz. Nu-mi pasă că salivez în public. 
Fotografia este absolut criminală. Etalat pe ecranul telefonului, 
pieptul gol al lui Logan mă ațâță. Mușchi supli, de culoarea 
mierii, puful de păr dintre pectoralii lui perfecţi, abdomenul 
musculos. Măiculiță! Boxerii lui sunt atât de mulați, încât pot 
vedea conturul... 

— Fir-ar să fie! exclamă încântat Morris. 

Sar cât colo. Când mă răsucesc, văd că s-a furișat în spatele 
meu. Judecând după amuzamentul din ochii lui, este clar că a 
văzut fotografia la care mă uit cu ochii ieșiți din cap. 

— Mă întrebam cum o să rezolve sarcina asta, comentează 
Morris, încă rânjind. N-ar fi trebuit să mă îndoiesc de el. Tipul 
e de neoprit. 

Mijesc ochii. 

— Ţi-a spus despre poză? 

— Mi-a spus despre toată lista. Aseară a venit pe la mine — 
apropo, Lorris este gata să cucerească Brooklynul —, iar el 
plângea și suspina că nu poate să găsească o canapea tapițată 
cu catifea roșie. 

Morris ridică din umeri. 

— M-am oferit să arunc o pătură roșie pe canapeaua din 
camera comună și să-i fac câteva poze, dar a spus că ai consi- 
dera că trișează și nu l-ai mai iubi. 

Înăbuşindu-mi un oftat, strecor telefonul în geantă, apoi 
mă duc la micul frigider din cameră și iau o sticlă cu apă. Răsu- 
cesc capacul, făcând tot posibilul să ignor faptul că lui Morris 
tărășenia asta îi face mare plăcere. 

— Mi-aș dori să fiu gay, spune el, cu părere de rău. 

Îmi scapă un chicot. 

— Sigur. Continuă! Sunt nerăbdătoare să te ascult. 

— Serios, Gretch, îl iubesc. Am erecție când mă uit la el. 

Morris oftează. 

— Dacă aș fi știut că Logan există, nici nu te-aș fi invitat 
pe tine la întâlnire. 

— Vai, mersi! 

— Lasă! Tu ești extraordinară și mi-ar plăcea să ne facem 
de cap împreună. Dar nu pot concura cu tipul ăsta. 

E amuzant: după scurta și nereușita noastră încercare de a 
ieşi la o întâlnire, Morris și cu mine am devenit prieteni apro- 
piaţi. Câteodată, iese iar la suprafață sentimentul de vină pen- 
tru sărutul cu Logan, la petrecerea Casei Sigma, dar Morris nu 
mă lasă să-mi cer scuze. A zis că o singură întâlnire amărâtă 
nu poate fi considerată o relaţie. Probabil că așa gândește. E 
mai bine că nu am început să ieșim cu adevărat împreună, 
pentru că observ cum se uită la Daisy și sunt sigură că Morris 
cu ea vrea „să-și facă de cap” 

Cât despre mine, îmi doresc întâlnirea aia cu Logan mai 
mult decât orice și regret că l-am pus să se chinuie. M-a cuce- 
rit iar din clipa în care mi-a trimis poezia aia. În mod clar, vrea 
această întâlnire la fel de mult ca mine, altfel nu ar fi făcut 
atâtea eforturi pentru cel mai mișto colaj pe care l-am văzut 
vreodată. Nu mi-ar fi confecționat inimi din origami. Și nu 
mi-ar fi dăruit trandafirii ăia fleșcăiți, aproape ofiliți, pe care 
i-a făcut albaștri folosind colorant alimentar. 

Și acum poza de budoar! Hotărârea lui e de-a dreptul 
admirabilă. 

— Ştii ceva? spun eu încet. Mă simt prost că-l pun să înde- 
plinească toate sarcinile astea, când amândoi știm că o să 

accept întâlnirea cu el. Cred că ar trebui să-i spun să renunțe 
la ultima chestie de pe listă. 

— Nu, mă contrazice imediat Morris. 

Mă încrunt 

— De ce nu? 

Amicul meu chicotește. 

— Din motive pur egoiste. Sunt curios să văd cu ce o să apară. 

Strâng din buze, ca să nu râd. 

— Și eu sunt curioasă. 


Logan 


La două zile după ce soarta îmi scoate în cale canapeaua de 
catifea roșie, gonesc cu viteză pe autostradă, spre Hastings. 
Garrett stă pe scaunul din dreapta mea. Pentru o oră — pe 
drumul de întoarcere de la Wilmington —, nici el, nici eu nu 
am prea vorbit. Probabil că avem motive diferite pentru tăce- 
rea noastră. Eu nu-mi pot lua gândul de la arena pe lângă care 
am trecut, în drum către restaurant. Nu avea nimic din splen- 
doarea TD Garden. Doar o clădire mare, obișnuită. Semăna 
cu orice altă arenă veche din New England. 

Cu toate astea, mi-aș vinde sufletul pentru șansa de a mă 
antrena acolo în fiecare zi. 

Trag mașina în parcarea noastră, dar nu opresc motorul. 

— Mulţumesc, omule. Îți rămân dator. Știu că nu-ți place 
să apelezi la relaţiile tatălui tău. 

Prietenul meu ridică din umeri. 

— Mickey este nașul meu. Mi-am folosit relațiile mele. 

Cu toate astea, știu cât de mult i-a displăcut să dea telefo- 
nul ăla. Naş sau nu, Mikey Hanson, legenda Ligii Naţionale 
de Hochei, este cel mai bun prieten al lui Phil Graham, iar 
Garrett și-a petrecut mare parte din viață încercând să iasă din 
umbra ticălosului de taică-său. 

— Ai vorbit cu el de curând? întreb eu, precaut. Cu tatăl tău. 

— Nu. Mă sună o dată la câteva săptămâni, dar îl ignor. Tu 
ai vorbit cu al tău? 

— Acum două zile. 

Mă străduiesc să îi sun, să văd ce mai fac tata și Jeff, mama 
și David. Odată ce va începe presezonul, programul nostru de 
antrenament va deveni mai intens, iar eu voi trăi în universul 
meu alcătuit din meciuri de hochei și antrenamente și proba- 
bil că voi uita să-mi sun familia. 

Garrett rămâne tăcut un moment, apoi îmi aruncă o privire 
gânditoare. 

— Merită ea toată osteneala, frate? 

Nu întreb cine este „ea”. Dau aprobator din cap. 

— Nu o faci doar pentru sex? 

Zâmbetul meu este trist. 

— Eu și Grace încă nu am făcut sex. 

E mirat. 

— Pe bune? Am presupus că i-ai tras-o în aprilie. 

— Nu. 

Colţurile gurii lui se ridică. Am senzația că e mândru de mine. 

— Atunci, am primit răspuns la întrebarea mea. 

Mă bate pe umăr, apoi se întinde către mânerul portierei. 

— Baftă! 

De fapt, nu cred că am nevoie de noroc. De fiecare dată când 
am adus modestele mele daruri romantice la ușa lui Grace, am 
fost răsplătit cu un zâmbet strălucitor, care-i lumina întreaga 
față. Dacă nu cumva mi s-a părut, se uita la gura mea atât de 
pătrunzător, de parcă murea să mă sărute. Totuși nu am făcut 
nicio încercare să o sărut. Nu am vrut să mă grăbesc, să o fac 
să se simtă presată. Dar presimt că s-ar putea să primesc un 
sărut diseară. 

Douăzeci de minute mai târziu, bat la ușa lui Grace, for- 
țându-mă să nu par triumfător. Dar nu e ușor. Mă simt grozav 
de satisfăcut de felul în care am îndeplinit toate cerinţele ei. 
Mare păcat că oamenii nu își dau seama cât de încăpățânat sunt. 

Când deschide ușa, Grace nu pare surprinsă să mă vadă. 
Probabil pentru că i-am trimis mesaj, anunțând-o că trec pe la 
ea. Nu i-am spus de ce, dar e de ajuns să-mi arunce o privire. 
Și-a dat seama. Icnește de uimire. 

— Doar nu ai... 

Ridic telefonul, cu un gest victorios. 

— O vedetă care mă susţine. Așa cum ai cerut, doamna mea. 

— Bine. Intră. Trebuie să văd asta. 

Cu o mână apucă telefonul, iar cu cealaltă mă trage înăun- 
tru. Colega ei de cameră, Daisy, stă picior peste picior pe pat și 
zâmbește când mă vede. 

— Ia uite-l pe Domnul Romantism în carne și oase! Ce 
ne-ai adus în seara asta, băiete? 

Îi răspund tot cu un zâmbet. 

— Nimic special. Doar... 

O voce izbucnește din difuzorul telefonului: „Bună, Grace”. 

Grace a început să se uite la înregistrarea video. Colega ei 
de cameră încremenește, auzind salutul vesel din înregistrare. 

Tipul cu păr castaniu continuă. 

„Sunt Shane Lukov.” 

— Sfinte Sisoe! ţipă Daisy. 

Se dă jos din pat și se repede la Grace. Eu afișez cel mai 
radios zâmbet. 

„Îţi vorbesc de aici, din Wilmington. Am un mesaj impor- 
tant”, anunță vedeta care joacă de doi ani în echipa Bruins. 

Lukov i-a uimit pe toți. Primul său an la profesioniști a fost 
exploziv și oamenii abia așteaptă să vadă ce va face în următo- 
rul sezon. Tânărul de douăzeci de ani este deja comparat cu 
Sidney Crosby” și nu cred că mai are mult până va ajunge la 
nivelul lui Crosby. 

„Îl ştiu pe Logan de mult timp”, continuă Lukov, făcând cu 
ochiul spre camera de filmat. „Și prin «mult timp» înțeleg cinci 
minute întregi, dar, la urma urmei, ce valoare are timpul? Din 
câte îmi dau seama, e un tip cumsecade. Arătos. Umblă vorba că 
e tare pe gheață. Asta-i tot ce trebuie să știu ca să-i ofer susținerea 
mea. Așa că ieși cu el, scumpo!” Un zâmbet larg umple ecranul. 
„Numele meu este Shane Lukov și aprob acest mesaj." 

Înregistrarea se încheie. Daisy se străduiește să se adune. 
Grace se holbează la mine. 

Flutur din gene, făcând-o pe inocentul. 

— Așa... La ce oră să te iau acasă, mâine-seară? 


3 Jucător canadian de hochei profesionist. Joacă în Liga Naţională de 
Hochei încă din 2005. Are un palmares impresionant, inclusiv două medalii 
de aur la Jocurile Olimpice din 2010 şi 2014. (N. red.) 

În Hastings sunt multe restaurante drăguțe, dar, dacă vrei 
ceva elegant, atunci Ferro's este locul potrivit. Bistroul italian 
este superb: pereți lambrisați cu panouri de stejar închis la 
culoare, separeuri intime, fețe de masă sângerii. Și lumânări. 
Multe, multe lumânări. 

Deși e nevoie să faci rezervare cu cel puţin o săptămână în 
avans, Logan a reușit să facă rost de o masă în mai puțin de 
douăzeci și patru de ore. Când mi-a spus unde mergem, am 
crezut că a făcut rezervare săptămâna trecută, anticipând fap- 
tul că avea să ducă la bun sfârșit sarcinile de pe lista mea. În 
drum spre restaurant, Logan recunoaște că a apelat la o favoare 
ca să obțină o masă. 

V-am zis că poartă costum? 

Arată spectaculos. Sacoul negru, impecabil, se întinde peste 
umerii lui laţi. A hotărât să renunțe la cravată, așa că mă pot 
delecta cu minunata priveliște a gâtului său puternic, ieșind 


din gulerul cămășii albe. 

Chelnerul ne conduce către separeul nostru. Logan așteaptă 
să mă așez prima, apoi se așază lângă mine. 

— Stăm pe aceeași banchetă? chicotesc eu. Cât de... 

Intim. Așa se așază cuplurile superîndrăgostite, care nu re- 
zistă niciun minut fără să se atingă. 

Nonșalant, Logan întinde un braț pe spătar, sprijinindu-și 
degetele pe umărul meu gol. Mă atinge ușor. Provocator. 

— Cât de...? repetă el. 

Îmi termin propoziția: 

— Nu mă deranjează. 

Izbucnește în râs. Coapsa lui o apăsă pe a mea. Rochița mea 
scurtă și neagră s-a ridicat puțin. Sper că nu observă că pielea 
de pe picioarele mele goale s-a făcut ca de găină. Nu-mi este 
frig. Dimpotrivă. Apropierea de el și căldura corpului său îmi 
provoacă o stare febrilă. 

După ce chelnerul ne enumeră specialităţile oferite de bis- 
trou și ne toarnă apă minerală în pahare, Logan se răsucește 
spre mine. 

— Pot să te întreb ceva? 

— Bineînţeles. 

Îmi ajustez poziţia, ca să ne putem privi în ochi. Așezarea 
asta pe aceeași banchetă nu e foarte potrivită pentru contactul 
vizual. 

— Cum se face că nu mă întrebi niciodată despre hochei? 

Încremenesc. Logan interpretează nemișcarea mea drept 
neplăcere și se grăbeşte să adauge: 

— Nu că m-ar supăra. De fapt, e chiar plăcut. Majoritatea 
fetelor mă întreabă doar despre hochei. Probabil au impresia 
că e singurul subiect despre care sunt capabil să vorbesc. E 
ciudat că tu nu l-ai abordat nici măcar o dată. 


-252- 


GREŞEALA 


Mă întind după paharul meu cu apă și iau o înghițitură 
lungă. Nu este cea mai strălucită tactică de a trage de timp. Știam 
că întrebarea asta va apărea la un moment dat. Sunt surprinsă 
că nu a apărut mai devreme. Dar nu înseamnă că o așteptam 
cu nerăbdare. 

— Bine. Păi, să vezi... 

Trag aer în piept, apoi mitraliez: 

— ... Numiplacesportulăsta. 

Fruntea lui se încrețește. 

— Ce? 

Repet, mai rar de data asta, cu pauze între fiecare cuvânt. 

— Nu-mi place sportul ăsta. 

Apoi îmi țin răsuflarea și aştept reacția lui. 

El clipește. O dată. De două ori. Expresia lui este un ames- 
tec de șoc și groază. 

— Nu-ţi place hocheiul? 

Clatin din cap, cu părere de rău. 

— Nici măcar puțin? 

Ridic din umeri. 

— Nu mă deranjează dacă altcineva a mutat pe un canal 
sportiv, iar meciul de hochei e un zgomot de fundal... 

— Zgomot de fundal? 

— ... dar n-aş urmări cu bună-știință un meci de hochei. 

Îmi mușc buza de jos. Am ajuns departe. Hai să-i dau și 
lovitura de graţie. 

— Provin dintr-o familie care iubește fotbalul. 

— Fotbal... 

— Da. Tata și cu mine suntem mari fani ai echipei Pats. Iar 
bunicul meu a fost înaintaș pentru Bears. 

— Fotbal, repetă neîncrezător Logan. 

Ia paharul cu apă și ia o înghițitură mare, de parcă simte 
nevoia să ia o pauză și să se reculeagă după bomba pe care 
i-am servit-o. 

Îmi înăbuș un hohot. 

— "Totuși mi se pare minunat că ești atât de priceput la 
hochei. Felicitări pentru victoria din Semifinale! 

Logan se uită la mine. 

— Nu puteai să-mi spui asta înainte să te invit în oraș? Ce 
facem aici, Grace? N-o să mă pot însura cu tine. Ar fi o blasfemie. 

Buzele lui zvâcnesc — un semn clar că glumește. Hohotul 
pe care m-am străduit să-l înăbuș se revarsă. 

— Ei, nu anula nunta. Căsătoriile intersportive sunt mai 
reușite decât crezi tu. Am putea deveni o familie Pats-Bruins. 

După o pauză, adaug: 

— Dar fără Celtics! Urăsc baschetul. 

— Cel puțin avem asza în comun. 

Se trage mai aproape și mă sărută pe obraz. 

— E în regulă. O să trecem noi peste treaba asta. S-ar putea 
să avem nevoie de consiliere de cuplu, dar, după ce te învăţ să 
iubești hocheiul, o să meargă ca pe roate. 

— N-o să reușești, îl avertizez eu. Ramona a încercat ani de 
zile să mă facă să-mi placă hocheiul. N-a funcționat. 

— Înseamnă că a renunțat prea repede. Eu, pe de altă parte, 
nu mă dau bătut niciodată. 

Are mare dreptate. Dacă s-ar fi dat bătut, în clipa asta nu 
am fi în acest restaurant romantic, incredibil, cuibăriți unul 
lângă celălalt, pe aceeași banchetă. 

— Că tot veni vorba de Ramona... 

Expresia lui se întunecă. 

— Ce se întâmplă între voi două? 

Mă încordez. 

— Vrei să întrebi ce se întâmplă de când m-a lucrat pe la 
spate și s-a oferit să te a/ine după ziua V? 

Logan mustăcește. 

— Așa o numești? Eu îi zic „noaptea V”. 

Izbucnim în râs. Sunt ușurată că pot să râd de seara aceea, 
când m-am simțit atât de umilită. Respinsă. Dar a trecut. Logan 
s-a dat peste cap ca să îmi demonstreze cât de mult regretă ce 
s-a întâmplat și cât de sincer își dorește un nou început. Și nu 
l-am mințit în acea zi, în parc, când i-am spus că nu-i port 
pică. Părinții mei mi-au tot repetat cât de important e să ierți, 
să treci peste respingere și supărare, în loc de a permite acestor 
emoții negative să te consume. 

— M-am întâlnit cu ea în ziua în care te-am văzut pe tine, 
la Coffee Hut, recunosc eu. Am stat de vorbă, iar ea și-a cerut 
iertare. I-am spus că vreau să acord prieteniei noastre încă o 
şansă, dar că o s-o fac în ritmul meu, iar ea a fost de acord. 

Logan nu spune nimic. 

— Ce-i? Nu crezi că e bine? 

Logan cade pe gânduri. 

— Nu știu ce să zic. A fost o mișcare foarte urâtă să se dea 
la mine. Nu prea pare o prietenă bună. 

Colţurile buzelor sale coboară. 

— Nu-mi place ideea că te-ar putea răni din nou. 

— Nici mie, dar mi se pare că ar fi o greșeală s-o rup defi- 
nitiv cu ea. O cunosc de-o veșnicie. 

— Da? Am crezut că v-aţi cunoscut când aţi fost reparti- 
zate în aceeași cameră de cămin. 

— Nu. Suntem prietene din copilărie. 

Îi explic că Ramona și cu mine am fost vecine. De acolo, 
conversaţia se îndreaptă spre cum a fost să cresc în Hastings, 
apoi cum a fost pentru el să crească în Munsen. Sunt surprinsă 

că între noi nu apare nicio tăcere stânjenitoare. Când ai prima 
întâlnire cu o persoană, există întotdeauna cel puțin o astfel de 
tăcere, dar se pare că eu și Logan nu întâmpinăm problema 
asta. Ne oprim din vorbit doar când chelnerul ne ia comanda 
și când aduce nota de plată. 

Când mă uit la ceasul afișat pe ecranul mobilului meu, nu 
pot să cred că suntem aici de două ore. Mâncarea a fost feno- 
menală, conversaţia — distractivă, iar compania, absolut incre- 
dibilă. După ce terminăm desertul — o porție de tiramisu 
decadent, pe care Logan insistă să o împărțim —, nu mă lasă 
nici măcar să mă uit la nota de plată. Pur și simplu strecoară 
bancnotele în mica mapă de piele pe care chelnerul a lăsat-o 
pe masă, apoi se ridică din separeu și întinde mâna. 

O iau, clătinându-mă ușor pe tocuri. Mă ajută să mă ridic. 
Genunchii îmi sunt moi și mă simt amețită. Zâmbesc încon- 
tinuu, prostește, dar mă bucur să văd că și el are același zâmbet 
caraghios. 

— A fost plăcut, murmură el. 

— Da. 

Îşi împletește degetele cu ale mele. Când ajungem la ma- 
șină, se desprinde cu părere de rău de mine, ca să-mi deschidă 
portiera. Îndată ce se așază la volan, degetele noastre se împle- 
tesc din nou. Conduce cu o singură mână până ajungem îna- 
poi în campus. 

Însă, odată ajunși în fața ușii mele, atitudinea lui nu mai e 
la fel de relaxată. Mă întreabă cu glas răgușit: 

— Cm m-am descurcat? 

— Vrei o evaluare detaliată a întâlnirii noastre? întreb eu, 
amuzată 

Se trage de gulerul cămășii. Nu l-am mai văzut așa de agitat. 

— Cam așa ceva. Nu am mai fost la o întâlnire de mult 
timp. Cred că s-a întâmplat în primul meu an de facultate. 

ÎI privesc surprinsă. 

— Serios? 

— Am petrecut timpul cu fete. Am jucat biliard la bar, am 
fost la multe petreceri, dar n-am mai avut de mult o întâlnire 
adevărată: să o iau de la ea de acasă, să cinăm împreună și să o 
conduc acasă. 

Pe obrajii lui apar pete roșii, adorabile. 

Dumnezeule! Îmi vine să-l strâng în braţe, într-atât de dră- 
gălaș este. În schimb, mă prefac că stau pe gânduri, cugetând 
la întrebarea lui. 

— Bun. Alegerea restaurantului — zece cu felicitări. La 
capitolul cavalerism... mi-ai deschis portiera mașinii, așa că 
primeşti și aici zece. Arta conversaţiei... nota nouă. 

— Doar nouă? izbucnește el. 

Îi arunc un zâmbet ştrengar. 

— Ti-am scăzut un punct pentru discuția despre hochei. A 
fost cam plicticoasă. 

Logan mijește ochii. 

— Exagerezi, femeie. 

Îl ignor și îmi continui evaluarea. 

— La capitolul manifestări afectuoase, nota zece. M-ai 
cuprins cu brațul și m-ai ținut de mână, ceea ce a fost drăguţ. 
Şi ultima categorie: sărutul de noapte bună. Încă urmează să 
fie notat. Dar să știi că pornești de la minus unu, pentru că ai 
cerut o evaluare a întâlnirii, în loc să mă săruți. 

Ochii lui albaștri strălucesc. 

— Serios? Sunt penalizat pentru că încerc să fiu gentleman? 

— Acum ai ajuns la minus doi, îl tachinez eu. Ai tot mai 
puţin timp la dispoziţie, Johnny. În curând, nu o să... 

Gurile noastre se contopesc într-un sărut amețitor. 

Apartenenţă. Este singurul fel de a descrie tumultul superb 
de senzații care mă cuprind. Buzele lui îmi aparzin. Căldura 
îmi inundă corpul pe măsură ce mâinile lui îmi cuprind obra- 
jii, iar degetele îmi mângâie bărbia. Mă sărută cu un contrast 
șocant de tandrețe și erotism. Limba lui alunecă peste a mea — 
o mișcare dulce, apoi o alta, înainte să-și îndepărteze gura. 

— Mi-ai spus „Johnny”. 

Respirația lui îmi gâdilă buzele. 

— Nu am voie? îl tachinez eu. 

Degetul lui mare îmi mângâie ușor buza de jos. 

— Prietenii îmi spun „John”, dar numai familia mea îmi 
spune „Johnny”. 

Privirea lui arde. 

— Îmi place. 

Pulsul mi se accelerează când gura lui se plimbă ușor peste 
a mea. Atingerea e ușoară ca o pană. Palmele lui alunecă pe 
braţele mele goale, lăsând în urma lor pielea ca de găină, apoi 
le pune pe șoldurile mele, cu un gest detașat. Însă în emoțiile 
pe care atingerea lui le stârnește în mine nu e pic de detaşare. 

Mă întreabă: 

— O să mai ieșim împreună? 

Este atât de înalt, încât trebuie să-mi înclin capul ca să mă 
uit în ochii lui. Pentru o clipă, sunt tentată să-l țin pe jar, dar 
gura mi-o ia înainte, dând răspunsul rapid și neechivoc. 

— Categoric. 

Grace 


La a doua noastră întâlnire, mergem la o petrecere. În mod 
normal, nu aș avea emoții. Anul trecut, Ramona m-a târât la o 
mulțime de petreceri de rahat, în afara campusului, așa că ar 
trebui să mă fi obișnuit cu ele. Dar petrecerea asta are loc la 
casa lui Beau Maxwell, fundașul echipei de fotbal a Universității 
Briar. 

Fotbaliştii și anturajul lor îmi provoacă o stare de agitație. 
Petrecerile lor sunt zgomotoase, cu încăierări, și deseori apare 
poliția, ca să liniștească apele. Cei mai mulți dintre ei sunt gu- 
ralivi, plini de ei și au impresia că sunt darul lui Dumnezeu 
pentru omenire. E caraghios, pentru că anul trecut echipa de 
fotbal de la Briar a avut cel mai slab rezultat pe care Universi- 
tatea l-a înregistrat în ultimii douăzeci și cinci de ani. 

Ultima dată când am întâlnit acest fel de perseane asociate 
cu fotbalul, s-a întâmplat la o petrecere a unei asociaţii studen- 
teşti. Am mers tot cu Ramona. A trebuit să întrerup o încăie- 
rare între prietena mea cea mai bună și o microbistă înrăită, 

care a încercat să-i scoată ochii din cauză că se săruta cu un 
înaintaș. Și a trebuit s-o fac de una singură, căci băieții nu au 
fost de niciun ajutor. S-au așezat în cerc, în jurul fetelor, și au 
strigat „Miau!” tot timpul. Ce idioţi! 

— Beau este un tip mișto, mă asigură Logan, când ne așe- 
zăm pe bancheta din spate a taxiului, în drum spre petrecere. 
Serios, iubito. E un tip cumsecade. 

— Cum de mai învață la Briar? Anul trecut nu trebuia să 
absolve? 

— Ei, a fost o chichiță la mijloc. Când Beau era în anul 
întâi de facultate, antrenorii au aranjat să nu participe la com- 
petiţii, ca să se pregătească mai mult. 

— Perfect! Înseamnă că mai are timp să-și bage minţile în 
cap, mormăi eu. Anul trecut, a jucat dezamăgitor. Ai văzut 
meciul în care a băgat cinci interceptări și n-a înscris niciun 
eseu? Ce naiba?! 

Logan mă dojenește. 

— Rușine, domnișoară comentator! Nu-i frumos să desfiin- 
țezi un jucător doar pentru că a avut o zi proastă. 

Oftez. 

— OK. O s-o las mai moale. La urma urmei, nu toți pot fi 
la fel de buni ca Charlie Carole, nu? 

Ochii lui strălucesc. 

— Cunoștinţele tale despre fundașii de colegiu mi se par 
ciudat de excitante. 

— Ţie totul ți se pare excitant, răspund eu, dând ochii 
peste cap. 


* Aluzie la faptul că în limba engleză o încăierare sau o ceartă violentă între 
femei este numită cat fight — în traducere literală, „bătaie între pisici” 


(N. red.) 

— Da. Cam așa ceva. 

Ajungem la petrecere. Muzica asurzitoare, care bubuie din- 
colo de ușa de la intrare, îmi provoacă neliniște. Îl apuc de braţ. 

— Dacă lucrurile o iau razna, îmi promiţi că plecăm? 

Logan mă ia peste picior. 

— Dar ție îți plac fotbaliştii. Chiar vrei să părăsești sânul 
dulce al familiei tale minunate de fotbaliști? 

Zâmbetul lui larg mă face să chicotesc. 

— Faptul că-mi place să-i văd jucând nu înseamnă că vreau 
să se joace și cu mine. 

Logan se apleacă și-mi așterne un sărut pe tâmplă. 

— Nu-ţi face griji! Când vrei să pleci, spune-mi și o ștergem. 

— Mulţumesc. 

O clipă mai târziu, deschide ușa fără să bată și intrăm. Ime- 
diat, mă izbeşte un val de căldură. Dumnezeule! Sunt atât de 
mulți oameni în casa asta, încât aerul e fierbinte. Amestecul 
de mirosuri — bere, parfum, after-shave și transpirație — este 
atât de puternic, că-mi provoacă amețeală, dar Logan nu pare 
deranjat. Mă ia de mână și mă conduce prin mulțime. 

Într-un colț de sufragerie, un joc însufiețit de beer pong’ 
este în desfășurare. Fetele aflate la un capăt al mesei sunt care 
de care mai dezbrăcate. Poate că e un joc de beer pong pe dez- 
brăcate. De cealaltă parte a camerei, ringul de dans improvizat 
este plin de petrecăreți care dansează. De jur împrejurul lui, 
fete pe jumătate goale, amețite, dansează lasciv pe mese. 

Noi am apărut târziu pentru că Logan a avut antrenament. 
Totuși este abia zece seara. Mi se pare mult prea devreme ca 
toată lumea să fie deja atât de beată. 


5 Joc de petrecere care presupune încercarea de a introduce, de la depărtare, 
o minge de ping-pong în paharul adversarului. (N. red.) 

— Îţi dau orice dacă te urci pe una dintre mesele alea, îmi 
șoptește Logan în ureche. 

ÎI lovesc jucăuș în braț. Zâmbește în colțul gurii și se pre- 
face că își frecționează bicepsul. 

— Vrei ceva de băut? 

Ridică vocea, ca să se facă auzit. Răspund afirmativ. 

Mergem în bucătărie. E la fel de aglomerată și de zgomo- 
toasă precum sufrageria. Logan șterpelește o sticlă de rom de 
pe blat, umple două pahare de plastic, apoi pune niște Cola în 
ele, ca să îndulcească romul. Sorb din băutură și mă strâmb. În 
pahar e mai mult rom decât Cola. 

Alcoolul îmi arde gâtlejul și-mi încălzește stomacul, iar 
temperatura corpului meu crește și mai mult. Port o rochie 
scurtă, legată pe după gât, ceea ce înseamnă că nu pot să lepăd 
nicio piesă de îmbrăcăminte, ca să nu mai transpir. 

— Cum de ești prieten cu oamenii ăștia? întreb eu, când 
plecăm din bucătărie. Tata mi-a spus că între jucătorii de 
hochei și cei de fotbal de la Briar există o rivalitate veche. 

— Nu mai există. S-a încheiat acum trei ani, când salvato- 
rul a ajuns la Briar. 

— Îm-hm. Și cine a fost salvatorul? 

— Dean, răspunde Logan, cu un chicot. Sunt sigur că ai 
aflat: aleargă după tot ce poartă fustă... 

Mă prefac uimită. 

— Doamne! Pe bune? 

Logan zâmbește. 

— Odată ce Dean a terminat cu fanele hocheiștilor, când 
era boboc, n-a avut încotro. A luat la rând admiratoarele fot- 
baliștilor. A venit la una dintre petrecerile date de Beau. Dean 

și Beau și-au dat seamă că amândoi sunt niște afemeiați și s-au 
împrietenit. 

Logan mă cuprinde cu un braț. Pășim de-a lungul unui hol 
înțesat de oameni. 

— Dean ne-a luat pe mine și pe băieți la câteva petreceri 
de-ale fotbaliștilor. Ne-am înțeles de minune cu ei. Dușmănia 
de moarte s-a încheiat. 

Habar nu am unde mergem, dar Logan pare să știe casa pe 
dinafară. Trecem pe lângă câteva uși închise și intrăm într-o 
cameră spațioasă. Două canapele mari, de piele, așezate în 
formă de L, ocupă centrul camerei. Sunt orientate spre un sis- 
tem audio-video; pe un televizor rulează emisiunile canalului 
ESPN. În spatele canapelei e o masă de biliard. Un tip cu o 
barbă stufoasă ține un tac în mână și cugetă intens la următoa- 
rea lovitură, în timp ce adversarul lui îl tachinează, spunându-i 
c-o s-o dea în bară. 

Sunt mirată să văd cât de liberă este camera asta. Doar 
câțiva tipi la masa de biliard, câteva cupluri lângă peretele din 
spate și unul care se sărută, pe canapea: Dean și o roșcată cu 
sâni imenși. Beau Maxwell, tolănit într-un fotoliu, îi privește 
cu o expresie aproape plictisită. 

Fundașul se uită la noi când intrăm. 

— Salut, Logan! zice el, tărăgănat. Ce mai faci, omule? 

Logan se așază pe canapeaua de lângă cea a lui Dean și mă 
trage în poala lui, ca și când ar fi cel mai firesc gest din lume. 
Braţele lui îmi cuprind mijlocul și observ o licărire de interes 
în ochii albaștri ai lui Beau. Seamănă foarte mult cu Logan. 
Îmi dau seama acum, când îl văd de aproape, nu din tribune. 
Amândoi sunt masivi, cu păr negru, ochi albaștri și trăsături 
bine conturate. 

Dean se desparte de roșcată. Ne privesc îmbujorați. 

— Bună! zice Dean, făcându-ne cu ochiul. Când ați ajuns? 

— Adineauri, răspunde Logan. 

Beau mă privește cuprins de curiozitate. 

— Hei, nu mă prezinți? îl întreabă el pe Logan. 

— Ea e Grace, iubita mea. Grace, el este Beau. 

Fundaşul îmi analizează insistent picioarele dezgolite și 
coapsele. Când Logan m-a așezat în poala lui, rochia mea s-a 
ridicat puţin. În mod clar, acest amănunt nu i-a scăpat lui 
Beau. 

— Încântat să te cunosc, scumpo, îmi zice Beau. 

Un zâmbet îi joacă pe buze. 

— E prima dată când îl văd pe Logan apărând la o petre- 
cere cu o parteneră. 

— Obișnuiește-te! i-o întoarce Logan. Nu am de gând să 
mai plec de acasă fără ea. 

Mă sărută pe gât. Corpul mi-e străbătut de furnicături. 
Mâna lui mi se odihnește pe șold, lipindu-mă de corpul lui. 
Fără urmă de îndoială, simt o apăsare sub mine. Erecţia lui îmi 
împunge spatele. 

Câteodată, încă mă mir că eu sunt cea care îl excită. Tot 
anul întâi, am auzit o mulțime de zvonuri despre John Logan: 
Că și-o trage cu toate fetele, că este grozav la pat, că nu se bagă 
în relaţii. Și atunci, de ce naiba iese cu mine? Când zic că „iese 
cu mine”, doar la întâlniri mă refer. Nici măcar nu am făcut sex 
încă! 

Cât timp mă minunez că am reușit să pun mâna — sau 
poate a îmblânzi e o exprimare mai potrivită — pe un tip ca 
Logan, lumea continuă să sporovăiască în jurul meu. Logan 
și Beau discută cu însufiețire despre testele de detectare 

a substanțelor interzise la sportivii din universități. Savurez 
felul în care degetele lui Logan îmi mângâie absent coapsa, pe 
deasupra rochiei. Mi-ar plăcea să-mi atingă pielea goală. Aş 
vrea ca aseară să fi făcut mai mult decât să mă sărute. Îl doresc 
pe Logan. 

— Te-am găsit! 

O fată într-o rochie verde, fluidă, cu bocanci negri, mili- 
tărești, intră în încăpere și se duce la Beau. 

— Te-am căutat peste tot. 

— E prea mare gălăgie acolo, oftează el. Cred că îmbătrâ- 
nesc. lubito, fă-mă să mă simt din nou tânăr! Te rog! 

Fata râde și îi atinge ușor obrazul cu buzele. 

— Mi-ar face plăcere, uriașule. 

Fac un efort să nu mă zpâiesc la ea, deși mi-e greu. Are 
piele măslinie, ochi întunecați, în care te poți pierde, păr des, 
castaniu, care-i cade în valuri pe spate. Este uluitoare. Nu prea 
folosesc cuvântul ăsta, dar nu știu cum altfel aș putea să o des- 
criu. Uluitoare. Și, pe deasupra, extraordinar de seducătoare. 
Are sex-appeal-ul lui Scarlett Johanson, începând cu privirea 
pe care i-o aruncă lui Beau și până la felul în care își mișcă 
șoldurile, când se cocoață pe brațul fotoliului. 

Expresia ei se răcește când îl vede pe Dean, așezat pe canapea. 

— Bună, Richie, spune ea, detașată. 

— Bună, Sabrina, răspunde Dean, cu o sclipire ironică în 
ochii lui verzi. 

— Am văzut că ai catadicsit să apari la curs, azi-dimineață. 

Sabrina zâmbește sarcastic. 

— Ai observat că asistentul e tip, nu? Sărmanul de tine! 
De data asta, nu poți să ţi-o tragi cu vreo profă, ca să treci de 
semestrul ăsta. 

— Suge-mi-o, Sabrina! 

Ea ridică dintr-o sprânceană. 

— A, da? Scoate-o, băiete! 

Dean ridică și el din sprânceană. 

— Ar trebui s-o scot. Poate că, dacă ai ceva în gură, o să 


taci în cele din urmă. 


Sabrina își dă capul pe spate și râde. 

— O, Richie, chiar crezi că asta o să mă facă să tac? 

Îi face cu ochiul lui Beau și îl îndeamnă: 

— Spune-i ce fel de zgomote scot când am scula ta în gură. 
Habar nu am ce se întâmplă. Animozitatea dintre Dean și 


Sabrina e palpabilă. Cât ai clipi, Beau o ridică pe superba bru- 
netă în picioare. Gazda noastră se scuză. Sclipirea excitată din 


ochii lui dă de înțeles de ce dispare împreună cu Sabrina. 


Odată plecați, mă uit întrebător la Dean. 

— De ce-ţi spune „Richie”? 

— Pentru că este o nenorocită. 

— Vai de mine! Pari supărat, comentează roșcata de lângă 


el. Lasă-mă să te ajut! 


În clipa următoare, limbile lor se împletesc din nou. 

Mă întorc către Logan. 

— Ce s-a întâmplat? 

— Habar nu am. 

Hlizindu-se, Logan mă sărută. Mă ajută să mă ridic. 

— Hai să mai vedem cine mai e pe aici. Cred că i-am văzut 


pe Hollis și pe Fitzy. 


Intrăm iar în sufrageria zgomotoasă, plină de invitați în 


diverse stadii de ebrietate. Logan mă prezintă câtorva per- 


soane, apoi îi găsim pe câțiva coechipieri de-ai lui. Nu mă simt 


prost. Nu mă simt nici bine, dar nu din cauza lui Logan. 

Pe măsură ce trece timpul, observ ceva care mă face să mă simt... 
irascibilă. 

Fetele. Multe, multe fete. 

Fete care flirtează fără rușine cu partenerul meu. 

Atenţia pe care o primește Logan din partea lor este de-a 
dreptul enervantă. Nu mă deranjează ca altcineva să vină la 
noi și să-l salute. Dar fetele astea nu se mulțumesc să-i zică 
„bună”. Își plimbă degetele manichiurate pe brațul lui gol și 
flutură galeș din genele încărcate de rimel. Îi spun iubitule” și 
„scumpule”. Una chiar îl sărută pe obraz. Nerușinata! 

Încerc din greu să nu mă supăr. Înainte de a accepta să ies 
la întâlnire cu el, știam că Logan e îndrăgit, un tip popular. 
Ştiam și că sexul cu fete aproape necunoscute era un fel de 
sport pentru el, înainte să mă întâlnească. Chiar și așa, nu mă 
bucur să văd, la fiecare pas, dovezi despre vechile sale cuceriri. 

Când a noua tipă — ei bine, da, le număr — îl salută și 
începe flirtul, simt că am ajuns la capătul răbdării. 

— Am nevoie să merg la baie, răbufnesc eu. 

Logan e nedumerit de tonul meu răstit. 

— Aăă... în regulă. Folosește-o pe cea de la etaj. E mai pu- 
țin aglomerată. 

Faptul că nu mă întreabă dacă sunt bine și nu se oferă să 
mă conducă sus mi se pare enervant. Strângând din dinți, ies 
din sufragerie. În hol, mă feresc de un grup de băieți, ocolesc 
un cuplu care se ceartă și urc scara interioară. Ajunsă în capă- 
tul scării, îl aud pe Logan în spatele meu. 

— Grace. Așteaptă! 

Mă răsucesc spre el, fără tragere de inimă. 

— Ce-i? 

— Tu să-mi spui! 

Ochii lui albaștri îmi cercetează cu îngrijorare fața. 

— l-ai tăiat vorba lui Sandy și ai tulit-o. 

— O, nu! Săraca Sandy! mormăi eu. Transmite-i scuzele 
mele! 

Sprâncenele lui se ridică. 

— Ce naiba se întâmplă cu tine? 

— Nimic. 

Mi-e rușine. Ochii mă ustură, de parcă o să izbucnesc în 
plâns dintr-o clipă în alta. Mă răsucesc pe călcâie și mă îndrept 
spre baie. La naiba! Are dreptate. Ce naiba se întâmplă cu mine? 
Nu știu de ce sunt așa de supărată. Doar Logan nu a răspuns 
la flirturi. Și l-am văzut că încerca să păstreze distanța de fie- 
care dată când vreo fată se apropia, vrând să-l atingă. 

— Grace. 

Mâna lui mi se așază pe umăr. Mă trage ușor spre el, în- 
demnându-mă să-l privesc. 

— Hai să vorbim. De ce ești supărată? 

— Pentru că... 

Gem de exasperare. 

— Te-ai culcat cu zoaze fetele din universitatea asta? 

Logan e ca trăsnit. 

— Ce 

— Serios, John! Ce naiba? Nu putem face niciun pas fără 
ca o fată să vină la tine și să te mângâie, să gângurească și să 
spună: „Ooooo! Ce bine m-am simțit cu tine, anul trecut! 
Armăsarule, ar trebui să repetăm experiența”? 

Rămâne cu gura căscată. Apoi, când începe să priceapă, un 
zâmbet apare pe buzele lui. 

— Stai puțin! Nu cumva ești geloasă? 

Mă zbârlesc. 

— Nu. 

— Oho, ba da! Eşti geloasă. 

Strâng din dinți. 

— Pur și simplu nu-mi place să văd cum o grămadă de fete 
se dau la tine, când eu sunt chiar alături. E nepoliticos și lipsit 
de respect și... 

— Te face să fii geloasă, termină el propoziția. 

Îmi vine să-i şterg rânjetul ăla stupid. 

— Nu este amuzant. 

Încerc să-i înlătur mâna de pe brațul meu, dar Logan mă 
apucă de mijloc și mă lipește de perete. Mă pomenesc cu un 
jucător de hochei, înalt de un metru optzeci și de o sută de 
kilograme, care mă țintuiește pe loc. 

Mă sărută. Se uită în ochii mei, sincer și uimit. 

— Nu ai de ce să fii geloasă, spune Logan răgușit. Nici mă- 
car nu-mi aduc aminte cum arată fetele care au venit adineauri 
să mă salute. Nu-mi amintesc nici numele lor. Tu ești singura 
pentru care am ochi în seara asta, singura pe care o văd zoz 
timpul. 

Buzele lui calde le ating din nou pe ale mele, încurajator. 

— Şi niciodată nu i-am tras-o lui Sandy. 

— Mincinosule! mormăi eu. 

— E adevărat. Nu îi plac tipii. 

Mijesc ochii la el. 

— Serios? 

— O, da. Ea și iubita ei au venit la o petrecere de-a noastră, 
semestrul trecut, și s-au mozolit pe canapea toată seara. 


— ZAci asta doar ca să mă simt mai bine? 

— Nu. Este adevărat. Dean a crezut că ajunsese în rai. 
Râd fără să vreau. Observ că mă relaxez. Mușchii mei, adi- 


neauri tensionați, sunt moleșiți de apăsarea trupurilor noastre. 


Nu mi-a plăcut cum m-am simțit adineauri: prost dispusă și 


iritată, gata să mă iau la harță cu oricare fată care îndrăznea să 


se uite la Logan. 


pe 


— Dar chestia asta este chiar mai sexy decât să le privesc 
Sandy și pe prietena ei sărutându-se. 

— Ce anume este mai sexy? 

— Să te văd geloasă. 

Ochii lui albaştri scapără. 

— Nu am fost niciodată cu o fată posesivă. Mă excită. 

Nu glumește. Erecția lui mă împunge în burtă. Faptul că o 


simt îmi stârnește un val de satisfacție. Îmi mișc coapsele, așa 
încât bazinul meu să se frece de vârful tare. Ochii lui se tulbură 


de 


dorință. 

— Asta mă excită și mai mult, mormăie el. 
Mă străduiesc să nu surâd. 

— Da? 


— O, da. Crede-mă, iubito, ești singura fată pe care o vreau. 


Singura care mă excită asa de tare. 
? 


de 


Ridicând din sprâncene, îi cuprind gâtul cu braţele. 

— Nu ştiu ce să zic... Tot sunt geloasă. Cred că am nevoie 
mai multe dovezi. 

Chicotind, face un gest spre ușa din spatele nostru. 

— Vrei să intrăm în baie și să-ți ofer un orgasm? 
Coapsele mele se strâng vizibil. Logan râde. 

— Să înţeleg că ai zis „da”? 

— Nici gând! 

Mă ridic în vârful degetelor, ca să-i sărut pielea gâtului. 
— Zic: „Categoric da!”. 


Logan 


Pentru a patra oară săptămâna asta, termin antrenamentul 
plin de nervi. Lipsa totală de abilități sportive și de bun-simț 
pe care o constat la unii dintre apărătorii noștri este strigă- 
toare la cer. Sunt dispus să fiu mai îngăduitor cu unii recruți 
boboci, dar jucătorii din al treilea an nu au nicio scuză pentru 
felul jalnic în care au jucat săptămâna asta. Brodowski a stat 
efectiv țeapăn în zona de apărare, așteptând ocazia de a pasa 
cuiva, iar Anderson a aruncat pasă după pasă spre atacanții 
marcați de adversari, fără să-mi paseze mie sau să tragă puțin 
de timp, în așa fel încât atacanții să aibă timp să se elibereze. 

Atacul a fost un dezastru. Ai fi crezut că bobocii patinau cu 
încetinitorul. Cei din anii mai mari au făcut greșeli stupide. 
Devine dureros de evident că lotul nostru este slab. Atât de 
slab, încât șansele să ajungem în p/ayoff sunt din ce în ce mai 
mici — iar noi nici măcar nu am jucat primul meci. 

În timp ce-mi scot echipamentul, în vestiar, observ că nu 
sunt singurul frustrat. În jurul meu văd multe fețe posomorâte. 
Până și Garrett este surprinzător de tăcut. Fiind căpitan de 
echipă, încearcă să ne încurajeze după fiecare antrenament, 
dar în mod clar începe să se simtă descurajat de starea jalnică 


a echipei. 

Singurul care zâmbește este Hunter, puștiul cel nou. A pri- 
mit atâtea laude de la antrenor pentru performanța lui de 
astăzi, încât o să fie în al nouălea cer săptămâni întregi. Habar 
nu am cum a reușit Dean să-l convingă să se alăture echipei. 
Tot ce ştiu este că amicul meu l-a dus pe Hunter într-un bar, 
într-o noapte după preselecții, și a doua zi dimineață puștiul 
făcea parte din echipă. Trebuie că a fost o noapte pe cinste. 

— Logan! 

Antrenorul apare în fața mea. 

— Vino să vorbim după ce faci duș. 

Rahat! Îmi store mintea, gândindu-mă dacă am făcut vreo 
greșeală pe gheață, dar știu că am jucat bine. Eu și Dean am 
fost singurii care chiar și-au dat interesul. 

Treizeci de minute mai târziu, când intru în biroul antre- 
norului, are o privire sumbră, care îmi sporește agitația. Rahat! 
Oare l-a supărat pasa ratată, de la începutul antrenamentului? 
Nu. Nu se poate. Nici măcar Gretzky nu ar fi putut să rămână 
în posesia pucului, dacă vlăjganul Mike Hollis, cu cele o sută 
de kilograme ale sale, l-ar fi imbrâncit încontinuu în panouri. 

— Ce s-a întâmplat? 

Mă așez, încercând să rămân calm. 

— Hai să trecem direct la subiect. Știi că nu-mi place să 
pierd timpul. 

Antrenorul Jensen se sprijină de spătarul scaunului și spune: 

— Azi-dimineață am vorbit cu un prieten de-al meu, din 
Organizaţia Bruins. 

Simt că toți mușchii mei au înghețat. 

— Aha. Cine? 

— Asistentul directorului general. 

Ochii aproape că-mi ies din orbite. Știam că antrenorul 
nostru are relații — bineînţeles că are, doar a lucrat în Pittsburg 
șapte sezoane la rând —, dar când a spus „prieten”, m-am gân- 
dit că se referă la un tip cu o funcție nu prea însemnată, nu la 
asistentul directorului general. 

— Nu-i un secret că, încă din liceu, toți căutătorii de ta- 
lente din sportul ăsta sunt cu ochii pe tine. Știi că mulți m-au 
întrebat despre tine. Dacă ești interesat, te-au invitat să te an- 
trenezi cu Providence Bruins. 

Iisuse Hristoase! 

Vor ca eu să mă antrenez cu echipa a doua a celor de la Bruins? 

Nu-mi vine să cred. Mă holbez la antrenor. 

— Mă vor pentru echipa Providence? 

— Poate. Când vor să te evalueze, de obicei nu te pun pe 
gheață cu băieții cei mari. Mai întâi te testează cu echipa mică, 
să vadă cum te descurci. 

Îmi vorbeşte cu o pasiune pe care rar o întâlnești la el când 
nu e pe gheață. 

— Eşti bun, John. Eşti al naibii de bun. Chiar dacă la înce- 
put ei aleg să te crească în echipa Providence, peste puţin timp 
o să fii chemat să joci cu lotul în care meriți să fii. 

Dumnezeule! Nu este adevărat. Sunt în rai, salivând după 
mărul ăla nenorocit. Tentaţia este atât de puternică, încât simt 
gustul victoriei. Bruins nu este doar o echipă profesionistă care 
îmi întinde mărul. Este Echipa. Am crescut susținând-o, am 
visat să joc cu ea de când aveam șapte ani. 

Antrenorul îmi cercetează fața. 

— Astea fiind spuse, am vrut să întreb dacă nu te-ai răz- 
gândit în privința planurilor tale de după absolvire. 

Gâtul mi se usucă. Pulsul o ia la sănătoasa. Aș vrea să urlu: 
„Da! M-am răzgândit!”. Dar nu pot. l-am făcut o promisiune 
fratelui meu. Chiar dacă este o oportunitate mare, nu este sufi- 
cient de mare. Jeff n-o să fie impresionat dacă-l anunț că o să 
joc la echipa a doua. Cu excepţia unui contract semnat cu Bruins, 
echipa mare, nimic nu l-ar îndupleca să mă lase s-o fac. Ba 
poate că și atunci s-ar împotrivi. 

— Nu m-am răzgândit. 

Mă ucide să pronunț cuvintele astea. Mă ucide. 

După frustrarea din ochii antrenorului, îmi dau seama că o 
simte. 

— Uite care-i treaba, John. 

Tonul lui e măsurat. 

— Înţeleg de ce nu ai făcut alegerea. Chiar înțeleg. 

În afară de fratele meu și de Garrett, antrenorul este sin- 
gura persoană care știe că nu am mers la preselecție. În primul 
an în care am îndeplinit condițiile impuse, m-am prefăcut că 
am ratat din greșeală data de înscriere, iar antrenorul m-a târât 
în biroul lui și a țipat la mine patruzeci și cinci de minute, 
zicându-mi că sunt un idiot iresponsabil și că îmi irosesc 
talentul dat de Dumnezeu. Când s-a calmat, a început să bâi- 
guie cum că va cere niște favoruri, ca să fiu considerat eligibil, 
și atunci n-am avut de ales. I-am spus adevărul. Mă rog, o parte 
din adevăr. l-am povestit despre accidentul tatei, dar nu și des- 
pre problema lui cu băutura. 

De atunci, nu m-a mai bătut la cap cu subiectul ăsta. Până 
acum. 

— Dar vorbim despre viitorul tău, încheie el, morocănos. 
Dacă lași șansa asta să treacă, o să regreţi tot restul vieții, 
puștiule. Îţi garantez. 

Nu-i nevoie să mi-o spună. Știu. O să regret. Deja regret o 
grămadă de lucruri. Dar familia este pe primul loc și țin la cu- 
vântul dat. Promisiunea mea contează pentru mine, pentru Jeff. 
Nu pot să mi-l iau înapoi acum, indiferent cât de tentant este. 

— Mulţumesc că m-aţi informat, domnule antrenor. Și vă rog 
să-i transmiteți mulțumirile mele prietenului dumneavoastră. 

Încerc să scap de nodul din gât. Mă ridic încet de pe scaun. 

— Dar răspunsul meu este „nu”. 

— Eşti sigur că asta vrei? 

Vocea blândă a lui Grace și expresia timidă îmi stârnesc o 
durere în piept. Nu știu de ce s-a deranjat să mă întrebe, pen- 
tru că este limpede că nu asta vreau. Dar /rebuie să o fac. 

După antrenament, m-am dus direct la căminul ei și i-am 
povestit conversaţia mea cu antrenorul. Însă acum îmi doresc 
să-mi fi ținut gura. I-am destăinuit planurile mele de viitor la 
câteva zile după ce am început să ieșim împreună. Chiar dacă 
nu s-a exprimat, știu că nu este de acord cu ele. 

— Nu am vrut să refuz. Dar trebuie. Fratele meu se așteaptă 
să mă mut înapoi acasă imediat ce termin facultatea. 

— Dar tatăl tău ce se așteaptă să faci? 

Îmi reazem capul pe maldărul de perne decorative de pe 
pat. Au mirosul ei. Dulce și feminin. Parfumul ăsta îmi domo- 
lește puțin încordarea. 

— Păi, tata se așteaptă ca eu și Jeff să-l ajutăm să conducă 
afacerea, pentru că nu poate s-o facă singur. Ăsta e rolul familiei. 
Când este nevoie, punem osul la treabă. Avem grijă unul de 
celălalt. 

Grace se încruntă. 

— Cu preţul visurilor tale? 

— Dacă trebuie, da. 

Conversaţia asta este deprimantă, așa că o trag spre mine. 

— Hai să vedem un film. Nişte explozii și bătăi cu arme o 
să mă mai distragă de la necazul meu. 

Grace ia laptopul și pregătește filmul, dar când încearcă să 
pună computerul între noi, eu îl așez în poala mea. Nu vreau 
să avem nicio barieră între noi, care să o împiedice să se cuibă- 
rească lângă mine. Îmi place să o ţin în braţe. Și să mă joc cu 
părul ei. Și să mă aplec s-o sărut pe gât, ori de câte ori am chef. 

Nu am mai avut o relație încă din liceu. Să fiu iubitul lui 
Grace este diferit. Este... mai matur. Pe vremea aia, eu și iubi- 
tele mele vorbeam despre fleacuri și umpleam liniștea făcându-ne 
de cap și sărutându-ne. Însă eu și Grace chiar vorbim. Vorbim 
despre ce am făcut în ziua respectivă, despre cursurile noastre, 
despre copilărie și viitorul nostru. 

Totuși mai facem și alte lucruri. De la prima noastră întâl- 
nire, ne-am văzut aproape în fiecare zi și ne-am făcut de cap 
de fiecare dată. Dumnezeule! Tăvăleala din baie, la petrecerea 
lui Beau, a fost demențială. Iar Grace nici măcar nu m-a atins. 
Mi-am frecat-o în timp ce stăteam în genunchi, lingându-i 
păsărica. E prima oară când simt atâta plăcere masturbându-mă. 

Deși încă nu am făcut sex, nici măcar nu-mi pasă. Înainte 
de Grace, mă interesa doar satisfacția de moment: flirt, sex, 
apoi adio! Ca meciurile de hochei pe care le jucam când eram 
în școala generală: în grabă, după ore, înainte ca mama să mă 
cheme la cină. 

Cu Grace, parcă am parte de trei reprize de hochei adevä- 
rat. Nerăbdarea și emoția primei reprize, tensiunea crescândă 
din a doua repriză, intensitatea explozivă a celei de-a treia și 
gândul euforic că ai realizat ceva. N-are importanță dacă ai 

câștigat meciul, dacă l-ai pierdut sau dacă scorul este egal. E 
cea mai frumoasă senzaţie din lume. 

Aș spune că acum suntem în a doua repriză. A acumulării 
tensiunii. Minute fierbinți de dezmierdări, care îmi lasă o 
ușoară durere în vintre. Dar nu mă grăbesc să ajungem în re- 
priza a treia. 

După douăzeci de minute de la începutul filmului, se răsu- 
cește brusc către mine. 

— Hei. Am o întrebare. 

Pun filmul în stand-by. 

— Ascult! 

— Sunt iubita ta? 

Îmi compun cea mai libidinoasă expresie și întreb: 

— Nu știu, păpușă. Ai vrea să fii? 

Amuzaţi, ochii ei căprui surâd. 

— Păi, după ce m-ai întrebat așa, acum nu mai vreau. 

Rânjind, mă aplec și pun laptopul pe podea, apoi mă răsu- 
cesc și mă reped asupra ei. Chicotește când o întind pe spate. 
Mă lungesc în pat, pe o parte, și mă proptesc într-un cot. 

— Mincinoaso! Bineînțeles că vrei să fii iubita mea. Să știi 
că deja ești. 

Pare gânditoare. După o secundă, dă aprobator din cap și 
declară: 

— OK. Îmi convine. 

— Vai, scumpo! Cât de mărinimoasă ești! Ar trebui să ne 
comandăm tricouri asortate, cu inscripția asta: „Îmi convine”. 

Râsul ei îmi gâdilă bărbia. Îmi place felul în care râde. Este 
foarte natural. Totul la ea este natural. M-am combinat cu 
prea multe gagici care spun una și gândesc alta, care mint sau 
manipulează ca să obțină ce vor. Dar nu și Grace. Ea este 

deschisă și sinceră, iar când este înfuriată sau supărată, îmi 
spune. Îmi place chestia asta. 

Mă aplec să o sărut. Când limbile noastre se întâlnesc, un 
fior de plăcere mă cutreieră. Lipit de piciorul ei, penisul meu 
se întărește. Îmi împing coapsele mai mult. Atingerea asta 
ușoară e de ajuns să-mi smulgă un geamăt. Dumnezeule! Vreau 
să am orgasm. Grace m-a ajutat de două ori săptămâna asta. O 
dată cu mâna, a doua oară mi-a făcut sex oral. În unele nopți, 
mă masturbam în duș, imaginându-mi că fac sex cu Grace, dar 
nu se compară cu ce face ea acum. Îmi descheie pantalonii și 
îmi cuprinde scula cu degetele. 

La prima atingere, dau ochii peste cap de plăcere. 

— Când vine Daisy acasă? 

— Cel mai devreme, peste o oră. 

Degetele ei descriu lent un cerc în jurul capului penisului. 
Împing din șolduri. Nu poartă sutien, așa că sfârcurile ei îm- 
pung materialul tricoului. Iau în palmă un sân mic și ferm. 
Mângâi cu palma sfârcul tare, îl tachinez cu buricul degetului 
mare, apoi îl apăs în jos. Grace răsuflă zgomotos. 

Sunt atât de excitat, încât nu pot gândi ca lumea. Nevoia 
asta de eliberare sexuală e insuportabilă. Las sânul deoparte și 
palma îmi coboră către talia pantalonilor ei de trening. 

Se oprește din a mă săruta, înțepenind sub atingerea mea. 

— Aăă... 

Roșeşte și explică: 

— „Accesul” e blocat în seara asta. Sunt în perioada aia a lunii. 

Pufnesc în râs. 

— Perioada aia a lunii? Așa o numești? 

— Care-i problema? Sună mult mai bine decât dacă aș zice 
„Sunt la menstruaţie” 

Mă strâmb, amintindu-mi de orele stânjenitoare de edu- 
cație sexuală, când eram în liceu. 

— Vezi? E mai bine așa cum am spus la început. 

Îmi dă palma deoparte și mă împinge ușor. 

— Întinde-te pe spate. Vreau să mă joc puțin cu tine. 

Dumnezeule! Chiar că se joacă. Îmi ridică tricoul. Gura ei 
îmi explorează pieptul. Buze moi îmi presară pe gât sărutări 
fugare, apoi se apropie de sfârcul meu stâng, făcându-mi pielea 
ca de găină. Limba ei îl dezmiardă pentru o secundă. Simt 
atingerea scurtă până în vârful penisului, care zvâcnește dure- 
ros. Îmi vine să mă zvârcolesc. Vreau să mă cuprindă iar cu 
gura. Vreau să sugă vârful — doar o idee — și apoi limba ei să 
descrie un cerc. Vreau... 

Dumnezeule! Buzele ei coboară pe burta mea. Jur că fata 
asta îmi citește gândurile. Gura ei îmi cuprinde scula, iar limba 
lui Grace execută acel cerculeț sexy, la care visam adineauri. 

Probabil că am scos un zgomot. Ridică privirea, cu un zâm- 
bet satisfăcut. 

— Eşti bine? 

— La naiba! Da. Mai mult decât bine. 

— Întrebare, spune ea, și acum zâmbesc și eu, fiindcă îmi 
place când anunță că este pe punctul de a pune o întrebare, în 
loc de a întreba pur și simplu. 

Răspund cu replica mea standard. 

— Ascult! 

— Ce părere ai despre fundul tău? 

Mă încrunt. 


— Adică? 

— Dacă fac asta — degetul ei se mută într-un loc unde 
chiar nu mă așteptam să fiu atins —, o să refuzi sau o să te lași 
purtat de val? 

Când repetă mișcarea, sunt uimit să simt o undă de plăcere 
cutreierându-mi spinarea. 

— O să mă las dus de val, îi răspund sugrumat. Categoric! 

Ochii lui Grace sclipesc de uimire. Apoi capul ei se apleacă. 
Mă suge tare — încă o mișcare neașteptată, care-mi sucește 
mințile. Sfinte Sisoe! Sunt complet înconjurat de fierbințeală 
umedă. Capul sculei mele se izbește de gâtlejul ei. Bazinul 
meu zvâcneşte. Mă retrag puțin, apoi alunec iar înăuntru. 

Grace geme. Degetul ei continuă să mă tachineze blând, cu 
grijă, stârnind în mine o plăcere ciudată. Ce senzație intensă! 
Şi nu se oprește. Mă chinuie cu limba ei, lingându-mi penisul 
încet, temeinic, de parcă ar fi un cartograf care plănuiește să 
transpună pe o hartă relieful unui teren. Degetul ei se mișcă 
neîncetat, jucăuș. 

Gâtul mi-e atât de uscat, că de-abia reușesc să îngaim: 

— O să-mi dau drumul. Sunt foarte aproape. 

Data trecută când mi-a făcut sex oral, și-a ferit gura înainte 
să ejaculez. De data asta, mă cuprinde ferm cu buzele. Părul ei 
lung îmi gâdilă coapsele. Sunt în pragul orgasmului. Dar încă 
nu am ajuns în punctul culminant; deocamdată e doar o pulsa- 
ție minunată, care mă face să gem de nerăbdare. Degetul ei mi 
se strecoară în anus și... La naiba! Mă simt al naibii de bine! 
Suge încă o dată, prelung și tare, împinge degetul mai adânc, 
şi explodez ca un foc de artificii. 

Trag aer în piept, coapsele mele saltă brusc de pe așternuturi. 
Ejaculez pe fundalul sonor al gemetelor ei și al gâfâielii mele. 

Grace înghite de câteva ori. Fiecare contracție a gâtlejului său 
îmi provoacă un alt mic fior de plăcere, până când cad epuizat. 
Grace se cuibărește lângă mine, cu o palmă lipită pe burta 
mea — o ancoră mică și caldă, care mă împiedică să-mi iau zborul. 

— A fost... — încerc să-mi trag sufletul — fenomenal. 

Grace râde, buzele ei atingându-mi ușor gâtul. 

— O să țin minte. Șmecherii cu popoul — fenomenal. Șme- 
cherii normale... Cum le-ai numit? Doar extraordinare. 

— Tot ce-mi faci este atât extraordinar, cât și fenomenal, îi 
zic, trecându-mi degetele prin părul ei. Nu cred că m-am sim- 
tit vreodată atât de satisfăcut. Am o întrebare. 

— Ascult! 

— Primul meci din presezon o să fie mâine-seară. Știu că 
nu-ți place hocheiul, dar... o să vii să-l vezi? 

— Of! Aș veni, dacă aș putea, răspunde ea, cu părere de 
rău. Dar am stabilit să mă întâlnesc cu un coleg de la cursul de 
Psihologie. 

Mă întorc pe o parte și mijesc ochii. O trăire ciudată și ne- 
cunoscută mi se furișează în suflet. 

Surprins, îmi dau seama că e gelozie. 

— Cine-i tipul? 

Zâmbește șmecherește. 

— Liniștește-te, dragă! E doar un coleg. Am fost repar- 
tizați împreună pentru un proiect. O să-l văd de multe ori, în 
următoarele două săptămâni. 

— De multe ori? 

Tac pentru o secundă. 

— Arată bine? 

— Destul de OK. E slăbănog, dar unor fete le place așa. 

Unor fete? Oare îi place și ei? 

Când observă expresia mea, hohotește. 

— Ha! Cine-i gelos acum? 

— Eu nu. 

— Ba ești. 

Mă sărută pe buze. 

— Nu e cazul. Am un iubit, îţi amintești? 

— Categoric că ai. 

La naiba! Acum știu cum s-a simțit în seara aia, la petre- 
cere. Strângerea asta de inimă este... ceva nou. Nu-mi place, 
dar nici n-o pot stăvili. Am alergat după fuste de când am fost 
admis la Briar, dar, în marea lor majoritate, au fost doar aven- 
turi de o noapte. Fete cu care m-am întâlnit din când în când, 
nu la modul serios, însă destul de des încât să încep să am sen- 
timente față de ele. Dar nu am avut o relație adevărată. Ştiam 
că se vedeau și cu alți băieți. Dar nu mi-a păsat. 

De data asta, îmi pasă. Perspectiva ca Grace să fie cu un 
altul e inacceptabilă. Grace este a mea. Vreau s-o ţin în brațe 
și s-o sărut, vreau să râdem împreună. 

Da. E a mea. 

— Cât este ceasul? întreabă ea. Mi-e prea lene să ridic capul. 

Mă uit la ceasul deșteptător. 

— Zece și treizeci și două de minute. 

— Terminăm de văzut filmul? 

— Sigur. 

Aud un fel de zumzet când mă aplec să ridic laptopul. O 
anunț: 

— Ăăă... Cred că cineva te apelează pe Skype. 

Se uită la ecran și sare cât colo, panicată. 

— O, nu! Pune-ți pantalonii! 

Mă încrunt. 

— De ce? 

— Mă sună mama! 

Dacă aș mai avea erecție, acum s-ar fi dus pe apa sâmbetei. 
Trag repede pantalonii pe mine. Grace își așază laptopul pe 
genunchi. Degetele ei rămân suspendate deasupra tastaturii, 
apoi se uită la mine. 

— Mută-te cu jumătate de metru mai la stânga, dacă nu 
vrei să te vadă. 

— Tu vrei să mă vadă? 

Grace dă ochii peste cap. 

— Nu mă deranjează. De fapt, i-am povestit mamei despre 
tine, așa că ar fi bine să o saluți. Dar, dacă nu vrei să faceți 
cunoștință acum, te înțeleg. 

Ridic din umeri. 

— Îmi convine. 

— Bine. Pregătește-te. O să ne asurzească pe amândoi cu... 

Un țipăt de încântare. Cel mai asurzitor țipăt de pe pla- 
netă. Din fericire, tonul ei coboară când începe să vorbească. 

— Scumpo! Ura! Mi-ai răspuns! 

Fereastra de chat umple ecranul, dând la iveală o blondă 
foarte atrăgătoare, care arată mult prea tânără ca să aibă o fiică 
de nouăsprezece ani. Mama lui Grace nu pare să aibă mai 
mult de treizeci de ani. 

— Bună, mamă! De ce ești trează la cinci și jumătate dimineața? 

Zâmbetul femeii este poznaș. 

— Cine a spus că m-am dus la culcare? 

Grace mi-a zis că mama ei este exuberantă și impulsivă și 
că acționează destul de des ca o adolescentă. Acum îmi dau 
seama că nu a exagerat. 

Grace oftează. 

— Te rog, spune-mi că ai stat trează ca să pictezi, nu... ca 
să faci alte lucruri. 

— Invoc al cincilea amendamentf. 

— Mamă! 

— Am patruzeci și patru de ani, scumpo. Te aștepți să tră- 
iesc ca o călugăriță? 

Patruzeci și patru? Uau! Nu-și arată deloc vârsta. Chico- 
tesc fără să vreau, fiindcă replica ei a fost amuzantă. Ochii 
căprui ai femeii se îngustează bănuitor. 

— Grace Elizabeth Ivers, cumva e un bărbat lângă tine? 
Am crezut că umflătura aia este pătura ta, dar de fapt e un umăr! 

Mama ei icnește de uimire. 

— Cine ești dumneata? 

Zâmbind, mă trag mai aproape, ca să mă vadă. 

— Bună seara, doamnă Ivers! Sau bună dimineața! 

— Doamna vers e maică-mea și trăiește în Florida. Spune-mi 
„Josie”! 

Îmi înăbuș un hohot. 

— Bine, Josie. Eu sunt Logan. 

Încă o exclamație surprinsă. 

— Acel Logan? 

— Da, mamă. Acel Logan, confirmă Grace. 

Josie se uită când la mine, când la Grace. Arborează o mină 
severă. 

— Scumpo, vreau să discut puțin cu domnul Logan. Du-te 
și fă o plimbare. 


é Când un nord-american invocă al cincilea amendament din Constituția 
Statelor Unite ale Americii, își rezervă dreptul de a nu răspunde la întrebări 
care l-ar putea incrimina. (N. red.) 

Alarmat, îi arunc o privire lui Grace, care încearcă să nu 
izbucnească în râs. 

— La urma urmei, ai fost de acord, îmi șoptește ea, apoi mă 
sărută pe obraz. Mă duc să fac pipi. Distracţie plăcută! 

Panica îmi sfredelește stomacul. Iubita mea sare din pat și 
mă abandonează. Mă lasă la mila maică-sii. Rahat! Ar fi tre- 
buit să mă ascund. 

Imediat ce Grace iese din cameră, Josie întreabă: 

— A plecat? 

— Da. 

Înghit în sec. 

— Bine. Nu-ţi face griji, puștiule. N-am multe de spus. N-o 
să mă repet, așa că ai face bine să asculți. Gracie mi-a zis că o 
să-ți mai acorde o șansă, iar eu am fost de acord cu decizia ei. 

Josie se uită fix în camera laptopului. Expresia ei e ame- 
nințătoare. 

— Acestea fiind spuse, dacă-i frângi inima fiică-mii, am de 
gând să iau primul avion și o să vin la ușa ta. O să umplu o față 
de pernă cu bucăți de săpun și o să te bat cu ea până te omor. 

În ciuda fiorului de spaimă evocat de amenințarea ei, un 
hohot îmi scapă din gâtlej. Dumnezeule! Bătaia cu săpunuri 
mi se pare o formă de agresiune foarte ciudată. 

Când răspund, umorul a dispărut și vocea mea este răgușită. 

— Nu o să-i frâng inima. Promit. 

— Bun. Mă bucur că ne-am lămurit. 

Jur că femeia asta are personalități multiple, căci, cât ai zice 
pește, se transformă din nou în Doamna Bună-dispoziție. 

— Povestește-mi despre tine, Logan. Care-i specializarea ta 
la facultate? Când este ziua ta de naștere? Care e culoarea ta 
preferată? 

Înveselit, mă supun întrebărilor aleatorii, pe care mi le aruncă 
la foc automat. Nu mă deranjează. Mama lui Grace este foarte 
amuzantă. Acum știu de la cine a moștenit Grace simțul umo- 
rului și tendința de a turui. 

La trei minute după începerea conversaţiei, telefonul lui 
Josie sună. Mă anunță că trebuie să răspundă și promite că o 
să ne apeleze din nou, mai târziu. Ecranul se înnegrește. Sunt 
cât pe ce să pun laptopul deoparte, dar pe urmă aud pași apro- 
piindu-se de ușă și, deodată, îmi vine o idee. 

Răsplata perfectă pentru că Grace a dat bir cu fugiţii. 

Când se deschide ușa, mă uit atent la ecran și mă prefac că 
încă vorbesc cu mama ei. 

— Şi mi-a băgat degetul în fund în timp ce-mi făcea un 
oral. A fost nemaipomenit. N-am crezut niciodată că o să-mi 
placă să simt ceva acolo, dar... 

Grace ţipă îngrozită. 

— Doamne Dumnezeule! 

Plonjează spre pat și înșfacă laptopul. 

— Mamă, nu-l asculta! Glumește... 

Tace brusc, nedumerită. Se răsucește spre mine. 

— Ce măgar ești! 

Mă cocoșez de râs, ceea ce o enervează și mai tare. Începe 
să mă lovească. Pumnii ei sunt minusculi, deci n-o să capăt cine 
ştie ce vânătăi. 

Grace chicoteșşte. 

— Eşti incorigibil! Chiar am crezut că i-ai spus! 

— Asta era intenția. 

Mă prăpădesc de râs. Ne rostogolim în pat. Ea se lungește 
pe spate și eu rămân deasupra ei, proptit în palme. 

— Îmi pare rău. N-am putut să mă abțin. 

Grace întinde o mână și îmi dă un bobârnac peste frunte. 

— Ticălosule! 

— Cumva mi-ai dat un bobârnac? 

Grace repetă gestul. 

— Din nou? 

Încep să o gâdil. În vreme ce se zvârcolește în pat și încearcă 
să scape de degetele mele necruțătoare, ajung la câteva concluzii. 

Prima: niciodată nu m-am distrat atât de bine cu o fată. 

A doua: nu vreau să se termine niciodată. 

Și a treia... 

Cred că mă îndrăgostesc de ea. 


27. 


Grace 


— Pur și simplu a apărut în timp ce voi doi învățați? 

Ramona pare foarte amuzată. Se întinde după cafea. E prima 
dată când o văd de la întâlnirea noastră jenantă, la începutul 
lunii, și mă mir să constat cât de plăcut e. N-au existat mo- 
mente penibile, eu nu îi port pică, iar ea pare sincer interesată 
de ceea ce se întâmplă în viața mea. 

— Da. Se prefăcea că-mi aduce cafea, dar amândoi știam 
că era o minciună. 

Ramona mustăcește și comentează: 

— Deci John Logan este genul de tip gelos. Nu mă mir. 
Hocheiștii ăștia sunt niște matahale, masculi alfa. Se poartă ca 
oamenii cavernelor când cineva încearcă să le fure pucul. 

— În scenariul tău, eu sunt pucul? 

— Cam da. 

Îmi dau ochii peste cap. 

— Pe naiba! Eu ar trebui să fiu geloasă. Ai habar câte fete 
se dau la el? Se întâmplă tot timpul, chiar și atunci când sunt 

cu el. Dar, pe de altă parte, ne-am intersectat cu cineva și a fost 
grozav. 

Fac o pauză, pentru efect. 

— Am dat nas în nas cu Piper la teatru, în Hastings. 

Ramona cască gura. 

— Oooo! La naiba! Ce-a spus? 

Mă cuprinde o undă de satisfacție. 

— La început s-a purtat foarte drăgălaș, dar probabil fiindcă 
n-a observat că eram acolo. A flirtat cu el, dar era evident că el 
nu i-a răspuns, așa că a început să vorbească despre hochei. Pe 
urmă și-a dat seama că eram cu el și nu doar stăteam /ângă el. 
A fost ca și cum ar fi intrat în celula unui criminal în serie. 
Îngrozită de-a dreptul. 

Ramona chicotește. 

— Logan m-a prezentat drept iubita lui și jur că Piper părea 
gata să mă ucidă. Apoi a plecat furioasă și s-a întors la priete- 
nele ei. 

— Cu cine era? 

— Nişte fete pe care nu le-am recunoscut. 

Fac o pauză. 

— Şi cu Maya. Care, apropo, nici măcar nu mi-a spus „bună”. 

Informaţia nu pare să o surprindă pe Ramona. 

— Maya crede că o urăști, mă informează ea. Ştii tu, pen- 
tru rolul pe care l-a jucat în bârfele de pe Twitter. 

— N-o urăsc. 

Ridic din umeri și mușc din brioșa mea cu ciocolată și banane. 

— Dar nici nu doresc să fiu prietenă cu ea. Nu avem nimic 
în comun. 

Nu-mi scapă tresărirea Ramonei, ca și cum se simte vizată 
de declarație. Dar nu asta a fost intenția mea. Noi două ne-am 

distrat bine împreună. Odată, în liceu, am vorbit o noapte 
întreagă. Nici măcar nu-mi amintesc despre ce am discutat. 

Simt împunsătura regretului. Mi-e dor de genul ăsta de acti- 
vități. În afară de Daisy, nu mi-am făcut nicio prietenă în acest 
semestru. Chiar dacă eu și Daisy avem o relație apropiată, în 
niciun caz nu suntem la fel de apropiate cum eram eu și 
Ramona. 

De parcă îmi citește gândurile, prietena mea îmi spune: 

— Mi-e dor de tine, Grace. Chiar mi-e dor. 

Inima mi se strânge. 

— Și mie mi-e dor de tine, dar... 

Dar ce? Nu am încredere în tine? Nu te-am iertat? Nu ştiu 
exact cum mă simt față de prietenia noastră și încă nu sunt 
gata s-o analizez. Îmi închei ideea: 

— Cred că e mai bine dacă o luăm ușor. 

Apoi zâmbesc încurajator. 

— Tu ce mai faci? Cum mai e la cursuri? 

Câteva minute, îmi povestește despre cursurile de Teatru și 
despre câteva petreceri la care a fost, dar în privirea ei văd o 
umbră care mă neliniștește. Nu are tonul lipsit de griji cu care 
sunt obișnuită. Chiar și fizic arată puțin... diferit. Machiajul 
ochilor este mai accentuat. Bluza ei este mai strâmtă decât îna- 
inte. Sânii aproape că-i țâșnesc din decolteu. Știu că sună 
groaznic, dar trebuie s-o spun: arată ofilită și vulgară. În trecut, 
putea fi vulgară și sexy totodată, pentru că încrederea ei de sine 
era îndeajuns de mare. Dar acum, atitudinea ei îndrăzneață 
este vizibil absentă. 

Conversaţia se mută asupra familiei. Stäm în cafenea încă 
patruzeci de minute, discutând despre ce au mai făcut părinții 
noștri și făcând haz de isprăvile lor. Când o anunț că trebuie 

să plec la curs, zâmbetul i se șterge. Dă din cap și se ridică. Arun- 
căm paharele goale în coșul de gunoi, ne îmbrățișăm și plecăm 
în direcții diferite. 

Privind-o cum se îndepărtează, adusă de spate și cu mâi- 
nile în buzunarele jeanșilor, simt o strângere de inimă. Oare 
sunt o prietenă de tot rahatul pentru că încă o țin la distanță? 
Sincer, nici nu mai știu. 

Cuget la întrebarea asta în timp ce merg pe aleea pietruită. 
Mă îndrept spre sala de prelegeri, unde se ține cursul de Teorie 
a filmului, pe care l-am ales drept materie opțională în acest 
semestru. Când urc treptele clădirii acoperite de iederă, aud 
bâzâitul telefonului. Este Logan. 

Accept apelul, sperând că nu mă sună ca să se scuze din 
nou pentru manevra lui de ieri, cu adusul cafelei. Încă nu am 
decis dacă apariţia lui din timpul orei mele de studiu cu cole- 
gul de la cursul de Psihologie a fost enervantă, drăgălașă sau 
amândouă. Mai târziu, a venit la mine în cameră și am purtat 
o lungă discuție despre încrederea reciprocă și cred că am reușit 
să ajungem la o înțelegere referitoare la respectarea limitelor. 

— Bună, frumoasa mea! Ce bine că te-am prins înainte să 
intri la curs! 

Sunetul vocii lui groase, răgușite, mă face să zâmbesc. 

— Bună! S-a întâmplat ceva? 

— Am vrut să-ți cer părerea. Dean și Tucker merg la un 
concert, în Boston, sâmbătă seară. Au hotărât să petreacă un 
weekend acolo, să închirieze o cameră de hotel, pentru două 
nopți. Garrett stă la Hannah până duminică, așa că... 

Face o pauză. Parcă îl și văd roșind. Un lucru la care nu 
m-am așteptat deloc este că Logan se înroșește când este agi- 
tat, ceea ce mi se pare adorabil. 

— ... M-am gândit că poate vrei să petreci weekendul cu 
mine. 

Sunt entuziasmată. Și oarecum emoționată. „Oficial”, alcă- 
tuim un cuplu de aproape trei săptămâni, iar Logan nu m-a 
bătut deloc la cap să facem sex. De fapt, nici măcar nu a adus 
vorba de subiectul ăsta. Mi se pare atât uimitor, cât și liniștitor. 

Se grăbeşte să adauge: 

— Stai liniștită! Să nu-ți închipui că te invit la vreo orgie 
de trei zile. 

Pufnesc. Iubitul meu, mare maestru al cuvintelor! 

— O să arunc toate prezervativele din casă, dacă vrei, adaugă 
Logan. Ca să elimin tentația. 

Sunt cât pe-aci să izbucnesc în râs. 

— Foarte frumos din partea ta. 

— Vreau doar să dorm cu tine. Și să mă trezesc alături de 
tine. Și să-ți fac sex oral, dacă ai chef de un orgasm marca John 
Logan. 

Scot un mic hohot. Râsul lui mi se strecoară în ureche, 
amețindu-mă. 

— Mi-ar plăcea să petrec cu tine weekendul. Ah! Tocmai 
mi-am amintit că am stabilit să iau cina cu tata, duminică 
seara. M-ai putea duce cu mașina la el acasă, în jur de ora șase? 

— Nicio problemă. 

Urmează o pauză. 

— N-o să-i spui unde ai petrecut weekendul, nu? 

Mă albesc la față. 

— Dumnezeule! Bineînţeles că nu. Nu vreau să-i provoc 
un infarct. Câteodată, tata încă încearcă să-mi lege șireturile la 
pantofi. 

Logan chicotește. 

— Mâine mă duc la supermarket. Dorești să cumpăr ceva? 
Gustări? Îngheţată? 

— Ooo, da! Îngheţată. Cu mentă și ciocolată. 

— În regulă. Altceva? 

— Nu, dar îţi trimit un SMS dacă îmi vine altceva în minte. 

Inima îmi bate repede. E puţin caraghios, având în vedere 
că vorbim doar despre un weekend. Nu e ca și cum am fugi 
împreună, să ne căsătorim. Cu toate astea, ard de nerăbdare. 
Să petrec trei zile împreună cu Logan mi se pare divin. 

— Mâine o să vin pe la tine și o să te iau cu mașina, după 
ultimul curs. Termini pe la cinci, nu? 

— Da. 

— OK. Îi trimit mesaj când sunt pe drum. Pe curând, fru- 
moaso! 

— Logan? 

— Da? 

Trag adânc aer în piept și îi spun: 

— Nu arunca prezervativele. 

E vineri seară. Logan și cu mine stăm îmbrățișați, pe cana- 
peaua din sufrageria lui, gata să urmărim un film orror. Ceva 
mai devreme, am cinat în oraș, la un mic restaurant din Has- 
tings, unde se servește pește și cartofi prăjiți. Am crezut că, 
odată întorși acasă la el, o să mergem în camera lui și o să ru- 
pem hainele de pe noi. Ca să-i „ofer floarea mea”, după cum ar 
spune mama. În schimb, m-a surprins sugestia lui să ne uităm 
la un film. 

Probabil că încearcă să nu pară prea dornic de sex, dar pri- 
virile înfierbântate pe care mi le aruncă îmi confirmă că își 
dorește să o facem la fel de mult cum îmi doresc și eu. Totuși 
n-am nimic împotrivă să o luăm ușor, lăsând tensiunea să 
crească și dorința să dea în clocot. 

— Nu-mi vine să cred că l-ai ales pe ăsta, mă lamentez eu, 
când pe ecran apare genericul de început. 

— Mi-ai spus să aleg eu, protestează Logan. 

— Da, pentru că am crezut că o să alegi ceva bun. Pot să te 
anunț încă de pe acum că filmul ăsta o să mă enerveze. 

Îmi aruncă o privire uimită. 

— Cum adică? Am crezut că nu-ți convine filmul pentru 
că nu vrei să fe sperii. 

— Să mă sperii? De ce m-aș speria? 

Începe să râdă. 

— Pentru că este un film orror, în care o fantomă ucide 
oameni în feluri oribile. 

Îmi dau ochii peste cap. 

— Filmele horror nu mă sperie. Mă enervează, pentru că de 
fiecare dată personajele sunt idioate. lau hotărâri incredibil 
de proaste, iar nouă ar trebui să ne fie milă de ele când mor? În 
niciun caz! 

— Poate că personajele din filmul ăsta sunt inteligente, adulți 
cu capul pe umeri, care fac totul cum trebuie, dar tot sunt 
omorâți, își dă Logan cu părerea. 

— Casa e bântuită de o fantomă, iar ei au ales să rămână acolo. 
Asta-i o reacție matură? Plecaţi naibii de acolo! 

Mă trage de o șuviță de păr. Tonul lui e dojenitor. 

— Aşteaptă un pic... Există un motiv bun pentru care nu 
pot pleca din casă. Pun pariu cu tine pe cinci dolari. 

— S-a făcut. 

Ne pregătim să ne uităm la film. Logan e întins pe spate, 
iar eu m-am cuibărit lângă el, cu capul pe pieptul lui. Mă mân- 
gâie pe păr în timp ce prima scenă umple ecranul. Începutul 
nu e chiar înfricoșător: o blondă cu sâni mari, o forță sinistră, 
invizibilă, şi un duș cu apă clocotită. Blonda își găsește sfârșitul 
arzând de vie — spiritul malefic, bineînțeles, a modificat pe 
neașteptate temperatura apei. Logan vrea să bată palma cu 

mine, după scena morţii, dar eu refuz. De fapt, îmi pare rău 
pentru soarta fetei. Pur și simplu a vrut să facă duș. Cine ar 
putea să o învinovățească pentru decizia asta? 

Filmul se derulează într-un mod foarte previzibil. Câţiva 
studenți fac experimente paranormale în casa bântuită și 
apoi — bum! — unul dintre ei moare. 

— Acum să vedem! exclam veselă. Motivul matur și rațional 
pentru care personajele rămân în casă. 

— Cred că fantoma nu-i lasă să plece, ghicește Logan. 

Dar ghicește greșit. Într-o scenă, personajele se ceartă, încer- 
când să hotărască dacă ar trebui să plece. O fată declară: „Oa- 
meni buni, facem o treabă importantă aici. Dovedim existența 
entităților paranormale. Știința are nevoie de munca noastră. 
Știința are nevoie de nor”. 

Pufnesc în râs, cutremurându-mă pe pieptul musculos al 
lui Logan. 

— Ai auzit, Johnny? Știința are nevoie de ei. 

— Te urăsc, mormăie el. 

— Îmi datorezi cinci dolari. 

Mâna lui coboară și mă ciupește de fund, făcându-mă să 
scot un sunet ascuțit. 

— Bucură-te! Ai câștigat bătălia asta, dar eu o să câștig 
războiul. 

Mă ridic în capul oaselor. 

— Cum adică? 

— Pentru că trebuie să rabzi până la sfârșitul filmului și o 
să-ți displacă fiecare secundă. Pe de altă parte, mie îmi place 
mult. 

Ticălosul are dreptate. 

Dar dacă... 

În timp ce el e atent la film, mă cuibăresc iar lângă el, însă 
de data asta nu-mi așez palma pe pieptul lui. O pun mai jos, 
cu câțiva centimetri mai sus de talia pantalonilor de trening. 
Nu pare să observe. Se concentrează la film. Ha! N-o să mai 
fie concentrat pentru mult timp. 

Cu un gest nonșalant, îmi strecor mâna acolo unde margi- 
nea tricoului său alb s-a ridicat puţin. Apoi îmi furișez degetele 
dedesubt și îi mângâi ușor abdomenul tare și plat. Logan res- 
piră apăsat. Înăbuşindu-mi un zâmbet, curm mișcarea, iar palma 
mea rămâne nemișcată. După o clipă, Logan se relaxează. 

Pe ecran, trupa cretină de „experți” în paranormal încearcă 
să înregistreze vocea spiritului folosind un dispozitiv parcă 
desprins din Vânătorii de fantome. 

Mă ridic și-l sărut pe Logan pe gât. 

Se încordează și apoi un chicot îi scapă de pe buze, slab și 
zeflemitor. 

— N-o să meargă, iubito... 

— Ce n-o să meargă? întreb eu nevinovat. 

— Ce încerci tu să faci acum. 

— Îmm-hmm. Sigur că n-o să meargă... 

ÎI tachinez cu sărutări moi pe gât, răsucindu-mi corpul astfel 
încât să simtă păsărica mea caldă pe coapsa lui. Dumnezeule! 
Păsărică. Am început să gândesc ca el. M-a corupt cu vorbele 
murdare pe care mi le șoptește când ne facem de cap, iar mie 
îmi place. Îmi place fiorul pe care îl simt când sunt îndrăzneață 
și lascivă. Îmi place și cum trupul lui tremură când îl ating cu 
limba. 

Deși capul lui este întors către ecran, știu că nu mai e atent 
la film. Umflătura din pantalonii lui crește. Penisul lung și gros 

împunge materialul. Îl sărut pe gât, simțind tensiunea din ten- 
doanele puternice. Mărul lui Adam tresare sub buzele mele. 

Când vorbește, vocea lui este atât de răgușită, încât mă 
înfioară. 

— Vrei să mergem la etaj? 

Mă uit în ochii lui. Sunt plini de dorință. Dau aprobator din 
cap. 

Nici măcar nu pune filmul în szand-by. Se ridică iute, mă 
trage după el și mă conduce pe scări, ținându-mă de mână. 
Dormitorul lui este mult mai ordonat decât ultima oară când 
l-am văzut, în seara când am venit aici și am ţipat la el, pentru 
faza cu Morris. Doamne, mi se pare că a trecut o viaţă de atunci! 

Stăm la un metru jumătate distanță. El nu se mișcă. Nu mă 
atinge. Doar se uită la mine, cu uimire în ochi. 

— Eşti atât de frumoasă! 

Pe naiba! Port blugi decoloraţi și un tricou larg, în dungi, 
care tot cade de pe un umăr, iar părul meu este ciufulit pentru 
că mai devreme afară bătea vântul. Știu că nu arăt frumoasă, 
dar felul în care se uită la mine... mă face să mă simt frumoasă. 

Apuc poalele tricoului, apoi îl trag peste cap și îl las să cadă 
pe podea. Nările lui freamătă când vede sutienul mititel. Du- 
când mâinile la spate, desfac clema și sutienul cade și el. 

Logan trage adânc aer în piept. Mi-a văzut sânii și înainte. 
M-a văzut goală, de fapt. Dar foamea din ochii lui, admirația... 
Parcă m-ar vedea dezbrăcată pentru prima oară. 

Mă descotorosesc de blugi și chiloți și mă apropii de el cu 
o încredere în mine care mă uimește. Ar trebui să fiu agitată, 
dar nu sunt. Mâinile mele nu tremură deloc când îl dezbrac de 
tricou. Doamne, pieptul lui gol nu încetează să mă amețească. 
Este sculptat. Masculin. Desăvârșit. 

El nu scoate un cuvânt când îi scot pantalonii de trening. 
Nu poartă boxeri. Penisul lui apare, tare și impunător. Când îl 
cuprind cu degetele, din gâtlejul lui țâșnește un sunet gâtuit. 

Dar tot nu mă atinge. Braţele îi rămân lipite de corp și stă 
complet nemișcat. Cred că nici măcar nu clipește. 

— Din ce motiv în secunda asta mâinile tale nu sunt pe 
mine? îl tachinez eu. 

— Încerc s-o iau ușor, spune el pe un ton jalnic. Dacă te 
ating, n-o să mă pot opri, și apoi o să intru în tine și... 

Îi închid gura cu un sărut apăsat și îmi petrec brațele pe 
după gâtul lui. 

— Păi, asta e ideea. Să intri în mine. 

Apoi îi mușc ușor buza de jos. Imediat, fărâma de autocon- 
trol de care se agăța se evaporă. 

Gemând cu gura lipită de a mea, mă împinge spre pat. Își 
apasă corpul puternic de al meu. Îi simt erecţia între noi. 

Pulpele mele se lovesc de marginea patului. Cad pe spate 
cu un mic țipăt amuzat, trăgându-l în jos odată cu mine. Ate- 
rizăm pe pat cu o bufnitură care ne face să râdem. Așternuturile 
curate și primitoare miros a detergent cu aromă de lămâie. 
Aroma asta, amestecată cu mirosul lui masculin, ameţitor, îmi 
încețoșează mintea. Trupul lui se unduie cuprins de dorință 
când mă sărută din nou. A avut dreptate când mi-a zis că n-o 
să se poată opri — nu se oprește din sărutat nici măcar ca să 
respire. Mă atinge încontinuu, peste tot. Înfometat, îmi explo- 
rează gâtul, sânii, burta și apoi se oprește între picioarele mele. 
Limba lui alunecă peste clitoris, fierbinte și lacomă. 

Înainte, în liceu, mă jenam când prietenul meu îmi făcea 
același lucru. Mi se părea întotdeauna un act prea intim, 

mă simțeam expusă. Dar acum, cu Logan, nu-mi mai pasă, 
fiindcă sunt prea captivată de plăcerea pe care o simt. 

Coapsele mele zvâcnesc, venindu-i în întâmpinare, dorind 
mai mult. El râde și-mi oferă lucrul după care tânjesc. Îmi 
cuprinde clitorisul cu buzele și îl suge. Dacă nu aș fi fost cul- 
cată, nu m-ar mai fi ținut picioarele. Plăcerea îmi urcă pe spi- 
nare și mi se revarsă în sânge, iar când el strecoară un deget în 
mine, mintea mi se sparge într-un milion de bucățele. Ajung 
în punctul culminant mai repede decât mă așteptam. Mai re- 
pede decât se aștepta e/. Geme când îmi simte spasmele de plă- 
cere. Limba și degetul lui continuă să se miște, chiar și în 
timpul orgasmului. 

Când îmi revin, Logan ridică fruntea. 

— Îmi place la nebunie să te fac să-ți dai drumul, mormăie 
el. E al naibii de excitant. 

Degetul lui se retrage puțin, apoi alunecă din nou înăun- 
trul meu. O mică undă de plăcere mă cutreieră. 

— Și ești atât de udă! 

Scâncesc de frustrare când degetul lui se retrage iar, dar 
dezamăgirea mea este înlocuită de nerăbdare când Logan stre- 
coară degetele în sertarul de sus al noptierei și scoate un pre- 
zervativ. Înghiţind în sec, îl privesc cum îl rulează îndemânatic 
pe toată lungimea penisului. Normal! Pun pariu că a folosit un 
milion de prezervative până acum. 

Şi dacă nu sunt bună la pat? 

Inima îmi galopează cu o viteză ameţitoare când corpul lui 
puternic coboară peste al meu. Buzele lui îmi ating tâmplele. 
Uşor. Dulce. 

— Eşti sigură? șoptește el. 


Mă uit la el și temerile mi se risipesc. 

Chipul lui e schimonosit de concentrare. Penisul se apro- 
pie de deschiderea mea. Când începe să îl împingă înăuntru, 
mă încordez involuntar. Deși abia dacă a pătruns câțiva mili- 
metri, presiunea e intensă. Este mult mai mare decât degetul 
pe care l-a strecurat în mine, ceva mai devreme. 

— Eşti OK? 

Tonul lui e grijuliu. 

Îi confirm din nou. 

Căldura îmi cuprinde pântecul și clitorisul pulsează la uni- 
son cu bătăile iuți ale inimii mele. Logan mai înaintează un 
centimetru, apoi întâlnește un fel de barieră. Este o senzaţie 
stranie, dar nu neplăcută. Fruntea lui Logan e udă de sudoare. 
Sub pielea gâtului său, tendoanele sunt vizibile. E încordat, ca 
și cum s-ar lupta să se stăpânească. 

Simt nerăbdare amestecată cu teamă. Deși nu e o compa- 
rație foarte inspirată, situația asta îmi aduce aminte de prima 
oară când mama m-a dus la un salon de cosmetică, să mă epi- 
lez pe picioare. Stăteam întinsă pe masă, în timp ce cosmetici- 
ana îmi aplica ceara fierbinte pe piele. Când a apucat colțul 
fâșiei calde, m-am pregătit sufletește pentru durere, așteptând 
să o smulgă. 

— Cred că trebuie să aplicăm tactica leucoplastului, pro- 
pun eu. Fă-o repede! 

Logan chicotește. 

— Nu vreau să te rănesc. 

Iubitul meu a încremenit în loc. Penisul lui nu înaintează, 
nici nu se retrage. Pur și simplu stă... acolo. 

— Care-i problema, Johnny? Ți-e teamă? 

Îmi aruncă o căutătură sfidătoare. 

— Continuă să faci mișto, iubito, și n-o să ajungem nicăieri. 

— Şi dacă tragi de timp... 

Îi zâmbesc. 

— Haide, iubitule. Deflorează-mă! 

Palma lui Logan e pe șoldul meu. Cu degetele celeilalte 
îmi ciupește buza de jos, în chip de dojană. 

— Nu mă grăbi, femeie! 

Privirea lui se îmblânzește. 

— Eşti sigură? 

— Da... 

Abia dacă apuc să pronunț silaba asta amărâtă, că Logan 
plonjează adânc. Icnesc, surprinsă de durerea ascuțită. A pă- 
truns cu totul. Judecând după trăsăturile lui încordate, știu că 
se forțează să rămână nemișcat. 

— Eşti bine? murmură el. 

Dau din cap. Durerea deja se atenuează. Când îmi mișc 
coapsele, Logan dă ochii peste cap de plăcere și îngaimă: 

— Iisuse! 

De ce nu se mișcă? Mă simt complet plină pe dinăuntru, și 
totuși ciudat de goală. 

Se mai interesează o dată cum mă simt, emoțional și fizic: 

— Cum ești? 

Mă strâmb. 

— Mă simt grozav. Tu? 

— Mor aici. 

În sfârșit, în sfârșit, face altceva, în afară de a sta nemișcat, 
peste mine. Penisul lui se retrage puțin, apoi alunecă iar înăuntru. 

Mă cutreieră un val de plăcere. 

— Oh! Fă-o din nou! 


— Eşti sigură? Încerc să-ți las timp să te acomodezi. 

— Sunt bine. Jur. 

Gura lui se contopește cu a mea într-un sărut dulce și tan- 
dru, apoi coapsele lui încep să se miște. Intră și iese încet, 
smulgând din gâtlejul meu un sunet slab. Mă lipesc de el și îmi 
înfig unghiile în spatele lui puternic. 

— Încolăcește-ți picioarele în jurul meu, spune el, răgușit. 

O fac. Unghiul se schimbă imediat, iar penetrarea este mai 
profundă. Mă umple din nou și din nou, fiecare mișcare spo- 
rind senzațiile delicioase din interiorul meu, până când fiecare 
bucăţică din corpul meu este fierbinte și imploră să se des- 
carce. Vreau mai mult. Clitorisul meu umflat pulsează. Întind 
mâna între noi și încep să-l masez. Stimulul ăsta suplimentar 
e divin. 

Logan își sprijină coatele pe saltea, de o parte și de alta a 
capului meu. luțește ritmul, coapsele lui zvâcnesc. Buzele lui 
nu se desprind de ale mele, ca și cum nu se îndură să nu mă 
sărute. Când atinge un anumit punct înăuntrul meu, tensiunea 
explodează într-un orgasm atât de intens, încât nu pot scoate 
niciun sunet. Îmi arcuiesc spatele și închid ochii. Îmi țin răsu- 
flarea, cu buzele lipite de ale lui. 

— Oh! Fuck! 

Coapsele lui mai zvâcnesc o dată. Spatele ud de sudoare 
tremură sub palmele mele. Cu un geamăt, ajunge în punctul 
culminant. 

Inima lui bate nebunește. Mă simt satisfăcută că eu am 
reușit așa ceva. Datorită mie a înjurat, a gemut și s-a cutremu- 
rat. L-am făcut să se descompună în bucățele. 


Și el a făcut același lucru pentru mine. 
+ 

Stăm întinși pe o parte, față în față, și ne privim. Sunt mole- 
șită, satisfăcută și mi-e prea lene să mă mișc. Admir trupul 
masculin, splendid, de lângă mine. Este înalt și puternic, fără 
picătură de grăsime — doar mușchi bine lucraţi. Brațele lui 
sunt minunat sculptate, iar coapsele, uriașe. 

— Eşti imens, declar eu. 

— Zici că sunt dolofan? întreabă Logan, cu un surâs. 

— Nu-ţi face griji. Îmi place să fiu în pat cu un hocheist 
mare și viril. 

Îi mângâi bicepșii. 

— Vorbesc serios când zic că ești imens. Piept mare, pi- 
cioare mari, mâini mari... 

— Sculă mare, completează el. Nu uita de sculă. 

— Te referi la chestia asta micuță? 

Degetele mele îi ating ușor penisul tare, cu piele netedă ca 
satinul. 

Habar nu am cum de încă mai are erecție, după asta. 

— Stai puţin. Trebuie să găsesc o lupă, ca să văd mai bine. 

— Taci din gură, femeie! 

Râzând, mă întoarce cu fața în sus. Mă trezesc captivă sub 
trupul lui musculos. Se apleacă să mă sărute pe gât... Nu, ne- 
mernicul nu-l sărută! Își lipește buzele de pielea mea și suflă, 
gâdilându-mă și smulgându-mi un hohot de râs. 

— Ce ziceai despre penisul meu? 

— Nimic! chițăi eu. Are mărimea perfectă pentru nevoile 
mele. 

Chicotește, apoi se rostogolește pe spate. Suntem din nou 
față în față. Îşi strecoară un picior printre ale mele. 

— N-am mai făcut chestia asta, recunoaște el. Să stau gol, 
cu o fată, și să vorbim pur și simplu. 

— Nici eu, dar eu și prietenul meu din liceu vorbeam o 
mulțime. 

— Despre ce vorbeați? 

— Despre toate. Şcoală. Viață. Emisiuni TV. Orice ne 
venea în minte. 

— De ce v-aţi despărțit? 

— Brandon a obținut o bursă la UCLA, eu — una la Briar, 
și nu am vrut să menţinem o relație la distanță. Genul ăsta de 
relații nu rezistă niciodată. 

— Câteodată rezistă, mă contrazice el. 

— Poate. Dar noi nu am vrut să încercăm, deci... 

Oftez. 

— Deci, evident, povestea noastră de dragoste n-a durat mult. 

— Cum de nu ați făcut niciodată sex? întreabă Logan, curios. 

— Habar n-am. Pur și simplu nu s-a întâmplat. Nu a ajutat 
nici faptul că rar rămâneam singuri. Tata avea o regulă strictă: 
ușa dormitorului meu trebuia să rămână deschisă permanent 
când Brandon mă vizita, iar părinţii lui erau și mai severi. Nici 
măcar nu ne lăsau să stăm în camera lui. Trebuia să stăm în 
sufragerie, iar maică-sa ne spiona din bucătărie. 

Logan se încruntă. 

— Îmi vine greu să cred că nu ai putut găsi o ocazie să ră- 
mâneți singuri în... cât timp ați fost împreună? 

— Şase luni. Da, sigur că au existat momente în care am 
fost singuri, dar, așa cum am spus, nu s-a întâmplat. 

O mână mare îmi acoperă sânii, strângând ușor. 

— Vrei să spui că nu a încercat niciodată să pună mâna pe 
bunătățile astea? Era homosexual? 

— Crede-mă, nu era. De fapt, acum e căsătorit. 

Logan e siderat. 

— Serios? Era mai mare decât tine? 

— Nu. Suntem de aceeași vârstă. S-a îndrăgostit nebunește 
de o fată, în prima zi de facultate, și s-au căsătorit în vara asta. 
Mama lui i-a povestit tatei. 

Tremur când buricul degetului său mare îmi atinge sfârcul, 
dar nu pare să vrea să continue. Obrazul lui se odihnește pe 
pernă. Trăsăturile îi sunt relaxate. Mă mângâie absent. 

— Tu ai avut prietenă în liceu? 

Joacă din sprâncene. 

— Am avut multe. 

— O, ce armăsar! 

— Am avut două prietene. Prima — în clasa a noua. Cu ea 
mi-am pierdut virginitatea. 

— Câţi ani aveai? Cincisprezece? 

— Paisprezece. 

Îmi face cu ochiul. 

— Am început devreme. De asta sunt așa de priceput la sex. 

Îmi dau ochii peste cap. 

— Şi atât de modest! E cam devreme să faci sex la paispre- 
zece ani. 

— Nu știu dacă se poate numi sex ce am făcut atunci, răs- 
punde Logan, pufnind ironic. Prima oară, a durat trei secunde. 
Pe bune! Am intrat, am ejaculat, am ieșit. A doua oară, a durat 
zece secunde. Eram așa de excitat, că nu mă puteam controla 
când fata se dezbrăca. 

— Şi a doua prietenă? 

— Eram într-a unșpea. Am fost împreună cam un an de zile. 
Era o fată minunată, puțin cam alintată. Dar nu mă deranja, 
pentru că-mi plăcea să o alint. 

Se încruntă. 

— M-a înșelat cu un elev mai mare. Cred că tipul a fost 
admis la Briar. 

— Ah! Îmi pare rău. 

— Mi-a frânt inima. 

Logan geme teatral, apoi îmi ia palma și o așază pe pieptul lui. 

— Am așteptat ani de zile să apară altă fată, ca să mă vindec. 

E rândul meu să gem, fiindcă replica asta e pur și simplu 
jalnică. 

— Ar fi trebuit să pui cuvintele astea în poezia ta. 

— O să-ţi scriu alta, îmi promite el. 

— Doamne! Te rog, nu! 

Mă ia cu căscat. Când mă uit la ceasul deșteptător, constat 
cu uimire că e abia zece și cincisprezece minute. 

— De ce sunt atât de obosită? 

— Te-am epuizat eu, așa-i? 

Zâmbeşte satisfăcut, pe urmă completează: 

— M-am temut că am ruginit puțin în timpul PC-ului, 
dar încă le am. 

— Ce înseamnă „PC”? 

Acronimele pe care le folosește mă scot din sărite câteo- 
dată. Sper ca în curând să le pot descifra singură. 

— „Perioada de celibat”, explică el. 

— Au trecut doar trei săptămâni de când n-ai mai făcut 
sex, câine în călduri ce ești! 

— De fapt, au trecut... șase luni. 

Sprâncenele mele se înalță. 

— N-ai făcut sex de șase luni? 

— Exact. 

Mă privește sfios. 

— De când te-am cunoscut. 

— Pe naiba! 

Logan pare jignit. 

— Crezi că mint? 

— Nu... Bineînţeles că nu. 

Mintea mea se luptă să accepte informaţia asta. Chiar și 
înainte să-l întâlnesc, îi cunoșteam foarte bine reputația; doar 
l-am văzut cu ochii mei când a ieșit împleticit din toaletă, la 
petrecerea asociației studențești. 

Noi doi am fost despărțiți toată vara. Chiar se așteaptă să 
cred că nu și-a făcut de cap nici măcar o dată? Adevărat, nici 
eu nu mi-am făcut de cap, dar eu nu sunt John Logan. 

— Aproape că am făcut-o, adaugă el, cu părere de rău. S-a 
întâmplat la începutul verii, când tu încă îmi ignorai mesajele. 
M-am dus acasă la fata aia, cu intenţia clară de a i-o trage, dar 
când a încercat să mă sărute... am plecat. Pur și simplu simțeam 
că nu este bine. 

Am rămas tablou. 

— Dar asta... 

Se apleacă spre mine. Buzele lui îmi ating gura ușor, în cel 
mai tandru sărut posibil. 

— Asta... 

Încă un sărut. 

— Simt că... 

Și încă unul. 


— E bine. 


-308- 


29. 


Logan 


Ăsta e cel mai frumos weekend din viața mea. 

Pe bune! Nu-mi aduc aminte să fi zâmbit vreodată atât de 
mult. Nici să fi râs atât de mult. Nici să fi făcut sex atât de mult. 

Grace și cu mine ne-o tragem ca iepurii, încă de vineri seară. 
De fiecare dată, este din ce în ce mai bine. Acum e duminică 
dimineaţă, târziu. Facem sex din nou, încurcați în așternuturi. 
Penisul meu plonjează în căldura ei strâmtă. Am tot întrebat-o 
dacă o doare, dar ea o ține una și bună că nu. Dacă într-adevăr 
o doare, atunci îndură disconfortul cu stoicism. Ca un hocheist 
care se bandajează, își pune apărătoarele și se avântă iarăși pe 
gheață, pentru că meciul ăsta e foarte important pentru el. 

Se pare că sunt foarte important pentru ea. Sau poate că îi 
place faptul că îi ofer ridicol de multe orgasme. E pe cale să 
aibă încă unul. I-am făcut sex oral jumătate de oră, până n-am 
mai rezistat. Muream de nerăbdare să intru în ea. Păsărica ei 
încă este udă, după ce limba mea și-a făcut de lucru pe acolo. 
Vaginul ei mă strânge ca-n menghină, corpul ei suplu se 

mulează pe al meu, spinarea lui Grace se arcuiește, în întâmpi- 
narea coapselor mele, zvâcnind grăbit. 

Mai are puţin până la punctul culminant. Îi știu pe de rost 
reacţiile, sunetele pe care le scoate și felul în care mușchii 
dinăuntrul ei se unduie în jurul sculei mele, când e în pragul 
orgasmului. 

— Oh! 

Icnește când îmi rotesc coapsele, iar ochii îi strălucesc. 

— E... atât... de bine. 

„Bine”e puţin spus. Este de-a dreptul... divin. Raiul e chiar 
aici, în patul ăsta. Sunt nebun după păsărica ei. Sunt nebun 
după ea. 

Şira spinării mă furnică, plăcerea îmi încordează mușchii. 
Îmi strecor palmele sub fundul ei și-mi înfig degetele în car- 
nea ei fermă, lipind-o mai mult de mine, împingând și mai tare. 
Îmi dau drumul primul. Mintea mea e țăndări, încețoșată și inco- 
erentă. Aproape imediat, Grace are orgasm. Răsuflă șuierat, 
extaziată — un sunet care mă înnebunește. 

În weekendul ăsta, de fiecare dată după ce am făcut sex, 
aproape că mi-a scăpat un „Ie iubesc”. Și, tot de fiecare dată, am 
strâns tare din buze, pentru că mi-e teamă că e prea devreme. 
O cunosc din aprilie, dar atunci nu eram împreună. În curând, 
se împlinește o lună de când alcătuim un cuplu, dar nu prea 
știu care sunt regulile de bună purtare pentru declarațiile de 
dragoste. Primei mele prietene i-am spus că o iubesc după 
două săptămâni. Celei de-a doua, după cinci luni. Poate ar 
trebui să fac o medie și să-i spun lui Grace peste trei luni. Da. 
Pare un interval de timp potrivit. 

Odată ce ne revenim după orgasm, hotărâm să ne sculăm, 
în cele din urmă, din pat. Este aproape ora prânzului și nu am 

mâncat de când ne-am trezit. Stomacul meu huruie ca moto- 
rul unei mașini sport. Ne îmbrăcăm. Indiferent de câte ori 
încerc s-o conving, Grace refuză să umble goală prin casă, în 
caz că apar amicii mei. Am tachinat-o fără milă pentru pudoa- 
rea ei nejustificată, dar descopăr repede o trăsătură incredibil 
de enervantă a lui Grace: are întotdeauna dreptate. 

Abia am intrat în bucătărie, că se şi aud pași în holul din față. 

— Vezi? jubilează ea. Ne-ar fi prins dezbrăcaţi! 

— Crede-mă, băieții m-au văzut gol de nenumărate ori, 
răspund eu sec. 

— Ei bine, o să mă asigur că pe mine n-or să mă vadă nici- 
odată goală. 

Dintr-odată, mi-l imaginez pe Dean holbându-se la sânii 
ei dezgoliți. Valul fierbinte de gelozie provocat de imaginea 
asta mă face să mă simt foarte recunoscător că Grace s-a hotă- 
rât să poarte haine. 

Însă nu Dean intră în bucătărie. Este Garrett, însoțit de 
Hannah. Deși par surprinși să o găsească pe Grace la masă, o 
salută cu zâmbete calde. Pe urmă se întorc spre mine și îmi 
rânjesc. Știu exact ce le trece prin cap. Mă tachinează, fredo- 
nând: Lo-gan are o iu-biii-tăăă. 

Îi salut, mijind ochii la ei. 

— Am crezut că weekendul ăsta rămâneți în camera de 
cămin a lui Hannah. 

— Sigur că asta ai crezut, mă ia Garrett peste picior. 

Ochii lui cenușii strălucesc. 

— Da, asta cred, pentru că asta mi-ai spus, i-o întorc apăsat. 

Hannah se apropie de Grace și îi întinde o mână. 

— Bună! Nu am făcut cunoștință până acum. Eu sunt 


Hannah. 

— Eu sunt Grace. 

Pe chipul lui Hannah se lățește un zâmbet idiot, cât toate 
zilele. 

— Știu. Logan vorbește despre tine tot timpul. 

Grace se uită la mine. 

— Serios? 

— Cât este ziua de lungă, confirmă Garrett, hlizindu-se. 
Pe deasupra, scrie poezii lungi și pline de adoraţie despre tine 
și ni le recită în sufragerie, în fiecare seară. 

Hannah chicotește. Eu îi arăt degetul mijlociu. 

— O, da. Știu despre poezii, îi zice Grace prietenului meu 
cel mai bun. Cea pe care mi-a dat-o am trimis-o deja unei 
edituri din Boston. 

Mă răsucesc ca să mă uit la ea. 

— Sper că glumești. 

Garrett râde zgomotos. 

— N-are importanță dacă glumește. Dacă n-a făcut-o 
până acum, o s-o trimit eu unei edituri. 

— Mă simt lăsată pe dinafară, se plânge Hannah. De ce 
sunt singura care nu a citit poezia asta vestită? 

— Ţi-o trimit pe e-mail, se oferă Grace, iar eu mă opun 
vehement. 

Garrett se duce la frigider. 

— Ce mâncăm? Mor de foame, iar cineva nu a vrut să ne 
oprim la cantină, pentru micul dejun. 

— Mă duc acolo patru zile pe săptămână, protestează pri- 
etena lui. Este ultimul loc unde vreau să mă duc în zilele mele 
libere. 

Amicul meu scoate două cartoane cu ouă. 


— Aveţi chef de omletă? 

Suntem toți de acord, așa că Garrett se ocupă de spartul 
ouălor, în timp ce Hannah și Grace toacă legume. Treaba mea 
este să aranjez masa. Nu îmi ia mai mult de treizeci de secunde. 
Rânjind, mă așez pe un taburet și mă uit cum ceilalți muncesc. 

— Tu speli vasele, mă avertizează Hannah, după care îi 
întinde lui Garrett un tocător de lemn, plin cu ardei gras. 

Îmi convine. Îi întreb: 

— De ce v-aţi întors mai devreme acasă? 

— Pentru că Allie și Sean se ceartă ca descreierații, explică 
Hannah, apoi se uită la Grace și adaugă: Colega mea de 
cameră și iubitul ei. 

— În curând, o să fie fostul iubit, după cum bănuiesc, co- 
mentează Garrett. Nu am auzit vreodată doi oameni țipând 
unul la celălalt în așa hal. 

Hannah oftează. 

— Câteodată, scot tot ce e mai rău unul din celălalt. Dar 
reversul medaliei este că scot și tot ce-i mai bun. De asta se tot 
despart și se împacă. Am crezut că acum or să rămână împre- 
ună, dar cine știe? 

Un miros care-ţi lasă gura apă începe să plutească prin bu- 
cătărie. Garrett nu este un bucătar grozav, dar gătește omlete 
al naibii de bune. Zece minute mai târziu, ne servește bunătăți 
pufoase, aurii, pline cu brânză, ciuperci și ardei gras. Ne așezăm 
la masă. Parcă am fi ieșit la o întâlnire în patru, ceea ce pare 
absolut de necrezut. Până anul trecut, Garrett nu era interesat 
să aibă o iubită, iar până luna trecută, nici eu nu-mi doream 
așa ceva. 

Dar îmi place. Hannah și Grace se înțeleg. Conversaţia este 
animată. Râdem mult. Nu-mi amintesc când m-am simțit atât 

de liniștit. Când terminăm de mâncat, nici nu-mi mai pasă că 
trebuie să spăl vasele. 

Lui Grace i se face milă de mine și mă ajută să debarasez 
masa, apoi vine să stea lângă mine, la chiuvetă. Clătesc repede 
fiecare farfurie înainte s-o pun în mașina de spălat vase. 

— Îmi dau seama de ce ai vrut-o. 

Vocea ei de-abia se aude. Tonul ei ușor trist mă face să-mi 
încordez umerii. 

Când observ că se uită la Hannah, simt vinovăție. În apri- 
lie, când i-am spus lui Grace că eram interesat de altă fată, nu 
am pomenit numele lui Hannah, dar am recunoscut că o plă- 
ceam pe iubita prietenului meu cel mai bun. Cu siguranță, 
Grace a pus totul cap la cap. 

— Este nostimă. Și foarte drăguță, adaugă Grace, stânjenită. 

Mă şterg pe mâini cu un prosop şi o apuc de bărbie, îndrep- 
tându-i privirea către mine. 

— Nu pe ea am vrut-o, murmur eu. 

Îndrept uşor capul lui Grace către masă. 

— Am vrut asta. 

Garrett tocmai a luat-o pe Hannah în poală. Ține un braț 
petrecut în jurul ei și o sărută pe vârful nasului. Degetele celei- 
lalte mâinii se împletesc cu șuviţele ei negre. Fa se apleacă și îi 
șoptește la ureche ceva care-l face să chicotească. Felul în care 
se uită unul la celălalt... Adorația cu care o atinge... Sunt îndră- 
gostiți lulea. E cât se poate de clar. 

Grace se întoarce către mine, cu un zâmbet. 

— Da. Cine n-ar vrea așa ceva? 

După ce bucătăria este curată ca lacrima, dispărem sus din 
nou, dar nu ca să ne facem de cap. De-abia dacă am dormit 
weekendul ăsta, mulțumită maratonului nostru de sex — nu 

că ne-am plânge —, așa că hotărâm să tragem un pui de somn. 
Programez alarma ceasului, ca să nu dormim prea mult, pen- 
tru că trebuie s-o duc pe Grace cu mașina acasă la tatăl ei, la 
ora șase. 

Ne cuibărim sub pătură, iar eu îi trag trupul cald spre mine, 
lipindu-mă de ea. Un suspin de satisfacție îi scapă de pe buze. 
Când sunt cât pe ce să adorm, vocea ei mă aduce iar la realitate. 

— John? 

Inima mi se strânge. Nu știu de ce se întâmplă asta ori de 
câte ori ea folosește numele meu de botez. Îmi spune și „Logan”, 
și „Johnny” când mă ia peste picior, dar când aud „John”, îmi 
umple pieptul cu o așa emoție. 

— Mmmm? 

— Vrei să vii la cină? 

Corpul meu înțepenește. Lui Grace nu-i scapă reacția asta. 
Râde ușor și adaugă: 

— Ai voie să refuzi. Dar deja ai cunoscut-o pe mama, iar 
tata nu e înspăimântător. Ba chiar s-ar putea să ți se pară plic- 
tisitor. Vorbește o grămadă despre biologie. 

Corect. Mi-a spus că e profesor de biologie. Însă nu asta 
mă neliniștește. Ultima oară când am cunoscut părinții unei 
fete, eram în liceu. Și pe atunci era ceva foarte important. De 
fapt, a fost inevitabil să îi cunosc pe ai ei, având în vedere că 
prietena mea și cu mine locuiam cu părinții noștri. 

Da, am vorbit pe Skype cu mama lui Grace, dar nu e același 
lucru precum o întâlnire oficială. A fost amuzant și lejer. Deloc 
stresant. Dar să-l întâlnesc pe tatăl lui Grace — în persoană — 
mi se pare o chestie importantă. 

Spune tipul care este îndrăgostit de ea. 


-315- 


ELLE KENNEDY 


Bine punctat. La naiba! Am știut că mă așteaptă o mulțime 
de CHESTII IMPORTANTE în clipa când mi-am dat seama 
ce simt pentru ea. 

— N-o să se supere dacă vin? 

— Deloc. Mama i-a spus că am un iubit, așa că mă tot bate 
la cap că vrea să te cunoască. 

— OK. În cazul ăsta, sigur. 

Brațul meu se strânge în jurul ei. 

— Mi-ar plăcea. 


Grace 


Este o seaă călduță, plăcută, așa că tata decide să mâncăm 
pe terasă. Pune pe grătar niște fripturi, în timp ce Logan și cu 
mine ne ocupăm de restul cinei. Sarcina mea sunt cartofii 
copți, iar a lui Logan, salata. Dată fiind concentrarea totală cu 
care feliază roșiile, ai crede că se luptă pentru un loc la vreun 
concurs gastronomic. 

— Relaxează-te, Johnny! îl tachinez eu. Talentul tău la pre- 
gătit salata nu influențează dacă tata te place sau nu. 

Pe deasupra, cred că tata deja îl place. Nu l-a supus unui 
interogatoriu, așa cum mă așteptam, și am senzația că s-a sim- 
it ușurat când Logan a spus o glumă, în timpul prezentărilor. 
Tatăl meu întotdeauna a fost de părere că Brandon nu avea 
deloc personalitate. Închipuiți-vă! Într-o zi, domnul profesor 
de Biologie moleculară m-a pus să mă așez și m-a informat că 

prietenul meu era plicticos. Brandon era timid, nu plicticos. 
Când rămâneam singuri, băiatul mă făcea să râd în hohote. 

Dar tata n-a apucat să vadă asta niciodată, iar Logan are 
mult mai multă încredere în sine decât avea Brandon. La cinci 
minute după ce l-a întâlnit, Logan l-a certat cu blândețe pe 
tata pentru că m-a învățat să „urăsc” hocheiul, iar tata abor- 
dează iar subiectul după ce ne așezăm la masa de sticlă, pe 
terasă. 

— Uite care-i treaba, John, spune el, în timp ce taie frip- 
tura de vită. Gracie este destul de isteață să își dea seama că 
pentru a juca hochei nu e nevoie să ai cine știe ce abilității 
sportive. 

Ochii tatei strălucesc jucăuș. Logan se preface scandalizat. 

— Cum îndrăzniţi, domnule? 

— Recunoaște, puștiule! Fotbalul cere un nivel superior de 
pregătire sportivă. 

Gânditor, prietenul meu mestecă o bucată de cartof copt. 

— Vă propun un scenariu. Luaţi fiecare hocheist de pe lista 
celor de la Bruins, dați-le echipament de fotbal și puneţi-i pe 
teren. Vă garantez că vor juca o oră întreagă și se vor descurca 
onorabil. 

Logan zâmbește larg. 

— Acum luați-i pe cei de la Pats, dați-le patine și apără- 
toare și puneţi-i pe gheață. Credeţi că vor fi capabili să joace o 
oră în cap și, pe deasupra, să joace bine? 

Tata mijește ochii. 

— Păi, nu. Mulţi dintre ei probabil că nu știu să patineze. 

Logan surâde triumfător și îi atrage atenția: 

— Dar ați spus că fotbaliştii funcționează la un nivel supe- 
rior de pregătire sportivă. Și atunci, de ce nu pot patina? 

Tata oftează. 

— Touché, domnule Logan. Touché. 

Eu chicotesc. 

Restul cinei se desfășoară în același stil: conversație ani- 
mată, care se încheie cu zâmbete din partea unuia dintre ei sau 
a amândurora. Nu-mi pot stăpâni bucuria. E o mare ușurare 
că se înțeleg bine. Acum am aprobarea ambilor părinți, a căror 
părere contează mult pentru mine. 

În timp ce debarasăm masa, tata zice: 

— Mama ta vrea să vină la Hastings, de Ziua Recunoștinței. 

— Serios? 

Mă bucură vestea asta. 

— Va sta la motel sau aici, acasă? 

— Aici, bineînțeles. N-are rost să cheltuiască bani pe o 
cameră de hotel, când aici poate alege ce dormitor vrea. 

Tata ţine într-o mână farfuria și cu castronul pentru salată, 
astfel încât să poată deschide ușa batantă. 

— Mă gândeam să-mi iau concediu pentru câteva zile și să 
merg cu ea, cu mașina, la Boston. Vrem să vizităm câțiva prie- 
teni comuni. 

Orice alt copil cu părinți divorțați și-ar face speranțe, au- 
zind că părinții săi vor să facă o călătorie împreună, dar eu 
nu-mi fac iluzii. Știu că ai mei nu vor mai fi niciodată împre- 
ună, fiindcă sunt mult mai fericiți separat, însă mă bucură că 
încă sunt atât de apropiați. De fapt, sunt cei mai buni prieteni. 

Spre surprinderea mea, după ce i-am mulțumit tatei pen- 
tru cină și am urcat în camioneta lui Logan, primul comenta- 
riu al lui Logan este despre relația părinților mei. 

— Este foarte mişto că ai tăi au rămas prieteni după divorț. 

Dau din cap. 

— Știu. Mulţumesc stelei mele norocoase în fiecare zi. Mi-ar 
fi displăcut dacă s-ar fi certat tot timpul și m-ar fi folosit drept 
pion ca să se răzbune unul pe celălalt. 

Apoi mă încordez, dându-mi seama că, poate, am descris 
situația de după divorțul părinților lui. Logan nu prea vorbește 
despre subiectul ăsta, iar eu nu am insistat să-mi dea amă- 
nunte. Evident că preferă să nu discute despre familia lui. 

În special despre tatăl lui. Asta este o temă pe care categoric 
nu vreau să o abordez, nu de dragul lui, ci de al meu. Sunt în- 
grozită că, dacă o fac, îmi voi da în vileag opinia: cred că Logan 
comite o greșeală uriașă dacă, după absolvire, renunță la hochei. 

El insistă că îngrijirea tatălui său și administrarea afacerii 
sunt pentru binele familiei, dar nu sunt de acord. Pentru Ward 
Logan, cel mai bun lucru ar fi o ședere îndelungată la o clinică 
de dezintoxicare, urmată de terapie contra dependenței. Dar 
ce știu eu? Doar fiindcă studiez Psihologia de un an, nu în- 
seamnă că sunt psiholog. 

— Tatăl tău este grozav, declară Logan, cu tristeţe. 

Privirea nu i se desprinde de parbriz. 

— Pare genul de om care o să te sprijine mereu. Adică n-o 
să te părăsească în spital, dacă-ţi rupi glezna sau ceva de genul 
ăsta. 

Exemplul lui este atât de precis, încât mă încrunt. 

— Asta... asta ți s-a întâmplat ție? 

— Nu mie. Mamei mele. 

— Tatăl tău a părăsit-o în spital? 

— Nu, nu chiar. El... Știi ceva? Las-o baltă! E o poveste 
lungă. 

Mâna lui e pe schimbătorul de viteze. Mă întind și o aco- 
păr cu palma mea. 

— Vreau s-o ascult. 

— La ce bun? Nu poți să schimbi trecutul. 

— Chiar și așa, tot vreau s-o aud, spun eu ferm. 

Logan oftează. 

— S-a întâmplat când aveam vreo șapte ani. Eram la școală 
în ziua aceea, așa că nu am fost de față. Mi-a povestit mătușa 
mea. Toţi vecinii au auzit-o pe mama, fiindcă țipa ca din gură 
de șarpe când, în cele din urmă, tata s-a urnit din casă. 

— Tot nu-mi spui ce s-a întâmplat... 

În continuare, Logan evită să mă privească. 

— Era o iarnă cu vreme nasoală. Mama a alunecat pe o 
porțiune de gheaţă, în timp ce curăța de zăpadă aleea noastră. 

Glasul lui e plin de amărăciune. 

— Tata stătea în casă. Nu mort de beat, dar avea la bord 
câteva beri. Nici nu s-a sinchisit să curețe zăpada de pe alee 
sau măcar s-o ajute. Mama și-a zdrobit glezna, iar el i-a auzit 
tipetele după ajutor și a fugit afară. N-a vrut s-o miște din loc, 
pentru că nu știau cât de gravă era situația, dar a pus o pătură 
pe ea, cât timp așteptau ambulanța. 

Umerii lui Logan sunt încordați. Acum nu mai sunt sigură 
că vreau să aud restul poveștii. 

— Ambulanţa a sosit, dar tata nu a însoțit-o la spital. I-a 
spus că o să vină mai târziu, cu mașina, fiindcă astfel ne putea 
lua pe mine și pe Jeft de la școală. După aceea, nu l-am mai 
văzut trei zile. 

Logan clatină furios din cap. 

— S-a urcat în mașină și a plecat. Habar n-am unde. Tot 
ce știu este că nu s-a dus la spital, unde soția lui a fost nevoită 
să treacă prin două operaţii. Și nu a venit nici la școală. Eu și 
Jeff am așteptat ore în şir, dar n-a apărut. Până la urmă, un 
profesor a observat că nu venise nimeni să ne ia, a dat câteva 
telefoane și ne-a dus la spital, iar mătușa mea a condus de la 

Boston până în Munsen și a stat cu noi cât timp mama a fost 
în convalescență, pentru că tata dispăruse fără urmă. 

— De ce? 

— Cine naiba știe? Probabil și-a dat seama că va trebui să 
ia atitudine și să aibă grijă de copii, de casă și de nevastă-sa, iar 
atâta responsabilitate l-a speriat. A plecat la o băută de trei zile 
și n-a dat pe la spital s-o vadă. 

Mâinile mele tremură de indignare. Ce rahat de soț e capa- 
bil de așa ceva? Ce rahat de za/ă își lasă copiii de izbeliște? 

Logan mi-a citit gândurile. Întoarce capul spre mine și mă 
priveşte blând. 

— Știu că acum îl urăști, dar trebuie să înţelegi ceva. Nu 
este un om rău... Are o boală. Crede-mă, și el se urăște din 
cauza asta. Mai mult decât l-am putea uri noi vreodată. 

Continuă cu voce tremurătoare: 

— Când era treaz, era un tată foarte bun. M-a învățat să 
patinez, m-a învățat tot ce știa despre mașini. Într-o vară, am 
reparat împreună un GTO grozav. Am petrecut ore împreună 
în garaj. 

— Atunci, de ce s-a apucat din nou de băutură? 

— Nu știu. Cred că nici e/ nu știe. Mă gândesc că, uneori, 
când ești stresat, vrei să bei un pahar cu vin. Sau o bere, un whisky, 
ceva care să te calmeze. Dar el nu se poate mulțumi să bea doar 
un pahar. Bea două, trei sau zece, și nu se poate opri. E dependent. 

Îmi muşc buzele. 

— Știu. Dar cât o să-i mai permiteţi să-și folosească depen- 
dența drept scuză pentru purtarea lui? La un moment dat, tre- 
buie să spui „stop!”. 

— L-am dus la dezalcoolizare și înainte, Grace. Programul 
nu funcționează decât dacă îl urmează de bunăvoie. 


-321- 


ELLE KENNEDY 


— Atunci, poate că trebuie să întrerupi relația cu el pentru 
un timp. Lasă-l să ajungă la fundul sacului, să aleagă să se facă 
bine. 

— Şi să ajungă fără casă? spune Logan, încet. Să-i vină la ușă 
creditorii și recuperatorii? Să permit ca service-ul să se ducă de 
râpă? Știu că nu înţelegi. Nu putem să-l lăsăm așa. Dacă ne-ar fi 
bătut rău de tot sau ne-ar fi tratat ca pe niște gunoaie, atunci 
poate că ar fi fost mai ușor să-l lăsăm în plata Domnului. Însă el 
nu este așa. Se distruge singur. Îl putem încuraja să nu bea, putem 
să-l ajutăm să țină lucrurile sub control, dar nu-l vom părăsi. 

— Ai dreptate. Recunosc că nu înțeleg. Nu înţeleg de unde 
vine loialitatea asta de neclintit. Mai ales când ai în vedere 
exemplul pe care vi l-a dat... Unde este loialitatea /ui? Unde 
este altruismul /ui? 

Logan își împletește degetele cu ale mele. 

— [Iată un alt motiv pentru care am luat decizia asta. Toc- 
mai din cauza exemplului pe care ni l-a dat. Dacă-l abandonez, 
atunci nu sunt cu nimic mai bun decât el. Ar însemna că sunt 
egoist, iar eu nu vreau să fiu egoist. Câteodată îl urăsc atât de 
mult, încât îmi vine să-l pocnesc, câteodată mă surprind dorin- 
du-i moartea, dar, indiferent cât e de frustrant, este tatăl meu 
și îl iubesc. 

Vocea lui Logan se frânge. 

— Îl tratez așa cum mi-ar plăcea să fiu tratat, dacă aș fi vre- 
odată în locul lui. Cu răbdare și susținere, chiar dacă nu le merită. 

Logan rămâne tăcut. Mi se strânge inima, apoi îmi apare 
un sentiment de mândrie. Tipul ăsta continuă să mă surprindă. 
Să mă emoționeze. E o persoană mai bună decât mine, mai 
bună decât se consideră el. Dacă până acum nu eram convinsă, 
acum sunt al naibii de sigură. 

ÎI iubesc. 

Logan 


— Bem o bere la Malone's? ne întreabă Dean. 

"Tocmai am plecat de la pationar, după ceea ce bănuiesc că 
e cel mai slab meci din întreaga mea carieră din hocheist. 

Strâng din dinți. 

— Am planuri cu Grace. Și, chiar dacă nu aș fi avut, n-aș 
sărbători într-un bar, omule. 

Îşi trece o mână prin părul blond, ud după duș. 

— Da, a fost nasol. Dar s-a dus. N-are rost să te mai gân- 
dești la el. 

În momente ca astea, mă întreb de ce Dean mai joacă ho- 
chei. Pentru că așa are parte de păsărici? Din ziua în care s-a 
alăturat echipei, Dean a demonstrat că nu e pasionat de spor- 
tul ăsta. Mare păcat! E un jucător foarte bun. Însă nu îl intere- 
sează să joace hochei după absolvire, cel puțin nu la profesioniști. 

— Serios, omule, nu te mai încrunta! îmi poruncește Dean. 
Vino cu noi la bar. I-am făcut rost bobocului de un act fals de 
identitate. Vreau să-i arăt niște mișcări în seara asta. Aș avea 
nevoie de partenerul meu de distracție. 

„»Bobocul”, bineînţeles, este Hunter. Dean l-a luat sub aripa 
lui și și-a pus în cap să-l corupă. 

— Cred că o să refuz. Eu și Grace am stabilit că în seara 
asta ne uităm la filme. 

— Plictisitor! În afară de cazul în care vă uitaţi în pielea 
goală. Atunci, sunt de acord. 

Eu, unul, sper să am parte de o seară în pielea goală. Am 
mare nevoie să mă eliberez de toată tensiunea acumulată, care 
mă chinuie de când ne-am îngrămădit în vestiar, după ultimul 
fluier al arbitrului. Scorul a fost 0-5. 

Desigur, a fost un meci în afara campionatului și nu con- 
tează mult pentru clasamentul nostru. Oricum, e cazul să tra- 
gem învățăminte din eșecul de astăzi: nu suntem nici pe 
departe pregătiți... Iar primul nostru meci pe bune e programat 
pentru săptămâna viitoare. Rahat! În plus, am fost bătuţi de cei 
de la St. Anthony, ceea ce mă supără și mai mult, pentru că 
echipa asta e plină de idioţi și jeguri. 

Încă fierb din cauza înfrângerii. Intru în camera lui Grace 
puţin mai târziu. Când îmi vede expresia abătută, se arată 
plină de înțelegere. 

— N-a mers bine, așa-i? 

Mă îmbrățișează. Mă sărută pe gât. 

— Echipa încă nu se sudează, răspund eu, exasperat. Antre- 
norul tot rearanjează poziţiile, încercând să găsească o com- 
binaţie bună, dar nu se leagă mare lucru. 

Este frustrant, mai ales luând în considerare că eu și Dean 
alcătuim o mașinărie bine unsă atunci când jucăm pe aceeași 
linie. Fiindcă suntem cei mai buni fundași, antrenorul ne-a 
separat, în speranța că noi doi vom ajuta celelalte linii să nu 
joace dezastruos. Acum fac pereche cu Brodowski. Tipul are 
nevoie de atâta muncă și indicații, încât asigur zona de apărare 
aproape singur. 

— Sunt sigură că situația o să se îmbunătățească, mă asigură 
ea. Și-ți promit că săptămâna viitoare te voi susține din tribune. 

Zâmbesc. 

— Mulţumesc. Știu că faci un mare sacrificiu. 

Grace oftează. 

— Cel mai mare. 

Ridică un tricou de pe podea și-l aruncă în coșul cu rufe. 

— Vreau să termin de făcut ordine și apoi ne uităm la un 
fim. OK? 

— Bineînţeles. 

Îmi scot adidașii, îmi deschei geaca. Grace se învârte prin 
cameră, adunând haine aruncate aiurea. Toate îi aparțin cole- 
gei sale de cameră. Probabil că Daisy o iubește. Are o colegă 
de cameră minunată și, pe deasupra, cu tendințe obsesiv-com- 
pulsive. 

Grace se apleacă să ia o șosetă aflată sub biroul lui Daisy. 
Văzându-i fundul rotund, scot un geamăt. 

Se uită peste umăr și mă întreabă dacă mă simt bine. 

— O, da. Rămâi în poziția asta! Exact în poziția asta. 

— Perversule! 

— Așa e. Cum îndrăznesc să mă bucur de imaginea fundu- 
lui sexy al iubitei mele? 

Îmi simt gâtul uscat. 

— Diseară, vreau să ne-o tragem exact așa. 

— Îmi convine. 

Răspunsul ei ațâțător mă amuză. 

— Atunci, treci în pat! Goală! Acum! Primeşti bonus orgasme 
dacă te miști rapid. 

Îşi scoate tricoul, pantalonii și chiloţii. Surâd când îmi des- 
fac fermoarul și o tachinez: 

— lisuse! S-ar crede că nu te-am satisfăcut până acum. 

Privirea ei nu se desprinde de degetele mele, în timp ce trag 
fermoarul jeanșilor. Îmi place cum se uită la mine: nerăbdător 
şi admirativ, ca și când nu se mai satură de corpul meu. 

O clipă mai târziu, sunt gol și deja mi-am pus un prezerva- 
tiv. N-am nevoie de preludiu în seara asta... O am tare ca pia- 
tra și sunt nerăbdător să încep... dar asta nu mă împiedică să 
mă joc cu ea puțin. 

Mă lungesc între picioarele ei și o sărut pe coapse. Pielea ei 
este moale, ca de bebeluș, mătăsoasă sub limba mea. Când limba 
mea își croiește drum spre clitoris, degetele ei mi se strecoară în 
păr. Chicotind, îi dau ce-și dorește. Ling ușor, încet, și îl presar 
cu sărutări blânde, până când Grace se zvârcolește pe saltea. 
N-o las să termine. Primul ei orgasm este întotdeauna cel mai 
intens, iar eu vreau să simt cum mușchii ei îmi strâng penisul și 
s-o aud rostindu-mi numele, în punctul culminant. 

O mai sărut o dată, apoi o apuc de șolduri și o rostogolesc 
cu fața în jos. 

— Întoarce-te, iubito! Adu-ţi fundul ăla grozav spre mine. 

Se apropie. Fundul ei mă loveşte ferm. Îngenunchez în spa- 
tele ei. Grace își apasă fundul de scula mea. Un val fierbinte 
mă străbate. Suntem de două luni împreună, și fata asta încă 
mă înnebunește. Plăcerea pe care o simt alături de ea parcă îmi 
topește creierul. 

Îmi cuprind penisul în palmă și-l apropii de locul potrivit. 
Amândoi suntem nerăbdători. Ăsta este momentul meu pre- 
ferat: mica presiune de la vârful sculei mele, anunțând că, în 
curând, mușchii ei mă vor cuprinde strâns, înconjurându-mă 
cu căldură. 

Este atât de udă, că mă strecor înăuntru la prima împin- 
gere, până la capăt. La început mă mișc încet, dorind să pre- 
lungesc actul, dar fiecare străpungere îmi ia mințile. În curând, 

ritmul se întețește. În ciuda faptului că mi-am dorit să facem 
sex pe la spate, poziția asta mi se pare prea... impersonală. O 
trag ușor spre mine, lipindu-i spatele de pieptul meu, și îi cu- 
prind sânii în palme, jucându-mă cu sfârcurile. 

Capul ei se apleacă pe o parte şi profit de mișcarea asta pen- 
tru a-mi apăsa buzele pe gâtul ei. Trag în piept mirosul ei. Cuprind 
cu buzele pielea catifelată, în timp ce o pătrund. Împingerile 
rapide ne fac pe amândoi să gemem. Îmi strecor o mână pe 
corpul ei, în jos, mângâindu-i sânii, ajungând pe burtă, până ce 
îi găsesc clitorisul. ÎI frec cu arătătorul, desenând cercuri mici, 
lente, care contrastează cu loviturile iuți ale penisului meu. 

Acum ne pricepem mai bine să ne coordonăm reacțiile și să ne 
sincronizăm corpurile, astfel încât avem orgasm în același timp. 
Ne prăbușim pe pat unul peste celălalt, asudați, respirând greu și 
sărutându-ne pasional în timp ce euforia începe să se risipească. 

După aceea, ne ghemuim sub pătură și începem să ne uităm 
la film. Grace alege un film vechi, cu Jean-Claude Van Damme, 
care ne amuză la culme. Filmul abia a început, când telefonul 
lui Grace sună. 

Se uită la ecran, dar nu răspunde. 

— E Ramona, mă lămurește Grace, când o privesc întrebă- 
tor. Nu am chef să vorbesc cu ea acum. Hai să ne uităm la film. 

Mobilul sună din nou. 

Grace scoate un sunet de frustrare și respinge apelul. 

Nu pot să o condamn. Dean mi-a spus că s-a întâlnit cu 
Ramona la bar, de câteva ori, dar eu n-am văzut-o încă de se- 
mestrul trecut. Și nici nu țin să ne întâlnim. 

— Probabil că vrea să ne vedem, spune Grace, apoi trece 
telefonul pe vibrații. 

E gata să-și sprijine capul pe pieptul meu. Un bâzâit puter- 
nic reverberează prin saltea. 

— Cred că trebuie să-l pun pe modul silențios, nu doar pe 
vibrații. 

Se ridică din nou, ia telefonul și încremenește. 

— Ce s-a întâmplat? 

Încerc să trag cu ochiul la telefon. Grace îmi arată ecranul. 
Scrie doar atât: „SOS”. Tot de la Ramona. 

Poate că părerea mea mă face să par un nemernic cinic. Mi 
se pare că prietena lui Grace încearcă să o manipuleze: Grace 
nu a răspuns, așa că Ramona a hotărât să o oblige să răspundă. 

— Trebuie să o sun, anunță iubita mea. 

Îmi înăbuș un oftat. 

— Iubito, probabil că încearcă să te sperie, ca s-o suni... 

— Nu. 

Chipul lui Grace e tulburat. 

— Nu ne jucăm cu asta. Niciodată. În toți anii de prietenie, 
ne-am trimis SOS-uri reciproc doar de două ori. Eu am făcut-o 
când am crezut că eram urmărită de un nemernic, în Boston, 
iar ea m-a chemat când a leșinat la o petrecere, în ultimul an 
de liceu, și, când s-a trezit, nu știa unde era. Mesajul ăsta e pe 
bune, Logan. 

Nu apuc s-o contrazic. Grace sare din pat și își apelează 
prietena. 


Grace 


Sunt cu adevărat speriată. Palmele îmi transpiră, inima 
galopează, plămânii îmi ard. Cred că e o reacție firească atunci 
când afli că prietena ta este reținută împotriva voinţei ei, de 

către un grup de ticăloși. Ramona a trebuit să se furișeze în 
toaletă ca să mă sune, pentru că golanii au încercat să-i confiste 
telefonul, după ce i-a anunțat că vrea să plece. 

Stau pe locul din dreapta șoferului, în camioneta lui Logan, 
și bat agitată darabana pe coapsele mele. Aș vrea să-l implor să 
conducă mai repede, dar deja gonește. Îmi tot pune întrebări 
la care nu am răspunsuri, pentru că Ramona mi-a închis tele- 
fonul cu cinci minute în urmă și acum nu mai răspunde. 

— Ce hocheiști? întreabă Logan, pentru a treia oară în 
zece minute. Învață la Briar? 

— Îţi repet pentru ultima oară că habar n-am! Ţi-am spus 
tot ce mi-a spus ea, Logan, așa că te rog, nu mă mai pisa. 

— Îmi pare rău, mormăie el. 

Suntem amândoi cu nervii întinși la maximum. Nu știm ce 
vom găsi când ajungem la motel. În timp ce gonim prin Hastings, 
conversaţia mea cu Ramona îmi bâzâie în minte ca un roi de 
albine. 

„Am crezut că vor fi şi alții aici, dar sunt doar bocbeişti. Nu mă 
lasă să plec, Grace! Au promis să mă ducă acasă, cu maşina, iar 
acum spun că ar trebui să mă culc în camera lor. Dar eu nu vreau. 
Nici măcar poșeta nu o am cu mine. Doar telefonul! Nu am bani 
de taxi şi nimeni nu vine să mă ia... şi...” 

În acel moment, a început să plângă, iar stomacul mi s-a 
strâns de teamă. O știu pe Ramona de mult timp. Știu să fac 
diferența dintre lacrimile ei de crocodil și cele reale. Știu când 
simulează panica sau când îi este într-adevăr frică. Știu cum 
sună vocea ei când este calmă și cum sună când este speriată. 

Acum e speriată. 

Drumul prin oraș este foarte tensionat. Când ajungem la 
motel, mușchii mei sunt atât de încordați, încât corpul mă 

doare. Clădirea de cărămidă, în formă de L, este la periferia 
orașului Hastings. Chiar dacă nu este nici pe departe la fel de 
arătoasă ca hanul de pe strada principală, nu este nici o dără- 
pănătură. 

Când Logan oprește în parcare, ochii lui albaștri se întu- 
necă imediat. Îi urmăresc privirea și observ autobuzul roșu, 
strălucitor, parcat aici. 

— Ăsta este autobuzul echipei de la St. Anthony, spune el, 
cu o voce tăioasă. Mâine au meci cu echipa Colegiului Boston, 
deci ar fi logic să înnopteze aici. 

— Asta e echipa împotriva căreia ai jucat azi? 

Dă aprobator din cap. 

— Sunt niște nemernici cu toții, inclusiv antrenorii. 

Îngrijorarea mea creşte. L-am mai auzit pe Logan vorbin- 
du-și de rău adversarii, dar până acum a fost respectuos. De 
pildă, rivalitatea cu Harvard: Logan se plânge de echipa lor de 
hochei, dar n-o să-l auzi niciodată susținând că jucătorii de la 
Harvard sunt niște măgari și nu le-ar discredita caracterul, la 
fel cum a făcut-o cu jucătorii de la St. Anthony. 

— Sunt chiar așa de răi? îl întreb. 

Oprește motorul și își desface centura de siguranță. 

— Fostul lor căpitan a fost suspendat sezonul trecut, pen- 
tru că a rupt braţul unui jucător de la Briar. Omul nici măcar 
nu avea pucul când Braxton s-a izbit în el. Noul lor căpitan 
este un cretin din Connecticut. În meciul din seara asta, ne-a 
scuipat jucătorii de pe bancă de fiecare dată când patina pe 
lângă ei. Un jeg! 

Ne îndreptăm spre camera 33 — numărul camerei a fost 
unul dintre puținele amănunte pe care am reușit să i le smulg 
Ramonei, în timp ce plângea cu sughiţuri. Logan mă apucă de 

braț și mă împinge în spatele lui, cu un gest protector, și îmi 
poruncește: 

— Lasă-mă pe mine să mă ocup! 

Scânteia ucigașă din ochii lui este de-a dreptul intimidantă, 
deci nu îl contrazic. 

Bate cu pumnul în ușă atât de tare, încât se zpâlțâie canatul. 
Din cameră se aude muzica dată tare și un hohot masculin, 
gălăgios, care-mi îngheață sângele în vine. Se pare că e o petre- 
cere nebună. 

Un moment mai târziu, un tip înalt, cu păr negru și cioc, 
apare în prag. Se uită la geaca lui Logan, care poartă însem- 
nele Universității Briar, și rânjește. 

— Ce dracu vrei? 

— Am venit s-o iau pe Ramona, se răstește Logan. 

Muzica rap explodează prin ușa deschisă. Bubuitul basului 
vibrează sub tenișii mei. Trag cu ochiul pe după umerii lați ai 
lui Logan, încercând să văd ce se întâmplă în cameră. Disting 
doar un perete de trupuri mătăhăloase. Patru, poate cinci. 
Groaza îmi apasă stomacul. O, Doamne! Unde este Ramona? 
Și de ce naiba a considerat că e o idee bună să petreacă împre- 
ună cu tipii ăștia... singură? 

— Du-te acasă, idiotule! îl îndeamnă pe Logan jucătorul 
de la St. Anthony. Tipa de-abia a ajuns aici. Nu are nevoie s-o 
duci cu mașina. 

Maxilarul lui Logan înțepenește. 

— Dă-te la o parte, Keswick! 

Muzica se oprește brusc. Răsună amenințător pașii grei ai 
colegilor lui Keswick, care se strâng în spatele lui. 

O namilă blondă, cu ochi reci și albaștri, îi aruncă lui Logan 
un zâmbet batjocoritor. 

— Aaaa, ce drăguţ! Ai venit neinvitat la petrecere, Logan? 
Te înțeleg. Vrei să vezi cum este să fii campion, nu? 

Logan râde sarcastic. 

— Da, Gordon, sunt invidios că ați câștigat un meci din 
afara campionatului. Acum dă-te la o parte. Vreau să mă con- 
ving că Ramona este bine. Dacă nu e, jur pe Dumnezeul meu 
că o să... 

— Ce-o să faci? urlă în zeflemea un alt jucător. O să ne 
baţi? Hai, încearcă, amice! Nici măcar o gorilă ca tine nu poate 
să se pună cu cinci deodată. 

— Doar dacă-și pune curul la bătaie, comentează unul 
dintre băieți. Pun pariu că-i place să și-o tragă acolo. 

Ceilalți jucători hohotesc, dar Logan este impasibil. Afi- 
șează un zâmbet și spune: 

— Oricât de tentant ar fi să vă bat măr — pe fofi —, prefer 
să nu intru în pușcărie în seara asta. Dar o să-mi facă plăcere 
să bat la fiecare ușă din locul ăsta nenorocit, până găsesc ca- 
mera antrenorului Harrison, și o să vă dau în gât cum că aţi 
sechestrat toți cinci o fată. Antrenorul o să se ocupe de voi. 

Keswick rânjește arogant și spune: 

— Probabil că o să ni se alăture. Antrenorului nu-i pasă 
nici cât negru sub unghie dacă ne îmbătăm după meci. 

— Pe bune? Sunt sigur că vrea să afle ce trageţi pe nas. 

Logan face un pas înainte,iar eu mă încordez,așteptându-mă 
să lovească. În schimb, atinge ușor nasul lui Keswick. Acum 
observ firele albe de sub nările lui Keswick. 

Logan își dezvelește dinții într-un zâmbet dur. 

— Se vede că ai tras cocaină, cretinule. Acum Zâ-fe dracului 
din calea mea! Stai aici, Grace! 

Logan dă buzna în cameră, iar eu rămân afară, forțată să fac 
contact vizual prelungit cu patru hocheiști foarte supăraţi. Apa- 
rent, toți sunt drogați. Panica aleargă în sus și în jos pe spina- 
rea mea și nu se potolește decât când Logan apare iar, un minut 
mai târziu. 

Spre marea mea ușurare, Ramona e cu el. Are obrajii mai 
albi decât cocaina de sub nasul lui Keswick, iar ochii — mai 
roșii decât autobuzul din parcare. Se repede în braţele mele în 
clipa în care mă vede. 

— O, Doamne! scâncește ea, strângându-mă în braţe până 
la sufocare. Sunt atât de bucuroasă că ai venit! 

— E în regulă. Eşti bine. 

O mângâi ușor pe păr. 

— Să mergem! 

Încerc să o conduc spre parcare, dar ea se opreşte. Ochii ei 
disperaţi se îndreaptă către ușa camerei. 

— Telefonul meu! El mi l-a luat. 

Ramona arată cu degetul către jucătorul pe care Logan l-a 
numit Gordon. Logan mârâie: 

— L-ai luat Zelefonub De ce? Ca să nu poată suna după 
ajutor în timp ce voi, jigodiilor, ați fi făcut-o poștă? 

Nu l-am văzut niciodată pe Logan atât de furios. Ochii lui 
albaștri sunt ca ai unui nebun, umerii îi tremură. 

— Dă-mi telefonul! Acum! 

Nemernicii de la ușă se foiesc puțin. În cele din urmă, unul 
dintre ei scoate iPhone-ul Ramonei din buzunarul din spate al 
jeanșilor. I-l aruncă lui Logan cu viteză, dar iubitul meu are 
reflexe rapide și îl prinde înainte ca mobilul să îl lovească în 
față. 

— Intraţi în mașină! ne cere, fără să se răsucească spre noi. 

Mă tem să-l las singur aici, dar Ramona tremură ca o frunză 
în vânt, așa că mă forțez să plec. Privesc constant spre camera 
de motel. Logan se apropie de vlăjgani și le spune ceva ce nu 
pot distinge. Jucătorii de la St. Anthony îl privesc cu o ură de 
moarte, dar niciunul dintre ei nu acţionează violent. Pur și 
simplu intră în cameră și trântesc ușa. 

Mă strecor pe scaunul din mijloc al camionetei și Ramona 
se așază lângă mine, apăsându-și obrazul de umărul meu. 

— Am fost așa de speriată, suspină ea. Nu voiau să mă lase 
să plec. 

O forțez să-și pună centura de siguranță, apoi îi cuprind 
umerii cu brațul. 

— Te-au rănit? Te-au forțat să...? 

Clatină din cap. 

— Nu. Jur. Am fost acolo vreo oră. Erau ocupați să prizeze 
cocaină și să bea vodcă direct din sticlă. Înainte să te sun pe 
tine, au început să mă pipăie și au vrut să mă convingă să mă 
dezbrac. Și când le-am spus că vreau să plec, au încuiat ușa și 
nu mi-au dat voie să ies. 

— Doamne! Ce cãutai aici, cu tipii ăștia? De ce ai venit de 
una singură? 

Ramona suspină iar. 

— N-am crezut că o să fiu doar eu aici. Eu și Jess ne-am în- 
tâlnit cu ei după meci. Ne-au invitat la motel, dar Jess a trebuit 
să se întâlnească mai întâi cu dealer-ul ei, așa că mi-a dat niște 
bani de taxi și a spus că o să ne întâlnim aici. Dar la cinci minute 
după ce am ajuns la motel, mi-a trimis mesaj că nu mai vine. 

Îmi simt brațul umed. Lacrimile Ramonei mi-au udat mâneca. 

— M-a abandonat. M-a lăsat singură cu ei. Ce fel de prie- 
tenă e în stare să facă așa ceva? 

Una egoistă. 

Îmi țin gura și o mângâi pe umăr. Într-un fel, mă simt res- 
ponsabilă pentru ce i s-a întâmplat în seara asta. Deși știu că e 
o prostie să gândesc așa, mi se pare că aș fi putut preveni inci- 
dentul, dacă aș fi fost mai prezentă în viața ei. Între noi două 
exista un fel de echilibru. Ea m-a încurajat să fiu impulsivă și 
să încetez să mă critic, iar eu am încurajat-o să nu fie impulsivă 
și să înceapă să se critice. 

Mă forțez să alung sentimentul de vinovăție. Nu. Refuz să 
fiu răspunzătoare pentru ceva ce a fost cât pe ce să se trans- 
forme într-o catastrofă. Ramona e adultă. Ea a luat hotărârea 
de a petrece cu tipii ăștia. Este al naibii de norocoasă că încă îi 
mai sunt loială și că i-am venit în ajutor. 

Gândul ăsta mă izbește. Dintr-odată, îmi dau seama că în 
seara asta am făcut același lucru pentru care l-am criticat pe 
Logan: i-am oferit ajutorul meu cuiva care nu-l merită. Am 
îngăduit ca anii de prietenie și loialitatea să mă împingă să fac 
ceva ce nu am vrut să fac. Dar am simțit că trebuia să o fac. 

Tresar când portiera se deschide brusc. Logan urcă la volan, 
cu o privire împietrită. Totuși, când i se adresează Ramonei, 
tonul lui este foarte blând. 

— Eşti bine? Ţi-au făcut ceva? 

— Nu, spune ea, cu voce slabă. Sunt bine. 

Prietena mea ridică fruntea. Privirea ei este plină de rușine. 

— Mulţumesc că ați venit să mă luați. Îmi pare rău că v-am 
stricat seara. 

— Cu plăcere, îi răspunde Logan. Și nu te îngrijora pentru 
seara noastră, Ramona. Singurul lucru care contează acum este 
că te-am scos de acolo înainte ca lucrurile să scape de sub control. 

Cuvintele lui îmi umplu inima de căldură. Doamne, îl 
iubesc! Cu toate că părerea lui despre Ramona nu este foarte 
bună, i-a venit în ajutor. Tocmai de aceea îl iubesc atât de mult. 

Sunt tentată să mă aplec și să-i șoptesc declarația asta la 
ureche. Dar îmi lipsește curajul. 

Adevărul e că aştept să o spună el primul. Poate că de vină 
e o urmă de nesiguranță, după ce s-a întâmplat în aprilie. 
Logan m-a respins atunci și mă tem să nu se întâmple din nou. 
Mi-este teamă că, dacă îmi permit să fiu vulnerabilă, oferindu-i 
inima mea, el o să mi-o calce în picioare. 

Așa că stau liniștită. Logan și Ramona nu scot o vorbă. 
Drumul spre campus este tăcut. 


31. 


Logan 


În sfârșit, cu trei zile înainte de primul nostru meci, echipa 
se sudează. E ca și cum cineva a apăsat un comutator. Încă mai 
cred că nu suntem sută la sută pregătiți, dar în timpul antrena- 
mentelor de săptămâna asta ne-am îmbunătățit tehnica de joc 
și antrenorul nu mai urlă la noi la fel de des, așa că... progresăm. 

Având în vedere că suntem în perioada testelor de la jumă- 
tatea semestrului, Grace și cu mine nu ne-am văzut de câteva 
zile, dar o să luăm o pauză de la învățat, ca să cinăm cu tatăl ei, 
diseară. Pentru că a trebuit să merg la antrenament, ea a luat 
un taxi împreună cu Ramona, care se duce și ea în Hastings, să 
își viziteze părinții. Încă nu știu ce să zic cu privire la faptul că 
încearcă să reînvie prietenia, dar Grace insistă că n-o va lăsa pe 
Ramona să se apropie prea tare din nou. Trebuie să mă împac 
cu decizia ei. Pe lângă asta, după ce vinerea trecută Ramona a fost 
pe punctul de a fi violată, sunt mai îngăduitor față de ea. Și 
sunt mai pornit ca oricând împotriva celor de la St. Anthony. 

V-am spus oare că o să-i întâlnim la deschiderea sezonu- 
lui? Antrenorului n-o să-i placă. Probabil că în seara aia o să 
petrec mult timp pe banca de rezerve. 

Mă pregătesc să plec și îmi verific telefonul. Am un mesaj 
de la Grace. A ajuns cu bine la tatăl ei. 

Și un mesaj de la Jeff, cerându-mi să-l sun urgent. 

Rahat! 

De obicei, Jeff nu folosește cuvântul „urgent” decât dacă e 
vorba de o chestie serioasă, așa că îl sun imediat. După cinci 
apeluri, răspunde. Pare agitat. 

— De ce naiba nu răspunzi? mă ia el la rost. 

— Am avut antrenament. Care-i treaba? 

— Vreau să te duci acasă și să-l verifici pe tata. 

— De ce? spun eu neliniștit. 

— Pentru că eu sunt la spital, cu Kylie, și nu pot să mă duc eu. 

— La spital? Ce s-a întâmplat? Kylie se simte OK? 

— S-a tăiat la mână când pregătea cina. 

Jeff pare panicat. 

— Doctorul de la Urgenţe spune că nu e așa de rău precum 
pare și că o să aibă nevoie de câteva copci. Dumnezeule! Nici- 
odată nu am văzut atâta sânge, Johnny. Au luat-o în sala de 
operaţii. 

— O să fie bine, îl asigur eu. Trebuie să ai încredere în doc- 
tori, bine? 

Cu toate astea, știu că Jeff n-o să se liniștească decât când 
Kylie și el vor pleca de la Urgenţe. Se iubesc nebunește încă de 
la cincisprezece ani. 

— Ce legătură are asta cu tata? întreb eu. 

— Eram acasă la Kylie și tata m-a sunat când tocmai ple- 
cam spre Urgenţe. I se împleticea limba și mormăia. Poate o fi 

căzut? N-am înțeles niciun cuvânt din ce spunea. Mă îngrijo- 
rează. Te rog, du-te acasă și asigură-te că tata se simte bine. 

Hristoase! Nu am chef să mă duc acasă. Absolut deloc. Dar 
nu mă pot certa cu Jeff acum, când e speriat că iubita lui e în 
spital. 

— Mă ocup, îi răspund răgușit. 

— Mulţumesc. 

Jeff închide telefonul. 

Îi trimit mesaj lui Grace, anunțând-o că e posibil să întârzii 
la cină, apoi mă îndrept către locul de parcare. 

La volan, tot drumul spre Munsen, groaza se acumulează 
înăuntrul meu, crescând și înnodându-se până ce devine un 
nod strâns, care-mi provoacă un val de greață. Nu-mi amin- 
tesc de ultima oară când a trebuit să strâng după tata. Probabil 
că eram la liceu. Când am plecat la Briar, Jeff a devenit singu- 
rul îngrijitor al tatei. 

Opresc motorul pe aleea bungaloului și mă apropii de ușa 
din față la fel cum experții în domeniul paranormalului, în 
filmele de groază, se apropie de o casă bântuită. Precaut, încet, 
neliniștit. 

Dă, Doamne, să fie viu și nevătămalt! 

Deși de multe ori mi-am dorit, în mod egoist, ca tata să 
moară, nu pot suporta gândul de a intra în casă și de a-i găsi 
trupul neînsuflețit. 

Descui ușa din față, apoi pășesc în holul întunecat. 

— Tată! 

Niciun răspuns. 

Dă, Doamne, să fie viu şi nevătămat! 

Mă îndrept către sufragerie, cu inima bubuindu-mi în piept. 

Dă, Doamne, să fie... 

Mulţumescu-ţi ție, Doamne! Este viu. 

Dar nu se simte deloc bine. 

Stă întins pe covor, cu fața în jos și fără cămașă. Un obraz 
îi zace într-o băltoacă de vomă. Cu un braț, ține grijuliu o 
sticlă de bourbon, de parcă ar fi un nou-născut. Dumnezeule! 
A încercat să salveze prețioasa lui sticlă de alcool, ca să nu o 
spargă în cădere? 

Mă simt amortit în timp ce privesc scena deplorabilă. Un 
miros acru plutește în aer. Strâmb din nas și mai că mă înec 
când îmi dau seama că ăsta e miros de urină. Urină și alcool — 
mirosul copilăriei mele. 

Aș vrea să mă răsucesc pe călcâie și să plec. Să nu mă mai 
uit în urmă. 

În schimb, îmi scot geaca, o arunc pe scaun și mă apropii 
de tatăl meu leșinat. 

— Tată. 

Se mișcă, dar nu răspunde. 

— Tată. 

Un geamăt îi scapă din gâtlej. Dumnezeule! Pantalonii lui 
sunt uzi. Bourbon-ul curge din sticlă, pătând covorul bej. 

— Tata, trebuie să verific dacă ai o fractură. 

ÎI pipăi, asigurându-mă că nu și-a rupt vreun os. 

Examinarea mea îl face să se dezmeticească. Deschide ochii, 
dezvăluind pupile dilatate și o privire disperată, care-mi frânge 
inima. Îmi amintesc că îl veneram în copilărie. 

Tata geme, cuprins de panică. 

— Unde e mama ta? Nu vreau să mă vadă așa. 

Mi se frânge inima. 

— Mama nu e acasă. 

Îmi strecor palmele pe sub subsuorile lui și îl ridic în șezut. 
Mă privește buimac. Sincer, nu cred că știe unde este sau cine 
sunt eu. 

— S-a dus la supermarket? întreabă el împleticit. 

— Da. Se întoarce peste câteva ore. Ai suficient timp să te 
speli. 

Deși nici măcar nu stă în picioare, se clatină. Duhoarea 
amestecată de vomă, alcool și urină îmi face ochii să lăcrimeze. 
Dar poate că nu de asta lăcrimează. Poate că sunt pe punctul 
de a plânge, pentru că mă pregătesc să-mi salt tatăl pe un umăr 
și să-l ajut să facă duș. Apoi îl voi îmbrăca de parcă ar fi copil 
și-l voi băga în pat. Poate că de asta mă ustură ochii. 

— Nu-i spune ce-am păţit, Jeff! O să fie foarte supărată pe 
mine. Nu vreau să fie supărată pe mine. Nu vreau să-l trezesc 
pe Johnny... 

Începe să bâiguie cuvinte incoerente. 

Mi-e greu să respir în timp ce iau în brațe epava asta. Îl duc 
în spate, spre baia de la capătul coridorului. Un singur gând 
îmi trece prin cap. 

Fratele meu e un sfânt. 

E un adevărat sfânt. 

Face chestia asta zi de zi, de când am plecat la Briar. A cu- 
rățat voma tatălui meu și a condus afacerea și a avut grijă de 
toate, fără să se plângă măcar o dată. 

Ce naiba o fi fost în capul meu? La naiba cu Liga Naţională 
de Hochei! Jeff merită să scape un timp de coșmarul ăsta. Me- 
rită să călătorească împreună cu prietena lui și să aibă o viață 
normală, în care să nu fie nevoit să își dezbrace tatăl și să-l 
spele. 

Plămânii mei ard. Realitatea asta brutală m-a izbit. Iisuse 
Hristoase! Ăsta este viitorul meu. În mai puțin de un an, asta 
va fi slujba mea cu normă întreagă. 

Până acum n-am mai avut un atac de panică. Nu știu exact 
care sunt simptomele. Bătăi de inimă neregulate, mâini reci, 
transpirate, care nu se opresc din tremurat, un gâtlej care nu 
îngăduie niciunui fir de aer să pătrundă — în clipa asta le simt 
pe toate, ceea ce mă sperie de moarte. 

— Johnny? 

Tata clipește buimac, în vreme ce apa fierbinte i se scurge 
pe creștet, lipindu-i părul negru de frunte. 

— Când ai ajuns aici? 

Se clatină în cabina de duș. Privirea îi fuge în toate direcțiile. 

— Lasă-mă să-ți dau o bere. Hai să bei o bere cu bătrânul 
tău. 

Aproape că vărs. 

Mda. Cred că am un atac de panică. 


Am întârziat trei ore ca s-o iau pe Grace. 

Bateria telefonului meu s-a descărcat complet când eram 
în Munsen. Nu știu pe de rost numărul de telefon al lui Grace. 
E înregistrat în memoria mobilului. Deci nici măcar nu am 
putut s-o sun de la telefonul fix, ca să-i spun că o să întârzii. 

Panica mea s-a mai domolit. Sau poate că am amortit. Tot 
ce știu este că am nevoie să-mi văd iubita. Simt nevoia s-o țin în 
brațe și ca trupul ei să mă încălzească. Acum parc-aș fi un sloi. 

Când parchez pe aleea tatălui ei, văd că lumina din verandă 
este aprinsă și simt o scânteie de vinovăție. Este trecut de ora 

zece. Am întârziat al naibii de mult și Grace m-a așteptat ore 
în șir. 

Ei, e bine că fata știe acum, mă ironizează o voce interioară, 
cinică. Va trebui să se obișnuiască pentru anul viitor, când o să ai 
grijă tot timpul de taică-tău. 

Simt o strângere de inimă. Este adevărat. De câte ori se va 
întâmpla ceva asemănător, când voi locui permanent în Munsen? 
La câte evenimente voi întârzia și câte planuri voi fi nevoit să 
anulez? 

Cât va dura până Grace mă va părăsi din cauza asta? 

Las deoparte ideea înfricoșătoare și sun la ușă. Tatăl lui 
Grace deschide. Văzându-mă, se încruntă. 

— Bună seara! 

Vocea mea este răgușită, plină de regret. 

— Îmi pare rău, domnule, că nu am ajuns la cină. Am vrut 
să o sun, dar bateria mobilului a murit și... 

Nu. În niciun caz n-o să-i povestesc ce a trebuit să îndur în 
seara asta. 

— Am venit s-o duc pe Grace în campus. 

— A plecat deja, spune domnul Ivers. Mama Ramonei le-a 
dus pe amândouă cu mașina. 

Dezamăgirea mă cuprinde. 

— Aha. 

— Gracie te-a așteptat cât a putut... 

Încă o încruntare — în mod clar, e o mustrare. 

— Dar avea de învățat, așa că a plecat acasă. 

Sunt rușinat. Bineînţeles că a așteptat. Și bineînțeles că a plecat. 

Înghit în sec. 

— Ăăă... OK. Atunci, mă duc acasă. 

Înainte să plec, domnul Ivers mă întreabă: 

— Ce se întâmplă, John? 

Durerea din pieptul meu se întețește. 

— Nimic. Nu-i nimic, domnule. Am... am avut o urgență 
în familie. 

Pare îngrijorat. 

— Totu-i în regulă? 

Dau din cap. Apoi clatin din cap. Și, din nou, aprob din cap. 

Dumnezeule! Hotărăşte-te odată! 

— Totul este în regulă. 

— Ba nu. Eşti alb ca varul. Și arăţi epuizat. 

Tonul lui se îmblânzește. 

— Spune-mi care-i problema, fiule. Poate că pot fi de ajutor. 

Mă nărui pe dinăuntru. Rahat! De ce mi-a spus „fiule”? 
Usturimea din ochi este insuportabilă. Gâtlejul mi se strânge. 

Trebuie să plec de aici. 

— Intră! mă îndeamnă domnul Ivers. O să ne așezăm. O să 
fac niște cafea. 

Surâde uşor. 

— "Ți-aș oferi ceva mai tare, dar încă nu ai împlinit vârsta 
legală, iar eu am o regulă strictă despre alcool... 

Mă pierd cu firea. 

Bocesc ca un copil, în fața tatălui iubitei mele. 

El înțepenește, apoi mă cuprinde cu brațele. Nu pot scăpa 
din îmbrățișarea lui. E ca un perete solid, de care mă sprijin. 
Sunt foarte jenat, dar nu mai pot lupta cu lacrimile. În Mun- 
sen m-am abținut să plâng, însă panica a revenit, la fel și frica. 
Tatăl lui Grace mi-a spus „fiule” și... Sfinte Sisoe! Sunt varză! 

Sunt complet varză. 


32. 


Grace 


În clipa în care termin examenul de Psihopatologie, fug 
din sală cât ai clipi. 

Tata nu este genul de om care reacționează exagerat și nici 
nu cochetează cu melodrama. Este extrem de echilibrat și ener- 
vant de direct, dar are tendința supărătoare de a minimaliza gra- 
vitatea unei crize, în loc de a mărturisi că situația e urâtă. Prin 
urmare, azi-dimineață, când mi-a telefonat și mi-a sugerat cu 
degajare să verific ce mai face iubitul meu, imediat am știut că 
ceva nu e în regulă. 

De fapt, am știut chiar și înainte să îl sun. Mesajul spăsit pe 
care Logan mi l-a trimis aseară m-a neliniștit, dar când am 
insistat, el a pretins că totul e OK. A zis că a trebuit să stea cu 
tatăl lui mai mult decât crezuse. Și a repetat că regretă sincer 
că nu a ajuns la cină și nu m-a condus acasă. 

M-am dus la culcare având bănuiala că s-a întâmplat ceva 
rău. Iar acum, după avertizările vagi ale tatei, sunt convinsă. Din 
acest motiv aleg să iau un taxi până la casa lui Logan, în loc să 

merg pe jos sau să iau autobuzul. Vreau să-l văd cât mai repede 
cu putință. 

Când mă așez pe bancheta din spate a taxiului, îi trimit lui 
Logan un mesaj. 

Eu: Sunt în drum spre tine. 

Trece aproape un minut înainte să răspundă. 

El: Nu ştiu dacă e o idee bună, iubito. Sunt într-o dispoziție 
proastă. 

Eu: Atunci, o să te înveselesc. 

El: Nu cred că pofi. 

Eu: O să încerc. 

Pun telefonul deoparte și-mi mușc buzele, dorind să fi ştiut 
ce se întâmplă cu el. Clar are de-a face cu vizita pe care i-a 
făcut-o tatălui său, dar ce naiba s-a întâmplat? 

Simt o răbufnire de furie. Nu mai am înţelegere față de 
tatăl lui Logan. Asta mă face să mă întreb dacă voi fi potrivită 
în rol de psihoterapeut. Este adevărat că nu am de gând să mă 
specializez în tratarea dependențelor, dar ce spune despre 
mine faptul că nu simt compasiunea pentru tatăl alcoolic al lui 
Logan? 

La naiba! Nu este momentul potrivit să mă îndoiesc de 
cariera pe care am ales-o. Să ne ocupăm doar de câte o criză 
odată. 

Taxiul a oprit la marginea trotuarului, în fața casei lui Logan. 
Aleea este plină. Camioneta lui Logan și Jeepul lui Garrett 
stau una lângă alta, împreună cu mașina sport a lui Dean și 
Toyota închiriată a lui Hannah. 

Când sun la ușă, nu Logan îmi deschide, ci Tucker. O expre- 
sie de spaimă apare pe chipul lui. Mă lasă să intru și închide 
ușa în spatele meu. 

— Tu și Logan v-aţi certat? mă întreabă el șoptit. 

— Nu. 

Dintr-odată, îmi este frig. 

— A spus el că ne-am certat? 

— Nu, dar toată dimineața a fost măgar și s-a purtat aiu- 
rea. Dean a zis că, poate, v-aţi certat. 

— Nu. 

Apoi în mintea mea răsare un gând neliniștitor. 

— A băut? 

— Bineînţeles că nu. E abia unu și jumătate ziua. 

Tucker pare nedumerit. 

— ÎI găsești în camera lui. Învață pentru examenul parțial 
de marketing. 

Din motive necunoscute, răspunsul lui mă linişteşte. Logan 
mi-a spus în nenumărate rânduri că nu bea când este supărat. 
Știu că-i este teamă să nu moștenească tendințele de depen- 
dență ale tatălui său. Deodată, mă simt ca o nesimțită pentru 
că l-am întrebat pe Tucker dacă Logan a băut. 

— Mă duc să vorbesc cu el. Poate o să-mi spună ce-l fră- 
mântă. 

Mă îndrept către camera lui Logan. Când îl văd, ușurarea 
mea crește. 

Pare în regulă. Părul negru și scurt arată la fel. Ochii lui al- 
baștri au o privire vioaie. Dar când privirile noastre se întâl- 
nesc, citesc multă durere în expresia lui. 

— Bună, spun eu blând, pregătindu-mă să-l sărut. Ce se 
întâmplă? 

Buzele lui le ating pe ale mele, dar sărutul nu e la fel de cald 
ca de obicei. 

— Te-a sunat tatăl tău, nu? spune el cu tristețe. 

— Da. 

— Ce a spus? 

— Mai nimic. Mi-a spus că ai trecut pe la el, aseară, și că a 
avut impresia că erai supărat. Mi-a zis că ar trebui să verific 
dacă ești OK. 

Îi cercetez fața. 

— Ce s-a întâmplat în Munsen? 

— Nimic. 

— Logan... 

— Nu s-a întâmplat nimic, iubito. 

Răsuflă din rărunchi. 

— Sau cel puţin nimic neobișnuit. 

Îi iau mâna într-a mea. E rece ca gheaţa. Indiferent ce s-a 
întâmplat aseară, e clar că încă e afectat. 

— Stai jos. 

Trebuie să-i trag cu forța corpul puternic lângă mine, pe 
pat. Se uită drept înainte, în loc să-mi întâlnească privirea. 

— Vrei, te rog, să-mi spui ce s-a întâmplat? 

— Iisuse! Ce mai contează? 

— Contează, John. 

Încep să mă simt iritată. 

— E limpede că ești supărat. Cred că te ajută dacă vorbeşti. 

Râsul lui e plin de amărăciune. 

— Vorbitul n-o să rezolve nimic. În fine... Vrei să știi ce s-a 
întâmplat aseară? Mi-am văzut viitorul, asta s-a întâmplat. 

Tresar auzind asprimea din tonul său. 

— Ce vrei să spui? 

— Vreau să spun că am văzut viitorul meu de rahat. Am 
călătorit în timp, am primit o vizită de la Fantoma Crăciunu- 
rilor Viitoare. Cum vrei să mă exprim, Grace? 

— Nu-i nevoie să fii sarcastic. Înţeleg. 

— Ba nu. Nu înţelegi. După ce termin facultatea, n-o să 
mai am viață. Nici viitor. Dar o fac pentru fratele meu, fiindcă 
Jeff s-a ocupat de tata aproape patru ani. Iar acum este rândul 
meu. Nu-mi convine deloc, dar o să-mi iau inima în dinți și o 
să mă mut înapoi acasă, pentru că e vorba de taică-miu. Și are 
nevoie de ajutorul meu. 

Izbucnirea lui răgușită îmi frânge inima. 

— Ştiu ce-o să se întâmple, continuă el, din ce în ce mai 
trist. Știu că o să fiu nefericit și probabil o să ajung să-mi urăsc 
tatăl și, până la urmă, o să te pierd pe tine... 

Șocată, îl întrerup. 

— Poftim? Ce te face să crezi că o să mă pierzi? 

Se uită la mine. Ochii lui albaștri sunt plini de regret. 

— Pentru că într-o zi o să te trezești și o să-ți dai seama că 
meriți mai mult. Nu înţelegi? Seara trecută a fost doar un 
început. O să ne facem tot felul de planuri, dar va trebui să 
lucrez până târziu sau tata se va îmbăta și va cădea pe scări, și 
atunci va trebui să anulez totul sau — mai rău — să te fac să 
aștepți, ca aseară. Cât timp crezi că vei suporta? 

Nu-mi vine să cred. 

— Tu chiar crezi că o să te părăsesc pentru că s-ar putea să 
întârzii de câteva ori? 

Logan nu răspunde, dar expresia lui împietrită vorbeşte de 
la sine. 

— Fratele tău are o iubită de mult timp, nu-i așa? 

— Da. Kylie, murmură el. 

— Ei bine, Kylie s-a despărțit de e? Nu. Pentru că-l iubește 
și este pata să îl susțină, indiferent de condiții. 

Sunt furioasă. Atât de furioasă încât sar în picioare. Am un 
mare chef de a-i altoi câteva palme, ca să-i bag mințile în cap. 

— Ce te face să crezi că eu n-o să te susțin? 

Tăcerea lui mă irită la culme. 

— Ştii ceva, John? Du-te naibii! 

Mă străduiesc să-mi controlez respirația. 

— Este clar că nu mă cunoşti deloc, dacă ai impresia că sunt 
genul de persoană care ar renunța la o relaţie în clipa în care 
dă de greu. 

În cele din urmă, îmi răspunde încet, morocănos. 

— Te rog, hai să nu mai vorbim despre asta. 

Absolut de necrezut! 

Mă zgâiesc la el. Nu-mi cred urechilor. Nu pot să-i mai 
ascult inepțiile nici o secundă în plus. 

— Ai dreptate, Logan. 

Îmi iau geanta și-mi petrec cureaua pe umăr. 

— N-o să mai vorbim despre asta. Pentru că plec. 

Replica mea îi atrage atenţia. Încruntat, se ridică în picioare. 

— Grace... 

Îi tai vorba. 

— Nu. Nu mai ascult prostiile astea. Te las în pace. Când ter- 
mini să-ți plângi de milă, o să purtăm o conversație rațională. 

Sunt foc și pară de supărare. Mă îndrept către ușă. 

— În caz că reacția mea la tâmpeniile pe care le spui nu 
te-a lămurit, atunci ţi-o spun pe șleau. 

Mă răsucesc spre el, încruntată. 

— Te iubesc, fraiere! 

Ies valvârtej din camera lui și trântesc ușa în urmă. 


hiad 

Logan 


Durează mult, mult mai mult decât ar trebui să ies din sta- 
rea de șoc. Gura mea se deschide și se închide, pleoapele mi se 
zbat în neștire. Am rămas cu ochii la ușa pe care Grace tocmai 
a ieșit în viteză. 

Are mare dreptate. Sunt un fraier. Și chiar m-am îndoit de 
devotamentul ei față de relația noastră. Și... 

Stai așa. Mă iubeste? 

Rămân gură-cască. În cele din urmă, ultimele ei cuvinte se 
înregistrează în mintea mea din cale-afară de idioată. Mă iu- 
bește. Chiar și după ce am acuzat-o de o ipotetică despărțire și 
i-am spus că mă va părăsi când ne va fi greu, tot mi-a spus că 
mă iubește. 

Am lăsat-o să plece. 

Ce dracu se întâmplă cu mine? 

Fug din cameră și cobor treptele câte două odată. Grace 
n-a avut timp să cheme un taxi și nici să ajungă în stația de 
autobuz, ceea ce înseamnă că probabil este pe verandă sau 
aproape de capătul străzii. Deci încă pot s-o prind din urmă. 

Derapez pe podea, în holul principal, ca un personaj din 
desene animate, și încremenesc când îl găsesc pe Garrett la 
ușă. Aud un motor de mașină. 

— Hannah o duce acasă, îmi zice Garrett. 

Înjur de frustrare. Deschid ușa tocmai când stopurile din 
spate ale mașinii lui Hannah se pierd pe șosea. Fir-ar să fie! 

Dau buzna înapoi pe scări, înșfac telefonul și apelez numă- 
rul lui Grace. După ce se declanșează căsuţa vocală, îi las un 
mesaj. 

Eu: Iubito, te rog întoarce-te. Sunt un cretin. Vreau să îndrept 
lucrurile. 

Timpul se scurge încet. Cinci secunde. Zece. Apoi îmi tri- 
mite un SMS. 

Ea: Am nevoie de timp ca să trec peste prostia ta. Te sun când 
sunt pregătită să vorbim. 

La naiba! Mă apuc cu mâinile de cap. Îmi vine să mă strâng 
de gât. 

De ce o tot dau în bară cu fata asta? 

Pe hol se aud pași. Când apare Garrett, înăbuș o altă înju- 
rătură. 

— N-am nevoie să-mi faci morală, omule. Nu acum. 

— N-aveam de gând să-ți fac morală. Am vrut să verific 
dacă te simți bine. 

Mă așez pe marginea saltelei și clatin ușor din cap. 

— Câtuși de puțin. Am făcut-o din nou de oaie. 

— Chiar așa! 

Prietenul meu cel mai bun își sprijină un umăr de perete și 
oftează. 

— Eu și Wellsy am auzit ce muștruluială ţi-a tras. 

— Cred că toți vecinii au auzit, zice Tucker. 

Intră în camera mea și se sprijină de comodă. 

— Cu excepția lui Dean. Dar el e foarte ocupat cu o gagică, 
în sufragerie. 

— Serios? De ce naiba nu poate să i-o tragă în camera lui? 

— Chiar e cazul să discutăm despre viața sexuală a perver- 
sului? întreabă Tuck. Nu cred că la astă ar trebui să te concen- 
trezi în momentul ăsta. 

Are dreptate. Acum singura mea prioritate este să îndrept 
situația cu Grace. 

N-ar fi trebuit să debitez prostiile alea. Nu am vorbit se- 


rios — cel puțin nu despre faptul că Grace s-ar despărți de 


mine. A vorbit frica. Grace nu se înșală — mi-am plâns de milă. 


M-a speriat tot ce s-a întâmplat cu tata, aseară, ca să nu mai 


spun de tot ce s-a întâmplat după aceea. Când am plâns în 
brațele tatălui ei. 


Am plâns în braţele tatălui ei. 

Îmi scapă un geamăt. 

— Dacă de data asta am pierdut-o definitiv? 

Garrett și Tucker clatină din cap, la unison. 

— Nu ai pierdut-o, mă asigură Garrett. 

— Cum poți să fii atât de sigur? 

— Pentru că ţi-a spus că te iubește. 

— Fraiere! adaugă Tucker, cu un rânjet. 

Te iubesc, fraiere. Nu sunt tocmai cuvinte pe care bărbații 


vor să le audă. Primele două, da. Ultimul? În niciun caz! 


— Cum dreg busuiocul? întreb eu, oftând. 

— Repede, scrie-i încă o poezie, sugerează Garrett. 

Mă strâmb la el. 

— Da, da! G are dreptate, îl aprobă Tuck. Cred că singurul 


mod de a îndrepta totul este să faci un alt gest măreț. Ce mai 


era pe lista ei? 


— Nimic. Am îndeplinit toate sarcinile. 

Tucker ridică din umeri. 

— Atunci, găsește altceva. 

Un gest măreț? Sunt Părbat, ce naiba! Am nevoie de instruc- 


țiuni clare. 


— Wellsy se întoarce aici? îl întreb pe Garrett. 
El rânjește auzindu-mi tonul rugător. 

— Chiar dacă se întoarce, nu te las s-o baţi la cap. Trebuie 
să te descurci de unul singur... 

Se lasă tăcerea, apoi prietenii mei exclamă într-un glas: 

— ... Fraiere! 


33. 


Grace 


Încă sunt furioasă când intru în clădirea radioului, la câteva 
ore după ce am ieșit valvârtej din casa lui Logan. În mod nor- 
mal, supărările mele nu durează mult, dar de data asta mi-este 
greu să mă descotorosesc de starea asta nasoală. E de necrezut 
că Logan chiar are impresia că o să-i dau papucii după ce se va 
muta permanent în Munsen. Că o să-l arunc ca pe o jucărie 
veche, stricată, și o să găsesc altceva cu care să mă joc, ceva 
strălucitor și nou. 

Dobitocul! 

Când dau buzna în studio, îl văd pe Morris în cabina pro- 
ducătorului. Poartă căști și notează ceva într-un carnet. Pace și 
Evelyn stau pe scaunele lor, în cealaltă cabină. Pace își ajus- 
tează căștile peste șapca de baseball, iar Evelyn stă aplecată 
deasupra unei coli de hârtie. 

Am întârziat? Mă uit la ceasul de perete. Nu. Ba chiar am 
venit mai devreme. Atunci, de ce este Morris în cabina mea? 

Fac un pas înainte, dar mă opresc când Daisy își face apa- 
riția, din coridorul din spate. Își dă deoparte bretonul de pe 
frunte — l-a vopsit în albastru-aprins — și îmi zâmbește parșiv. 

— Bună! îmi salut eu colega de cameră. Ce faci aici? 

De obicei, vine la sediu doar dacă trebuie să prezinte vreo 
emisiune sau s-o facă pe producătorul, însă știu că azi nu este 
programată să facă nici una, nici cealaltă. 

— Bună! 

Colega mea de cameră pare aproape... vinovată. 

— Tocmai m-am întors. Am luat cafea pentru toată lumea. 

— De când faci tu comisioane? 

Mijesc ochii. 

— Ai bluza scoasă din pantaloni. 

Fac o pauză, după care adaug: 

— Și ai îmbrăcat-o pe dos. 

Se uită și tresare când observă eticheta. Apoi ochii ei zboară 
la cabina producătorului. Îi urmăresc privirea. Icnesc de uimire 
când îl surprind pe Morris hlizindu-se la noi. 

— Sfinte Sisoe! Tu și Morris vă faceţi de cap? 

Daisy oftează. 

— Poate. 

Momentan, furia mea împotriva lui Logan este eclipsată 
de noutăţile astea. Programele noastre sunt atât de încărcate, 
încât rareori se întâmplă ca eu și Daisy să ne nimerim în ace- 
lași timp în camera de cămin. E minunat atunci când am nevoie 
de intimitate, dar mai înseamnă și că nu prea avem ocazia să 
purtăm discuţii ca între fete și să ne punem la curent cu ulti- 
mele bârfe. 


— De când? ţip eu, entuziasmată. 

— De vreo două săptămâni. Nu ţi-am spus pentru că și tu, 
și eu suntem foarte ocupate. Sper că nu te deranjează. 

— Bineînţeles că nu. De ce m-ar deranja? 

— Pentru că te-ai întâlnit cu Morris. 

Pufnesc în râs. 

— Da, ne-am întâlnit o dată. Și felul în care m-am purtat 
nu l-a convins să mă invite să ieșim a doua oară. Mi se pare 
minunat! Mi-ai înseninat ziua... Și crede-mă că ziua mea a 
fost de rahat, așa că aveam nevoie să mă înveselească cineva. 

— Vai, nu! Ce s-a întâmplat? 

Proasta mea dispoziţie reapare, ca o urticarie urâtă. 

— M-am certat cu Logan. Asta-i tot ce sunt dispusă să-ți 
dezvălui. Dacă îți povestesc, o să mă enervez din nou și n-o să 
mai fiu atentă la show-ul „Cei Doi Tăntălăi”. 

Privim amândouă spre cabina principală. Evelyn își verifică 
reflexia în paharul cu apă, ca să-și retușeze machiajul. Pace 
este absorbit de telefonul lui. Și-a înclinat scaunul pe spate 
atât de mult, încât presimt o catastrofă în viitorul apropiat. 

— Doamne, îi ador! exclamă Daisy, cu un chicot. Nu cred 
că am întâlnit vreodată persoane mai înfumurate decât ei. 

Morris iese din cabină și vine spre noi. Observă bluza lui 
Daisy și spune: 

— lubito, suntem la muncă. Trebuie să ai o ținută decentă! 

— Uite cine vorbește! Tipul care adineauri a smuls bluza 
de pe mine, în debara. 

Daisy își dă ochii peste cap și se îndepărtează. 

— Mă duc la baie să mă aranjez. Aș face-o aici, dar mi-e 
teamă că Tăntălăul Numărul Unu e în stare să-mi facă o poză 
și s-o publice pe un site porno. 

— Stai! I-ai poreclit „Cei Doi Tăntălăi”, corect? spune 
Morris. Care dintre ei este Tăntălăul Numărul Unu? 

Imediat, un zgomot înfundat răsună în cabină. Ne răsucim 
toți trei, descoperind că Pace a căzut lat la podea. Tipul ăsta 
mi-a povestit o oră întreagă cum răsturna el vacile acasă, în 
Iowa. Iar acum s-a răsturnat singur. 

Dincolo de panoul de sticlă, Pace se ridică, vede că ne hol- 
băm la el și ne face semn că se simte OK. 

Morris suspină. 

— Îmi retrag întrebarea. 

În timp ce Daisy pleacă să se aranjeze, Morris mă urmează 
nonșalant către ușa cabinei. 

— Primul apel telefonic e în așteptare, mă anunță el. Am 
verificat ascultătoarea și am scris datele ei pe o hârtie. 

Ridic din sprâncene. 

— Ai deschis liniile telefonice înainte să ajung aici? 

Se uită sfios la mine. 

— Nu dinadins. Am vrut să îl sun pe tata. Am apăsat un 
buton greșit, și apoi telefonul a sunat, iar eu eram deja aici, așa 
că am cerut datele persoanei. Vrea să-i adreseze lui Evelyn o 
întrebare urgentă, despre punctul G. Mă aștept să fie interesant. 

— Păi, nu sunt toate întrebările ascultătorilor interesante? 
glumesc eu, cu un zâmbet strâmb. 

Îmi ocup locul și fac verificarea preliminară. Ledurile care 
clipesc pe telefon îmi spun că avem câțiva ascultători pe fir, iar 
apelurile așteaptă să fie triate. Vorbesc cu primul apelant, îl 
întreb ce întrebări are pentru emisiune, apoi îl pun din nou în 
așteptare. Sunt pe punctul de a discuta cu următorul, când 
Pace și Evelyn încep emisiunea. 

— Salut, oameni buni! îi salută Pace pe ascultători. Sunteţi 
la emisiunea „Ce nevoi aveţi”, cu Pace și Evelyn. 

Cu o strâmbătură, Evelyn se apleacă peste microfon și spune: 

— Înainte să începem, aș vrea să rog pe toată lumea să vor- 
bească încet, pentru că sunt groaznic de mahmură. 

Se uită urât la coprezentatorul ei. 

— Cu tine vorbesc, nesimțitule! 

Și emisiunea începe. 

— Să preluăm primul ascultător, spune vesel Pace. Cu cine 
vorbim? 

Având în vedere că nu sunt nerăbdătoare s-o ascult pe 
Evelyn vorbind despre punctul G, preiau un alt apel. Încreme- 
nesc când o voce familiară răsună din cabina celor doi. 

— Bună! Mă cheamă Logan. 

Pulsul o ia razna. 

O, Doamne! 

Ce naiba face? 

— Spune-ne ce nevoie ai, omule! 

Iubitul meu își drege vocea. 

— Păi, uite cum stă treaba, Pace și Evelyn. Sper să mă sfătuiți 
cum să-mi recâștig iubita. Evelyn, chiar mi-ar prinde bine pă- 
rerea unei fete. 

Pace chicotește. 

— Oooo, frate! Cumva ai dormit pe preş aseară? 

— Cam da, confirmă Logan. 

— Ce-ai făcut s-o superi pe domniță? Avem nevoie de de- 
talii înainte să ne revărsăm înțelepciunea. 

Fiecare centimetru din corpul meu se tensionează în timp 
ce aştept răspunsul lui Logan. Doamne! Nu pot să cred că se 

pregătește să înșire în direct, într-o emisiune stupidă, proble- 
mele noastre personale. 

— Păi, pe scurt, mi-am proiectat propriile temeri și nesigu- 
ranțe asupra ei și am făcut niște presupuneri pe care, probabil... 

— Trebuie să te întrerup, frate, spune Pace, frecându-și 
barba neîngrijită. Tocmai ai zis o grămadă de vorbe sofisticate. 
Vorbește pe înțelesul nostru! Vreau să zic, pentru oamenii 
obișnuiți. Cinste tuturor ascultătorilor noștri care au engleza 
ca specializare secundară! 

Chicotesc. Pace, să nu te schimbi niciodată! 

Logan reformulează: 

— Ideea principală e că am dat-o în bară. Am spus niște 
tâmpenii pe care nu le-am cântărit bine, am supărat-o și ea a 
plecat cu o falcă-n cer și una-n pământ. 

Oftând, Pace declară: 

— Femeile sunt nebune. 

— Hei, Logan! intervine Evelyn în discuție. 

— Da? 

— După voce, pari sexy. Eşti sigur că o vrei cu tot dinadin- 
sul pe gagica asta? Eu sunt liberă diseară, dacă ești interesat. 

Logan mai că se îneacă. 

— Hm. Ăăă... Mulţumesc pentru ofertă, dar da, pe ea o vreau. 

Urmează o pauză scurtă. 

— Sunt îndrăgostit de ea. 

Inima mi se zbate ca un zmeu în vânt. Este îndrăgostit de 
mine? 

Apoi se scufundă ca o piatră. Stai! Dar dacă o zice doar 
pentru că eu i-am spus că-l iubesc pe e? 

— Sunt îndrăgostit de ea de câteva luni. Nu i-am spus 
pentru că nu am vrut s-o sperii. S-ar putea să fie prea devreme. 

— Omule, trebuia să-i fi zis. 

Sunt uimită — impresionată, chiar — de răspunsul onest 
al lui Pace. Dar apoi o dă în bară. 

— Dacă o spui prea devreme, tipele se dezbracă de chiloți 
super-repede. Iar asta înseamnă că nu mai trebuie să te rogi 
mult de ele. 

— Îm-hm, aprobă Logan, de parcă ar fi de acord. 

Dar acum îl cunosc, deci mă prind când este sarcastic. 

— Oricum, fata asta... e dragostea vieții mele. Este deș- 
teaptă, amuzantă și extraordinar de miloasă. Te iartă chiar și 
atunci când nu meriți. Ea... 

— E bună la pat? îl întrerupe Pace. 

— O, da! Cea mai bună. 

Dumnezeule! Obrajii mei ard. 

— Dar sexul este doar cireașa de pe tort, adaugă încet 
Logan. Restul contează cel mai mult. 

Cu coada ochiului,văd o umbră. Întorc capul,așteptându-mă 
să-l văd pe Morris sau pe Daisy de partea cealaltă a ușii de sticlă. 

Rămân fără suflare când dau cu ochii de Logan. 

Vorbește la telefonul mobil. Poartă jeanși prespălați și ja- 
chetă de hochei. Ochii lui albaștri strălucesc, plini de sinceritate. 

Gazdele emisiunii îl observă. Răsună o dublă exclamaţie 
de uimire. 

— Stai... Vorbim cu Jobn Logan? ţipă Evelyn. 

— Stai... Vorbești despre Gretchen? exclamă Pace, uitându-se 
când la mine, când la Logan. 

— Nu. Vorbesc despre Grace, răspunde Logan, zâmbin- 
du-mi. Grace Elizabeth Ivers. Fata pe care o iubesc. 

Nu știu dacă ar trebui să mă ridic de pe scaunul meu și să 
tip „Și eu te iubesc” sau să mă ascund sub birou de jenă. Mani- 
festările de afecțiune ostentative și în public mă îngrozesc. 

Dacă aș avea o pelerină invizibilă, aș purta-o de fiecare dată 
când se apropie ziua mea de naștere sau un alt eveniment 
major, pentru că urăsc, urăsc, urăsc să fiu în centrul atenției. 

Nu pot să-mi iau ochii de la Logan. Nu pot să respir, nici 
să mă mișc, nici să mă gândesc la altceva decât la faptul că e/ 
mă iubește. 

— O să închid, anunţă Logan. De aici încolo, mă descurc 
singur. 

Apelul se întrerupe. Arunc o privire panicată spre centrala 
telefonică. La naiba! Încă suntem în direct. Trebuie să preiau 
următorul apelant. 

Spre ușurarea mea, apare Morris. Îi dă lui Logan un ghiont 
prietenesc în braț în timp ce se grăbeşte să intre în cabina 
producătorului. 

— Du-te! îmi ordonă Morris. Îţi ţin eu locul în restul emi- 
siunii. 

— Eşti sigur? 

Morris zâmbește larg. 

— Așa a fost planul. Cine crezi că a selectat apelul, Gretch? 
Du-te! 

Nu e nevoie să-mi spună de două ori. Ies din cabină și îl îm- 
brățișez pe Logan. 

— Nu-mi vine să cred că ai făcut asta! 

Logan râde. Braţele lui îmi cuprind mijlocul. 

— M-am gândit că numai un gest măreț te-ar convinge cât 
de aiurea mă simt, după ce s-a întâmplat mai devreme. 

Fac un pas înapoi, ca să-i văd ochii minunați. 

— Ar trebui să te simți aiurea, îl dojenesc eu. N-am de 
gând să mă despart vreodată de tine. 

— Bine, pentru că nici eu n-o să mă despart vreodată de fine. 

Degetele lui îmi ating obrazul, mângâindu-l cu tandrețe 
infinită. 

— De fapt, vreau ca, într-o zi, să mă însor cu tine. 

O undă de șoc mă străfulgeră. 

— Ce? 

— Într-o zi, repetă el, observându-mi expresia uluită. Vor- 
besc serios, Grace. Vreau ca relația asta să dureze. Tu mai ai 
încă doi ani de facultate la Briar, timp în care eu voi locui în 
Munsen. Dar îți promit că o să vin să te văd cât de des. Fiecare 
secundă din timpul meu liber va fi a ta. 

Vocea i se îngroașă de emoție. 

— Eu sunt al tău. 

E moția mă sugrumă. 

— Ai vorbit serios adineauri? 

— Când am zis... că te iubesc? 

Aprob din cap. 

— Am vorbit din inimă, frumoasa mea. 

Logan înghite în sec, apoi adaugă: 

— Semestrul trecut, Hannah a încercat să-mi descrie dra- 
gostea. Mi-a spus că simți că inima ta este foarte plină și că, 
atunci când iubești, ai nevoie de acea persoană mai mult decât 
de orice altceva pe lume. Mai mult decât îţi trebuie mâncarea, 
apa sau aerul. Asta simt eu pentru tine. Am nevoie de fine. Nu 
suport gândul de a nu te avea. 

Răsuflă prelung, tremurător. 

— Eşti ultima persoană la care mă gândesc înainte să mă 
culc și prima persoană la care mă gândesc când deschid ochii, 
dimineața. Tu eşti totul pentru mine, iubito. 

Cuvintele lui sincere dezlănțuie un val de căldură în interio- 
rul meu. Cu toate astea, mă uit la el cu tristețe. 

— Dar tot ce ai spus mai devreme... despre viitorul tău, 
despre faptul că o să fii nefericit și o să-ți urăști viața... Nu vreau 
să se întâmple așa ceva, Logan. Nu vreau să devii plin de amă- 
răciune, de ură și... 

Degetele lui îmi tremură pe obraz. 

— N-o să devin așa. Sau cel puţin o să încerc. Nu va fi sim- 
plu, Grace, dar îți promit că nu voi permite greutăților să mă 
distrugă, să ne distrugă relația. 

Vocea lui tremură. 

— Situaţia o să fie temporară — doar până se întoarce Jeff 
și preia afacerea din nou. Probabil că următorii ani vor fi grei, 
dar există o luminiţă la capătul tunelului. Și, câtă vreme ești cu 
mine, va fi lumină și în interiorul lui. Fără tine, va fi doar întu- 
neric. 

Izbucnesc în râs. Ochii lui capătă o expresie rănită. 

— Ţi se pare nostim? întreabă el trist. 

— Nu. Mă gândeam că este al naibii de păcat că nu ai scris 
tot ce ai zis acum în poezia aia, pe care mi-ai scris-o. 

O urmă de zâmbet îi apare pe buze. 

— Ţi-a plăcut poezia aia, așa-i? 

— Mi-a plăcut mult. Te iubesc. 

Zâmbetul lui crește. 

— Chiar și după ce m-am comportat ca un fraier? 

— Da. 

— Chiar dacă probabil o să mă port ca un fraier din nou? 
Nu-ţi pot promite că n-o să se repete. Se pare că sunt incori- 
gibil când vine vorba de relații. 

— Ba nu ești. 

Mă ridic în vârful picioarelor și-l sărut pe bărbie. 

— Eşti puțin nepriceput, adevărat. Dar ai un talent extra- 
ordinar la gesturi romantice, așa că, dacă o dai în bară din nou, 
sunt nouăzeci la sută sigură că o să mă poți recuceri. 

— Numai nouăzeci la sută? 

Pare necăjit. 

— Depinde cât de rău o dai în bară. Dacă va fi o ceartă pre- 
cum cea de astăzi, atunci evident că o s-o rezolvăm. Dar dacă 
vin la tine acasă și, când cobor la subsol, găsesc bârlogul unui 
un ucigaș în serie, nu promit nimic. 

— lisuse! Ce-i cu obsesia asta pentru ucigașii în serie? 

Logan râde. 

— Asta ar trebui să fie specialitatea ta. Profiler de ucigași. 

La naiba! Nu-i o idee rea. O să ţin cont de ea. Îi înlănțui 
iarăși gâtul cu braţele. 

— Întrebare. 

Ochii îi strălucesc. 

— Ascult! 

— Putem să ne sărutăm sau încă mai simți nevoia să te scuzi? 

— Depinde. lubita mea simte nevoia să primească mai mul- 
te scuze? 

— Nu. Simt nevoia să fac asta. 

Îi cuprind ceafa în palme și îmi apropii gura de a lui. 

Sărutul este... magic. Mereu este magic când suntem îm- 
preună. În timp ce limbile noastre se întâlnesc într-o împletire 
nesăbuită, mintea mea se învârte nebunește și corpul cântă. 

— Te iubesc, Johnny. 

Râsetul și respiraţia lui îmi încălzesc obrajii. Îmi mângâie 
buzele cu gura lui și-mi șoptește: 

— Și eu te iubesc, frumoaso. 

În următoarea dimineață, când mă trezesc, Grace stă ghe- 
muită lângă mine. Este cea mai plăcută senzație din întreaga 
lume. Azi-noapte a dormit la mine acasă. Am stat treji până la 
patru dimineața, alternând între conversație, îmbrățișări și sex. 
Şi nu partidele alea de sex lipsite de sens, de care am avut parte 
de când am început facultatea. Să fac sex cu Grace înseamnă 
ceva. Nu mă face să mă simt pustiu pe dinăuntru, ci plin. Plin 
de emoții pe care nici măcar nu le pot defini. 

Grace se foiește în brațele mele. Mă joc absent cu o șuviță 
din părul ei, răsucind-o în jurul degetelor. 

— "Neaţa, spune ea, căscând. 

— "Neaţa. 

— Cât e ceasul? 

— Zece și jumătate. 

— Aoleu! Am dormit așa de mult? Nu ai antrenament? 

— Peste câteva ore. 

— Aha, OK. Ne-am culcat foarte târziu. 

Sare din pat și începe să-și caute hainele prin cameră. Zâm- 
besc. Sunt responsabil de faptul că pantalonii ei sunt aruncați 
pe dulap și chiloţii de dantelă sunt mototoliți și zac în partea 
cealaltă a camerei. 

— Este în regulă dacă-i invit pe Morris și pe Daisy la 
meciul de mâine? 

Își trage ușor chiloţii pe picioarele goale și catifelate. Sunt 
atât de distras de imaginea asta, încât uit ce a întrebat. Penisul 
mi se întărește sub așternut, ridicându-se ca și cum ar încerca 
să atragă atenția lui Grace. Iubita mea oftează când observă 
ridicătura de sub cearșafuri. 

— Jur că te gândești la sex tot timpul. 

— Așa-i, recunosc eu, apoi joc sugestiv din sprâncene. De 
ce te îmbraci? N-ai vrea să vii încoace și să te așezi chiar aici? 

Îşi dă ochii peste cap. 

— Sigur, dacă vrei să fac pipi pe tine. 

Când dau să zic ceva, Grace ridică o mână, reducându-mă 
la tăcere. 

— Şi să nu cumva să spui că ți-ar plăcea chestia asta, pen- 
tru că n-am de gând să introduc urinatul în viața noastră sexuală. 

Mă întorc pe o parte și râd isteric. 

— Relaxează-te! reușesc să îngaim, printre hohote. Duşu- 
rile galbene nu mă excită. 

Grace se hlizeşte. 

— Slavă Domnului! 

După ce iese în hol, ca să se ducă la toaletă, mă ridic din pat 
fără tragere de inimă și trag pe mine o pereche de pantaloni de 
trening. Mă gândesc să sugerez cina în loc de mic dejun. După 
partidele înflăcărate de sex de azi-noapte, mi-ar prinde bine 
o farfurie imensă, plină cu șuncă și cârnaţi și... Antrenorul 

o să mă omoare dacă apar la antrenament moleșit și plin, de la 
atâtea grăsimi. S-o ia naiba de dietă din timpul sezonului! 

Mă învârt de colo colo în timp ce o aștept pe Grace să iasă 
din toaletă. Mai am puțin și fac pe mine. Telefonul meu sună 
și îmi distrage atenția de la vezica mea, care e gata să explodeze. 
Dar când numărul fratelui meu apare pe ecran, buna mea dis- 
poziţie dispare. 

— Bună! mă salută Jeff. Poţi să treci azi pe aici? 

— Am antrenament la unu și jumătate, omule. 

— Vino! O să terminăm cu mult înainte de unu. 

— Să terminăm ce? întreb eu bănuitor. 

— Habar n-am. Tata a zis că are să ne spună ceva impor- 
tant, dar nu vrea să-mi dea detalii. Marty îmi ţine locul în 
service, așa că mișcă-ți fundul aici. N-o să dureze mult. 

Închei apelul. Sunt îngrijorat. Are ceva important să ne 
spună? Ce naiba ar putea fi? Nu am avut niciodată o întrunire 
de familie. 

Când Grace intră în cameră, intră la bănuieli. 

— E totul în regulă? 

Clatin din cap. 

— Tata vrea să stea de vorbă cu mine și cu Jeff. Astăzi. 

— Astăzi? Dar ai antrenament. 

— Zice că n-o să dureze mult. Vrea să ne spună ceva. 

— Ce 

— Nu știu. 

Grace tace un moment. 

— Vrei să vin cu tine? 

Sunt impresionat de ofertă, dar o refuz. 

— Nu cred că tata o să vrea musafiri. 

— Bineînţeles, aprobă ea, cu un zâmbet. Plănuiam să te 
aştept în mașină. Așa, dacă discuția voastră o să fie neplăcută, 
măcar o să ai cu cine vorbi pe drumul de întoarcere. 

Sunt nehotărât. Nu vreau să risc ca Grace să se intersecteze 
cu tata. 

Însă nu vreau nici să fiu singur. 

— Bine. Dar rămâi în mașină. Nu știu în ce stare va fi 
taică-miu, când ajungem acolo. 

Când plecăm din casă, cincisprezece minute mai târziu, sun- 
tem posomorâți amândoi, iar vremea se potrivește cu starea 
noastră. Cerul e plin de nori, iar mirosul metalic din aer anunță 
o ploaie zdravănă. 

Neliniștea mea crește cu atât mai mult cu cât ne apropiem 
de Munsen. Când ajung la capătul aleii lungi și parchez în fața 
bungaloului, nervii mei sunt întinși la maximum. 

— Mă întorc repede, îi spun lui Grace, sărutând-o pe obraz. 

— Nu te grăbi. 

Deschide geanta, scoate afară un manual de psihologie și 
mi-l arată. 

— O să fiu în regulă. Promit. Nu te grăbi din cauza mea, da? 

— OK. 

Un minut mai târziu, pășesc pragul ușii din față fără să bat. 
Tresar simțind mirosul bine cunoscut de bere răsuflată. E ca și 
când pereţii din casă au fost scufundați în alcool, iar acum 
emană izul acru. 

Vocea fratelui meu răsună în hol. 

— John, suntem în bucătărie. 

Nu mă descalț — un obicei din copilărie. Am pășit în foarte 
multe bălți pe covoarele și pardoselile din casa asta. Bălți care 
nu erau mereu din alcool. 

Știu că se întâmplă ceva important încă din momentul în 
care intru în bucătărie. Jeff și tata s-au așezat la masa veche de 
stejar, unul în fața celuilalt. Jeff bea cafea. Tata are în față o 
sticlă de bere Bud. 

— Johnny, ia loc! mă invită tata. 

Berea nu este un semn bun, dar cel puțin tata pare destul 
de treaz. Când spun „treaz”, mă refer la faptul că nu zace le- 
șinat, în propria vomă. 

Mă așez în tăcere pe cel mai apropiat scaun. Cercetez fața 
tatei. Aştept. Cercetez fața lui Jeff. Aştept. 

— Chad Jensen a venit să mă vadă ieri, mă anunță tata. 

Capul meu se răsucește fulgerător spre el. 

— Poftim? Vorbești serios? 

De ce naiba a vrut antrenorul să discute cu tata? 

— Da. M-a sunat înainte, să mă întrebe dacă poate trece 
pe aici, să vorbim. A venit ieri-seară. 

Încă mă lupt să-mi revin. Antrenorul Jensen a venit cu 
mașina până la Munsen și s-a întâlnit cu tata? 

— N-am știut, intervine Jeff repede, interpretând greșit 
expresia mea. Eram la Kylie acasă când a venit Chad. Tata 
mi-a spus abia azi-dimineață. 

Ignor încercările fratelui meu de a se disculpa. 

— Ce a vrut? întreb eu, bănuitor. 

— Să discute soluţii posibile. 

— Soluţii pentru ce? 

— Pentru anul viitor. 

Se uită în ochii mei. 

— Mi-a zis că nu vrea să pară nerespectuos și nici să se 
amestece. A spus că înțelege că accidentul de mașină a fost 

greu pentru mine și pentru familia mea și că știe de ce am 
nevoie de tine la service, după ce termini facultatea. 

Degetele tatei se strâng în jurul sticlei de bere. 

— Speră să existe o cale să poți juca hochei la anul și, în 
același timp, să-ți ajuţi familia. 

Mâinile mele se strâng în pumni. Îi apăs de masă, încer- 
când să-mi controlez iritarea. Știu că antrenorul a avut intenții 
bune, dar ce naiba?! 

— M-a întrebat de ce nu am cerut ajutor de invaliditate, 
dacă rănile mele după accident au fost atât de grave încât mă 
împiedică să muncesc. 

La naiba cu Jensen! Cazegoric a încălcat orice limită. 

— Antrenorul tău habar n-are că sunt un bețiv, nu-i așa? 
mormăie tata. 

Nu se mai uită la mine. Își privește mâinile. 

— Nu știe, mârâi eu. l-am povestit doar despre accident. 
Am făcut-o pentru că trebuia să-i spun ceva, ca să nu mă mai 
bată la cap cu selecția. 

Tata ridică din nou privirea către mine. 

— Trebuia să-mi fi spus că nu te-ai înscris. 

— Care ar fi fost diferența? 

— Una imensă, răspunde răstit tata. Și-așa e aiurea că 
m-am trezit ieri-dimineaţă purtând lenjerie curată și vârât în 
pat, ca un copil, știind că fiul meu de douăzeci și unu de ani s-a 
ocupat de mine. 

Întoarce capul către Jeff. 

— Şi e la fel de nasol că celălalt fiu îmi conduce afacerea, 
pentru că eu sunt prea varză. lar acum îmi spui că ratezi șansa 
de a juca pentru Bruins, ca să ai grijă de curul meu nenorocit? 

Respiră greoi, iar mâinile îi tremură atât de tare, încât sticla 
de bere este gata să se răstoarne. O ridică la gură și ia o înghi- 
ţitură. O pune iar pe masă, cu un pocnet. 

Jeff și cu mine schimbăm priviri îngrijorate. Ne încrețim 
frunţile. Tatei nu îi scapă gestul nostru. Geme agasat. 

— La dracu”! Nu vă uitaţi așa la mine! Trebuie să beau, 
pentru că data trecută când am încercat să mă las, am ajuns la 
spital, cu convulsii. 

Eu și fratele meu tresărim de uimire. Tata se uită la noi. 
Când vorbește din nou, în vocea lui răsună disperarea. 

— Mă întorc la dezalcoolizare. 

Anunţul este primit cu tăcere. 

— M-am hotărât! Am vorbit cu un angajat de la clinica de 
stat în care am fost internat ultima oară și l-am rugat să mă 
pună pe lista de așteptare. Mi-a spus că s-a eliberat un loc cu 
cinci minute înainte să-l sun. 

Pufnește ironic. 

— De-a dreptul un semn divin! 

Eu și Jeff tăcem. Am mai auzit discursul ăsta de multe ori. 
Și am învățat să nu ne facem speranţe. 

Simţind neîncrederea noastră, tata ne asigură: 

— De data asta, o să mă ţin de program. N-o să dau înapoi. 

Jeff își drege vocea. 

— Cât de lung este programul de dezintoxicare? 

— Șase luni. 

Sprâncenele mele țâșnesc în sus. 

— Atât de lung? 

— Cu istoricul meu medical, mi-au zis că așa este cel mai 
bine. 

— Vei sta internat? întreabă Jeff. 

— Da. 

Chipul tatei e răvășit de regret. 

— Cura de dezintoxicare o să dureze două săptămâni. 
Dumnezeule! O să fie greu. 

Apoi clatină din cap, ca pentru a se dezmetici. 

— Dar o s-o fac. O s-o fac și o să mă țin de program. Ştiţi 
de ce? Pentru că sunt tatăl vostru. 

Rușinea emană din el în valuri. 

— Copiii mei n-ar trebui să aibă grijă de mine. Eu ar tre- 
bui să am grijă de voi. 

Îmi aruncă o privire dură. 

— Nu ar trebui să renunți la visurile tale din cauza mea. Și 
nici tu, adaugă tata, întorcându-se spre fratele meu. 

— Toate bune și frumoase, dar ce facem cu service-ul? se 
interesează Jeff. Chiar dacă urmezi programul medical, tot n-o 
să poți lucra, din cauza picioarelor. Te poți ocupa de partea 
administrativă, sigur. Dar nu poți munci în atelier. 

— O să cer ajutor de handicap. 

După o pauză, tata anunță: 

— Și o să vând afacerea. 

Fratele meu nu e deloc încântat. Eu încă mă simt buimac. 

— Kylie și cu mine vom călători doi ani, spune Jeff, nemul- 
țumit. Vreau să lucrez aici când mă întorc. 

— Atunci, vom angaja pe cineva să conducă afacerea până 
te întorci. Dar acel cineva n-o să fie fratele tău, Jeffrey. Și nici 
tu, dacă nu vrei. 

Tata își împinge scaunul în spate și se ridică prudent în 
picioare, apoi întinde mâna spre bastonul sprijinit de perete. 

— Ştiu că v-am mai zis și înainte că o să mă las de băutură. 
Știu că e nevoie de mult mai mult decât de câteva promisiuni 
ca să dovedesc că vorbesc serios. 

Are dreptate. 

— Cei de la clinică vin să mă ia peste vreo oră. Mă duc 
să-mi fac bagajele. 

Eu și Jeff ne zgâim unul la celălalt. 

Ticălosul chiar se duce la dezintoxicare! 

— Nu mă aştept să mă îmbrățișaţi de la revedere, dar ar fi 
drăguţ dacă m-aţi suna din când în când, să-mi spuneți cum o 
mai duceți. Jeff, o să vorbim despre service când termin de 
făcut bagajele. Nu prea știu dacă ar trebui să-l închidem cât 
timp sunt plecat. Sau poate vrei să rămâi aici ceva mai mult. 
Dacă îl închidem, ți-aș fi recunoscător dacă te-ai ocupa de 
comenzile curente. 

Zăpăcit, fratele meu dă aprobator din cap. 

— Și tu... 

Ochii injectați ai tatei se ațintesc asupra mea. 

— Ai face bine să ajungi la antrenamentul de la Provi- 
dence. Jensen a spus că e o probă de preselecție, așa că n-o da 
în bară! 

Am tăcut atâta timp, încât durează puţin să-mi regăsesc vocea. 

— N-o s-o dau în bară. 

— Bine. Aștept să-mi povestești cum a fost când o să te 
sun, peste două săptămâni. Probabil că n-o să ne auzim mai 
devreme. Acum pleacă, John! Ai treburi de rezolvat astăzi. 
Jeffrey, noi doi vorbim imediat. 

Pleacă. Îi auzim pașii şovăitori pe coridor, îndreptându-se 
către dormitorul lui. Eu și Jeff căscăm gura unul la celălalt, 
pentru câteva momente. 

— Crezi că vorbește serios? zice Jeff. 

— Așa pare. 

Vechile îndoieli apar din nou. ÎI întreb precaut: 

— Crezi că de data asta o să reușească să se lase de băutură? 

— La naiba! Așa sper. 

Da, și eu. Dar tata a recidivat de prea multe ori. Ne-a păcă- 
lit cu promisiuni și cu așa-zisa lui hotărâre. Partea mea cinică 
e de părere că vom purta aceeași conversație peste un an, peste 
doi sau peste cinci. Și poate că așa va fi. Poate că o să se lase de 
băutură, o să vină acasă peste șase luni și o să înceapă să bea 
din nou. Sau poate că nu. 

Orice se va întâmpla, sunt liber. 

Gândul ăsta mă izbește cu forța unui val uriaș. Nu voi fi 
nevoit să mă mut aici în luna mai. Nu va trebui să lucrez aici. 
Tata va primi ajutor de handicap, garajul fie va fi vândut, fie va 
fi administrat de altcineva, până când Jeff va fi gata să-l preia. 
Iar eu voi fi liber. 

Sar în picioare, speriindu-l pe fratele meu. 

— Trebuie să plec. Iubita mea mă așteaptă în mașină. 

— Ai o iubită? 

— Da. O să vă fac cunoștință altă dată. Acum chiar trebuie 
să plec. 

— John. 

Mă opresc. 

— Da? 

— Când te primesc în echipă, o să-mi dai'un tricou cu 
autograf? 

Zâmbesc larg. 

— Bineînţeles. 

les din bucătărie cu râsul fratelui meu în urechi. Din ve- 
randă, o văd pe Grace în camionetă. Și-a sprijinit picioarele pe 
bordul mașinii. Stă cu nasul în carte. Probabil că a zărit o 
mișcare. Ridică fruntea și se uită la mine. Probabil că rânjesc 
ca un nebun. Un zâmbet mic îi curbează buzele frumoase. 

Cobor repede treptele și mă îndrept către camionetă. Vre- 
mea încă este posomorâtă. Copacii se leagănă amenințător. Norii 
alcătuiesc o pătură groasă și întunecată, care se ondulează dea- 
supra noastră. Cerul este mai degrabă negru decât cenușiu. 

Cu toate astea, viitorul meu nu a arătat niciodată atât de 
luminos. 


EPILOG 


Grace 


Doi ani mai târziu 


Frate! Loja asta de la TD Garden este zare șic. Mă simt ca 
o regină care-și conduce regatul. Mă aplec în scaunul meu 
tapițat cu piele și arunc o privire către arena uriașă. Mii de fani 
ai hocheiului ţipă. Văd o mare nesfârșită de fețe, un amestec de 
negru și galben, întreruptă când și când de albul și turcoazul 
fanilor echipei Sharks. 

— Cât de tare e! îmi șoptește Hannah. 

Știu că încearcă să vorbească șoptit, astfel încât cele trei 
soții de hocheiști, care beau bere, la doi metri distanță de noi, 
să nu ne mai tachineze pe tema statutului nostru de novice. 

Ăsta este primul sezon în care Logan joacă pentru echipa 
din Boston — a jucat în Liga Americană de Hochei pentru un 
an, după absolvire, până când echipa Bruins a hotărât, în cele 


din urmă, că este pregătit și au semnat un contract cu el. 

Având în vedere că Garrett a avut un sezon formidabil anul 
trecut, am crezut că Hannah deja s-a obișnuit cu lojele VIP, 
dar când ne-au condus aici, ea mi-a mărturisit că anul trecut a 
stat pe locurile obișnuite, pentru că se simţise prea intimidată 
pentru a sta aici, sus, de una singură. 

De când am ajuns în lojă, ne tot minunăm. De fiecare dată 
când ceilalți ocupanți ai lojei se uitau în altă parte, eu și Han- 
nah ne extaziam despre noi și noi lucruri: barul privat, de la 
capătul încăperii; delicatesele etalate pe masa din granit; scau- 
nele; priveliștea. Niciun detaliu nu ne-a scăpat. 

Sper să învăţăm să ne stăpânim entuziasmul după câteva 
meciuri, dar nu sunt sigură că mă voi obișnui vreodată cu nive- 
lul ăsta de lux. 

— Mă tot aştept să vină cei de la Pază și să ne dea afară, îi 
șoptesc eu. Niciodată nu m-am simțit atât de nelalocul meu. 

Hannah râde încet. 

— Nici eu. Ne adaptăm noi. 

Ochii ei verzi privesc patinoarul de dedesubt. Jucătorii încă 
îşi fac încălzirea. Îmi dau seama că privirea ei se oprește asupra 
lui Garrett, căci faţa i se luminează. 

Sunt convinsă că același lucru mi se întâmplă și mie când 
mă uit la Logan. 

— Crezi că băieţii vor pierde mult timp pe gheață? mă 
întreabă Hannah. 

— Logan... probabil că nu. Garrett — categoric. El și Lukov 
au fost de neoprit în sezonul trecut. 

Gândul la Shane Lukov mă face să zâmbesc. Când l-am 
întâlnit pentru prima oară, în vara asta, m-a tachinat zece mi- 
nute pe tema videoclipului său de „susținere” în favoarea lui 

Logan și a glumit, susținând că relația mea cu noul lui coechi- 
pier este meritul lui. 

— Vreau să te întreb ceva. Să-mi răspunzi sincer! mă pre- 
vine Hannah. 

Se apleacă la urechea mea. 

— Acum îţi place de-adevăratelea hocheiul sau îl minți pe 
Logan? 

Strâng din buze, ca să nu râd. 

— Păi, nu-mi displace. Categoric, nu-mi mai pare plicticos, 
dar aș prefera să mă uit la fotbal. 

Hannah chicotește. Femeia cu păr negru, care în clipa asta 
se așază pe scaunul de lângă mine, nu e deloc amuzată. 

— Ruşine, Grace Ivers! glumește mama lui Logan. Cre- 
deam că am reușit să te convertim. 

— Îmi pare rău, Jean. Încă nu. 

Fa oftează. 

— Ei bine, acel „încă” îmi dă speranță. Înseamnă că mai 
există o șansă să-ți dai seama ce greșeală faci. 

Hannah și cu mine râdem. 

Doamne! O ador pe mama lui Logan. Este drăguță, nos- 
timă și își susține mult fiii. Pe de altă parte, David — soțul ei — 
e unul din cei mai ștersi oameni pe care i-am întâlnit, dar se 
poartă atât de bine cu Jean, încât e imposibil să nu-l plac. 

La drept vorbind, și tatăl lui Logan începe să-mi placă. Nu 
a mai băut de doi ani și pare hotărât să se țină departe de 
alcool. Câteodată, nu-mi vine să cred că omul ăsta încântător 
a fost la un moment dat un bețiv, iar Logan obișnuia să curețe 
podeaua în urma lui. 

Deoarece Jean încă refuză să dea ochii cu Ward, părinții lui 
Logan au convenit să vină pe rând la meciurile lui. Aceeași 

regulă se aplică și în ceea ce privește vizitele în apartamentul 
nostru, aflat la jumătatea distanței dintre Hastings și Boston. 
După ce termin facultatea, anul ăsta, plănuim să ne găsim o 
locuință în oraș. Garrett și Hannah locuiesc acolo, într-o casă 
superbă. Am ajutat-o pe Hannah să o aranjeze. 

— Ce nostim! cugetă Hannah. Garrett mi-a spus că, încă 
de când au intrat la facultate, el și Logan se închipuiau pur- 
tând tricourile echipei Bruins. Și acum e pe bune! Unele visuri 
chiar se împlinesc. 

Surâd și-l privesc pe bărbatul pe care-l iubesc. Purtând tri- 
coul echipei sale preferate, Logan zboară pe gheață, în uralele 
mulțimii. 

— Da, răspund în șoaptă. Se împlinesc! 


~ Sfârşit ~ 


